
Creativitatea lexicală si dinamica limbii: 


precizari preliminare 


I. În peisajul tot mai bogat şi diversificat al lucrărilor 
consacrate dinamicii limbii actuale!, volumul de fată îşi 
propune prezentarea unor aspecte ale neologiei lexicale“ care 
evidenţiază creativitatea internă a limbii şi, implicit, a 
vorbitorilor (şi/sau grupurilor) care o utilizează. 

Precizăm că sintagma limba actuală desemnează — în 
sens strict — etapa cea mai recentă a limbii române 
contemporane, „cuprinsă între sfârşitul anului 1989 şi «azi»” ?, 

Pentru majoritatea cercetătorilor, acest segment temporal 
(care coincide cu aşa-numita “perioadă de tranziţie”) se 
caracterizează prin două fenomene: abolirea limbii de lemn, 
proprii discursului totalitar stereotip si  desemantizat“; 
îmbogățirea spectaculoasă a vocabularului, în care creaţia 
lexicală ‘internă concurează şi, uneori, interferează cu 
împrumutul’. | i 

Deşi procedeele lexico-semantice asupra cărora ne-am 
oprit în această lucrare nu reprezintă inovații absolute ale 
perioade postdecembriste, ele ne-au reținut atenția prin 
ponderea semnificativă pe care au dobândit-o după 1990 în 
cadrul vocabularului literar standard, precum şi prin contribuția 
lor la modernizarea şi internationalizarea acestuia (ultimele 
două aspecte se realizează nu numai prin împrumutul de 
formanti — de exemplu, afixoide — ci şi prin impunerea unor 

“tipare” străine de realizare a compunerii tematice, con- 
versiunii sau antonomazei). 

Cu excepția derivării regresive, mai putin productive 
astăzi, celelalte procedee discutate înregistrează o creştere 
constantă a productivității şi, în unele cazuri (conversiune, 
siglare), o diversificare a tipurilor de formaţii obținute. 

Fenomenul este cu atât mai interesant cu cât unele dintre 
aceste procedee (compunerea tematică, siglarea) — considerate 
în urmă cu 5-6 decenii ca neproductive şi chiar nepotrivite 
limbii române — s-au impus în uzul actual, sub influenţa unor 
limbi străine (între care franceza deţine, în mod surprinzător, o 
poziție privilegiată în raport cu engleza). : 


II. Corpusul analizat provine din presa scrisă şi audio- 
vizuală a perioadei 1990-2006, deşi majoritatea 
exemplificărilor datează din ultimii 5-6 ani. Opțiunea pentru 
investigarea discursului publicistic se explică prin calitatea sa 
de seismograf al tuturor schimbărilor şi tendințelor din limbă, 
dar şi prin capacitatea mass-media de difuzare şi impunere în 
uzul comun a unor inovaţii lexico-semantice. À 


III. Perspectiva funcţională a cercetării noastre explică 
unele concesii asumate în raport cu criteriile etimologic şi 
istoric. Astfel, în corpusul lucrării au fost incluse — pe lângă - 
creaţii interne cu statut de noutăţi reale (absolute) —, formaţii 
calchiate şi împrumuturi cu structură analizabilă, ținând seama 
de faptul că mecanismele lexico-semantice şi motivațiile care 
le-au generat nu sunt sensibil diferite. | 

Interesul pentru utilizarea creativă a resurselor limbii 
actuale motivează prezența în corpus a unor formații insolite, 
ocazionale, cu evident caracter ludic. Dincolo de faptul că 
reflectă implicarea factorului subiectiv în dinamica lexicului, 

asemenea formaţii lexicale (dintre care unele cu statut de hapax 


legomenon) au o valoare “de diagnosticare” a tendințelor limbii 
actuale®, 


IV. Creativitatea lexicală nu poate fi înțeleasă adecvat 
decât în cadrul teoriei generale a dinamicii limbii, dominată de 
ideea de schimbare: “Limba nu este dinamică pentru că se 
schimbă — adică pentru că schimbarea este un «fapt» —, ci se 
schimbă pentru că natura ei este dinamică: pentru că limbajul 
este o activitate liberă, adică creatoare [subl. ns.] şi «moare» 
când încetează să se mai schimbe”. 

Principalele corelaţii implicate în Mi Ra limbii ca 
sistem dinamic sunt:  sincronie-diacronie, stabilitate- 
mobilitate; individual-social; subiectiv-obiectivă. 

— Concilierea sincroniei cu diacronia a dus la apariţia 
conceptelor tii Galie dinamică” (la A. Martinet) şi „diacronie 
în sincronie” (la E. Coseriu), care evidenţiază coexistenta în 
limbă a zonelor stabile (reprezentând „vechiul”) şi a celor 
instabile (reprezentând noul, inovaţia lexicală, care tinde să se 
substituie „vechiului” şi să pătrundă în sistem). | 

— Relaţia individual-social corespunde celei dintre 
factorul subiectiv (vorbitorul, publicistul etc.) care inovează în 
mod conştient și deliberat, cu o anumită intenţie comunicativă 
şi factorul social reprezentat de uzul lingvistic, codificat 
ulterior sub forma normei: „De fapt, actul lingvistic este un act 
individual, fiind creația a unui individ şi corespunzând unei 
intuiţii personale, în fiecare caz inedită; dar este concomitent ŞI 
„act social, adică determinat social, dat fiind că semnele pe care 
le folosim nu le inventăm «ex novo» în fiecare caz particular, 
ci doar le recreăm pe baza unor modele acceptate de către o 
comunitate şi inteligibile în această comunitate”. 

Un rol important în buna formare, dar şi în acceptarea 
` creaţiei lexicale (a iniţiativei individuale) revine analogiei, care 
acționează ca un factor coercitiv al libertăţii de creaţie atât în 
plan lingvistic, cât si social!°. 


V. Întrucât lucrarea a fost concepută ca o „radiografie” a 
tendințelor actuale din sfera procedeelor interne, iar formaţiile 
lexicale examinate sunt, în majoritate, recente, am considerat 
prematură formularea unor judecăți de tip normativ sau 
prescriptiv în cadrul fiecărui capitol. Cititorul atent va putea 
însă deduce poziţia noastră exprimată, adesea, implicit. 


NOTE: 


1. Dintr-o lungă listă de autori — deschisă în calitate de precursor al 
acestui tip de cercetare: de Iordan (1947) — n-ar putea lipsi nume ca Mioara 
Avram, Florica Dimitrescu, Valeria Gutu-Romalo, Th. Hristea, Rodica 
Zafiu, Adriana Stoichitoiu Ichim (vezi titlurile indicate în bibliografie); 
pentru o privire sintetică asupra direcțiilor de cercetare a limbii de azi, vezi 
Avram (2003). O imagine de ansamblu asupra dinamicii limbii actuale (la 
nivel morfo-sintactic, lexical, stilistic şi discursiv-textual) se degajă din 
volumele colective ADLRA, (2002) şi ADLRA; (2003). 

2. Neologia lexicală este definită ca o formă de manifestare a 
creativităţii lingvistice individuale, care permite apariţia de noi unităţi 
lexicale (cu funcție denominativă şi/sau stilistică), construite în acord cu 
anumite reguli: „La néologie lexicale se definit par la possibilité de création 
de nouvelles unités lexicales en vertu des règles de production incluses dans 
le système lexical “ (Guilbert 1975 : 31); pentru statutul de neologism al 
unor formaţii interne ale limbii române — cărora li se pune condiţia de a 
conţine în structura lor „măcar un element constitutiv neologic” —, vezi 
Hristea (2004, p. 29-30). ) 

3. Vezi Gutu-Romalo (2005: 252) şi Avram (2003: 17). 

4. Pentru conceptul /imba de lemn (fr. langue de bois), vezi Thom 
(1993); analize ale fenomenului în context românesc .se găsesc la Slama- 
Cazacu (2000: 55-101) şi la Gutu-Romalo (2005: 229- 242). 

5. Cf. Gutu-Romalo (2000: 236): „Nevoia de lărgire şi înnoire a 
lexicului stimulează şi creaţia lexicală internă. În numeroase cazuri, cele 
două surse — împrumutul şi creaţia internă — se suprapun, separarea fiind 
dificil de realizat”. Fenomenul este evidențiat de dicționarele de neologisme 
(DCR>, MDN) şi de studii consacrate dinamicii interne a limbii: Preda 
(1992; 1993); Dimitrescu (1995); Avram (1997a), Stoichitoiu Ichim (2001; 
2002a; 2005). 

Cf. Guilbert (1975: 80): „Le néologisme mort-né, l’hapax, offre 
seulement de l'intérêt comme témoignage d’une possibilité offerte par le 
système linguistique ou pour caractériser le parti qu’a su en tirer un 
. locuteur, sa personnalité langagière“. 

7. E. Coseriu, apud Gutu-Romalo (2005: 14); vezi si DSL: 180-181. 

8. Vezi Gutu-Romalo (2005: 9-24). 

9. Coseriu (1999: 56); un punct de vedere similar apare la Guilbert 
(1975: 32; 49), conform căruia creaţia lexicală este un act individual, iar 
acceptarea ei este un fapt social şi cultural. 

10. „Ce qu'on dénomme analogie n’est, en definitive, que le respect du 
schéma, si bien que analogie n'est pas créatrice par elle-même, mais 
constitue une sorte de label de garantie de l’acceptabilité du terme crée [..]. 
L'analogie constitue plutôt un alibi social pour le créateur que le principe de 
création” (Guilbert 1975: 48). 


Actualitatea compunerii tematice 


I.1. Procedeul de îmbogăţire lexicală analizat aici este 
desemnat în bibliografia de specialitate sub numele de 
compunere tematică’, „savantă”? sau alogenă”, drept 
' recompunere ori confixare“. 

Importanța acestui tip de compunere — semnalat de Iorgu 
Iordan încă din perioada interbelică drept unul livresc, slab 
productiv” — a crescut constant în ultimele patru decenii, atât 
sub aspectul productivităţii şi al inventarului de formanfi, cât si 
al circulației compuselor în diverse stiluri ale limbii“. 

Formantii lexicali implicaţi sunt desemnaţi în lingvistica 
românească printr-o varietate de formulări: elemente (prime 
sau secunde) de compunere savantă”, teme’, prefixoide 
(pseudoprefixe sau false prefixe), sufixoide (pseudosufixe sau 
false sufixe). 

Fără a intra în detaliile controversatei probleme a 
raporturilor dintre afixoide şi afixe! subscriem la opinia că nu 
se poate pune semnul egalităţii între compunerea tematică şi 
derivarea cu sufixe/prefixe, luându-se în considerare exclusiv 
identitatea funcțională a respectivelor morfeme lexicale!!, fără 
a se fine seama de aspectele etimologice, structurale, semantice 
şi stilistice prin care acestea se diferenţiază. 


Y2, Corpusul analizat cuprinde peste 600 de compuse 
cu prefixoide şi sufixoide excerptate din mass-media ultimilor 
ani — perioadă unanim recunoscută drept cea mai dinamică din 

segmentul temporal desemnat generic drept limba română 
actuală!? 

Reluarea cercetării — după 4 ani de la publicarea celor 
două studii consacrate compunerii tematice!” — a relevat 
înmulțirea explozivă a noilor formaţii lexicale şi impunerea 
unor afixoide care au devenit productive, ataşându-se cu 
uşurinţă la o mare varietate de baze, în virtutea analogiei cu 
mecanismele derivării!?. 

Limitarea cercetării la presa de largă circulaţie ne-a 
permis selectarea acelor elemente de compunere care au 
depăşit graniţele terminologiilor, pătrunzând „în discursul 
publicistic şi, ulterior, în limbajul literar standard!$. 

Deşi numărul acestora (59 prefixoide; 24 sufixoide)!$ 
este relativ restrâns în raport cu inventarul elementelor de 
compunere  savantă prezente în diverse terminologii!”, 
considerăm că dinamica procedeului merită studiată T 
contextul mai larg al tendințelor de „intelectualizare” şi 
„internaționalizare” a lexicului actual!8 

Includerea în corpus, pe lângă a interne, a unor 
calcuri sau împrumuturi cu structură analizabilă se explică 
prin finalitatea cercetării noastre care vizează — în principal — 
capacitatea românei de a asimila modele străine de compunere 
şi de a „reutiliza” formanti de tip tematic (,,savant”) în asocieri 
lexicale diverse. Din acest motiv nu au fost ignorate nici 
formaţii cu vădit caracter ocazional (aşa-numitele „efemeride 
lexicale”), a căror atestare poate avea „funcţie -de 
diagnosticare”! a unor tendinţe ale limbii actuale. 

Vor fi discutate nu numai compuse de tip tematic absente 
din DN3, DCR: şi MDN, ci şi unele care au dezvoltat valori 
semantice şi/sau stilistice neînregistrate în dicţionare, singura 
condiție pentru includerea în corpus fiind ca elementul-bază (la 
care se ataşează afixoidul) să fie un cuvânt cu autonomie 
semantică şi sintactică în limba română” 

II. Aspecte definitorii 


În lucrările româneşti de lingvistică termenii prefixoid 
(fals prefix) şi sufixoid (fals sufix), se definesc prin: 

— autonomie semantică (explicabilă prin proveniența lor 
din substantive, adjective, pronume, numerale şi verbe cu sens 
lexical deplin în limbile de originey!; 

— tendința de a câştiga autonomie sintactică (fiind 
întrebuințate ca adjective şi/sau substantive independente)?: 
| — apartenența celor mai multe dintre ele la stilul tehnico- 
“ştiinţific (de unde pot „migra” spre alte registre stilistice)” 

Un rol important în delimitarea acestei categorii de 
formanti lexicali se acordă criteriului etimologic, conform 
căruia afixoidele implicate în „compunerea savantă” sunt 
împrumuturi neologice, având circulație internațională. 
Majoritatea provin din greacă sau latină (unde au sens lexical 
deplin) şi au pătruns în română direct sau prin filieră (franceză, 
italiană, engleză, germană sau latină savantă); un număr mult 
mai mic de afixoide reprezintă împrumuturi directe din limbi 
moderne”. 

În cele mai multe cazuri, elementele de compunere 
tematică figurează în dicționarele româneşti (de exemplu în 
DN3) ca având etimologie multiplă. În această situaţie se află 
prefixoide precum autoi- (< fr., it., cf. gr.), cvasi- (< (alt fre 
it.), micro-, mega- (< fr., cf. gr.); mini- (< fr., it., engl.), video- 
(<.fr., it., cf. lat.) şi sufixoidele -logie (< fr., it., cf. gr.), -manie 
(< fr., cf. lat., gr.), -tecă ( it., fr., cf. gr.). 


II. Etimologia compuselor tematice 


OI.1. Franceza actuală reprezintă pentru română 
principala sursă din care s-au împrumutat compuse tematice şi 

afixoide, dar şi modele (în sensul engl. pattern) după care au 
fost construite asemenea creaţii lexicale pe teren românesc. 

De aceea, considerăm că prezentarea succintă a 
categoriilor propuse în lexicografi ia franceză contemporană” 
permite o clasificare mai adecvată a compuselor din româna 
actuală. 

Formatiile alogene (savante), numite şi confixate? 
„recompuse” (fr. recomposes)8 sau HiPRIE sunt Pate 
în două clase, în funcţie de etimologia elementelor alcätuitoare 
şi de structura compusului. 


IIL.1.1. (Re)compusele savante (clasice) apartin 
diverselor terminologii, de unde au putut „nigra — prin 
intermediul mass-media — spre limbajul curent". Ele rezultă 
din asocierea conform modelului clasic Dar + 
determinat) între: 

(a) formanti fîmprumutati din greacă şi latină 
(graphologie, ortographie, litographie, genotype, telephone, 
photographie, aérodrome, quadrupède, omnivore); 

(b) formanti clasici şi un cuvânt autonom (télévision, 
télésiège, télédiagnostic,  autodetermination,  autocensure, 
autodestruction, néocolonialisme, futurologue, fi DonPeque, 
discothèque). 

III.1.2. (Re)compusele moderne”! sunt create prin 
analogie, dupä modelul savant (clasic), prin aglutinarea unui 
cuvânt autonom cu un pseudoformant — numit şi „fals confix” 
(fr. faux confixe)” sau ,,neoconfix”?? — obținut prin trunchierea 
unui lexem autohton. Vocalele finale ale cuvântului trunchiat pot 
fi -o, după modelul „recompuselor” greceşti (socioprofessionnel, 
écoproduit, fibrociment, afro-asiatique), sau -i după modelul 
latinesc (publirédactionnel, surdi-mutité)*,. 

II.2. Compusele tematice (alogene sau savante) 
utilizate în mass-media românească aparțin — într-o proporţie 


covârşitoare — categoriei ,(re)compuselor” clasice şi 
moderne”, 


III.2,1. Situația din româna actuală este similară celei din 
franceză, atât sub aspectul frecventei®, cât şi al mecanismelor 
de compunere. | | 

Abordarea acestor mecanisme din perspectivă 
generativă*! relevă patru etape: deconstructia compusului 
alogen împrumutat, autonomizarea („eliberarea”) formantului 
clasic sau modern, remotivarea sa în limba română şi 
recompunerea — prin imitarea structurii determinant + 
determinat a modelului. 

În acest fel, emițătorul (specialist, publicist sau vorbitor 
mediu) îşi valorifică atât competenţa, cât à creativitatea prin 
- constituirea unor serii (paradigme) deschise“€ 

Motivarea (re)compunerii presupune és interacțiunii 
factorilor lingvistici şi funcționali (ţinând de practica socială)”, 


fără a neglija rolul automatismelor verbale si al „modelor” 
lingvistice“. 


II1.2.2. În plan etimologic, principala dificultate apare în 
stabilirea statutului de împrumut, calc sau creaţie internă pentru 
(re)compusele analizabile, în care se poate recunoaşte un 
formant (savant sau modern), productiv pe teren românesc, 
ataşat unui neologism împrumutat. 

În asemenea cazuri, subscriem la opinia lexicologilor 
francezi care consideră ca nerelevantă „viziunea excesiv 
etimologizantä”"! într-o abordare de tip sincronic, preponderent 
descriptivă si funcțională, cum este cea de faţă. 

In schimb, considerăm necesară sublinierea distinctiei 
dintre formantii clasici (de origine greco-latinä) şi cei moderni 
(pe care îi desemnăm, în continuare prin termenul neoconfixe). 

Deşi unele neoconfixe (euro-, tele-, mini-, -naut, -shima, -zaur) 
au beneficiat de studii monografice (indicate în bibliografia 
acestei lucrări), conceptul respectiv nu a fost teoretizat în 
lingvistica românească şi nu are în toate cazurile o reflectare 
adecvată în dicționare. 

În funcţie de sursa lor, formantii de acest tip, pot fi 
încadraţi în două categorii: neoconfixe de sens şi neoconfixe 
de formă“? 

(a) Neoconfixele de sens sunt în majoritate rezultatul 
unor evoluții semnatice suferite de formantii clasici (de origine 
greacă sau latină), care au dezvoltat semnificaţii „moderne în 
cadrul unor compuse neologice. Prin trunchiere”, # din 
asemenea termeni se separă neconfixele, care devin productive, 
cu o nouă valoare semantică (distinctă de cea etimologică). În 
cazul neoconfixelor antepuse (de tipul prefixoidelor), 
autonomia semantică se poate asocia cu aufonomia sintactică 
(prin care neoconfixul apare ca determinant adjectival şi, mai. 
rar, ca substantiv). 

Neoconfixele de sens din română reprezintă împrumuturi 
cu caracter international, preluate, de regulă, din franceză. ` 

De exemplu, formantul żele- a dezvoltat, pe lângă sensul 
etimologic (1) din greacă „departe (de), la distanță” (prezent în 
telecomandă, telemedicină, telecomunicaţii, teledetectie), alte 
trei sensuri, reprezentând neoconfixe: 

— tele; < teleferic (fr. téléphérique) cu sensul „transport 
pe cablu”: telecabină, telescaun, teleschi, telegondolă,; 

— telez < televiziune (fr. télévision) cu sensul „referitor la / 
prin / specific televiziunii”, prezent în numeroase formații- 
româneşti cu caracter sta consemnate în MDN 
(telecronicar,  telecronicä,  teledialog,  teledivertisment, 
teleenciclopedie, teleredactor, telesport etc.), dar si în altele, 
calchiate (felevot după engl. televoting; telecumpäräturi după 

engl. teleshopping si fr. teleachats) sau create în română, cu 
intenții ironice, peiorative: „Acuzând «felejustiția», el [Adrian 
Năstase] şi-a regizat feleperchezitia” (G, 6.03.06, p. 1); „Mona 
Muscă este un felepersonaj, un om care a obosit televiziunile” 
(ReTV — 26.07.05). 
— tele < telefon(ie) (< fr. téléphone) cu sensul Hair 
la / prin telefon”: telecentru; teleconferintä; | 
„Alte exemple de neoconfixe internationale productive si 
în română sunt înregistrate ca sensuri secundare în listele de 
prefixoide şi sufixoide (vezi infra, VII). 
(b) Neoconfixele de formă rezultă din trunchierea unui 
cuvânt simplu, împrumutat sau românesc, astfel încât formantii 
antepuşi să aibă finală vocalică (de regulă -o) şi o structură bi- 
sau trisilabică. 

Din categoria acestor pseudoformanti (creați prin 
analogie cu afixoidele clasice), cel mai .productiv pe plan 
international este euro- (< Europa)", dar pot fi citate şi altele 
ca meteo-, info-, narco-, petro-; dintre pseudoformantii de tip 
sufixoidal pot fi menționate împrumuturile din engleză (-gate şi 
-land), respectiv din j japoneză (-shima)”. 


IV. Din punct de vedere morfologic, majoritatea 
compuselor de tip tematic din presă reprezintă substantive şi 
adjective“, numărul verbelor astfel create fiind mult mai redus. 


IV.1. Substantivele sunt formate, de regulă, de la nume 
comune . româneşti: neologice (autorecuperare, 
autoadministrare, A, 28.05.02, p. 5; megaecran, Pro TV — 
30.05.02; mini-stațiune, AC, 21/2002, p. 6; videojoc, A, 
23.05.02, p. 9; paramedic, A, 20.05.02, p. 13; vitezoman, G, 
22.11.05, p. 14; spionofobie, EZ, 22.07.93, p. 1) sau aparţinând 
fondului vechi, popular (pseudoizbândă, RL, 31.08.94, p. 4; 
motocositoare, ReTV, 31.10.05; minirăzboi, A, 24.01.01, press 

„cuptoare multivaträ”, A, 25.09.95, p. 5; zvonotecă, JN, 
8.04. 05, p. 4; dan G, 22114105. ;p.1t4) 

Elementele de compunere tematică se pot ataşa şi unor 
substantive recent împrumutate (megashow, Antl, 5.05.01; 
microcip, AC, 19/2001, p.13; megaVIP, A, 18.05.02, p.l; 
pseudohackeri, À, 28.09.01, p. 6). 

Folosirea ca bazä a unor nume proprii (de persoane, 
locuri, organizaţii, instituții) româneşti sau străine duce la 

apariția în presă a unei categorii de compuse deonomastice"? 

(noicolog, A, 31.03.99, p. 3; brâncuşolog, A, 1.02.01, p. 4; 
Abbamania, A, 29.12.01, p. 11; mini-Disneyland-uri, A, 
30.05.01, p. 1; hitleroid, RM, 4.06.93, p. 4; Natomania, RAct, 
11.03.94), considerate reprezentative pentru înmulţirea şi 
diversificarea tipurilor de compunere savantă în epoca actuală. 


IV.2. Compusele adjectivale de tip tematic au drept bază 
adjective calificative (pseudo-gripal, IN, 16.04.05, p. 19; 
cvasi-dezastruos, A, 5.11.01, p. 1; autoguvernabil, A, 23.11.01, 
p. l; microelectronic, A, 24.05.02, p. 6) sau participiale 
(cvasigeneralizat, A, 23.05.02, p. 1; cvasinecunoscul, A, 
22.11.01, p. 4; felemediat, RL, 3.02.93, p. 1; multietajat, Ba 
27.01.06, p. 1). 


- IV.3. Verbele compuse (numai cu prefixoide) apar într- 
un număr relativ redus, sub forma infinitivului scurt (a se 
autotrata, A, 3.11.01, p. 9; a se autorecuza, A, 11.09.00, p. 1; a 
se autosesiza, A, 20.10.01, p.l; a tele-vota, A, 1.03.00, p. 15; a 
se polispecializa, GE, 4.07.05, p. III; a teleecraniza — DCR»; a 
se macrostabiliza, A, 25.04.02, p. 3). 

Mult mai frecvente, sunt forma de LT lung. . 
substantivizat (autoguvernare, autoasigurare, 225 LOT p. 
3: autoinseminare, À, 28.08.00, p. 13) si participiul ypsi Es 
IV.2.). 

IV.4. Sub aspectul categoriei morfologice a cuvântului- 
bază, numeroase afixoide se pot ataşa atât substantivului, cât şi 
adjectivului: 

— „cvasitotalitatea lucrătorilor publici” (G, 2.08.05, p. 11) 
— lipsa cvasitotală a fenomenelor meteorologice” (IN, 
2.04.05, p. 23); | 

— ,Farmacistii au votat în cvasiunanimitate soluţia 
propusă” (ReTV, 18.07.05) — „părerea cvasiunanimă a lumii 
politice” (G, 12.08.05, p. 10); | 

— criptocomunisti (AW, 142/2005, p. 6) — „partid cripto- 
comunist” (G, 24.05.05, p. 5); | 

— omniprezentä (A, 10.03.01, p. 5) — „omniprezenta 
reclamă” (A, 3.02.01, p. 4). 

Dintre sufixoide pot da nastere unor perechi de termeni 
formate din adjectiv şi substantiv: man- / -manie (bingoman, A, 
12.01.01, p. 15 — bingomanie, A, 17.04.01, p. 3); -log / -logie 
(brâncuşolog. A, 1.02.01, p. 4— bräncusologie, A, 10.01.00, p. 
4), -fag / -fagie (energofag, A, 3.02.01, p. 6 — energofagie, A, 
18.12.01, p. 6). 

Dintre cele care se combinä numai cu substantive, 
menționăm: autoz- (autotransport, A, 12.05.94, p. 8); micro- 
(microcredit, À, 8.05.01, p.7); mini- (minicolecfie, A, 22.11.00, 
p. 8); moto- (motopompă, RL, 11.05.05, p. 1); vice- 
(viceprimar, A.12.03.05, p. 2). O preferință evidentă pentru 
teme verbale manifestă prefixoidul auto, de origine 
pronominală: a se autoinclude (A, 17.05.02, p. 2); a se 
autopropaga (A, 5.06.02, p. 1). 


V. Sub aspect structural, elementele de compunere pot 
sta în poziţie inițială (prefixoide) sau finală (sufixoide).. 

In ambele situații, trăsătura distinctivă a compunerii 
„savante” (alogene) este topica inversă (determinant + 
determinat) a elementelor. Aceasta presupune o structură 

profundă complexă, care asociază funcţia sintactică şi cea 
semantică”. l 

Majoritatea afixoidelor implicate în compunerea 
„savantă” reprezintă formanti monopozitionali fante; sau 


postpuşi), dar există şi segmente mobile (bipoziţionale)”. 


V.1. Caracterul bipozitional al unor formanti Pamite 
utilizarea lor ca prefixoide, dar şi ca sufixoide (ultimele 
formând atât adjective, cât şi substantive). Câteva asemenea 
exemple — aşa cum apar consemnate în MDN — sunt: 

e  fag(0)-, -fag, -fagie „mâncare, nutriţie, ingestie” (< 
fr. phag/o/-, -phage, -phagie, cf. gr. phagein, a mânca); i 

e  fil(o)-, -fil, -filie „prieten”, „amator”, „iubitor” (< fr. 
phil/o/-, -phile, -philie, cf. gr. philos); 

e  metr(0)-, -metrie, -metru „măsură, măsurătoare”, 
„(picior de) vers” (< fr. metr/o/-, “mori, -metre, cf. gr 
metron); 

o term(o)-, -term, -termie „căldură, temperatură, 
termie” (< fr. therm/o/-, -therme, -thermie, cf. gr. thermos, 
therme). 

Ilustrăm mobilitatea unor asemenea formanti savanți prin 
exemplul lui filo(o)- /-fil, frecvent atestat în presa actuală cu 
sensul de „amator, iubitor (de)”: „aripa filoperemistă a PDSR” 
(A, 12.02.01, p. 1); filosemit, filosemitism (A, 29.12.99, p. 4); 
filo-rus (A, 12.04.94, p. 5); filofascist (AC, 18/2002, p. 4); 
filoamerican (RAct., 10.06.02); „(comuniştii) rusofili” (Z, 
15.18:00, p. 20); scenariofil (A, 22.05. 02, : :p. 6); „papă 
germanofil” (A, 14.08.05, p. 8). 

În categoria formantilor mobili (bipozitionali) se pot 
înscrie şi segmente rezultate din trunchierea unor cuvinte 
prezente în numeroase acronime (nume de societăți comerciale, 
firme, manifestări expoziționale); asemenea segmente. lexicale 

manifestă tendința de a se fixa în limbă cu statut de confixe: 
Rom- / — rom (< România): Rompetrol; Petrom [societăți de 
prelucarea petrolului]; Asirom [societate de asigurări]; 
Romavia, Tarom [companii de aviaţie], Rompres [agenţie de 
presă]; Romexpo [pavilion expozițional]. 


V.2. În ceea ce priveşte raporturile sintactice dintre 
elementele compuselor tematice se pot face următoarele 
constatări: 

— Prefixoidele au, de is funcţie atributivä”, în timp 
ce termenul-bază apare ca determinat, fie că este substantiv, fie 
că este adjectiv: Auto-Moto Club (emisiune RAct.); videojocuri ` 
(A, 23.05.02, p. 9); fotodocument (AC, 20/2002, p. 22); 
pseudosinucidere, autoprotectie, neuro-mediatori (A, 8.06.02, 
p. 6); minisummit (RAct., 21.04.02); eurosceptic (A, 18.05.02, 
p. 9); cvasilegal (A, 29.03.02, p. 1); filoamerican (RAct. 
12.06.02); „infecţii intraspitaliceşti” (A, 11.04.02, p. 12). 

În cazul verbelor formate cu un prefixoid, acesta are 

funcție de complement direct (este vorba despre prefixoidul 
cu valoare de pronume reflexiv aufoi-, care apare frecvent în 
formaţii cu aspect pleonastic: a se autoinclude (N, 6.04.02, p. 
9); a se autoexploda (TVRI, 12.04.02); a se autodevora (A, 
5.060229? 
— Sufixoidele prezintä situatia inversä, jucând rolul 
determinatului în compuse precum: Beckham-Mania (AW, 
1/2002, p. 23); ,ANDO-grafia zilei” (emisiune de caricaturi 
realizate de Ando la Prima TV); jeep-man (A, 26.04.02, p. 1); 
narcoman (A, 18.04.02); vampirologie (A, 04.02, p. 9); 
spionofobie (EZ, 22.07.93, p. 1). 


VI. Din punct de vedere stilistico-functional, 
compusele cu afixoide din presa postdecembristă se pot înscrie 
în categoria neologismelor denominative (cu funcţie 

referentialä şi comunicativă) sau a neologismelor stilistice (cu 
funcţie predominant expresivă). 


VI.1. Compusele tematice cu caracter denominativ 
[CD] îşi justifică prezenţa în presă prin economia lingvistică pe 
care o realizează, prin precizie (monosemantism), structură 
transparentă, circulaţie internaţională şi, nu în ultimul rând, 
prin impactul stilului tehnico-ştiinţific asupra celorlalte 
variante ale limbii actuale”!. 

Formatiile lexicale din această clasă se pot grupa din 
punct de vedere semantic (al relaţiei cu referentul) şi pragmatic 
(al raporturilor cu utilizatorii şi cu situația de comunicare, 
respectiv tipul de text) în două subclase: (VI.1.1.) compuse 
denominative (strict) specializate [CDS]; (VI.1.2.) compuse 
denominative „gazetăreşti” [CDG]. 

Aşa cum vom demonstra în continuare (vezi infra 
VI.1.2.), cele mai interesante din punct de vedere lingvistic 
(semantic şi structural), dar şi functional (ca inventar si 
frecvență de utilizare) sunt compusele denominative 
„gazetăreşti” [CDG], al căror număr este în continuă creştere. 


VI.1.1. Subclasa CDS include formaţii savante preluate 
ca atare de publicişti din diverse terminologii (ştiinţifică, 
tehnică, medicală, economică etc.)”!. Sub aspect etimologic; 
majoritatea sunt împrumuturi sau calcuri după modele străine; 
în cazul formațiilor româneşti, baza este un termen specializat 
sau, cel putin, neologic. 

În plan semantic, CDS prezintă caracteristicile definitorii 
ale termenilor din limbajele specializate (monoreferentialitate 
şi univocitate semantică, stabilitate a sensului, independență 
faţă de contextul verbal şi/sau situaţional)?. ] 
În plan pragmatic, CDS apar, de regulă, în texte 
(articole, ştiri, interviuri) cu tematică specializată, incluse în 

pagini cu un anumit profil (economic, ştiinţific, medical etc.) 
sau în articole de popularizare. Utilizarea lor în presa cotidiană 
are la bază presupunerea Emitätorului (jurnalist sau specialist) 
că Receptorul (publicul cititor) dispune de o competență 
comunicativă (lingvistică si referentialä) aptă să-i permită 
decodarea corectă a mesajului. | 

Când nu există certitudinea unei asemenea competențe, 
iar CDS este recent apărut în limbă, se poate recurge la o 
definiție de tip lexical (asemănătoare celor din dicționarele 
lingvistice) şi nu enciclopedic (ca în dicționarele 
terminologice): „Biomimetica — o nouă ramură a ştiinţei care îşi 
propune să creeze cópii după diferite viețuitoare” (A, 24.04.01, 
p. 12); „Chemioinfuzia locală constă în injectarea unor 
substanțe citostatice” (A, 1.12.01, p. 9); „blerfaroplastia 
(chirurgia pleoapelor)”; „rinoplastii (operaţii de corectare a 
nasului)”; „lipoaspirație, adică scoaterea grăsimii localizate în 
exces în unele regiuni ale corpului” (G, 14.01.06, p. 8); 
„Intregul complex este numit «nanogenerator» pentru că are 
„dimensiuni microscopice şi emite radiaţia atomică” (A, 
24.11.01, p. 9) (în ultimul exemplu, se ia în calcul şi 
cunoaşterea prefixoidului micro-, cvasisinonim cu nano-). 

Explicitarea prin sinonimie sau parafrază (specifică CDG) 
nu este întâlnită decât în cazuri cu totul izolate: „Ar trebui să se 
întocmească studii de bioechivalenţă, care să dovedească faptul 
că eficiența este apropiată de cea a produsului original” (A, 
2.06.01, p. 1). În: mod similar, un compus „savant? din 
categoria CDS (gazoduct), prezent în titlu („„Gazoductul Rusia- 
UE, obiectul unei concurente acerbe”) este explicat în primul 
paragraf al articolului drept „conductă pentru transportul 
gazelor naturale” (RL, 23.02.01, p. 5). 

Cu cât termenul „savant” este mai recent şi mai putin 
inteligibil pentru nespecialisti, cu atât explicatiile sunt mai 
ample, aşa cum se întâmplă în cazul mesoterapiei, prezentată 

generic în titlul articolului („Mesoterapia — o altă metodă 
pentru tratarea celulitei”, G, 23.07.05, p. 5) şi sub aspect 
procedural în text („Procedura implică injectarea unui cocktail 
de medicamente şi extracte de plante în țesutul gras si țesuturile 
de sub piele unde există celulita”). | 

Un mare numär de asemenea formanti specializati 
figurează în (re)compuse de tip „savant” (clasic), cu sensurile 
lor etimologice. Indiferent de origine (împrumuturi sau creaţii 
interne), aceste compuse — analizabile în română — formează 
paradigme lexicale „deschise” cum este cea a-diverselor tipuri 
de terapii, atestate în articole de medicină popularizată: 
eletroterapie, fototerapie, fitoterapie, gemoterapie „tratament 
cu muguri de plante” („Jurnalul de sănătate”, 15/2005, p. 14); 
cromoterapie „tratament cu ajutorul culorilor”; aromoterapie 
„tratament cu arome”; auriculoterapie „masaj al urechilor” 
(ibidem, p. 12, 13); „hidrokinetoterapie (gimnastică în apă)”; 
„helioterapie (băi scurte de soare)”; falasoterapie „tratament 
cu ajutorul valurilor marine” (ibidem, 13/2005, p. 11); 
psihoterapie (G, 23.06.05, p. 8); zooterapie „tratament cu 
ajutorul animalelor special dresate” (G, 25106 05 ap: F 3); 
laseroterapie (G, 14.01.06, p. 8); apifitoterapie (ReTV, 
23.03.05) etc. 

Relativ frecvent, în clasa CDS se întâlnesc formaţii 
lexicale realizate prin cumul de prefixoide (fenomen similar - 
supraprefixării). Termenilor menţionaţi supra (hidrokineto- 
terapie, apifitoterapie), li se pot adăuga: microhidrocentrală 
(A, 28.02.05, p. 6); „avion biturbopropulsor” (TVRI — 
6.08.05); „Sistem audiomulticanal” (RL, 21.04.05, p. 30). 

Enumerăm, în continuare, afixoide care nu. figurează 
decât în termeni cu caracter specializat, unde îşi actualizează 
sensul etimologic (din limbile greacă sau latină). Semnificaţia” 
afixoidelor este indicată conform MDN: 

o CHEMO- „chimie” (< germ. chemo-, cf. lat. chymus, 


gr. khymos”): chemoembolizare; chemoinfuzie (A, 1.12.01, 
p. 9); 


e -DUCT „care duce” (< lat. ductus) este prezent în presă 
prin termeni tehnici specializați: gazoduct < fr. gazoduct 
(„NGPC va construi până în 2010, pe sub Marea Baltică, 
gazoductul ce va transporta gaz din Rusia î în Germania” — C, 
9.01.06, p. 16); 


+ ELECTRO- „electricitate? (< fr. éléctr/o/-, germ. 
elektr/o/, cf. gr. elektron): „fierăstrău electromecanic” (pliant 
publicitar); „şedinţe de electrostimulare” (G, 17.12.05, p. 11); 


electroterapie (A, 6.04.04, p. 9); electrogimnastică („Jurnalul 
de sănătate”, 14/2005, p. 20); 


e ETN(O)- „popor, comunitate etnică, rasă” (< fr. 
ethn/o/-, cf. gr. ethnos): „creații etno-folclorice” (A, 18.03.02, 


p. 13); „Eco-Etno-Folk Film” (festival de film) (ReTV, 
1.09.05); 


e FIL(O)-, -FIL „prieten”, „amator”, „iubitor? (< fr. 
phil/o/-, -phile, cf. gr. philos): filoamerican (ReTV, 6.06.05); 
filoromân, filorus (G, 5.12.05, p. 8); filopopular [susținător al 


doctrinei populare europene] (G, 6.05.05, p. 4); filopesedist 
(AC, 25/2004, p. 23); 


e FITO- „plantă, vegetație” (< fr. phyto-, phyte-, cf. gr. 
phyton): „produse fitonaturiste” (A, 31.10.01, p. 3); fitoterapie 
(RL, 17.05.05, p. 27); „fitoestrogeni (estrogeni vegetali)” 
(„Jurnalul . de sănătate”, 13/2005, p. 14); „tratament 
fitoterapeutic” (ibidem, p. 20); ` 

e FOTO,- „lumină, fosforescentä” (< fr. photo, cf gr. 
phos, photos): fotochimioterapie (A, 8.06.02, p. 7); „cremă 
Jotoprotectoare” (G, 29.05.05, p. 5); „creme de fotoprotectie” 
(ReTV, 9.09.05); fotosensibilitate (G, 18.06.05, pa); 

ÎN N AO A N a croate? AN a 
„dermatite  fotoalergice”;  „fotoîmbătrânirea pielii” (G, 
18.06.05, p. 5); „fotoagresiunea şi fotoîmbrătrânirea [pielii] 
sunt probleme medicale reale” (G, 4.06.05, p. 5); 

e -FUG „care alungă, respinge” (< fr. -fuge, cf. lat fugus) 
apare exclusiv în termeni specializați, reprezentând 
împrumuturi din terminologia tehnică, cum sunt ignifug < fr. 
ignifuge şi hidrofug < fr. hidrofuge („panouri exterioare 
ignifuge şi hidrofuge” — pliant publicitar) sau din cea medicală 
febrifug (< fr. fébrifuge, lat. febriguga); vermifug (< fr. 
vermifuge); ă ! 

e -GRAMĂ ,scriere”, „înregistrare”, „literă? (< fr. — 
gramme, cf. gr. gramma) figurează numai în termeni 
specializați, reprezentând împrumuturi analizabile din franceză 
înregistrate ca atare în MDN şi DCR2. 

Pe primul loc, ca frecvență, se situează organigramă 
(„schemă de organizare a unei instituții”): „s-a stabilit 

“organigrama FRF” (ReTV, 22.11.05); „Metoda Cinteză de a 
scăpa de subordonații incomozi: Destituiri prin modificări de 
organigrame” (G, 2.07.05, p. 11). 

Dintre termenii medicali, cei mai cunoscuti sunt 


electrocardiogramă (concurat de sigla EKG) şi: 


electroencefalogramă (EZ, 3.04.05, p. 2) (ambii figurează în 
MDN ca împrumuturi din franceză). A 
Din DCR, pot fi reţinuţi, între alții, fermogramă (< fr., 
engl., rusă) „curbă de înregistrare grafică a temperaturii, 
utilizată ca mijloc de diagnosticare” (atestat din' 1976) şi 
profesiogramă (< germ.) „reprezentarea unor activități 
profesionale sub aspectul solicitărilor fizice şi psihice la care 
este supus cel care exercită o profesie” (înregistrat în 1974). 


e HIDRO- „apă” (< fr. hydro, cf. gr. hydor, -atos): 
„Compania Hidroelectrica SA”;  „microhidrocentrala 
electrică” (A, 17.03.05, p. 10); „instalaţii hidroenergetice” (A, 

13.11.01, p. 13; „cadă baie cu hidromasaj” (pliant publicitar); | 
hidrobiciclete (G, 9.08.05, p. 1); 


e INTRA- „spre interior, înăuntru” (< fr. intra, cf. lat. 
intra-): „infecţii intraspitaliceşti” (A, 11.04.02, p. 12); „viaţa 
intrauterină” („Jurnalul de sănătate”, 14/2005, p. 17); „zone 
intracarpatice” (JN, 2.04.05, p. 23); „hipertensiune 
intracraniană” (ÎN, 5.04.05, p. 17); | | 


e LIPO- „grăsime, țesut adipos” (< fr. lipo-, cf. gr. lipos): 
lipoaspiratie (G, 14.01.06, p. 8); „(operaţii) de liposculpturà 
(scoaterea unor mici pungi de grăsime depuse pe corp)” (A, 
10.05.02, p. 1); 

e MELO- „cântec, melodie, muzică (< fr. mélo-, cf. gr. 
melos): meloterapie (A, 21.07.93, p. 4); 


e METEOR(O)- „fenomen atmosferic”, „meteorologic” 
(< fr. metéor/ol-, cf. gr. meteoros) figurează sub această formă 
în cadrul unor împrumuturi înregistrate în MDN 
(meteorobiologie ` < engl.; meteoropatologie şi 
meteorosensibilitate < fr). In formaţiile româneşti apare 
neoconfixul meteo-, detaşat din termenul meteorologie (< fr. 
meteorologie): -meteodependent (ReTV, 20.07.05); 
meteoinformafie, meteorutier (DCR); 


e MONO- „unul singur, unic” (< fr. mono-, cf. gr. 
monos); „(spitale de) monospecialitate” (G, 7.10.05, p. 3); 
„(legislativ) monocameral” (D, 1.03.94, p. 1); „(guvern) 
monocolor” (AS, 11.11.00, p. 2); monoterapie (A, 3.12.01, p. 
9); „specializări monodisciplinare” (GE, 4.07.05, p. III); 
„scaun monobloc” (pliant publicitar); 

e NAN(O)- „mic, nedezvoltat; „a miliarda parte” (< fr. 
nan(0)-, cf. gr. nanos, gr. nanos „pitic”) apare în termeni 
tehnici absenţi din MDN (probabil, din cauza noutätii lor şi a 
circulației restrânse):  nanotehnologie,  nanoprocesor, 

natotranzistori (G, 25.08.05, p. 10); „nanotuburi de carbon” 
(G, 9.08.05, p. 11); 


ə NEURO-, „nerv”, „nervură, nervatie” (< fr. neuro/o/-, 
germ. neuri, Cf. gr. neuron): neurostiinfe (GE, 23.01.06, p. 
VII); „(gaz) neuroparalizant” (RAct, 9.06.02); neuro-mediatori 
(„substanțe care ar trebui să se găsească în sistemul nervos 
central”) (A, 8.06.02, p. 6); neurochirurgie; „chirurgie 
neruovasculară” (A, 25.03.05, p. 15); 


e ONCO-, „volum, masă”, „tumoare, tumefactie” (< fr. 
onco-, cf. gr. onkos): onco-geriatrie, onco-hematologie (RL, 
7.04.05, p. 32); 


e RADIO,- „rază, unde, radiaţie, radioactivitate” (< fr. 
radio-, cf. lat. radius): radioterapie (A, 27.01.01, p. 12); 
radiodiagnostic (A, 24.11.01, p. 9); „(expunere la) radio- 
frecvente” (A, 31.01.01, p. D. 


"e -SCOPIE, „examinare”, „explorare”, „imagine” [E ir. 
-scopie, cf. gr. skopia): colonoscopie (A, 25 05-0220); 

o TELE:-, „departe, (de la) distanță” (< fr. télé-, cf. gr. 
tele): telecomandă, teledetenfie; telesanie, telebusolä (MDN); 

e TERMO- „căldură, temperatură” (< fr. thermo-, cf. gr. 
thermos): „geamuri termoizolante” (G, 13.08.05, p. t1); 
„ustensile termoizolante” [pliant publicitar]; termoclei [pentru. 
lipirea cărților] (G, 28.07.05, p. 9); „termocream — o cremă 
care intensifică procesul de transpiratie” (G, 17.12.05, p. 11); 
„Societatea Termoelectrica” (A, 16.11.01, p. 5); i 


e TRANS- „dincolo (dey”, „peste”, „prin? (< fr. trans-, 
cf. lat. trans): „forum parlamentar trans-asiatic” (Z, 
26.01.01, p. 5); „(partid regionalist) fransetnic” (A, 20.02.01, 
p. 3); transoceanic (A, 7.11.01, p. 3); „formaţiune 
transpartinică” (ReTV, 14.03.06); transsexuali (G, 30.05.05, 
p. 2); „cooperare transnațională” (IN, 31.03.05, p. 17); 

„traseele franseuropene rutiere” (N24 — 23.08.05); „zbor 
transatlantic” (G, 14.06.05, p. 10); 


e UNI- „unul singur”, „unic” (cf. fr. uni-, cf. lat. unus): 
„costume unisex” (G, 24.08.05, p. 2); „vot uninominal”; 
„parlament unicameral” (A, 22.11.00, p. 4); unicameralism (G, : 
7.09.05, p. 4); unifunctional; uninational (MDN); 


e XENO- „străin (< fr. xén/o/-, cf. gr. xenos): 
xenotransplant [transplant de organe de la o altă specie] (A, 
17.10.01, p. 16). 


VI.1.2. Subclasa CDG cuprinde compuse denominative 
„gazetăreşti”, create prin analogie cu termeni strict specializați 
(CDS). Sub aspect etimologic, deşi există împrumuturi şi 
calcuri, majoritatea compuselor sunt creații româneşti sau 
analizabile în română. 

Diferența dintre cele trei categorii etimologice este, de 
regulă, greu de realizat, cu atât mai mult cu cât modelele de 
compunere au circulație internațională, iar cuvintele-bază sunt 
— în majoritatea lor — neologisme. 

În unele cazuri, compusul împrumutat şi cel calchiat 
circulă în paralel: megastar (A, 13.11.00, p. 12) — megastele 
(AC, 11/2001, p. 17); megashow (Antl, 5.05.01) — 
megaspectacol (TVR1, 3.04.01); televot; televoting; mega VIP- 
uri (A, 18.05.00, p. 1) — megapersonalități (AC, 8/2001, p. 7); 
megaparty (A, 11.05.01, p. 15) — megapetrecere (Z, 27.02.01, 
p. 11); teleshopping — telecumpărături (anunţ publicitar). 

„Din punct de vedere semantic, CDG se caracterizează 
prin predominarea sensului denotativ (propriu), liber (sau 
relativ liber) de context. Consecința „determinologizării” 
elementelor de compunere savantă este reducerea preciziei 


acestora prin desemantizare si lărgirea posibilităţilor 
combinatorii*?. 

Diferentierea semantică în raport cu etimonul clasic se 
corelează, de regulă, cu autonomia sintactică“, astfel încât 
acelaşi formant poate apărea cu sensul etimologic („clasic”) în 
poziție de morfem legat (prefixoid) şi cu un sens „modern” 
(„pseudo-clasic”) ca morfem liber, cu valoare adjectivală sau, 
prin conversiune, substantivală. 


e AFRO- cu sensul (1) „african” funcționează ca 
prefixoid în afroamerican şi afroasiatic (MDN), dar valoarea 
adjectivală se realizează numai pentru sensul (2) (despre 
coafură) „cu părul foarte încretit”, împrumutat din engleză sau 
franceză (conform MDN). 


o BIO- figurează în MDN în compuse cu sensul (1) „în 
legătură cu viața sau cu materia vie”  (biocatalizator, 
bicompatibil,  biocronologie,  biocurent, biodiversitate, 
biopotenţial, bioritm), precum şi cu sensul (2) „în legătură cu 
biologia” (biocomuncatie, biomedicină, bioreactor, 
biotipologie). Utilizarea adjectivală (neconsemnată în MDN) 
este posibilă numai pentru sensul (2): „alimente bio (obţinute 
prin agricultura biologică)” (A, 8.06.02, p. 7). Modelul pentru 
utilizarea adjectivală este oferit de franceza actuală, unde 
morfemul liber bio funcţionează ca adjectiv (în agriculteurs 
bios, produits bios, marché bio, fruits et légumes bios); ca 
adverb (în manger bio, acheter bio, s'habiller bio) -sau ca 
substantiv (în Ze bio); 


e FOTO- este înregistrat în MDN ca prefix cu sensurile 
(1) „lumină,  fluorescentä” (fotoalergie,  fotobacterie, 
fotomagnetic, fotosensibilitate) şi (2) „fotografie” (fotoanchetă, 
fotocopie, fotoreportaj), dar numai sensul (2) este asociat 
morfemului liber foto, utilizat adjectival (cf. fotoaparat — 
aparat foto; fotoperspectivă, perspectivă foto) sau substantival. 

Din punct de vedere pragmatic, creațiile ,,gazetäresti” 
cu sens denominativ (CDG) apar într-o gamă largă de texte 

publicistice (ştiri, analize, editoriale, cronici, comentarii) şi 
publicitare (din presa scrisă şi audio-vizuală). Numărul lor a 
crescut impresionant în ultimii ani, după cum reiese din 
examinarea dictionarelor (MDN, DCR) şi a studiilor 
consacrate compunerii. Intre elementele de compunere tematică 
„a modă” în limbajul publicistic, lucrările mai vechi 
semnalează prefixoidele micro-, mini- şi tele, ultimele douä 
beneficiind chiar de prezentări monografice”. După 1970, lista 
prefixoidelor productive se ga cu auto-, moto-, foto-, 
para-, radio-, semi-, electro-, hidro- 

O evoluţie spectaculoasă sub aspectul productivității a 
cunoscut în ultimii ani prefixoidul mega-, prezent în corpusul 
nostru în peste 150 de formaţii lexicale (împrumutate, calchiate 
sau create în română), ceea ce ne-a determinat să-l considerăm 
un prefixoid „la modă” în discursul politic cu şanse reale de 
pătrundere în limbajul literar standard şi chiar în cel familiar- 
argotic”, 

Formantii lexicali implicați în compusele denotative 
gazetäresti (CDG) relevä diverse tipuri de evolutii 
semantice” 

a) Determinologizarea se asociază cu dezvoltarea 
polisemiei în cazul profixoidelor utilizate inițial în sistemul 


unităților de măsură cu semnificații foarte precise (mega-, 
micro-, giga-). 


e MEGA- apare în limbajul specializat cu sensul din 
sistemul metric („de un milion de ori”): „o cameră video de 1,3 
megapixeli” (G, 16.11.05, p. 5); „consumul a depăşit 15000 de 
megawati” (G, 20.01.06, p. 9); megacalorie, megadină, 
megahertz, megaciclu, megaerg, megafarad, megametru, 
megaparasec, megatonă, megavolt (MDN). 

Dintre numeroasele sensuri (subordonate hiperonimului 
„foarte mare’ >) cu care este atestat mega- în creaţiile 
„„gazetăreşti” menţionăm câteva: 

— „de mari dimensiuni” (pe lângă referenti concreți sau 
absenţi): , megastatiuni de distracţii” (A, 30.10.93, p. 8); 
megabazar (A, 22.08.95, p. 12); megaziar (A, 5.03.94, p. 6); 
mega-agentie cu profil economic” (A, 4.04.00, p. 7); 
„megapetrecerea de. după nuntă” (N24 — 12.10.05); 
megastatuile din temple” (TeleG, 29/2005, p. 11); megastadion 
(G, 27.10.05), p. 1); „megaincendiu care a distrus zeci de mii 
de hectare de păduri” (ReTV, 1.10.05); megaconcert în Piaţa 
Universităţii” (RAct., 12.11.01); megatsumani (TeleG 44/2006, 
p. 4); megalovitură (dată de spărgători de seifuri” (TeleG, 
43/2006, p. 14); „megaconstrucție politică” (OTV, 3.03.06); 
„megapartid prezidenţial”(G, 2.03.06, p. 4); megaguvern 
(ReTV, 2.03.06); | 

— „de mare amploare/răsunet (în sens pozitiv sau 
negativ)”: „megasurvol african” (EZ-TV, 10-16.02.01, p. 19); 
„megaparadă de modă” (A, 5.02.00, p. 3); Megaafaceri (titlu 
al unei rubrici de ştiri economice — A, 6.02.01, p. 7); „Dosarul 
Flota e un caz de megacorupție” (Anti, 21.03.06); 
„megascandal sexual” (G, 24.02.06, p. 4); 

— „de valoare, în sens artistic” („Sunt megafilme, filme de 
Oscar”, Prima TV, 20.11.01) sau material-financiar (,,0 mega- 
afacere pe piata internationalä de transferuri” — A, 4.10.01; 
„sportul [ca] megaafacere” — N24, 3.03.06). i # 

— „de mare atractivitate” (în reclame): „megatentaţii şi 
mega calitate elveţiană: Mega Mix — peste 130 de hituri într-un 
3 CD-box”: „Connex îți face o megaofertă” [Prima TV, 
28.04.01); „Vino acum la Media Galaxy; te aşteptăm cu 
megaoferte!” (Ant.l, 2.10.05). 

Funcţia evaluativă (de superlativ) a prefixoidului pare a 
motiva utilizarea sa: în denumirea unor firme sau societăți 
comerciale autohtone. Astfel, după modelele internaționale 
(Megapower, Megaimage, Telemobil, Microsoft) s-au format, 

pe teren românesc „Mega Construct SRL”, ,Megapress 
Holdings S.A.”, Mega Caritas, Mega Quality ş.a. 


e MICRO- nu apare cu sensul strict specializat pentru 
unități de măsură („a milioana parte”) în presa cotidiană; în 
schimb, MDN înregistrează, printre altele, microamper, 
microangstrom, microcurie, microfot, microlitru). Este atestat 
în mass-media cu sensul „mic (ca dimensiuni sau ca valoare)” 
în două categorii de compuse: 

— termeni referitori la domenii/activitäti ştiinţifice, 
tehnice, economice, medicale, intelectuale de interes general: 
microhidrocentrale (G, 29.11.05, p. 5); microfinantare, 
microcreditare,  microcredite (RL, 21.04.05, p. 7); 
„microsatelit experimental”  (G, 19.05.05, p. 13); 
„microregiuni cu personalitate juridică” (G, 16.06.05 p. 7); 
»Complicatie diabetică microvasculară” (G, 5.11.05, p. 5); 
microfilme (IN, 6.04.05, p. 9); „control microradiofotografic” 
(G, 5.07.05, p. 3); „operaţiunea de microcipare (a cailor)” (JN, 
20.04.05, p.8); 

— formaţii nespegiangate, de uz curent (care dublează 
frecvent, compuse cu mini ?): microrecitaluri (G, 9.08.05, p. 
13); microgrădiniță (L, 16.08.04); microstagiune (G, 18.07.05, 
p. 7); ,,micro-Revelionul PSD” (J, 3.01.06, p..5). 

= b) Polisemia caracterizează si pseudo-formanti din 
categoria neoconfixelor, reprezentând trunchieri ale unor 
cuvinte simple. Între aceştia, cel mai frecvent atestat în 
compuse din mass-media actuală este elementul EURO!.- 
(<Europa), a cărui circulaţie internaţională a fost favorizată de 
omonimia cu substantivul EURO», care denumeşte moneda 
unică europeană („Începând cu | ianuarie 2002, 12 țări 
membre ale Uniunii Europene au renunţat la moneda proprie şi 
au îmbrăţişat euro”, C, 9.01.06, p. 13). 

Polisemia lui euro}, atestat într-un număr impresionant de 
compuse (împrumutate, calchiate sau formaţii interne), a fost 
deja semnalată ca un fenomen în continuă expansiune după 
1990, nu numai în română, ci şi în franceză, italiană“ etc. | 

Ilustrăm în continuare, câteva dintre direcțiile în care s-a | 
dezvoltat „pletora semantică” a acestui neoconfix, care a 
păstrat semul central „referitor la Europa”: 

— în acceptie geografică: Ewrometeo: Euromonitor 
(emisiuni TV la N24 — 25.11.05); euro-atlantizare UN, 
31.03.05, p. 4); Eurosport (canal TV); Eurodicfionar, Euro- 
Dispecer (emisiuni la TVR2); Europetice (emisiune privind 
curiozități europene la ReTV); Eurolider („publicaţie 
săptămânală vizând promovarea valorilor româneşti în Europa” 
— TVRI, 18.09.05); „zonă euroasiatică” (A, 15.04.05, p. 10); 
euroturişti (JN, 4.05.05, p. 9); „parteneriatul euro- 
mediteranian” (G, 29.11.05, p. 13); eurocupe (referitor la 
competiţii fotbalistice europene — ReTV, 20.05.05): „Eurogay 
la Bucureşti” (festival european al homosexualilor- ReTV, 
27.05.05); „Euro concerte (prezentate de Orchestra Naţională 
Radio la Bruxelles — EZ, 12.04.05, p. 5); „euromitingul de la - 
Bruxelles” (organizat de Confederaţia Europeană a Sindicatelor 
='Ant. 1, 20.031039: 

— în acceptie politică, juridică şi administrativă („privind 
/aparținând de Uniunea Europeană”): eurosocialisti (C, 
20:05.05,1: ph 7} euro-populari (G, 2.06.05, DS): 
„eurofuncționarii din Bruxelles” (A, 14703050 p. 3); 
europarlament, europoliticieni (A, 3.03.05, p. 1); eurodeputat 
(A, 5.07.04, p. 9); euroconsilieri RESO 4). „lobby 
europarlamentar” (A, 12.01.06, p. 1); euroobservatori (G, 
27.09.05, p. 4); „soluții [juridice] euroconforme”(G, 1.08.05, p. 
10); europartid (ProTV, 22.05.05); „partide româneşti admise în 
eurofamilie” (G, 4.06.05, p. 4); Euroconstituția (ReTV, 

27.05.05); eurobirocrati (JN, 20.04.05, p. 4); eurocetäteni (JN, 
19.04.05, p. 10); „euroobligațiuni de 500 milioane euro” (G, 
24.11.05, p. 5); „euroregiune autonomă” (G, 2.12.05, p. 4); 
eurobarometru (sondaj privind extinderea UE — G, 29.06.05, p. 
9); „euroalegerile [pentru Parlamentul European] din România” 
. (G, 2.12.05, p. 4); euroglobalizare (A, 24.04.02, p. 13); 

— privind atitudini față de extinderea Uniunii Europene 
şi/sau aderarea la UE: „eurosceplticii francezi”; „recrudescența 
euroscepticismului” (RL, 24.03.05, p. 8); „partide euro-ostile” 
(A, 15.06.04, p. 9); euroentuziast, euroentuziasm (ReTV, 
22.10.05); eurooptimisti (N24-29.10.05), euroindiferenti 
(ReTV, 8.09.05); ,,Euromania integrării” (titlu de rubrică — JN, 
11.04.05); eurocomunism (ReTV, 3.06.05); euromituri (privind 
integrarea în UE — A, 25.02.05, p. 15); Euroiluzii (titlu de film 
documentar); 

— în conformitate cu cerintele/standardele Uniunii 
Europene: „«Euro-apăy» cel târziu în 2017” (apă de calitate 
„europeană” — EZ, 12.04.05, p. 5); „europubele de 120 sau 240 
de litri” (G, 22.08.05, p. 3); „motorina Super EuroDisel; 
motorina EuroPremium” (ReTV, 12.11.05); 

— de valoare europeană (în sens evalutiv): „Mijlocaşul 
stelist a fost autorul unui eurogol în meciul cu FC Vaslui” 
(ReTV, 6.12.05); cu această semnificaţie, care nu este străină 
de intenţia de manipulare a receptorului, euro,- este inclus în 
numeroase denumiri de societăți comerciale, firme, manifestări 
publice (alături de baze românești sau străine): „Euromedia — 
liderul pieței de outdoor” („Ziarul Financiar”, 4.02.05, p. 1); 

„Stomatologie la standard european: Clinica Euroeste?” (RL, 
21.04.05, p. 27); „Eurometal Prod SRL”; „Editura 
Eurostampa” (ProTV, 20.03.05); Euroconstruct Trading” 
(ReTV, 23.08.05); „SCMetalEuroEst SA” (G, 8.11.05, p. 1); 
„magazinele EURO-GSM” (L, 13.12.05, p. 15); Eurostil (firmă 

de taximetrie); „transport autocar Euro-time” (RL, 7.04.05, p. 
19); Euroconsult (firmă de consultanță electorală) (ReTV — 
22.03.05); Euroasig (firmă de asigurări) (RL, 24.03.05, p. 30); 
„Eurofarmacia ledera”; „Eurolider Conferences: Liderii Noii 
Europe” (G, 13.10.05, p. 8); „proiectul Europolar” (A, 
25.03.05, p. 16); „„Eurobusiness SRI CTA MOS p: D); 
„Europharm Distribuţie este liderul distribuţiei româneşti de 
medicamente” (RL, 14.04.05, p. 13); Eurobuilding (firmă de 
construcții) (RL, 24.03.05, p. 24); „centrala termică Eurostar” 
(RL, 24.03.05, p. 24); „Euroclass Cosmetic” QE 13.03.05); 
„SE (size la SRL” (A, 15.03.05, PA) 

— utilizat exclusiv substantival, în contexte sportive, 
EURO reprezintă o creație ad-hoc (rezultată din trunchierea 
adjectivului european), prin care se desemnează într-o manieră 
familiar-uzuală Campionatul European de Fotbal: „A fi sau a 
nu fi la EURO 2008” (ReTV, 27.01.06); „Schimbare a 
sistemului de calificare la Euro 2008” (RL, 21.04.05, p. 10). 

EURO:- cu semnificaţia referitoare la moneda unică 
europeană — apare în compuse ca: Euroland „zona de circulaţie 
„a monedei respective” („Inflaţia din Euroland ar putea scumpi - 
creditele în euro acordate de băncile româneşti” — G, 25.11.05, 
p. 6); „Moştenitorii euromilionarilor” (N, 2.11.04, p: 3); 
europortofele („portofele compartimentate pentru dimensiunea” 
euro” — G, 29.06.05, p. 1); euroconvertizor (mic calculator care 
transformă sumele în euro) (A, 29.11.01, p. 5). 

Cele două sensuri ale lui euro- se pot asocia în context: . 
»Euroloteria de la Paris — loteria euromilioanelor” (ReTV, 
29.07.05); „loteria europeană FEuro-milioane” (G, 19.09.05, 
p. 9). 

Când se doreşte elucidarea sensului diverselor compuse 
cu euro- din presă, se recurge la explicaţii contextuale de tip 
definitional (,,Eurocadrele îi reprezintă pe intelectualii din UE 

si pe salariatii cu o functie de conducere care fac management, 
în afară de patroni” — A, 12.03.05, p. 7) sau etimologic 
(„procesul de euroconstituționalizare, adică de armonizare a 
Constituţiei României cu normele europene” — OTV, 
19.02.05). | 

= În caz contrar, ambiguitatea compuselor gazetăreşti 
ocazionale favorizează interpretări multiple în funcție de 
referentul/referentii avuti în vedere de publicist. 

De exemplu, polisemia neoconfixului euro (vezi supra) 
permite decodarea titlului EuroPlesan (L, 27.12.04, p. 11) în 
sens evaluativ („jucător de nivel european”; „fotbalist care 
înscrie «eurogoluri»”) sau în sens referential („fotbalist care 
joacă în Europa”). Intenţia care stă la baza compusului ad- hoc 
este evidenţiată în subtitlul cronicii sportive („golul olteanului 
în amicalul cu Germania a fost ales de Eurosport între cele mai 
frumoase ale anului” — ibidem). 

"Titluri din presa sportivă precum Eurorivale (N24, 
2.11.05);  „Eurofarmecul vieţii” (ReTV, 2.11.05) sau 
„Eurovisul continuă!” (ProSport, 24.02.06, p. 1) se referă la 
diverse competiţii europene. Ji 

Atât euroalergie („Jurnalul de sănătate”, 5.04.05, p. 30) 
cât şi eurogripă („TVMania”, 52/2005, p. 31) dau impresia 
unor termeni medicali: primul desemnează alergia produsă de 
nichelul din monedele euro, în timp ce al doilea se referă la 
ştirile despre gripa aviară transmise de canalul TV Euronews. 


VI.2. Neologismele „stilistice” (creații „gazetăreşti” cu 
valoare stilistică — CSG) reprezintă cea mai interesantă 
categorie din corpusul analizat, întrucât compusele în discuţie 
sunt motivate în raport cu toate cele trei funcţii ale discursului 


publicistic: referential-comunicativä, conativă, dar mai ales 
expresivă. 

Abordarea pragmatică — esențială pentru acest tip de 
compuse — evidențiază prezenţa lor în texte „de atitudine” 
(critice, argumentative, polemice, satirice etc.) şi aproape deloc 
în texte strict informative. 

Cauzele de ordin obiectiv (economia lingvistică, de 
exemplu) au o pondere nesemnificativă în explicarea apariţiei 
lor. Mult mai importantă şi complexă este motivaţia 
subiectivă, care include: dorința publicistului de a fi original 
cu orice pret (chiar socându-si cititorul), căutarea unor noi 
resurse expresive, veleitarismul şi snobismul lingvistic 
exprimate prin preluarea unor „mode lingvistice” de import. 

Majoritatea formațiilor lexicale din această categorie 
reprezintă creații spontane, ocazionale, uneori ludicef!, 
dependente de un anumit context verbal şi/sau situational. De 
aceea, ele au şanse reduse de a se impune în limbăS?, în ciuda 
valorilor expresive mult mai evidente decât în cazul altor 
formaţii interne (sufixale sau prefixale). 

Din punct de vedere semantic, ele au sensuri figurate, 
conotative, care se pot diferenţia, cel puţin parţial, de sensurile 
componentelor (prin determinologizare sau desemantizare, în 
primul rând, dar şi prin extinderi sau restrângeri semantice, ori 
prin diverşi tropi). | 

: Ca exemple în acest sens pot fi citate sufixoidele -zaur 
(„reptilă”) şi -pitec  („maimuţă”) aparținând terminologiei 
ştiinţelor naturii. Utilizate cu referent uman în compuse 
„gazetăreşti”, precum rockozaur („Mişu Cernea, unul dintre 
ultimii rockozauri ieşiţi la lumină din straturile incerte ale 
muzicii actuale”, AC, 18/2002, p.11) şi turistopitec („Vulcanii 
noroioși — lada de gunoi a turistopitecilor”, A, 30.05.02, p.15) 
evidențiază devieri semantice şi atribuirea de conotaţii 
expresive, de tip depreciativ. În primul caz, din sensul specific 
paleontologiei se actualizează semul „fosilă”, dublat de o 
valoare expresivă augmentativ-peiorativä®. În al doilea , sensul 

„comportament animalic imitativ” este asociat cu ideea de 
„distrugere a naturii”. 


Expresivitatea compuselor din această categorie poate fi 
de tip (VI.2.1.) lexematic sau (VI.2.2.) contextual, după cum 
sursa ei se găseşte În structura compusului sau în enunţ. 


VI.2.1. Expresivitatea de ordin lexematic poate 
proveni exclusiv de la cuvântul-bază (căruia i se ataşează 


afixoidul) sau poate fi efectul asocierii insolite dintre bază şi 
elementul de compunere. 


VI.2.1.1. Prima subclasä are un grad mai redus de 
expresivitate aşa cum rezultă din compuse ca: „vicebulibaşa 
romilor” (A, 10.05.01, p.3); „mini-aurolac” (Ant.l — 1.01.01 — 
scheci umoristic); „a se automilui (cu fostul hotel al PCR)” (A, 
13.10.94, p.1); „parlamentarii se automiluiesc cu privilegii” (G, 
6.06.05, p. 1); megamanelistii din România” (OTV, 1.03.05); 
megaparastas (G, 8.02.06, p. 2); Autoscărpinarea [titlu de 
editorial] (EZ, 29.03.04, p. 1); „gigaprețuri la căldură” (Antl — 
8.04.05); gigadespägubiri (AC, 23/2005); „sentimentele 
multitrandafirii ale foştilor parlamentari” (G, 8.07.05, p. 4); 
„Eurobabilonia monedei unice” (C, 9.01.06, p. 11); „a se 
autoîmproprietări (cu stadionul din Străulești)?’ (A, 14.03.01, 
p. 3); megabuticuri (A, 22.02.01, p. 3); „megaescrocheria 
(FND (A, 16.05.02, p. 14); micro-infometatul (A, 25.04.02, p. 
3); manelolog (AC, 11/2001, p. 18); scandalomanie 
(„Vremea”, 19.01.93, p. 3); mahalolog (AC, 26/1993, p. 2); 
spintecătorolog („specialist în istoria lui Jack Spintecătorul”, 
EM, 38/93, p. 10); „jeep-man-ul ucigaş” (A, 26.04.02, p. 1); 
scenariofil (A, 22.08.02, p. 8); suspiciometre (A, 27.04.02, p. 
7); rockozaur (AC, 18/2002, p. 11). 

VI.2.1.2. Contrastul stilistic dintre elementul „savant 
de compunere şi baza reprezentată de termeni din afara limbii 
literare generează un grad sporit de expresivitate şi 
originalitate“. Compusele de acest .tip — prezente şi în 
editoriale, comentarii politice sau analize economice — 
ilustrează stilul ,relaxat”, caracterizat prin transgresarea 
limitelor dintre registrul „literar” (high) si „neliterar” (low), sub 
presiunea exercitată de varianta orală a limbii asupra celei 
scriseS5. Cităm, în acest sens: „maneaua civicoidă [cântată de 
presedinta APADOR-CH privind discriminarea romilor)” (A, 
12.10.01, p. 1); „megaşuşă (pe stadionul din Roşiori)” (AC, 
4/2001, p. 2); „mega-gaşca (condusă de fostul prim-ministru)” 
(A, 10.10.94, p. 1); macrospagä (AC, 21/2002, p. 8); 
„megahoţia FNI” (A, 17.03.01, p.1); .,megateapa (de la Banca 
Populară Română)” („Atac la persoană”, 12/2000, p. 12); 
„cocinofilul (Adrian Păunescu)” (AC, 17/2002, p. 9); „neo- 
ciocoime postdecembristă” (Ant3 — 9.10.05); „megaşpaga 
pentru gazul importat din Rusia” (,,Gardianul”, 5.01.06, p. 1); 
„Năstase se face de evropomină” (AC, 14/2005, p. 7); 
„Megahoție cu cercei de oaie” (titlu în JN, 15.11.05, p. 1). J 


VI.2.2. Expresivitatea de natură contextuală poate fi 
explicată prin raportarea la contextul situațional 
(evenimential) care a prilejuit apariția compusului şi care 
condiționează decodarea semantică şi stilistică. În această 
categorie intră titluri precum: „Cutremorologul Hâncu suferă 
de amnezie” (A, 17.01.00, p.12); „Patronul cabaretului preferat 
de porno-procurorii craioveni a fost arestat” (A, 15.04.00, 
p.12); „Megaodraslele lui Megapower” [aluzie la copiii 
implicaţi în firma tatălui fost prim-ministru] (A, 10.10.94, p. 
1); „Euro-talciocul de maşini second-hand [din târgul Vitan- 
Paire 13.05.02, p. 3); HET, la dă pentru 
Eurovision” (ReTV, 7.02.05). 

În funcţie de contextul situational, acelaşi compus poate 
avea conotaţii pozitive sau negative. De exemplu, 
megatelevizor apare cu prima valoare în anunţuri publicitare, 
dar capătă conotaţii peiorative în contextul „După ce a tocat 
bugetul pe megatelevizoare şi supercopiatoare, secretarul 
general al Senatului — luat la bani mărunți” (A, 24.04.02, p.2). 

În mod similar, compusele câinofilă (A, 28.04.01, p.1) 
[cu referire la Brigitte Bardot] şi ,.mega-hingherul 
Bucureştiului” [Traian Băsescu] nu pot fi înțelese decât în 
contextul campaniei din 2001 referitoare la câinii vagabonzi. 

Este interesant de 'observat că expresivitatea condiţionată 
extralingvistic (evenimential) se realizează, frecvent, cu 
referire la viaţa politică si la principalii actori implicați: 

— „premierul felecomandat de la Cotroceni” (G, 14.07.05, 
p. 4); „cvasidemisionatul Tăriceanu” (G, 12.07.05, p. 4); 

— „La masa CSAT, Băsescu şi-a înghesuit şi tot mini- 
guvernul său de la Cotroceni” (A, 4.03.05, p. 3); 

— „circoteca electorală ne sufocă zilnic cu baloanele sale 
de săpun” (RL — TL; 20/2004, p. 50); 

— „În acest moment, reforma în justiţie este semiavortată” 
(ReTV. 20.07.05). 

În virtutea analogiei, se constituie paradigme din derivate 
expresive formate cu acelaşi element. 

De exemplu, telez- „referitor la TV” apare în creaţii 
lexicale conotate ironic (în sensul „manipulării televizate”): 
„Am căzut din sezonul telearestărilor în sezonul telereformei 
(magistrat, la ReTV, 4.10.05); „Video-politica şi opinia 
teledirijată” (ProTV, 26.06.05); „Subiectul zilei este 
teleperchezitia făcută la Adrian Năstase acasă, un nou show 
mediatic” (N24 — 6.03.06); „telerevoluție, farsă, mascaradă” 


(ProTV, 17.07.05); „faimosul A Pat Robertson” 
(G, 19.10.05, p. 10). Pis 

Serii de termeni cu caracter peiorativ formează şi 
prefixoidul autoi- aflat în asociere cu baze incompatibile sub 
aspect logico-semantic: „Şi alte țări au avut ostatici cât se poate 
de autentici, nu autorăpiți” (OTV, 10.06.05); „Secretomanie de 
tip ceauşist în jurul dubioasei (auto?) împuşcări a ministrului 
Ilie Sârbu” (A, 30.12.03, p. 1); „Năstase vrea să-şi facă 
autoperchezitie ” („Ziarul”, 9.03.06, p. 1). 

 Conotatiile ironice ale compusului mega-distracfie apar 
în contextul relatării despre ,«cântarea» artistico-religios- 
electorală” organizată la „Zilele Constanţei 2002” (A, 
22.05.02, p. 4); aceeaşi explicaţie este valabilă pentru 
compusul tematic dintr-un titlu precum: „O fundaţie condusă 
de premierul Năstase vrea bani de la Guvern pentru un 
megashow cu căluşari” (A, 15.11.01, p. 8). 

Efectul ironic se poate realiza şi într-un context cu 
coloratură religioasă: „După ce şi-a justificat batjocura 
«demisiei» cu un.citat biblic, Tăriceanu s-a autorăstignit pe 
fotoliul de premier din «patriotism»? (G, 20.07.05, p. 1); 
„fotografia [...] unde-l putem admira pe preşedintele Băsescu 
autorăstignit între Gigi Becali şi George Copos” (G, 26.10.05, 
p. 12). | | 
Valoarea expresivä în context poate fi subliniatä prin 
ghilimele: „«Adevărul» nu este şi nu se lasă controlat «deloc», 
cum a exclamat cu un scrâsnet schimonosit de ură 
«euroatlanticul» şi vremelnicul ministru [Pascu]” (A, 10.05.02, 
D.) i 

Expresivitatea generată de relaţia compusului cu 
contextul verbal este de natură pur lingvistică şi presupune o 
anumită subtilitate, atât a emitätorului, cât şi a receptorului. 

Astfel, un prefixoid poate apărea în acelaşi enunţ, în două 
compuse, unul cu sens denotativ, strict specializat şi altul cu 
sens conotativ: „Gigacaloria şi gigademagogia: PDSR vrea să 
rebranşeze caloriferele” (A, 22.11.00, p. 1); „Clasaţi pe locul 9 

la Eurovision, recuperăm prin guvernanti: „locul întâi la 
eurocomision” (AC, 21/2002, p. 1). 

Într-un număr redus de situaţii, contextul jurnalistic are 
capacitatea de a dezvolta conotaţii peiorativ-ironice ale unor 
CGD, transformându-le în CGS: „Damblaua neo-capitalistului 
nostru era o dambla de tip cripto-comunist. În prelungitele sale 
refuläri de slujbas la scoala de partid, visase sä-si vadä feciorul 
campion la ceva” (A, 7.05.02, p.8). 

„Tocirea” expresivitätii unor afixoide impune găsirea de 
noi tehnici de intensificare a efectelor stilistice, cum ar fi: 

— cumulul de formanti: ultra-mega-extra-tupeu (AC, 
23/2005, p. 11); „mega, super, ultra, ne concerte de manele” 
(G, 11.10.05, p. 11); 

— asocierea, în context, a mai multor compuse, formate cu 
acelaşi afixoid: „Acuzând «telejustiția», el CA Năstase] şi-a 
realizat telepercheziția” (G, 6.03.06, p. 1); „In megaafacerea 
Costea-Bancorex-Agroholding, magistrații francezi au parte de. 
megasurprize de 5,9 milioane dolari ... şi megaVIP-uri à la 
Răzvan Temeşan” (A, 18.05.00, p.1); | 

— efectul de antiteză, realizat cu ajutorul unor formanti cu 
sens opus: „«Surprizele» [emisiune TV] acordă constant 
minipomeni în raport cu maxipomenile electorale” (RL - TL, 
20/2004, p. 50); ,«Macropiramida» de tip comunist ori 
oligarhic ar trebui înlocuită cu o multitudine de 
«micropiramide», în care individul, cetățeanul să-şi găsească 
locul” (A, 30.03.02, p. 3); „Cum se macrostabilizează niţel 
țara, Guvernul comandă un sondaj de opinie, să vadă: îl mai 
iubeşte micro-infometatul?” (A, 25.04.02, p. 3); „Periuţă mini, 
gene maxi — Mascara” (reclamă pentru rimel, Ant.1, 6.04.02); 

— substituirea formantului „clasic” printr-un „pseudo- 
formant”, obținut ad-hoc din trunchierea unui termen popular, 
cu conotaţii peiorative în plan social şi politic: „După 4 ani de 

guvernare post post-comunistă [...] criptocomunismul s-a 
transformat în friptocomunism [< fript/urism/ + comunism)” 
(G, 23.03.06, p. 1). 


VII. Prezentäm, în continuare, lista alfabetică a 
formantilor (prefixoide si sufixoide) pe care îi considerăm 
reprezentativi pentru dinamica acestui procedeu în etapa 
actuală. 


VII.1. Prefixoide 


e AERO- „aer”, „avion”, „aviaţie” (< fr. aéro, cf. gr. aer, 
-os) apare în presă numai cu sensul al doilea, referitor la 
aviaţie: aeroclub (G, 7.03.06, p. 3); „aeroflota română” (ReTV 
— 8.12.05); „Autoritatea Aeronautică Civilă Română”; 
„Facultatea de Inginerie Aerospațială” (RL, 28.04.05, p. 10). : 


x e AGRO- „agricol, agricultură” (< fr. agro-, cf. lat. ager, 
agri, gr. agros): „piaţă agroalimentară” (G, 25.02.06, p. 5); 
„agrocaravane [...] care distribuie broşuri despre. programele 
UE în domeniul agriculturii” (G, 13.06.05, p. 1). | 

Un sens specializat, „deviat” față de cel etimologic, se 
întâlneşte în domeniul turismului, unde formantul agro- capătă 
sensul „rural” (cf. MDN: agroturism < fr., engl. „turism care se 
face în zonele rurale”): „pensiuni agroturistice” (A, 11.03.05, 
p. 7); „agroturismul în UE” (ReTV, 20.03.05). | 


e AUDIO- „auz” (< fr. audio-, cf. lat. audire „a auzi”) este 
atestat numai în compusul împrumutat din franceză audiovizual, 
utilizat substantival: „industria audio-vizualului din Argentina” 
(RL-TL, 18/2005, p. 32); „Consiliul Naţional al 
Audiovizualului”; „Legea audiovizualului” (G, 17.08.05, p. 7). 

e AUTO:- „însuşi, singur” (fr. aut/o/-, cf., gr. autos) este 
un formant frecvent atestat în mass-media actuală în 
. componența unor verbe, substantive (abstracte verbale) şi 

adjective participiale. 

MDN înregistrează numeroase împrumuturi analizabile 
(autocenzură < fr.  autocensure;  autofinanța < fr. 
s'autofinancer), calcuri (autocontrol, după engl. self-control; 
autodistruge, după fr. s'autodetruire; autocritic < fr. 
autocritique, dupä rus. samokritika) si, îndeosebi, formatii 
interne (autoaprecia, autoculpabiliza, autodevora, autodizolva, 
autoexigenfä, autoexil). 

Prezentäm în continuare o listä (incompletä) de formatii 
lexicale în care auto- îşi actualizează sensul. etimologic 
(„clasic”) ataşându-se, de regulă, unor baze neologice: a se 
autointitula (Z, 9.01.01, p. 2); a se autoincendia (A, 22.05.01, 
p. 3); a se autoinstrui (A, 20.11.01, p. 14); a se autoproiecta 
(C, 1/1996, p .2); a se autotrata (A, 3.11.01, p. 9); a se 
autorecuza (A, 11.09.00, p. 1); a se autosesiza (A, 20.10.01, p. 
1); a se autodevora (A, 5.06.02, p. 7); a se autoinclude (A, 
17.05.02, p. 2); a se autoproclama (AW, 1/2002, p. 22); auto- 
apărare (EZ, 4.02.93, p. 8); „autoblocare (în galerii)” (A, 
12.01.01, p. 1); autodecizie (A, 2.10.01, p. 1); autooptiune (C, 
1/1996, p.13); autopublicare (ibid); ,autoprivatizarea 
(directorilor)” (A, 3.06.94, p. 3); autoguvernare (A, 22.11.01, 
p. 2); autoasigurare (A, 23.11.01, p. 3); autodenunf (A, 
1.12.01, p.11); „„autosuspendare (din funcţie)” (A, 21.05.01, p. 
11); autosancjionare (A, 20.10.00, p. 1); autoevaluare (A, 

1.03.01, p. 9); autoinseminare (A, 28.08.00, p. 13); 
autodeclarat (A, 6.03.01, p. 11); autoimpus (D, 3.02.93, p.l); | 
„(zone maghiare) autoguvernabile” (A, 23.11.01, p. 1); autogol 
(ReTV, 7.10.05); autocolant (JN, 2.03.05, p. 12); autointitulat 
(C, 27.01.06, p. 2), autosacrificat (ReTV, 7.10.05); 

autosuficiență, autoexigență, „(manifestări) autodistructive” 
(GE, 4.07.05, p. K EXD: he) autoadresaf”. (ReTV, 
29.03.05); autoizolat (BITV, 17.07.05); autosechestrat (A, 
16.03.05, p. 7); a se autositua, autoprotector (G, 16.06.05, p. 
4); (creme) autobronzante” (C, 20.05.05, p. 10); autoironic (G, 
310.05, Pia); „autoproclamata republică transnistreană” (A, . 
16.03.05, p. 12); a se autoamenda (G, 29.06.05, p. 1); 
autoflagelări (G, 21.01.06, p. 4); „(un personaj) autoconstruit” 
(C, 20.05.05, p. 24); a se autoinvita (ReTV, 4.06.05); a se 
automutila (A, 11.03.05, p. 12); ase automotiva (GE, 15.08.05, 
p. I); a se autopropune (G, 27.09.0%/pe 192,50 

Reţine atenţia capacitatea prefixoidului de a funcţiona 
atât în terminologii (juridică, medicală, tehnică etc.), cât şi în 
asociere cu elemente ale lexicului uzual, chiar vechi şi / sau 
popular. 

Dintre termenii specializați putem cita — pe lângă cei 
juridici menţionaţi supra (a se autosuspenda, a se autodizolva, 
a se autoproclama) — compuse din sfera medicinei („boala 
autoimună”; automedicafie — G, 1s10:05%p%5; ,autotransplant 
(de celule)” — A, 5.03.05, p. 5; autodiagnosticare — JN, 5.04.05, 
p. 7 sau din cea tehnică („rachete autodirijate” — ReTV, 
15.08.05; „sapă autonivelantă”, „pompă autoamorsantă” — 
pliant publicitar). - | TTS 

Ataşarea prefixoidului „savant? la termeni din lexicul - 
comun creează compuse ca autolaudă (G, 12.01.06, p. D; 
„autocurățire (a gurii)” (ReTV, 12.09.05; autoränire (A, 
2.07.04, p. 14); a se autoaprinde (G, 15.07.05, p. 6). Sunt 
atestate, de asemenea, formatii cu valoare expresivä (vezi 
supra VI.2) precum a se autorăstigni (G, 26.10.05, p..12); a se 
autoumili (G, 6.06.05, p. 1). 


2199 


e AUTO- „automobil, maşină” (< fr. auto-, cf. gr. autos) 
este un neoconfix international prezent în numeroase cuvinte 

din categoria compuselor moderne cu structură analizabilă, dar 
cu etimologie diferită. Conform MDN, autogară, 
autobasculantä, autorulotă, autofurgonetă, autolaborator şi 
autosanitară sunt formații româneşti, autotransport si 
autocisternă — calcuri după rusă; autotren şi autoutilitară — 
calcuri după italiană, iar autotren, autospecială şi autostradă 
reprezintă împrumuturi din aceeaşi limbă; autovehicul, 
autotractor, autocamion şi autostop au fost împrumutate din 
franceză, iar autoservice din engleză. Nu figurează în 
dicționarul citat autogaz şi autovidanjă. 

Ilusträm, în continuare, prezenţa acestui tip de compuse 
în presa actuală: autotractor, autovidanjă (A, 24.11.01, p. 5); 
autotransport (A, 12.05.94, p. 8); autosanitară (A, 1.12.01, p. 
1); automotor (A, 4.04.02, p. 6); autoutilitară (A, 7.06.02, p. 
8); autocisternă, autospecială (A, 15.04.05, p. 14); autorulotă 
(G, 5.07.05, p. 9); autofurgonetă (G, 5.07.05, p. 8); autotren 
(G, 14.07.05, p. 15); autogară (G, 14.06.05, p. 5); autotractor 
(A, 2.02.05, p. 12); autovehicul (A, 17.03.05, p. 14); autogaz 
(ReTV, 1.04.05); autoremorcher, autocamion (G, 18.02.06, p. 
11); autobasculantă (G, 3.09.05, p. 10); autolaborator (ReTV, 
30.07.05); Autoshow” (emisiune la ReTV). 


e BIO,- „viață? (< fr. bio-, cf. gr. bios) reprezintă 
formantul „savant”, atestat în numeroase compuse aparţinând 
unor domenii ştiinţifice care interferează cu biologia (de altfel, 
majoritatea formațiilor cu acest prefixoid din presă „trimit” mai 
- curând la termenul biologie decât la etimonul clasic): 

bioterapie (A, 4.04.02, p. 11); bioterorism (A, 12.10.01, p. 12); 
„biomaşinărie (cu ochi electronici)? (A, 24.04.01, p. 12); 
„bioinginer (medical)? (A, 15.04.02, p. 8); bioenergoterapeut 
(EZ, 1.12.93, p. 6); „bioinginerie şi bioterorism alimentar”, 
bioreactoare (GE, 4.07.05, p..1); bioetică (A, 30.04.05, p. 9); 
„bioresurse alimentare” (G, 24.02.06, p. 12); „biotehnologie 

tisulară” (G, 9.07.05, p. 5); „biosecuritate la fermele agricole” 
(GMA 10:05 pa „biocombustibili (combustibili din plante)” 
(G, 9.08.05, p. 11); „ambalaje nonbiodegradabile” (ReTV, 
18.10.05); „(ceai cultivat în condiţii) biopure” (pliant 
publicitar); bio-mecanicä (TeleG, 27.08.05); bioechivalenţă . 
(privind eficiența medicamentelor) (G, 19.08.05, p. 12); 
(tehnologii cosmetice) Bioscreening (RL-TL, 13/2005, p. 42). 


e BIO-- neînregistrat ca atare în dicționare — apare ca un 
neoconfix sinonim cu ECO>- (vezi infra), aşa cum rezultă din 
contextele de mai jos: „biodiesel — un combustibil ecologic 
obținut din prelucrarea rapitei şi a soiei” (G, 17.08.05, p. 5Y: 
„biomotorină obținută din seminţe de rapitä” (G, 4.10.05, p. 7). 

Neoconfixul figurează şi în nume proprii de societăţi 
comerciale (Biofarm, Biomed), putând fi, de asemenea, utilizat 
adjectival şi adverbial, cu sensul „ecologic” (la fel ca în 
franceză): „produse bio” (G, 9.05.05, p. 6); „mâncare bio”; „a 
hrăni bio” (JN, 19.04.05, p. 24). | | 


e CINE>- „legat de cinematograf(ie)” pr eines, 
cinema-, cf. gr. kinema, -atos, kinetos mobil”) apare ca un 
neoconfix în titluri de emisiuni TV (,,Cine-Top” — L, 29.11.94, 
p. 10; Cinemagia — Prima TV; Cinetour — Tele 7ABC), rubrici 
din presă („Cine-flash” — A, 26.03.94, p. 4), genuri artistice 
(„cineteatru — spectacol coupé de teatru si film” — A, 15.06.95, 
p. 4). 

MDN înregistrează drept creaţii româneşti cineamator, 
cinedocument, cinerecital, iar DCR: — cinebibliotecă, 
cinecenaclu, cineidee şi chiar cinelimbă, formaţie ocazională 
mai putin reuşită (datând din 1967), cu sensul „limbaj special 
al cinematografiei”. 


e CRIPTO- „ascuns, secret” (< fr. crypt/o/-, cf. gr. 
kryptos) apare, cu precădere, în terminologii (de ex., MDN 


Actualitatea compunerii tematice 


35 


înregistrează criptoanalizä,  criptogenetic,  criptogramă, 
criptotuberculoză). Categoria CDG include compuse din 
domeniul politic, împrumutate (cum sunt criptocomunism şi 
criptocomunist < fr.: „trecutul său criptocomunist” — G, 
25.05.05, p. 4) sau create în română, dar neînregistrate încă în 
dicționare: criptosecuristi (ProTV — 5.03.01); cripostalinist, 
cripto-capitalist („„Vremea”, 29.12.92, p. 3). 


e CVASI- „aproape, asemănător, pe jumătate” (< lat., fr., 
it. quasi): „(relaţii) cvasi-inghetate” (A, 26.02.01, p. 14); 
„(operațiune) cvasi-dezastruoasä” (A, 5.11.01, p. D; 
»Cvasiconstanta acestui raport” (A, 16.03.02, p. 16); 
»(intelegere) cvasideplină” (A, 21.12.01, p. 13); „(dihonie) 
cvasigeneralizată” (A, 1.11.02, p. 12); „cvasicunoscuţi (fără 
valoare şi fără competență)” (A, 22.11.01, p.4); cvasiuitare (A, 
8.05.02, p. 4); „(posibilitate) cvasilegală” (A, 29.03.02, p.1); 
cvasi-bani (Ant.l, 7.07.01); cvasieşec (A, 19.10.01, p. 1); 
„(avion comercial)  cvasisupersonic” (A, 31.03.01); 
cvasiumilință (A, 15.03.01, p. 1); „cvasiizolarea externă a 
României” (G, 31.08.05, p. 1); „cvasitotalitatea formațiunilor 
politice” (G, 30.05.05, p. 10); „asistăm la o cvasidemolare a tot 
ceea ce s-a făcut în ultimii 4 ani” (A, 18.03.05, p. 1); 
„cvasicopii ale unor programe deja existente” (G, 5.09.05, p. 
1); cvasiunanimitate. (ReTV, 18.07.05); cvasioficial (G, 
12.09.05, p. 16); „cvasitotala indiferență” (ReTV, 8.06.05); 
„instituție cvasisecretizată” (ReTV, 8.11.05); „un îndemn 
- cvasiexplicit” (ReTV, 24.08.05); „stabilirea cvasidiscretionarà 

a listelor de candidați” (G, 18.08.05, p. 4). 


e ECO;:- (conform MDN) „casă, mediu”; „proprietate, 
bunuri” (< fr. éco-, cf. gr. oikos) apare în compuse specializate 
referitoare la mediul de viaţă. Dintre cele înregistrate în MDN 
reținem ecosistem (< fr. écosystème), ecospecie (< engl. 

ecospecies), ecosferă (< eco- + sferă): „Ecosistemul lacului 
Techirghiol a fost afectat de inundaţii” (N24 — 27.09.05). 


e ECO3- (absent din MDN) reprezintă un neoconfix, cu 
sensuri legate de sfera ecologiei şi a ecologismului (mişcare de 
apărare a mediului înconjurător): „Schema de eco-etichetare 
[...] asigură produse şi servicii ecologice, prietenoase față de 
mediu [subl. ns.) (RL, 21.04.05, p. 11); „Banii vor fi primiţi 
de acei fermieri care au un plan de ecomediu”; „trecerea la 
ecoagricultură” (ReTV, 1.09.05). A 

Alte formaţii din categoria CDG cu eco-, sunt: ecoturist 
(A, 30.05.01, p. 5); ecoturism (A, 8.05.02, p. 9); eco-terorist, 
eco-terorism (cu sensul „terorism care amenință mediul”) (A, 

. 22.05.01, p. 7); ecoeconomie (A, 3.04.02, p. 8). 

Retinem şi capacitatea lui ecoz- de a figura în denumirea .. 
unor organizații sau manifestări cu tematică ecologică: 
„organizaţia  Eco-Europa” (ReTV, 7.06.05); „proiectul 
Ecomarkef”’ (RL, 21.04.05, p. 11). 


e- FOTO- „fotografie” (< fr. photo-, cf. gr. phos, 
photos): fotomodel (A, 31.10.00, p. 4); „foro-rapsodii de 
toamnă” (explicaţie la o ilustrație, A, 11.10.93, p. 3); foto- 
ghicitoare (A, 10.05.94, p. 1); fotoamator (A, 19.02.02, p. 12); 
„(expoziţia) Fotogeografica” (A, 2.04.02, p. 9); fotocinecluburi 
(A, 25.01.05, p. 8); fofodocumente (OTV, 25.01.05); 
fotoreporter, concurs de fotojurnalism” (A, 21.02.05, p. 4). 


e GEO- „Pământ, globul terestru” (< fr. géo-, cf. gr. ge): 
„geopolitica resurselor” (ReTV, 4.01.06); „scena geopolitică”; 
„harta geopolitică actuală”. (A, 2.02.05, p. 9); „interese 
geostrategice globale” (A, 1.12.00, p. 13); „votul geo-politic 
[la concursul Eurovision]? (G, 23.05.05, p. 7); „„Geoparcul 
Dinozaurilor din Tara Hațegului” (GE, 4.07.05, p. I); „Carta 

pentru geoturism a României” (G, 29.09.05, p. 3); „firmă de 


geotextile (textile pentru protejarea ghețarilor)” (ReTV,. 
11.05.05). | | 


e GIGA- „de un miliard de ori mai mare (10% (< fr. 
giga, cf. gr. gigas „gigant”): gigacalorie (A, 22.11.01, p. 1); 
»gigaprefuri la căldură” (Antl — 8.04.04). 


e MACRO- „mare” (< fr. macro-, cf. gr. makros): 
„stabilitate ceea dedice (G, 26.10.05); „(indicatori) 
macroeconomici” (A, 3.02.01, p. 6);  „(echilibre) 
macromonetare” (A, 27.12.00, p. 5); macrocomenzi (în 
domeniul calculatoarelor) (A, 23.12.00; macroproiecte (A, 
7.12.01, p. 5); macrointerdisciplinaritate; „macroincubator (al 
unor industrii de înaltă tehnologie)” (A, 2.07.01, p. 6); a se 


macrostabiliza (A, 25.04.02, p. 3); macrostabilizare (A, 
25.10.00, p. 2). 


e MAXI- „foarte mare” (<fr. maxi -, cf. lat. maximus): 


maxi-single (A, 18.05.01, p. 16); NiET ie (A, 20.01.01, 
p. 9), maxi-taxi (G, 24, 05.05, p. 6). 


e MICRO:-: „mic, microscopic”; 2. (în unitățile de 
măsură) „a milioana parte” (<fr. micro-, cf.gr. mikros) apare în 
presă numai cu primul sens, fiind inclus atât în împrumuturi, 
unele cu etimologie multiplă (microfilm <fr., engl., microfilm, 
germ. Mikrofilm, microprocesor <engl. microprocessor; 
- microclimat <fr. microclimat), cât şi în numeroase creații 

româneşti (microregiune, microreportaj, microroman, 
microrevistă, microinterviu, microîntreprindere). 

— Din categoria compuselor cu caracter tehnico-stiintific 
(prezente în articole de popularizare sau în ştiri, informaţii etc.) 
cităm: microelement (chimic) (N, 6.04.02, p. 6); microfinantare 
(A, 18.05.02, p. 1); „microdepozite (de fier în pereţii vaselor)” 

(A, 30.04.02, p.7); microcentralà (A, 24.01, p. 8); 
microïntreprindere (A, 24.03.01, p. 5); microcreditare (A, 
10.01.00, p. 3); microfisură (A, 26.07.00, p. 1); microcip (A, 
11.10.93, p. 5); microprocesor (A, 27.12.00, p. 1); „(cadru) 
microeconomic” (A, 27.02.01, p. 5); microarhivă (A, 24.02.94, 
p. 7); microclimat (UN, 16.04.05, p.16); „microchirurgie 
reconstructivă” (ReTV, 29.06.05); „apă minerală microbiologic 
pură” (A, 17.01.05, p. 12); microelectronică (EZ 39.05.05, p. 
9); „microcredite pentru micii afacerişti” (G, 25.01.06, p. 5); 
„dezvoltarea microvegetaţiei pe monumente” (G, 11.06.05, p. 
8); „microdispozitive de stocare a informaţiilor” (A, 4.04.05, p. 
12); „microregiuni concentrate în jurul a cinci oraşe” (OTV, 
30.03.05); „cuptorul cu microunde” (EZ, 17.09.04, p. 3): 

— Micro- apare, de asemenea, în formaţii din limbajul 
curent, actualizându-şi sensul „de mici dimensiuni” (echivalent 
semantic și functional cu mini-): ,,microperforatii ale noilor 
bancnote” (ReTV, 6.06.05); „microgranule ce-ţi curăță dinţii 
delicat” (reclamă — ReTV, 10.05.04); microbombe 
devastatoare” (TeleG, 25/2005, p. 10); Microsinteze [colecţie a 
„Editurii „Corint”].(A, 14.03.05, P. 4); „Fiecare țigară pe care o 
fumati este un fel de microïnjecfie pe care v-o faceţi cu 
nicotinä” (C, 13.05.05, p. 10); „o microstructură a Parchetului 
General” (ReTV, 30.09.05); „microbile de sticlă” (G; 2141-05, 
p. 2); „microstagiune arădeană la Avignon” (G, 18.07.05, p: 7); 
microgrädinitä (L, 16.08.04, p. 5); microcalculator (EZ, 
19.09.04, p. 3); „microrecital de blues-uri” (AW, 144/2004, p. 
7); „Micro-Revelionul PSD” (JN, 3.01.06, p. 5). 


e MINI- „foarte mic” (<fr, engl., mini-, cf. lat. 
mini/muml, it. mini/atural) reprezintă alături de mega-, un 
formant „la modă”, aşa cum o demonstrează numărul însemnat 
de compuse din MDN şi DCR>. 

Productivitatea lui, în continuă creştere după 1960, a fost 
semnalată de lingviştii români şi francezi, atât în sfera 
denumirilor tehnice, cât mai ales în cadrul lexicului uzual, cu 
coloratură familiară. | 

Din terminologia tehnică menţionăm: ,,minicamere de 
luat vederi” (G, 11, 05.05, p. 8); minineoane (G, 10.09.05, p. 
11); minimotoretă (A, 11.03.05, p. 10); „„minielicopter spion” 
(G, 10.06.05, p. 8); microrachete (ReTV, 8.04.05); minimacara 
(G, 22.11.05, p. 1); minimotoare (G, 4.01.06, p.3); 
„minidispozitive explozive” (ReTV, 21.07.05); mini-cinema (cu 
sensul de home-cinema — N24, 12.11.05); minisubmarin (G, 
29.09.05, p. 11); „„minirobot pentru intervenţii” (G, 14.10.05, p. 
6); „minisistem Daewoo”; „minipiscină acril”, „minimaşină de 
spălat” (pliante publicitare); ,,minicentrale termice” (A, 
25.09.01, p. 8); „minidisc Sony” (reclamă); miniimprimantă 
(A, 24.05.02, p. 6). 

= Marea sa productivitate se explică prin capacitatea de a se 
combina cu cele mai diverse baze (termeni neologici şi uzuali; 
cuvinte româneşti sau străine, nume proprii etc.); ,,minisalon (de 
spital)” (A, 27.10.01, p. 12); „„minisummit (european)? (A, | 
8.11.01, p. 1); miniserial (A, 2.10.01, p. 7); „„minibursă (a 
locurilor de muncă)” (A, 13.12.00, p. 9); „„miniMercedes (pentru - 
«şoferi» de la 2 ani în sus)” (A, 23.12.00, p. 9); minibar (A, 
14.12.00, p. 15); minişedință (A, 20.10.01, p. 11); mini-sejur 
(Ant.1, 2.05.01); mini-festival (A, 22.05.01, p. 4); ministagiune 
(A, 23.06.01, p. 3); „mini-Disneyland-uri (româneşti)? (A, 
30.05.01, p. 1); „„microcabinetul (de securitate israelian)” (A, 

4.05.01, p. 12); „Tip Top Minitop” (emisiune la TVR2); 
minipulover (A, 22.03.01, p. 13); minisesiune (parlamentară) (A, 
6.01.01, p. 2); mini-spectator (A, 25.07.00, p. 4); minicolectie 
(A, 22.11.00, p. 8); minilab(orator) (A, 16.12.00, p. 3); 
miniconfederafie (A, 21.12.94,-p. 7); „minivalize diplomat” (A, 
16.09.93, p. 7); minidiscoteca (Panoramic RTV, 33/1993, p. 2); 

„Mini-Azi” (publicaţie pentru copii); minirevoltă (A, 11.11.93, p. 
1); „un mini Cernobăl (în Ural)” (A, 21.07.93, p. 8); „minilegi 
(care permit autorităţilor locale să aplice taxe)” (A.4.06.94, p.1); 
„minirăzboi între ANEIR şi Guvern” (A, 24.01.01, p. 5); 
„minipoliclinici (ambulante)” (A, 17.03.94, p. 1); miniplatou (A, 
20.04.01, p. 12); „„miniindustrie (de spectacol)” (A, 13.04.01, p. 
8), „„minicentrale (termice)” (A, 25.09.01, p. 8); „„minisondaj (de 
opinie)” (A, 10.01.01, p. 1); „minicroissantele Mini 7 Days” (A, 
11.04.01, p. 6); „minigrădiniță (de limba engleză)” (EZ, 
12.11.92, p. 6); miniarsenal (A, 19.11.01, p. 8); miniturneu; 
Mini-gong (emisiune TV pentru copii — Panoramic RTV, 
5/1991); „(Rexona) ministick” (reclamă, Ant. 1, 2.12.02); 
ministatiunea (Vox Maris)” (AC, 21/2002, p. 6); mini-interviu 
(A, 25.05.02, p. 7); minitest (N, 6.04:02, p. 3); ,, miniparlament 
(al românilor de pretutindeni)” (A, 9.05.02, p. 14); miniradio (L, 
20.04.02, p. 3); minivacanţă (A, 3.05.02, p. 14); mini-motel (A, 
22.03.02, p. 3); minihotel (A, 2.04.02, p. 2); mini-tur (A, 
8.06.02, p. 3); mini-atentat (A, 30.04.02, p. 9); minitoaster (Pro 
TV, 19.06.01); mini-clonă (A, 28.12.91, p. 12); ,,miniremaniere 
(guvernamentală)? (A, 24.05.02, p. 1); „un buget pentru o 
miniEuropä, nu pentru o Europă extinsă” (ReTV, 5.12.05); 

„premiul mini-Nobel [pentru studenti]” (ReTV, 5.12.05); „Mini 
Miss şi Mini Mister România” [concurs pentru copie (AW 
144/2005, p. 20); Ministars [cor de copii]. 

Polisemia formatului (dezvoltată prin analogie cu cea a 
adjectivului mic) include următoarele valori: 

— „de scurtă durată (în timp)”: ,,miniconferintä de presă” 
(Antl, 204.05); ,,minisedinfä foto” (RL, 14.05.05, p. 21); 
„minivacanță de Paşti” (ReTV, 17.04.05); minidocumentare 
(TeleG, 23/2005, p. 8); miniturneu UN, 11.04.05, p. 31); 
„buletine de «ministiri»” (G, 7.12.05, p. 3); „o serie de 
miniepisoade” [dintr-un serial] (A, 6.04.04, p. 13); 

— „de mici dimensiuni”: „ministatul monegasc” (ReTV, 
31.05.05); ,minispital de campanie” (ReTV, 16.07.05); 
minicasetofon (ReTV, 31.05.05); minidrapel (G, 2.12.05, p. 4); 
„minihotel de lux” (G, 19.09.05, p. 3); „mini-sală de fitness”, 
(EZ, 3.04.05, p. 12); minibaruri (G, 18.08.05, p. 9); 
miniprimării („centre de informare şi consiliere pentru 
cetățenii din sectorul 2”) (A, 16.02.04, p. 3); miniporturi (G, 
17.03.06, p. D); | | 

— „număr mic/redus”: „minipopulaţie de zimbri”(TVRI, 
12.04.05); „miniconvoi de maşini” (A, 11.03.05, p. 14); 

— „de mică amploare/fortä”: ,minitornade sau trombe” 
(ReTV, 5.07.05); „minirevoluție în Gara de Nord [la închiderea 
secţiilor de votare]? (A, 13.12.04, p.14); minisantaj; 
miniconsens (ReTV, 13.07.05); „minicriză generată de 
preşedinte” (G, 5.07.05, p. 5); minimiting (A, 22.05.04, p. 12); 

— „cu pret/cost redus”: „minidobânda BCR 7%” (G, 
24.03.06, p. 12); „MiniPrix Discount Concept SRL” [firmă de 
îmbrăcăminte] (A, 14.03.03, p. 16); „asigurarea Minigarant” 
(G, 1.10.05, p. 11); 

— „pentru copii”: „competiţie de minitenis la şcoala 
primară” (G, 9.06.05, p,. 10); „primul târg de carte pentru copii 
Minilibri 2005” (G, 8.12.05, p. 3). 


e MOTO- „cu motor, mecanizat” (<fr., engl., moto-, cf. 
lat. motum): motocositoare (ReTV, 31.10.05, p. 1); 
motostivuitor (G, 14.06.05, p. 11); motopompă (RL, 11.05.05, 
p. 1): moto-parapantă (G, 29,11.05, p. 4). 


e MOTO:- „motocicletă, „automobil? (<fr., eng., 
moto-): motosport (ProTV, 24.07.05), motoscuter (A, 16.02.02, 
p. 8); Auto-Moto Club (RAct, 9.06.02). 


e MULTI- „mult”, „numeros” (< fr. multi-, cf. lat. 
multi): „(sistem mondial) multipolar”; multipolaritate (A, 

16.12.00, p. 11); ,(convietuire) multietnică” (À, 29.03.00, p. 
11); „gigantul multinațional Ispat” (A, 3.03.01, p. 1); „(0 
Europă) multiculturală” (A, 1.10.01, p. 6); „(vehicul) multicar” 
(A, 24.11.01, p. 5 — anunț publicitar); „(cuptoare) multivatră” 
(A, 25.09.95 — anunț publicitar); „(aparate telefonice) 
multimonedă” (A, 16.12.00, p. 9); „(gardă) multiarme” (A, 
21.05.94, p. 1); „un multicondamnat (pentru viol)” (A, 
24.09.93, p. 3); „(un minor) multi-spărgător” (CR, 3.09.94, p. 
3); multimiliardar (A, 25.05.01, p. 13); „(infractor) 
multirecidivist” (A, 9.04.94, p. 98); „Centrul Multi Art Dans” 
(A, 19.10.01, p. 8); „(sistemul) Multi Pack: cumpărând două 
produse de acelaşi fel, ai o reducere de preţ” (reclamă); „model 
terapeutic multi-intervențional” (GE, 4.07.05, p. XI); „mediile 
termice multianuale” (JN, 31.03.05, p. 25); „marile companii 
multinationale” (A, 4.04.05, p. 5): „profitul multinaționale» 
(A, 9.03.05, p. 5); „ţară multiconfesională” (A, 2.03.05, p. 13); 
„arbori  multitulpinali” (G, 3.08.05, p. 7); „germeni 
multirezistenti la antibiotice” (G, 10.05.05, p. 4); „avioane de 
luptă multirol” (ReTV, 15.08.05); „sistem multimedia” (RL, 
7.05.05, p. 4); „cel mai complet multifuncțional cu jet de 
cerneală” (A, 30.03.05, p. 6); „film multipremiar” (RL-TL, 
18/2005, p. 36); „credit multiavantajos” (ReTV, 28.09.05); 
„proiecte multianuale” (ReTV — 6.10.05); „clădiri multietajate” 
(C, 27.01.06, p. 10); „ghetou multirasia/” (RL — TL, 19/2005, 
p. 5); „program multidisciplinar” (EZ, 3.04.05, p. 7); „coaliția 
multinațională” (G, 11.06.05, p. 4); „fustă multifloralä” (RL- 
TL, 18/2005, p. 43); „oraş multicultural” (G, 2.12.05, p. 7). 


e NARCO- „somn, narcotic” (< fr. narco-, cf. gr. narke): 
narcomafie (CR, 3.08.93, p. 5); narcodolari (A, 2.11.01, p. 13); 
narco-state, narco-parlamentar (EM, 28/ 1994, p. 15); narco- 
investitor (Prima TV, 9.05.02); narcotest (A, 11.03.05, p. 10); 
narcotrafic, narcotraficant (G, 29.11.05, p. 14). = 

e NEO- „nou”, „recent? (< fr. néo-, cf. gr. neos): 
„suporterii neo-nazisti ai clubului Lazio Roma” (A, 2.02.00, p. 
7); „o neo-Anita Ekberg” (L, 29.11.94, p. 10); neo-capitalist 
(A, 7.05.02, p. 8); neobonjurist (A, 1.06.02, p. 3); neostalinism, 
neobolşevism (G, 13.06.05, p. 4); neo-colonialism (G, 6.09.05, 
p. 11); „formațiunile neocomuniste” (RL, 28.04.05, p. 14); 
„România neo-democratică” (G, 8.07.05, p. 1); „cercuri 
neoconservatoare” (ReTV, 2.08.05); neosclavagism (G, 
9.06.05, p. 10); „măsuri considerate neoliberale” (N24 — 
19.09.05); „pericolul neo-cezarismului” (ReTV, 11.08.05). 


e PAN- „tot întreg”, „universal” (fr. pan-, cf. gr. pas, 
pantos): „politeţe paneuropeană” (A, 24.11.01, p. 10); „postul 
de televiziune panarab Al-Jazeera” (IN, 23.04.05, p. 2); „o 
mişcare panislamică” (N24, 23.07.05), „visul panslavist. (al 
Rusiei)”, „efectele panslavismului” (IN, 23.04.05, p. 11). 


e PARA- „în afară „pe lângă” (<fr. para-, gr. para): : 
„paramedicii (de la SMURD -— echipaj de salvare)” (A, 
8.05.02, p. 15); „grupări paramilitare” (ReTV, 27.03.05); 
„capacități paranormale” (JN, 6.04.05, p. 24); „război 
parapsihologic” (ProTV, 17.07.05); „investiţii paraclinice” 
(ReTV, 11.06.05); „echipe de medici şi paramedici” (ReTV, 
9.07.05); „entităţi statale şi parastatale” (Ant 1, 16.07.05). 


e PSEUDO- „fals” , „„(aparent) asemănător”, , înselätor, 
- neadevărat”, „pretins” (<fr. pseud/ol-, cf. gr. pseudos) apare — 

datorită polisemiei sale, într-un număr impresionant de formații 
analizabile care - în funcţie de context — pot dezvolta conotaţii 
ironice,  peiorative: pseudoelite (Ant. 1, 24.03.01): 
pseudosolufie (A, 24.09.93, p. 3);  „pseudofacultate 
(particulară)” (A, 27.11.01, p. 9); „„pseudoturism (bântuit de 

bisnitari, proxeneti şi prostituate)” (A, 17.05.01, p. 3); 
„pseudocriză (de nervi)” (A, 17.10.01, p. 15); pseudo-hackeri 
(A, 28.09.01, p. 6); pseudolicitafie (A, 3.10.01, p: 8); 
pseudosavant (cu apucături de găinar)” (A, 21.01.00, p. 5); 
pseudoinspector (A, 22.02.01, p. 12); „pseudorenaştere (a. 
clasicismului)” („Parlamentul”, 26.01.93, p. 7); pseudo- 
dobândă (RL, 31.08.94, p. 4); „„pseudoproducător (de piese şi 
subansamble)? (A, 30.10.00, p. 7); „„pseudorochie (din 
muşamay)” (A, 15.06.96, p. 8); „senzaţii pseudo-tari” (A, 
26.03.94, p. 4); „pseudo-pistol (confecţionat artizanal)” (EZ, 
22.09.95, p. 16); „subproduse ale pseudomuzicii lăutăreşti” 
(EZ, 15.01.93, p. 6); „(confuziile) pseudoprivatizării” (A, 
16.04.94, p. '1); pseudosinucidere (A, 8.06.02, p. 6); 
„pseudostate (care nu există din punct de vedere al dreptului 
internaţional)” (RAct., 10.05.02); „pseudoliderii din partid” (G, - 
11.11.05, p. 10); „„pseudo-concursurile de angajare desfăşurate 
la limita penibilului” (G, 30.06.05, p. 13); „un pseudo-contract 
de vânzare” (ReTV, 20.10.05); pseudo-stiinte (G, 28.05.05, p. 
10); pseudo-democratii (TVRI, 16.09.05); pseudovedete (IN, 
. 9.04.05, p. 21); pseudotelenovelä (IN, 9.04.05, p. 24);- 
pseudoeroi (AW, 136/2005, p. 26); pseudospecialişti (JN, 
31.03.05, p. 2); pseudoziaristi (A, 12.02.05, p. 9); pseudojuristi 
(Ant.3, 10.01.06); ,pseudomonumentul din Piaţa Revoluţiei” 
(BITV, 12.09.05); pseudoraport (A, 13.05.05, p. 3); pseudo- 

vindecări (ReTV, 9.06.05); pseudoinfractori (G, l1. POS A ); 

„sindrom pseudo-gripal” (ÎN, 16.04.05, p. 19). | 


e RADIO:- (neînregistrat ca formant în MDN) poate fi 
considerat un neoconfix cu sensul „radiofonic; referitor la 
radiofonie”: radioemisie (A. 23.02.02, p. 9); radionovele (A, 
27.07.00, p. 1); radiodifuzor (G, 29.11.05, p. 7); „Radiomania” 
(„foileton radiofonic”); „Radiodiscoteca pentru tineret”; 
„Radio-Glob”; „Radiobiblioteca SF”. (emisiuni radiofonice); 

majoritatea formațiunilor de acest tip au echivalente în care 


radio} apare cu valoare adjectivală: „emisiune radio”, 
„discotecă radio” etc. 


e SEMI- „(pe)jumătate” (< fr., lat. semi-) demonstrează o 
remarcabilă productivitate pe teren românesc, chiar dacă unele 
formaţii sunt calchiate (după franceză, italiană sau engleză): 
„tiruri de semiautomate” (G, 5.09.05, p. 6); „semifinalele Ligii 
Campionilor” (IN, 12.04.05, p. 29); semimaraton (G, 3.10.05, 
p. 8); „(alimente) semipreparate” (IN, 23.04.05, p. 28); 
„vopsea semilavabilă” (anunţ publicitar), „role reglabile 
semisoft” (pliant publicitar); „discurs semielectoral” (Antl — 
7.07.05); „vizită semisecretă” (RL, 21.04.05, p. 1); „poveste 
semibiografică” (TeleG, 14/2005, p. 15); „regim de persoane 
semilibere” (A, 23.05.05, p. 9); „drum semiasfaltat” (A, 
11.03.05, p. 14); „animale semisălbatice din Deltă” (RL, 
21.05.05, p. 5); semi-analfabet (RL-TL, 15/2005, p. 43); 
„ferme de semisubzistentä” (ReTV, 4.07.05); semieşec (ReTV, 


14.09.05); „reforma în justiție este semiavortată” (ReTV, 
20.07.05). 


e TELE;- cu sensul televiziune” (<fr. félé-) apare în 
numeroase formaţii româneşti înregistrate în MDN şi. în mass- 
media actuală: felevot (TeleG 13/2005, p. 4); a tele-vota (A, 
1.03,00, p. 15); „(demonstraţii) fele-mediate (RL, 3.02.93, p. 
1); teleaudientä (EM, 20/1994, p. 17); teleruletă (A, 12.02.01, 
. p. 10); telecumpărături (A, 6.07.95, p. 3); „telerebeliunea 

(cehă)” (Z, 8.01.01, p. 4); „telemafia (română)” (RM, 168/93, 
p. 16); telestar (G, 29.09.05, p. 13); telefilm (A, 26.04.02, p. 7); 
telemaniac (,,Ziarul”, 15.11.05, p. 7). 

Neoconfixul este prezent în denumiri de emisiuni TV 
(Teleamfiteatru, Teleenciclopedia, Telecinemateca, Telejurnal, 
Teleobiectiv, Telesport,  Tele-Top;  Telediscoteca 96, 

Telematinal, Telefotbal, Telecaricatura zilei, Te ele-Documentar, 
Telegreseli, Telemedicina, Ti eleeurobingo Show, ,Telediscul 
muzicii populare”) sau de publicaţii cuprinzând programele 
televiziunilor (TeleGândul — supliment al cotidianului Gândul; 
Teleghid — supliment la Cotidianul). | 


e TELE,- cu sensul „telefonie” apare ca un neoconfix 
omonim cu TELE, (neînregistrat ca atare în MDN) în 
` compusul telecentru („Peste 600 de localități [rurale] vor să-şi 
instaleze telecentre” — G, 21.07.05, p. 7). Sensul acestuia este 
precizat în articol: „Telecentrul este, de fapt. o încăpere în 
cadrul căreia se furnizează accesul la o rețea publică de 
telefoane, fiind dotat şi cu fax şi minim două calculatoare 
conectate la Internet” (ibidem). 


e VICE „în loc de”, „locţiitor”, „adjunct” (fr. vice-, cf. 
lat. vice): vicepreşedinte, vicele (A, 8.06.02, p. 2); 
„vicecampioana Franței? (ReTV, 12.07,05); „viceliderul 
grupului senatorial” (G, 13.05.05, p. 7); „viceconsulul 
Ungariei”, vicepremierul (A, 16.03.05, p. 13). 


e VIDEO:- (<fr. video, engl. video) este înregistrat în 
MDN ca adjectiv invariabil, cu sensul „referitor la sistemele de 
transmitere şi de înregistrare a imaginei” şi ca substantiv. 
Distincția dintre sensul adjectival şi sensul prefixoidului. 
VIDEO,- „vedere, vizual” (< fr. vidéo, engl. video-, cf. lat. - 
video, -ere) este dificil de realizat pentru compusele din română. 

În majoritate, acestea actualizează sensul „specializat 
- (tehnic) propriu neoconfixului videoz-, aşa cum rezultă din 
majoritatea termenilor incluşi în MDN, dar şi din cei aparţinând 
corpusului nostru: videocamere. (G, 16.01.06, p. 8); video- 
chestionare (A, 1.11.00, p, 3); video-editorial (A, 11.11.00, p. 
4); video discuri (A, 6.11.01, p. 13); „(expoziție de) video- 

fotografie” (A, 9.11.01, p. 8); videopokere (EZ, 1.12.93, p. 6); 
„(chirurgie) video-endoscopică” (A, 5.04.94, p. 3); „(chirurgie 
toracică) videoasistatä” (RL, 6.03.01, p. 12); video-safari 
(FVRI, 19.05.02); ,, (securitate) videoelectronică” (A, 10.03.94, 
p. 5); videoclip (RL, 5.05.05, p. 26); videoconvorbiri, 
videotelefonie (G, 10.05.05, p. 6); videointerfon (pliant 
publcitar); „servicii de video-consiliere” (G, 28.09.05, p. 5); 
videoproiector,  videorecordere (A, 30.03.05, p. 6); 
videoproiectii (EZ, 3.04.05, p. 7); ,videosedintä de judecată” (A, 
25.03.04, p. 12); videoconferintä (N24 — 19.03.06). 

Frecvent videoz- apare în titulatura unor emisiuni sau 
rubrici TV: Video-magazin; Video-Satelit; Video-bibliotecaTYV, 
Video Dracula Magazin, Videostar, VideoVIP, Video-week- 


end, Videoconexiuni, Videolexicon, VideoTonomat, Videosport, 
Video-debut. 


VII.2. Sufixoide 


e -CID „a ucide”, „a distruge” (< fr. -cide, cf. lat. coedere) 
este atestat îndeosebi în terminologia medicală, sub forma unor 
împrumuturi înregistrate în MDN: bactericid (< fr. bactericide) 
„(substanță) care distruge bacteriile”; bacilicid (< engl. 
bacillicide) „(medicament) care distruge bacilii”; vermicid (< fr. 
vermicide) (substanță) care distruge viermii paraziți”. 

Faptul că se pot împrumuta şi compuse cu -cid create 
„ ocazional în alte limbi este demonstrat de termenul galacticid, 

apărut în presa sportivă spaniolă în legătură cu înfrângerea 
zdrobitoare a echipei de fotbal Real Madrid (ai cărei jucători 
sunt supranumiti „galacticii” din: cauza salariilor astronomice 
pe care le încasează): „Jurnalul AS a notat: Galacticid la 


Getafe [...]. La Getafe a rămas îngropat Madridul galactic” (A, 
15.03.05, p. 10). 

În română, termenul nu poate fi considerat cu adevărat 
productiv, deşi au fost semnalate creaţii publicistice cu caracter 
ocazional, ca bibliocid şi reformicid 66 precum şi unele nume 
mai vechi de insecticide, ca puricid şi molicid. 


e -CRAT, -CRATIE „putere, conducere” (< fr. -crate, 
-cratie, cf. gr. kratos) reprezintă un formant internaţional intrat 
în română prin împrumuturi din greacă, încă din sec. XVI şi, 
ulterior prin numeroase neologisme înregistrate în dicţionare”. 
Termeni ca autocrat, birocrat, democrat, plutocrat, tehnocrat 
şi-au format familii lexicale î în română (conform unor modele 
străine). 

Dintre formaţiile avalizabtle atestate în mass-media, dar 
absente din MDN şi din DCR, semnalăm meritocrafie (ReTV, 
9.07.05) şi derivatul meritocratic („ierarhizarea meritocratică” 
— GE, 4.07.05, p. HD. 

Compuse gazetäresti expresive sunt manelocrafie (G, 
24.10.05, p. 7) şi VlPocratie (RL, 14.05.05, p. 3), create prin 
analogie cu alți termeni specifici limbajului sociopolitic recent, 
pentru a exprima ideea de „supremaţie”. E 

Productivitatea postdecembristă se manifestă, în 
principal, sub forma unor compuse cu caracter depreciativ și 
peiorativ prezente în texte critice şi pamflete “LE cleptocrafie, 
demagocratie, pornocrafie, profitocrat —  profitocrafie, 
bisnocraltie, brucanocrafie, fraierocratie,  maïdanocrafie, 
smenocrafie, nepotocralt, smecherocrat l 


o -DROM „drum, cursă”, „sens, direcție” (fr. < drome, 
cf. gr. dromos). 

Sufixoidul este slab productiv în limba română, fiind 
atestat cu sensul etimologic în împrumuturi: cosmodrom (< fr. 
şi rusă) figurează în MDN („cosmodromul de la Baikonur, în 
Kazahstan” — G, 29.07.05, p. 7); nu apar în dicționarul 

menţionat kinodrom (explicat în context ca „un cinematograf 
mobil care colindă marile oraşe” — G, 15.08.05, p. 7) şi 
kartodrom [pistă pentru karting] (A, 5.03.05, p. 11). 

Creaţii româneşti cu totul ocazionale, ca melcodrom şi 


zvonodrom, sunt realizate printr-o deviere semantică motivată 
stilistic”. LS 


e -FOBIE „stare de frică bolnăvicioasă, obsedantä şi 
nemotivată; repulsie, antipatie pentru ceva” (< fr. phobie). 
| Sufixoidul este prezent în presă prin intermediul unor 
împrumuturi din franceză cu caracter ştiinţific: xenofobie (A, 
16.02.05, p. 14); „teama de spaţiile închise (claustrofobia) sau 
frica de înălțime (acrofobiay”; „agorofobia este teama de a fi 
singur în orice loc sau spaţiu” (G, 6.08.05, p. 5); arahnofobia 
(„frica de păianjeni”] (TeleG, 30/2005, p. 13). 
După acelaşi tipar au fost compuse în română is/amofobie 
(A, 28.01.05, p. 11; ReTV, 24.07.05) crestinofobie (ReTV, 
2.03.05) si spionofobie (EZ, 22.07.93, p. 1). | 


e -FON „sunet, voce” (< fr. -phone, cf. gr. phone), atestat 
în numeroase împrumuturi analizabile, cu caracter tehnic (ca 
telefon, reportofon, magnetofon, casetofon, microfon, dictafon) 
se dovedeşte productiv în formarea unor compuse cu sensul 
„vorbitor al unei limbi”. 

Modelul este oferit de împrumuturi asimilate, precum 
francofon (< fr. francophone), utilizat atât substantival, cât şi 
- adjectival: „Şi africanii sunt francofoni”; „autori francofoni 

africani” (A, 4.04.05, p. 16); „partea francofonă a Canadei” (G, 
28.06.05, p. 16). 

Alte exemple, a căror etimologie (internă sau externă) 
este dificil de stabilit sunt: persanofon (A, 24.11.01, p. 10); 
rusofon (A, 24.02.01, p. 1); turcofon (A, 1.03.01, p. 11). 

e -GATE (< engl.) poate fi considerat un pseudoformant 
(neoconfix) „la modă”, ilustrând mimetismul lingvistic generat 
în mass-media românească de influenţa limbii engleze. 

Elementul de compunere tinde să devină sufixoid prin 
extensiune semantică şi prin capacitatea de combinare cu baze 
diverse (nume comune şi proprii). Engl. -gate a fost detaşat din 
numele propriu Watergate (aparținând unui hotel din 
Washington), legat de scandalul politic şi de presă ce avea să 
ducă la demisia preşedintelui Richard Nixon. 

Termenul Watergate continuă să apară în presa 
românească (şi în cea străină) cu sensul inițial („scandal legat 
de interceptarea ilegală a comunicaţiilor”): „Se repetă cazul 
Watergate?” [supratitlu] — „Agenţiile de informaţii americane — 
acuzate că spionează organizaţii şi persoane fără legătură cu 
terorismul” [titlu] (G, 21.12.05, p. 9). 

Productivitatea lui -gate în engleza americană este 
demonstrată de apariţia unui compus recent, cu sens mai larg, 
preluat cu statut de „citat” într-un titlu de presă: „«Snoopgate» 
riscă să arunce în aer mandatul preşedintelui SUA” (G, 
22.12.05, p. 9). Sensul termenului (a cărui bază — verbul to 
snoop — înseamnă „a spiona”) este elucidat prin prezenţa în 
text a echivalentului românesc al elementului -gate (scandal): 
„Noul scandal legat de Casa Albă, ce a primit deja în presă 
numele de cod «Snoopgate», pare a nu se rezuma la încălcarea 
drepturilor individuale, dar şi [sic] la nerespectarea dreptului la 
liberă exprimare” (ibidem). 

Cu sensul extins „scandal cu implicaţii politice”, pseudo- 
formantul -gate apare şi în creații din mass-media românească: 

— compusele Zrakgate (BITV, 9.06.05) şi Omargate 
(ReTV, 8.06.05) reprezintă creaţii ad-hoc referitoare la acelaşi 
eveniment (scandalul „răpirii? jurnaliştilor români şi a 
însoţitorului lor arab în Irak); 

— formaţia cu bază siglatä ClA-gate este explicată în 
context prin referire la „inculparea lui Lewis Libby, directorul 
de cabinet al vicepreşedintelui Richard Cheney, acuzat de 
mărturie mincinoasă, obstructionarea justiţiei şi sperjur” (G, 
POS prii; 

— sex-gate (neatestat în BBC) apare ca o creație 
românească de tip jurnalistic: „Controversatul comisar-şef 
Vasile Staicu [...] are un trecut extrem de tulbure, presărat cu 
implicarea în scandaluri de corupție”: «afacerea Americana» 
sau în sex-gate-uri” (G, 4.06.05, p. 1). 

Alte formații româneşti cu acelaşi sufixoid sunt Andagate 
(apărut în 1995 în legătură cu aşa-numitul „scandal Terasa 
Anda”) şi Safi-gate (atestat î în 1996, cu referire la scandalul 
produs de prăbuşirea unui fond de investiții)”. 


+ -LAND reprezintă un neoconfix (detaşat din compuse 
“englezeşti cu circulaţie internațională, precum Disneyland, 

numele renumitului parc de distracţii american) care 
funcţionează ca sufixoid în creaţii lexicale din sfera turismului, 
fie ele denotative, ca Aqualand (parc de distracţii acvatice din 
Mamaia) sau peiorative, precum ipoteticul Creangă Land 
(„Dacă nu ne-a ieşit sângerosul proiect cu Dracula Park, am 
dat-o pe amintiri din copilărie şi construim Creangă Land, o 
copie mioritică a celebrului parc de distracții podea — ,,Atac”, 
4.02.05, p. 2). 

Prin analogie cu nume de țări sau regiuni (ca Ce nan 
„sau Noua Zeelandă), formantul -land(a) apare în creaţii 

ocazionale, cu caracter ironic, peiorativ: 
Draculaland, Stupidlanda”?. 

Dintre denumirile comerciale, pot fi citate deja 
consacratul Computerland (acceptabil prin asocierea a două 
elemente lexicale de origine engleză) şi ridicolul „SC 
Papuciland SRL” („numele unuia dintre magazinele de 


Caritasland, 

încălțăminte cele mai «de fiţe» din Cluj-Napoca” — G, 
30.11.05, p. 10), realizat prin asocierea nefericită a 
anglicismului, cu un cuvânt vechi si popular, de origine 
turcească”. 


e -LOG, -LOGIE, „cuvânt”, „vorbire”, „principiu”, 
ratiune”, „raport”, ,proportie”, „ştiinţă, cercetare” < fr. -logue, 
-logie, cf. gr. logos). 

De regulă, compusele care conțin cei doi formanti 
reprezintă împrumuturi din franceză, înregistrate în MDN 
(primul desemnând specialistul, iar al doilea — disciplina 
ştiinţifică). Circulaţia lor este limitată — în presa cotidiană — la 
articole de popularizare (privind, mai ales, domeniul medical) 
şi la ştiri din lumea academică ori ştiinţifică. În multe cazuri 
termenii apar în perechi, în acelaşi articol: cardiolog — 
cardiologie (A, 26.02.05, p. 5); astrolog — astrologie; 
numerolog — numerologie (A, 19.02.05, p. 6); teatrolog — 
teatrologie (G, 13.06.05, p. 7); brâncuşolog — disco osie 
(A, 1.02.01, p. 4). 

Sub aspect statistic, numele de agent în -log se situează 
pe primul loc, fie că sunt împrumutate din franceză 
(diabetolog, pneumolog, neurolog — A, 4.03.05, p. 7), fie că 
sunt derivate regresive, ca transplantolog (A, 3.07.04, p. 5), 
astfel înregistrat în MDN, sau culturolog „specialist care se 
ocupă de problemele generale ale culturii” (apud DCR2). | 

Un caz aparte este formaţia vitorologie „ştiinţa 
viitorului” (cu o primă atestare în 1972, apud DCR»), 
reprezentând un calc lexical parțial, cu sufixoidul -/ogie, după 
fr. futurologie, engl. futurology”*. 

Tot un calc partial, inclus în MDN, poate fi considerat 
compusul ozeneologie, din sigla O.Z.N. „obiect zburător 
neidentificat” (creat după, modelul engl. U.F. 0), cu ajutorul 
aceluiaşi sufixoid (- logie)”. 

De la ambele formaţii calchiate, prin derivare regresivă, 
s-au obținut numele specialiştilor respectivi: viitorolog (atestat 
de DCR, din 1983 şi inclus în DEX, DN; şi MDN) şi 
ozeneolog (absent atât din DCR? — unde figurează însă ozenist, 
cât şi din MDN). 

Din categoria — în continuă îmbogățire — a numelor de 
specialişti, cităm câteva (neînregistrate în MDN), cu precizarea 
că nu dispunem de atestări pentru numele disciplinei 
pitt ie felinolog (EM, 16/1993, p. 22); vaticanolog „expert 

“problematica Vaticanului?” (ProTV — 24.07.05); 
dre „folcloristă specializată î în magia térapeutica” 
(ProTV, 8.02.04); acvariolog” (ReTV, 26.04.05); kremlinolog 
„expert în problematica Kremlinului” (cvasisinonim cu 
sovietolog); jazzolog „realizator de emisiuni radio, specializat 
în jazz” (TVRI — 9.03.06). 

Prin ataşarea sufixoidului la nume proprii de persoane 
rezultă, cu mare uşurinţă, formaţii deacronimice: noicolog (A, 
31.03.99, p. 3); marxolog (,„Vremea”, 29.12.92, p. 2); 
mozartolog (N24 — 4.01.06); brâncuşolog (A, 1.02.01, p. 4); 
istratolog („specialist în opera lui Panait Istrati” — DCR»). 

Dintre numele de ştiinţe atestate în mass-media, MDN nu 
înregistrează  conflictologie (EM, 16/1993, p. 15); 
transfuziologie (A, 1.11.99; p. 15); vampirologie (A, 10.04.02, 
p. 9); brâncuşologie (A, 10.01.00, p. 4); somnologie (G, 
4.06.05, p. 5). | 

Pentru ultimul termen — cu siguranţă creat în română — 
| refinem precizarea „Somnologia este o supraspecialitate care nu 

este încă recunoscută în România” (G, 4.06.05, p. 5) (obiectul 
de studiu al somnologiei ar fi — conform articolului — 
„calitatea” somnului). 

Dintre formaţiile cu valoare depreciativă, ironică, pot fi 

citate mai vechile sursolog „autor de contribuţii documentare 

brute” şi sursologie, creaţii livreşti, atestate în presa literară a 
anului 1984 (apud DCR). 

Exemple recente, cu evidente conotaţii peiorative sporite 
de asocierea insolită dintre sufixoidul „savant” şi termenul- 
bază popular sau familiar, sunt: manelolog (AC, 11/ 2001, p. 
18); mahalolog (AC, 26/1993, p. 2); spintecätorolog „specialist Ț 
în istoria lui Jack Spintecătorul” (EM, 38/1993, 
p. 10). 

Lista formațiilor expresive poate fi completată cu creaţii 
ocazionale, aparținând jurnaliştilor de la „Academia 
Caţavencu”: prostologie (1992), funarologie, (1993), dosarolog 
(1992), somnolog (1996), mincologie (1994). 


e -MAN, „om, bărbat” (< engl. man) apare în crea ii 
româneşti de tipul falselor anglicisme (pseudoanglicisme)'”: 
recordman (G, 5.09.05, p. 11) — recordmană (,,Ziarul”, 
21.04.05, p. 7); tenisman (IN, 3.01.06, p. 26). 

O creaţie publicistică de succes, datorită conotatiilor sale 
peiorative este compusul AGA-man (ortografiat şi agaman), cu 
. sensul „membru în AGA [Asociaţia Generală a Actionarilor]”: 
„AGA-manii societăților falimentare — plătiți din banii 
societăților cu profit” (A, 27.02.96, p. 8). 

Alte formaţii lexicale cu -man / -men (< engl.) având 
caracter ocazional şi semnificaţii depreciative sunt: Bârcman 
(„omul din Bârca” = Adrian Păunescu); farabman, tupeumen®. 


e -MAN>; -MANIE „pasionat, înfocat”, „obsesie 
patologică” (< fr. -mane, -manie, cf. gr. manes, mania „furie, 
nebunie”). | 

— Primul element figurează în împrumuturi din franceză, 
înregistrate în MDN ca substantive masculine (cu sufixoidul 
-man) şi ca feminine (prin adăugarea sufixului motional -ă pe 
teren românesc): narcoman (G, 6.07.05, p. 8) — narcomană (G, 

14.05.05, p. 8); toxicoman (A, 22.03.05, p. 15); piromană (AW 
144/2005, p. 31); heroinoman (G, 17.06.05, p. 2). 

Dintre formațiile româneşti mai vechi, s-au impus în uz 
procesoman şi procesomanie (atestate din 1961, respectiv 
1982, conform DCR), precum şi vitezoman (consemnat în 
DCR; cu o primă înregistrare în 1971) şi vitezomanie. Cu cele 
mai numeroase apariții în mass-media actuală se înscrie 
vitezoman: „număr record de vitezomani pe şoselele din laşi” 
(N24 — 25.02.06); „Porche-ul unui vifezoman fără permis a 
făcut două victime” (G, 22.11.05, p. 14); „Se anunţă vremuri 
grele pentru vitezomani” (ReTV, 7.06.05). 

Deşi MDN nu consemnează consecvent valoarea 
adjectivală, compusele cu -man sunt utilizate în presă şi cu 
funcție determinativă (indiferent de etimologia lor): „femeile 
vitezomane, cauza principală a triplării accidentelor din zona 
Buzău” (G, 11.08.05, p. 1); „şoferul vitezoman” (G, 2.06.05, p. 
16); „hoţ toxicoman” (A, 28.03.05, p. 10); „educatoare 
toxicomană” (G, 10.05.05, p. 3). 

Nu figurează în MDN bingoman (A, 12.01.01, p. 12), 
drumoman (Tele7ABC, 4.02.01), faxoman, grafoman (A, 
23.07.93, p. 3) (care pot fi considerate creaţii interne). 

— Elementul -manie („obsesie patologică”) este prezent în 
mass-media actuală prin intermediul împrumuturilor din 
franceză (de ex. piromanie — JN, 4.05.05, p. 8), dar şi printr-un 
mare număr de creații româneşti, pe primul loc (ca frecvenţă) 
aflându-se secretomanie („mania de a considera şi ţine totul 
secret” — MDN), utilizat îndeosebi în context politic: 
` „secretomanie de tip ceaușist” (A, 30.12.03, p. 1); „modul în 

care se finanţează partidele rămâne neclar, iar secretomania din 
jurul cotizatiilor şi lipsa de transparență a donațiilor întreţin 
această confuzie” (G, 19.01.06, p. 4). 

Multe alte exemple (formate de la baze româneşti sau 
străine, între care se află şi nume proprii de artişti, sportivi, 
formaţii, localităţi) demonstrează caracterul deschis al acestei 

clase: spionomanie (A, 15.02.94, p. 2); vitezomanie (A, 
14.02.01, p. 1); delfinomania (RL — TL, 18/2005, p. 5); 
bingomanie (A, 17.04.01, p. 3); clubomanie (EM, 28/1994); 
calciomania (,,Dreptatea”, 12.12.92, p. 4); crapomania (Ant.], 
24.04.01); forbalmania (TVRI, 13.06.93); ,grafitomania 
(poluantă a zidurilor)” (A, 21.07.93, p. 3); dinozauromania (A, 
17.09.94, p. 3); „(lansarea LP-ului) Guitaromania” (EZ, 
7.10.93, p. 7); Metalomania (titlu de rubrică muzicală, 
Panoramic RTV, 34/1993, p. 4); „Natomania (ţărilor 
nerăbdătoare să se alăture Alianţei)” (RAct, 11.03.94, p. 2); 
vitezomanie (A, 14.02.01, p. 1); „Site-ul scriptomania” (A, 
6.01.01, p. 3); Lotomanie (A, 13.10.94, p. 7); Jacksonmania; 
Michaelmania (ibid.); Hagimania (banner pe stadion — TVRI, 
11.11.02); Beatles-mania (D, 10.12.94, p. 6); Abbamania (A, . 
29.12.01, p. 11); Beckham-Mania (AW, 1/2002, p. 23); Oasis- 
mania (A, 12.04.02, p. 7): „o adevărată «Evomanie» 
vestimentară” [de la numele preşedintelui bolivian Evo 
Morales] (G, 23.01.06, p. 10); „O nouă isterie: Pancu-mania!” 
(IN, 19.04.05, p. 28); „site-ul Dinamomania” (G, 14.09.05, p 
10); „800 de picturi de patrimoniu evocă «Balcicomania»” À. 
15.11.03, p. 3); „Cargomania [< Cargo — trupă rock 
timişoreană] aduce anarhia” (N, 12.04.05, p. 26). 

„Acelaşi formant apare în titluri de publicaţii (TV Mania) 
de rubrici din presă (Muzic-mania) şi campanii pubi itore 
(VOTmania). 

O interesantă creație cu caracter specializat, de dată foarte 
recentă, este infomania (probabil, împrumut cu circulație 
internaţională): „Studiul [realizat de un institut de psihiatrie 
pentru compania Hewelett Packard] avertizează că fenomenul 
«infomania» este în continuă accentuare, oamenii devenind 
dependenți de e-mail şi mesaje pe telefon” (A, 30.04.05, p. 7). 

Din categoria creaţiilor glumete, cu caracter expresiv, pot 
fi citați termeni argotici ca pastiloman „drogat”, târfoman 

„afemeiat” (DALR); patalamanie „mania patalamalelor, a 


diplomelor” (DCR»), mitingoman (sinomim cu mitingofil) şi 
profitoman:.. 


e -METRU ,mäsurä”, ,mäsurätoare” (fr. -metre, cf. gr. 
metron). 

Dintre compusele cu caracter tehnic specializat 
(desemnând aparate de măsură) care apar în presă: sunt 
înregistrate în MDN ca împrumuturi din franceză parcometru, 
vitezometru (G, 7.06.05, p. 7), audiometru (ReTV, 2.08.05), 
taximetru (cu sensul realizat prin extindere „maşină dotată cu 
aparat de taxat, taxi); alcoolmetru (G, 23.12.05, p. 12) este 
considerat calc după fr. alcoolmetre, iar turometru nu figurează 
deloc (sensul său este uşor deductibil dintr-un context referitor 
la automobile: „Cele două «ceasuri» mari — furometrul şi 
vitezometrul se citesc dintr-o ochire” — G, 7.06.05,p.7).. 

Dintre formaţiile româneşti cu caracter tehnic, reținem 
apometru (prezent şi în MDN), care s-a impus în limbajul 
curent mai ales prin anunţuri publicitare, cu sensul „contor de 


29 


apă”. 

Creaţii de tip ludic, cu evidente conotaţii familiare, sunt 
suspiciometru „instrument de măsurat suspiciunea” (A, 
27.04.02, p. 7) şi amerometru (termen „inventat” de ministrul 
Apărării pentru a denumi un tabel electronic care „măsoară” 
zilele rămase până la abolirea serviciului militar obligatoriu” — 
Ant 1, 23.10.05), unde se recunoaşte sigla A.M.R. („au mai 
. rămas [zile până la eliberare]”) din argoul militarilor în termen. 

Un presupus substantiv ochiometru (neatestat în corpusul 
nostru) stă la baza derivatului sufixal glumet ochiometric 
(„estimat din ochi”): „Gradul de ocupare a Litoralului este o 


necunoscută. Ochiometric, cele mai pline stațiuni sunt Mamaia, 
Eforie Nord şi Saturn” (G, 28.07.05, p. 3). 

e -NAUT „cel care conduce (sau călătoreşte cu) o navă”, 
„care pluteşte”, „navigator” (< fr. -naute, lat. nauta, gr. nautes 
„marinar”, figurează cu un sens specializat modern („călător în 
spațiul cosmic”) în termeni împrumutaţi — conform MDN — din 
franceză (astronaut, cosmonaut), franceză şi engleză (lunaut) 
sau creații româneşti (se/enauf). 

Prin analogie cu aceştia s-au format venusonaut 
„astronaut care explorează planeta Venus” (DCR») şi robonaut 
„prototip de astronaut mecanic, destinat să-i ajute pe 
cosmonauti în timpul misiunilor periculoase dar vitale, 
special în timpul ieşirilor în spaţiu” („Maxim magazin” 
51/2004, p. 41). 

Sensul etimologic Cr) se regăseşte — într-o 
acceptie figurat-metaforică — în termenul internaut < fr. 
internaute (atestat din 1995 cu sensurile „utilisateur du réseau ` 
Internet”; „navigateur sur l’Internet” — PR: 1390). Compusul cu 
circulație universală s-a impus şi în română: „România — 
4.000.000 de internauți” este titlul unui articol, în care apar si 
echivalentele „utilizatori (români) de Internet”, „vizitatori (ai 

“paginilor de Internet”) și „navigatori” (JN, 8.04.05, p. 19) 
„Ultimele ore de viață ale fostului Papă au «încins» Netul: şi 
internaufii s-au conectat la Vatican” ON, 6.04.05, p. 10). În mod 
surprinzător, internaut nu figurează nici în MDN, nici în DCR2. ` 

În urma unor extensiuni semantice??, -naut a căpătat 
sensul de „explorator al mediului subacvatic”, prezent în DCR: 
prin acvanaul (< engl. aquanaut, fr. aquanaute) „scafandru, 
cercetător al profunzimilor submarine” şi oceanonaut (din 
ocean + -naut, cf. engl. oceanaute, fr. océanaute). Sensul de 
„explorator” se regăseşte în compusul livresc terranaut, inserat 
într-un context relevant, referitor la un film SF: „Oamenii de 
ştiinţă reuniți vor călători către centrul Pământului într-un 
vehicul subteran pilotat de terranauta Rebecca Childs” (Tele 
G, 8/2005 3p 402) » 


Actualitatea compunerii tematice 


79 


Prin calchierea unor compuse internaţionale au apărut în 
română aponaut (după engl. aquanaut) şi oze(ne)naut, cu 
variantele grafice OZN-aut şi OZN-naut (după engl. ufonaut şi 
it. ufonauta)*?. 

Totala desemantizare a sufixoidului (prin pierderea. 
oricărei legături cu sensul etimologic) s-a realizat în cadrul 
unor formaţii expresive, cu caracter ludic, pe care cu greu le 
putem accepta ca dovadă a productivităţii lui -naut pe teren 
românesc. Excerptate — în majoritate din presa cu caracter 
satiric („Academia Caţavencu) — compusele semnalate de 
Mioara Avram relevă utilizarea elementului savant -naut cu 
funcţia unui sufix nominal care indică: agentul (cleptonaut, 
habarnaut, pupincuronaut, spagonaut); purtătorul unei calități, 
al unei relații sau al unui statut ocupational (a/conaut, 
benzinaut, poponaut,  embargonaut);  apartinätorul sau . 
posesorul (balconaut, izmenaut, vagonaut) . 

Dintre formaţiile expresive de tip ludic înregistrate în 
dicționarele de termeni argotici (DALR) menţionăm alconaut 
(„beţiv, alcoolic”), şi poponaut (,„homosexual”, „pederast”), 


care ilustrează devierea semantică „navigator” > „explorator” > 
aventurier”. 


e -OID „în formă de”, „aspect , aparenţă” (< fr. Gide, ide, 
cf. gr. eidos) este atestat în mass-media actuală în cadrul unor 
împrumuturi cu valoare denotativă sau chiar terminologică, 
dintre care, cel mai cunoscut este (h)umanoid < fr. humanoïde 
„(fiinţă) cu aspect sau caractere umane”: „roboţi umanoizi” 
(ReTV, 16.09.05); „o maşină humanoidă care afişează inclusiv 
mimică” (ReTV, 2.12.05); „bodyguardul humanoid” (Tele G, 
27/2005, p. 11). Din terminologia astronomică, pot fi 
menționate alte două împrumuturi din franceză (cf. MDN): „De 
curând s-a introdus noțiunea de planetoid, adică un asteroid 
mare sau o planetă mică” (BITV — 6.08.05). 

Cele mai multe compuse româneşti cu acest sufixoid pot 
fi considerate creații gazetäresti de tip denotativ sau cu nuanţă 
peiorativă, în funcţie de context: „gălăgie sentimentaloidă” (A, 
9.02.01, p. 1); „ezitări sentimentaloide” (ReTV — 29. 99-05), : 
„discurs moraloid” (ReTV, 24.11.05); „predici politico- 
misticoide” (G, 7.09.05, p. 1); „zone cu glazură aritisticoidă” 
(G, 22.06.05, p. 12); „ifose occidentaloide”; ,sclipiciul 
vesticoid” (A, 18.04.02, p. 1). 

Prefixoidul este frecvent utilizat în terminologia politică, . 
în virtutea capacității sale de a stabili analogii în sfera 
ideologică: „populism comunistoid” (A, 18.02.05, p. 1); 
„structură comunistoidă şi securistoidă” (A, 5.05.01, p. 2); 
hitleroid (RM, 4.06.93, p. 4); „publicaţii legionare si 
legionaroide” (G, 17.08.05, p. 7); „declaraţii fascistoide” 
(ReTV, 8.11.05). 


o -TECÀ „dulap, cutie”, ,colectie” (< fr. thèque, cf. gr. 
theke). 

Majoritatea compuselor cu acest formant din presa 
românească sunt împrumuturi neologice din franceză, 
înregistrate în MDN cu sensuri specializate, identice sau foarte 
apropiate celui etimologic: fototecă (G, 26.07.05, p. 13); 
mediatecă.(A, 5.05.05, p. 3); „Muzicoteca de aur” alia de 
magazin TV] (Tele G, 19/2005, p. 5); Videoteca [titlu de 
emisiune TV] (AW, 143/2005, p. 20); vinotecă (G, 29.10.05, 
p. 11) 

Cel mai frecvent utilizat dintre aceste împrumuturi — 
discotecă (< fr. discothèque) — figurează în MDN cu două 
sensuri: |. „colecție de discuri”; (p. ext.) mobilă pentru 
acestea”; 2. „loc de reuniune”, „club unde se poate asculta 
muzică sau dansa”; forma trunchiată disco (< engl., fr. disco) 
apare ca adjectiv şi substantiv neutru pentru a desemna genul 
muzical respectiv. 

Creaţiile româneşti pentru care dispunem de peste trei 
atestări sunt compuse gazetăreşti cu valoare expresivă Săi ŞI 
evidente conotaţii depreciative: 

— zvonotecă asociază în mod neaşteptat un cuvânt de 
origine veche slavă, propriu limbajului popular, cu sufixoidul 
„savant”: „Zvonoteca” (titlu de rubrică la „Atac”, 4.02.05, p. 
3); un echivalent apare într-un titlu de articol („Fabrica de 
zvonuri şi scenarii duduie”) unde figurează şi compusul . 
respectiv („Zvonoteca a pus în circulaţie şi «informaţii» | 
conform cărora SRI ar fi ascultat telefonul sirianului de mai 
mult timp” — JN, 8.04.05, p. 4); 

— circotecă apare în titluri sau intertitluri (A, 10.07.93, p. 
1; JN, 13.04.05, p. 2), cu sens puternic depreciativ, vizând 
acțiuni sau comportamente publice: „peisaj de circotecă cu 
candidaţii la Primărie” (ReTV, 11.03.05); „circotecă cu parfum 
de tămâie” [întâlnirea primului ministru Radu Vasile cu Miron 
Cozma la mănăstirea Cozia] (ReTV, 14.06.05). 

Alte formaţii româneşti, de acelaşi tip sunt dosarotecă 
(1996) şi puicotecă (1991)% 

Cu unice atestări pot fi menţionate „Râsoteca”. (emisiune 
la ProTV), ,,Depechôteca” [informații despre formația 


muzicală Depêche Mode] (EZ, 23.03.93, p. 9) şi Rockoteca 
(titlu de rubrică — JN, 12.04.05, p. 26). 


e -VOR „care mănâncă, înghite, roade” (< fr. -vore, cf. 
lat. vorus). i 

După modelul unor termeni ştiinţifici analizabili, 
imprumutati din franceză (carnivor < fr. carnivore, erbivor < 
fr. herbivore), s-a putut forma în română lemnivor „mâncător 
de lemn”: „Imaginea pecinginii lăsate de fluturii lemnivori în 
pădurile din zona Dunării la Cazane e cutremurătoare şi 
revoltătoare totodată” (G, 11.07.05, p. 12)%. 

Adjectivul bugetivor (< fr. budgétivore), înregistrat în 
MDN cu sensul „care trăieşte în mod parazitar din bugetul 
statului” şi conotat peiorativ, este dublat de termenul bugerofag 
(neînregistrat în MDN, dar atestat în publicistica lui Eminescu), 
creat prin analogie cu alte formaţii cu acelaşi sufixoid (de ex. 
energofag, prezent în MDN cu menţiunea familiar şi frecvent 
întâlnit în presa actuală: „fabrici energofage” — A, 27.01.05, p. 
l; „industrii energofage” — G, 11.11.05, p. ). De remarcat că 
noul compus este purtător al aceloraşi conotaţii peiorative în 
contexte precum „James Bonzii noştri bugetofagi [angajaţii 
SRIJ”; „structuri informative bugerofage” (A, 27.01.05, p. 1). 

Preferinta vorbitorilor pentru sufixoidul cvasisinonim 
(-fag) se explică prin: semnificația mai cuprinzătoare a lui -fag, 
care permite atașarea la baze cu sens abstract (energofag) sau 
concret (hdrfofag, hârtiofag), folosirea în terminologia 
medicală (bacteriofag) şi caracterul bipozitional, care îi asigură 
utilizarea atât ca prefixoid, cât şi ca sufixoid. 


e -ZAUR „reptilă, şopârlă” (< fr. -saure, cf. gr. saura, 
. sauros) este un formant terminologic international, prezent în 
compuse împrumutate care denumesc şopârle fosile (dinozaur 
< fr., it.; ihtiozaur < fr.; mezozaur < fr.; stegozaur < fr.). 
Termeni de acest fel sunt utilizaţi cu valoare metaforică 
pentru desemnarea — în manieră peiorativă — de persoane, 
formaţiuni sau regimuri anacronice: „dinozaurii politici ai 
istoriei (Mussolini, Hitler, Horthy)” — A, 6.09.93, p. 2); „CDR 
este un dinozaur care nu poate să ia decizii importante” (A, 
30.06.94, p. 2). Conotatia augmentativ-peiorativă apare în 
sintagma „firanozauri ai datoriilor la stat” (ReTV, 27.10.05). 
Detaşat din asemenea compuse cu sens figurat, sufixoidul 
-zaur a putut deveni productiv, dând naştere unor formaţii cu 
conotaţii expresive, care asociază sensul peiorativ (,„fosilă”) cu 
cel augmentativ („uriaş”): „ziarul va arăta ce sunt si ce vor 

aceşti barilozauri” (N24 — 10.11.05) (compusul desemnează pe 
marii afacerişti din mafia petrolului). 

S-a observat că formaţiile expresive cu -zaur — 
caracteristice pentru presa postdecembristă — sunt alcătuite 
frecvent pe baza unui nume propriu de persoană (sfalinozaur, 


brucanozaur, funarozaur) sau chiar de instituție (renelozaur < 
RENEL)*. 


VII.3. Caracterul de clasă deschisă considerat definitoriu 
pentru neoconfixe este ilustrat de apariţia unor noi formanti, 
detaşaţi din împrumuturi; aceştia pot fi recunoscuți în 
(re)compuse moderne. 


“Între cele mai recente neoconfixe se află: 


e CYBER- (înregistrat în PR ca provenit din fr. 
cybernétique), figurează în compusele cybercafé, cyberculture, 
cybercriminalité, cyberspace (cf. engl. cyberspace), 
cyberguerre (cf. engl. cyberwar) cu sensuri legate de rețelele 
informatice. 

În română, neoconfixul — neînregistrat în dicționare — 
poate fi considerat ca având etimologie multiplă (<fr., engl.). 

El apare cu sensul menţionat supra în cyber-terorism (A, 
2.02.05, p. 9) şi cyber-spatiu (AW, 138/2005, p. 10). 

Un sens secundar este evidenţiat de compusul cyber-pesti 
atestat într-un titlu. de articol („Primii cyber-pesti din lume — 
expuşi la Acvariul din Londra” — G, 12.10.05, p. 5); sensul noii 
. formaţii lexicale este explicat prin sinonime prezente în text 
(pesti-roboti şi peşti robotizati). 


"e METRO, absent din dicționarele româneşti, dar si din 
PR, apare cu un sens foarte recent (care poate fi pus în legătură 
cu neologismele metropolă şi metropolitan) în termenii 
metrosexualitate şi metrosexual. Sensul lor este explicat pe larg 

într-un articol intitulat „„Merrosexualul — bărbatul modern care 
stă la oglindă mai mult decât femeile”(G, 7.05.05, p. 5), din 
care reținem: „Metrosexualitatea este o nouă creaţie a lumii 
moderne. Indivizii care intră în acest «grup» locuiesc la oraş 
[subl. ns.], au un puternic simt estetic, cheltuind sume imense 
de bani şi tocându-si timpul pe aparente şi stil de viaţă”; 
„„Metrosexualul este undeva între snob si narcisist. Este bine 
îmbrăcat şi obsedat de felul cum arată” (ibidem). 


e ROBO- poate fi considerat un neoconfix rezultat prin 
trunchiere din robot (<fr. robot). 

MDN înregistrează drept formaţie românească 
robotehnică, la care adăugăm şi alte formaţii din următoarele 
contexte: „Robocaii [caii purtători de microcipuri], pret fals” 
(titlu — JN, 20.04.05, p. 8). „Robocrap este peştele-robot 
autonom creat de cercetătorii japonezi pentru a fi folosit la 
explorarea fundului marin” (N24 — 15.03.06); „Robonaur-ul de 
la NASA este un prototip de astronaut mecanic, destinat să-i 
ajute pe cosmonauti în timpul misiunilor periculoase” („Maxim 

Magazin”, 31/2004, p. 41); 


e -SHIMA (cu varianta românizată — SIMA) a fost 
semnalat ca un pseudoformant de tip sufixoidal, decupat din 
toponimul japonez Hiroşima. Deşi în limba Japoneză 
sufixoidul respectiv are sensul „insulă”, el a intrat în circulația 
internațională cu sensul „dezastru de mari proporţii, proiectat şi 
realizat de oameni contra semenilor lor” (legat de primul: 
bombardament atomic din 6 august 1945). | 

Din limbi străine au fost preluate în română două formaţii 
culte analizabile — Euroshima şi Terrashima (cu mai multe 
atestări în presa de la începutul anilor '80) şi:un termen cu 
caracter popular, creat pe teren românesc — Ceausima 
(<Ceaufsescu]+-sima) — folosit numai în limba vorbită a anilor 

"80, cu referire la demolările masive realizate în Bucureşti din 
ordinul lui N. Ceauşescu. 


VIII. Dintre diversele tipuri de abateri şi greşeli 
înregistrate în cazul compuselor tematice“, ne vom referi aici 
la cele mai frecvent întâlnite în discursul publicistic: 

- termeni prost formați din punct de vedere logic sau 
lingvistic ori cu semantism imprecis, ambiguu: neobrâncuşi 
„imitații după operele lui Brâncuşi” (AC, 19/2002, p.3); 
megamireasă „rochie de mireasă reprezentând momentul 
culminant al unei parade a modei” (A, 1.04.00, p.4); „Terorista 
s-a autoexplodat într-un autobuz” (TVRI, 12.04.02); „Un 
albanez s-a autointerzis într-un cazinou” (G, 19.01.06, p. 11); 
„a-şi autosavura marginalizarea” (G, 30.07.05, p. 7); „eroina 
autostatisciană a caloriilor, a paharelor şi a tigärilor” (TeleG, 
9/2005, p. 31); „preşedintele a obținut o cvasipace cu greviştii” 
(ReTV, 25.11.05); „puteţi încasa banii în avans pe baza unor 
cvasiabonamente” (G, 9.08.05, p. 5); megabuticuri (A, 
22.02.01, p. 3); 

- utilizări pleonastice în context: „megaecran uriaş” (Pro 
TV, 12.05.02); „ministicluță de parfum” (A, 10.04.02, p.8); 
super-mega-concert (A, 1.10.00, p. 4); „megagiganții 
turismului mondial” (declarație a unui ministru — A, 
28.12.2001, p. 2); megaVIP-uri (A, 18.05.00, p. 1); 
„megashow artistic”  (Ant.l, 12.04.01); „sprijinul 
- europarlamentarilor europeni” (ReTV, 12.04.05); „în nordul 

Capitalei va apărea un miniorăşel” (ReTV, 15.06.07); 
minidulăpioare (Jurnal TV — JN, 16-22.01.06, p. 27); 

- inconsecvente în utilizarea cratimei, acelaşi compus 
putând apărea într-o publicație ortografiat în ambele moduri: 
mega-concert (A, 11.05.02, p.4) — megaconcert (A, 25.06.01, 
p.14); mega-afacere (A, 18.05.00, p.l) — megaafacere (A, 

23.05.00, p. 1); Mega Afaceri (titlu de rubrică economică, A, 
29 12/99 par): 


IX. Extinderea spectaculoasä a compunerii de tip tematic, 
având drept rezultat apariția unor formaţii lexicale 
»gazetäresti” (cu valoare denotativă sau expresivă) 
reprezintă un aspect caracteristic pentru discursul publicistic 
postdecembrist. 

Deşi unele dintre compusele prezentate nu vor rezista în 
timp, fiind creații efemere, ocazionale, fenomenul analizat 
evidențiază creativitatea limbii actuale şi capacitatea ei de a 
asimila atât formanti de tip „savant”, cât şi afixoide „la modă” 
pe plan international (ca autor, mega-, mini-, -log, -logie, 
-naut etc.) 

Ca o dovadă suplimentară privind asimilarea noilor! 
formanti lexicali, în limbajul presei actuale se observă întărirea 
tendinței — semnalate încă din anii *60-:70 — de utilizare 
adjectivală sau adverbială a unor prefixoide detaşate din 
compuse tematice”: „piața auto”, „producători auto” (A, 
7.06.02, p. 8); „fustă mini” (A, 10.05.02, p.15); „reviste porno” 
(A, 10.05.02, p. 7); „comuniştii cripto şi neo” (A, 20.08.01, 
p.2); „şedinţe foto” (A, 12.04.02, p.7); „inspecții En] 
înregistrate video” (A, 10.04.02, p. 15); „muzică retro” (A, 
15.04.02, p. 4); „energie hidro” (G, 25.03.06, Dia). 

„Ulterior, prin schimbarea categoriei gramaticale, unele 
adjective provenite din prefixoide se pot substantiviza: „vicele 
liberal” (A, 8.06.02, p.2); „iniţiere în foto” (A, 26.03.02, p. 9); 
„Raliul vedetelor «Auto VIP»” (anunț publicitar). 

Alte exemple din această categorie, atestate în limbajul 
colocvial, sunt micro (din microradiografie), video (din. 
videoplayer), mini, (din mini “jupe sau mini-fustă);, mini (din 
miniautomobil). 

1. Vezi Avram, Cuvânt înainte (1970: VIII) şi Ciobanu; Hasan, 
Introducere (1970: 20), în FCLR:. 
2. În ordine cronologică, sintagma compunere savantă apare la 


Dimitrescu (1962), Maneca (1959) si DETS (1987), din bibliografia 
franceză, vezi Goosse (1975; 33). 


3. Guilbert (1975: 224). 

4. Cf. fr. récomposition (Mitterand 1965: 58) şi fr. confixation 
(Martinet 1979: 243). 

5. Cf. Iordan (1947: 192-194; 215-216), căruia i se datorează 
introducerea în lingvistica românească a noțiunii de pseudoprefix, o 
prezentare detaliată a concepției lui Iorgu lordan privind caracteristicile 
funcţionale, formale şi semantice ale prefixoidelor în raport cu prefixele se 
găseşte la Drincu (1999:35-40). 

6. Fenomenul este reflectat în dicționare ale limbii actuale (DN, 
DETS, DCR, MDN), fiind semnalat încă din anii '60 de Dimitrescu (1962: 
398): „În limba presei, începe să se facă simțită trecerea de la un tip 
structural tradiţional (derivativ) la un tip structural nou în care predomină 
compunerea lexicală si prefixală (prefixoidală)”; vezi, în acelaşi sens, o 
serie de studii din perioada 1968-1970, reunite în Dimitrescu (1995). După 
1990, extinderea şi diversificarea compunerii tematice au fost evidenţiate de 
Avram (1997 a, b; 1998); Dimitrescu (1995); Gutu-Romalo (2000:193); 
Stoichitoiu Ichim (2002, 2002b). 

7. Vezi DN;; MDN. 

8. Vezi FCLR,:20. 

9. Vezi Coteanu; Forăscu; Bidu-Vrănceanu (1985: 226; 240); 
Dimitrescu (1995: 185-186), DSL: 417; 519. 

10. O sinteză asupra acestei dispute în lingvistica românească se găsește 
la Drincu (1999: 93-99). Din păcate, nici DSL (401-402) nu se pronunță 
__ tranşant asupra statutului elementelor de compunere savantă, întrucât articolul 

consacrat termenului prefixoid (definit ca „element formativ asemănător cu 
prefixele recente”) se încheie cu o formulare ambiguă: „Prin capacitatea de a 
alcătui serii, prefixoidele întăresc sentimentul prefixării, deşi din punct de 
vedere lingvistic nu se încadrează acestui procedeu”. Pentru limba franceză, 
dificultatea distingerii între compuse savante şi derivate este semnalată, între 
alţii, de Désirat; Hordé (1988: 179): „La frontière entre préfixés et composés 


reste bien fragile, en raison de la difficulté à définir nettement les unités 
autonomes intégrées à la langue”. 

11. Criteriul functional determină tratarea prefixoidelor şi a 
sufixoidelor alături de prefixe, respectiv sufixe în Coteanu, Forăscu, Bidu- 
Vrănceanu (1985). O poziţie similară apare la Hristea (1968: 48-50; 56-59), 
care prezintă elementele de compunere -log, -icid şi -man drept „sufixe noi, 
care încep să devină productive”. 

12. După Gutu-Romalo (2000: 250) se poate vorbi despre „o perioadă 
de schimbare, de modificări frapante ale lexicului în primul rând, dar şi 
stilistice, privind raporturile dintre variantele limbii”; vezi şi Preda (1992). 

13. Vezi Stoichitoiu Ichim 2002a; 2002b. 

14. „Această uşurinţă [cu care se creează compuse de tip tematic] se 
explică prin faptul că, deşi este un procedeu de formare a cuvintelor relativ 
nou în limba română, compunerea de tip tematic nu contravine tradiţiei, 
fiind foarte apropiată formal de procedeul derivării, considerat definitoriu 
pentru limba română” (Avram 1997a: 34). 

15. Primele tendințe în acest sens au fost semnalate la începutul anilor 
'70 (Dimitrescu 1995: 168-169); extinderea fenomenului în limba actuală 
este înregistrată de Gutu-Romalo (2000: 193) şi Avram (1997a: 29) care 
precizează: „Mutaţia de natură statistică [...] constă în faptul că 
productivitatea procedeului se manifestă nu atât în domeniul diverselor 
terminologii (în care există de mult asemenea compuse, mai ales calcuri şi 
semicalcuri, dar şi formaţii proprii), cât în sfera creațiilor expresive care 
parodiază adesea modele terminologice din limbajul politic sau din limbaje 
ştiinţifice”. 

16. Corpusul analizat include 59 prefixoide (aero-, afro-, agro- audio-, 

auto;-, autoz-, biou-, bio2-, chemo-, cine;-, cripto-, cvasi-, cyber- eco-, 
ecos-, electro-, etno-, euro-, filo-, fito-, fotoi-, foto:-, geo-, giga-, hidro-, 
intra-, lipo-, macro-, maxi-, mega-, melo-, metro-, micro-, mini-, mono-, 
moto;-, motoz-, multi-, nano-, narco-, neo-, neuro-, onco-, pan-, para-, 
pseudo-, radio;-, robo-, semi-, tele,-, telez-, teles., tele,-, termo-, trans-, 
uni-, vice-, video,-, xeno-) şi 24 de sufixoide (-cid, -crat, -cratie, -drom, 
-duct, -fobie, -fon, -fug, -gate, -gramă, -land, -log, ee -MaAN;, -MAN, 
-manie, -metru, -naut,-oid, -scopie, -shima, -tecă, -vor, -zaur). . 

17. DETS (1987) cuprinde circa 1200 de prefixoide şi sufixoide greco- ` 
latine, prezente în circa 14.000 de termeni ştiinţifici şi tehnici. 

18. Cele două concepte apar în secțiunea Tendinfe stilistico-funcrionale 
în vocabularul limbii române, în Coteanu, Forăscu, Bidu- Vrănceanu (1985: 
173-174). 

AER Dimitrescu (1995: 172): 

20. Ne raliem astfel punctului de vedere adoptat de autoarele 
volumului Compunerea (FCLR;: XIII): „Prin formații româneşti nu se 

înțelege neapărat că este vorba de cuvinte formate pe teren românesc, ci 
numai că avem a face cu cuvinte motivate a căror formaţie este sau a fost 
clară pentru vorbitorii români”. Acelaşi punct de vedere stă la baza selecţiei 
din DCR, unde sunt înregistrate numeroase formații calchiate după 
franceză (postuniversitar, telescaun,  videoconferinfä), engleză 
(biomedicină, radiooperator), rusă (biopreparat), italiană (autotren) etc. 
Dificultatea de a distinge între creaţii româneşti şi împrumuturi este 
demonstrată de Hristea (1968: 118-138 passim), în cazul unor termeni ca 


textologie, textolog, agrobiologie, defectologie, tehnocrat, vezi, în aceeaşi 
problemă, Dimitrescu (1995: 169). 


21. Cf POL TI 


22. Faza incipientă a procesului este semnalată în FCLR,: 25, 
precizându-se că procedeul se întâlneşte şi în alte limbi (franceză, italiană). 

23. Caracterul cult şi specializat al acestor formanti este evidenţiat în 
definițiile din DN}, DETS, DSL; vezi, în acelaşi sens, Maneca (1959) şi 
Désirat; Hordé (1988: 184): „Un grand nombre de lexèmes ont été crées à 


partir d'éléments d’origine grecque ou latine, procédé propre à l’ensemble 
des vocabulaires techniques”. 


24. Cf. FCLR:: 22;DETS: 5. 


25. A se vedea, în principal, Mitterand (1965: 58-62); Guilbert (1975: 
224-242); Martinet (1979: 243-244; 262-263); Gaudin; Guespin (2000: 287- 
291). 

26. Sinonimia compunere savantă — compunere alogenă apare la 
Guilbert (1975; 224): „Le trait dominant de la composition dite savante 
[subl. ns.], à savoir qu’elle fonctionne essentiellement avec des éléments 
linguistiques tirés des langues anciennes, latin ou grec, et aussi avec des 
éléments empruntés, pour l'essentiel à l'anglo-americain, ne peut manquer 
de retenir l'attention. Nous propons de la désigner sous le nom de 
composition allogène, la compréhension de cette notion étant susceptible de 
mieux recouvrir l'ensemble du phénomène [subl. ns.]”. 

27. Martinet (1979: 243) utilizează sintagma synthème confixé („Un 
synthème par confixation ou confixé est un synthème constitué de deux 
monèmes non libérables, ou confixes. Par ex.: herbivore, polychrome, 
psychologue). 

28. „Ils [les «recomposés»] se caractérisent par le fait qu’un de leurs 
radicaux composants au moins n’existe pas dans la langue à l’état isolé: ou 
bien, c’est un radical d’origine latine ou grecque, ou bien c’est un radical 
français (éventuellement emprunté autrefois à une langue étrangère 
moderne), dont la syllabe finale a subi pour les besoins de la composition 
une modification” (Mitterand 1965: 58); aceeasi acceptie apare la Gaudin; 


90 Adriana Stoichifoiu Ichim — Creativitate lexicală în româna actuală 


Guespin (2000: 288-289), care subliniază faptul că prefixul re- din termenul 
récomposés atrage atenţia asupra caracterului „reconstruit” al termenilor 
respectivi („la reconstruction de ces noms composés qui ne sont pas hérités 
du fond classique mais crées en français à l’aide d’un ensemble de formants 
calqués du grec et du latin”). 

29. Guilbert (1975: 228-229) identificä în terminologiile din franceza 
actualä patru tipuri de compuse hibride: (1) element grec + element latin 
(aeroduc, aéronave, automoteur); (2) element latin + element grec 
(altimètre, ovoidal, spectroscope); (3) element grec + substantiv francez cu 
autonomie lexicală (aero-flotille, aéronaval, aéronavire); (4) element grec 
sau latin + un element compus (aéro-biplane, autolocomoteur). 

30. „Si beaucoup de ces formations restent cantonnées dans les 
glossaires spécialisés, un certain nombre passent dans | usage de la presse 
de grande information, et quelques-uns, de là, dans le vocabulaire courant” 
(Mittérand 1965: 59). 

31. „Si l’on parle de récomposé moderne, c’est pour souligner le fait 
que l’élément non autonome est à considérer en rapport avec le vocabulaire 
français installé, et non en termes d'emprunt à une langue ancienne” 
(Gaudin; Guespin 2000: 289). 

32. Martinet (1979: 262) citeazä ca exemple Pr < bricolage şi 
-rama < panorama. 

33. Vezi Radimsky (2004), care analizează 30 de neoconfixe de origine 
italiană, grupate în neoconfixe de sens (auto-, demo-, ferro-, foto-) şi 
neoconfixe de formă (avio-, bici-, carto-, cine-, euro-, moto-, navi-, pubbli., 
„toto-, vibro-), concluzia autorului este că „les néoconfixes d'origine italienne 
sont formés par troncation d’un lexème italien existant, en ayant recours aux 
règles phonologiques plutôt que morphologiques” (ibidem: 156). 

34. Cf. Mitterand (1965: 59). 

35. Este evident cä nu luäm în considerare aici compusele propriu-zis 
savante, specifice terminologiilor (deci rareori utilizate în presă, de felul 
celor incluse în DETS), formate exclusiv din elemente greceşti, si / sau 
Jatineşti. În dicționarele româneşti acestea figurează — de regulă — ca 
împrumuturi (neologice) din franceză (unde ele sunt înregistrate ca 
împrumuturi directe din greacă sau latină). De exemplu, MDN indică 
etimonul francez pentru pseudonim, poligam, poliglot, teogonie, paricid, pe 
care PR le consideră cuvinte de origine grecească asimilate sub formele 
pseudonyme, polygame, polyglotte, théogonie, parricide (în mod 
inconsecvent, MDN indică pentru unele compuse savante atât etimonul 
apropiat — francez, cât şi pe cel îndepărtat — grecesc sau latinesc: democraţie 
< fr., gr.; teologie < fr., gr., lat.; filozofie < fr., gr.). 

36. Vezi Guilbert (1975: 228-229): ,La première constatation qui 


s'impose est la grande productivité du type de composition qualifiée 
d’hybride par rapport aux formes composées dites grecque ou latine”. 

37. Ibidem: 231. 

38. Cf. Martinet (1979: 243: 244): „Les confixes forment une classe 
ouverte. Ces éléments bient identifiés -cide, poly-, graph(o)-, -graphe etc. 
sont réassemblés très librement, et la confixation offre une des sources les 
plus vivants de création lexicale”. O observaţie .similară a fost făcută în 
urmă cu şase decenii de Iorgu Iordan care — referindu-se la prefixoide — 
observă că, în principiu, nu există limite pentru creaţii lingvistice de acest 
fel (apud Dimitrescu 1995: 172). 

39. „Le processus d’autonomisation de l’élément de composition est 
favorisé par un certain nombre de facteurs spécifiquements linguistiques, 
quoiqu'ils trouvent leur cause dans la pratique sociale” (Guilbert 1975: 
234). 

40. Referindu-se, cu titlu de exemplu, la elementul mini-, Guilbert 
(1975: 236) precizează: „La liberté de construction conquise par l’élément, 
le plus souvent dans le cadre d’un vocabulaire nonspécialisé, contribue à lui 
conférer une productivité qui relève d’un certain automatisme, d’une mode 
de langue, d’un processus de reproduction par imitation”. 

41. Vezi Gaudin; Guespin (2000: 288). 

42. Am preluat tipologia propusä, pentru limba tite de Radimsky 
(2004), care, la rândul său, se raportează la distincția stabilită de Guilbert 
(1975) între neologia de sens şi neologia de formă. 

43. Carabulea (1983) semnalează posibilitatea trunchierii unor compuse 
de tip savant; prin suprimarea părții finale se obțin adjective invariabile (ca. 
auto, foto, hidro, hipo, meteo, micro, moto, porno, retro, stereo) şi câteva 
substantive (expo, micro, tele, tipo, vice); vezi şi Hristea (1997b). 

44, Vezi studiul monografic consacrat lui euro- de Dimitrescu (2002b) 
şi comentariile noastre (infra). 

45. Vezi Dimitrescu (2003). 


46. Vezi secțiunile Substantive în structura cărora intră elemente de 
compunere. (în FCLR,: 130-142) şi Adjective în structura cărora intră 
elemente de compunere (în FCLR.: 185-192). 


„47. Cf. Avram (1997a: 26); FCER\ (135-136) înregistrează un număr 


redus de asemenea compuse atestate în terminologii, considerându-le — de 
regulă — creații străine împrumutate. 


48. O situaţie similară există în limba franceză: „On peut definir la 
composition  allogène par l’ordre inverse 


des composants 
déterminant/déterminé” [ 


..] „Les composés [allogènes] combinent la 

fonction syntactique et la fonction sémantique, dans la mesure où, à la 
prédication de qualité, se surajoute une prédication d’attribution qui rend 
compte de l’atiribution du prédicatif de qualité à un objet ou à un être” 
(Guilbert 1975 : 239). 

49. Cf. Dimitrescu (1995: 186). 

SOTCHECERI: i 

51. Cele două tipuri de neologie sunt stabilite şi definite de Guilbert . 
(1975: 40). Fenomenul este analizat de Guţu-Romalo (2000: 229), care 
constată că limbajul ştiinţific „exercită, datorită prestigiului domeniului pe 
care îl reprezintă, o puternică influență asupra celorlalte variante ale limbii 
literare: uzul lingvistic marchează o evidentă preferință pentru termenii şi, 
mai rar, structurile acestui stil funcțional, care pătrund în varianta standard 
şi îşi extind utilizarea — adeseori cu acceptii figurate — dincolo de limitele 
domeniului specific”; vezi, în acelaşi sens, Avram (1997b: 27). 

52. Pentru caracterizarea semantico-structurală a. termenilor din | 
această categorie, vezi Maneca (1959), FCLR;: 136-141, iar pentru inventar 
— DETS (care include exclusiv compuse de tip „savant” sau (re)compuse 
„clasice”) şi MDN (care înregistrează, cu precădere, compuse „savante”, dar 
şi, unele din categoria celor „moderne”). 

53. Cf. Dimitrescu (1995: 169); pentru proliferarea compuselor numite 
de noi „gazetăreşti” în limbajul presei din anii '60-'70, vezi, în acelaşi volum, 
studiile consacrate pseudoprefixării (1995: 1658-173), pseudosufixärii (1995: 
185-188), prefixoidelor mini- (1995; 174-179) şi tele- (1995: 180-184); 

_pentru situația din franceza contemporană, vezi Goosse (1975: 42-45), 
Guilbert (1975: 231237) şi Picone (1996: 281), care desemnează prin 
sintagma pseudo-classical creations. compusele cu formanti din categoria 
neoconfixelor (bio-, auto-, tele-, video-, -man, -land, -rama etc... 

54. „L'autonomisation syntaxique se fortifie d'autant plus qu’elle 
correspond à une autonomisation sémantique par suite de la différenciation 
intervenue dans l'emploi du même élément préfixal dans des champs 
préfixaux différents, correspondant à autant de domaines de pratique sociale 
différents (télé = télévision / tele = téléférique)” (Guilbert 1975 : 237) 

55. Vezi Dimitrescu (1995: 174-179; 180-188). 

56. Ibidem: 175. 

57. Vezi Stoichitoiu Ichim (2002b) si, în acest volum, Un prefixoid la 
modă: MEGA-; Avram (1997a: 26,27, 30). 

58. Cf. Goose (1975: 43): „Du point de vue sémantique, on traite le 
latin et le grec avec beaucoup de liberté et on donne à ces éléments savants 
des valeurs qu’ils n'avaient pas à l’origine [...]. On emploie ces éléments 
pour désigner des choses qui n’étaient pas connues dans l'antiquité”. Pentru 


` prostocrat, pungocrat). 

evoluții semantice ale unor afixoide din limbajul publicistic actual, vezi 
Avram (1997b); Stoichitoiu Ichim (2002a); Dimitrescu (2000) si (2003). 

59. Referindu-se la paralelismul formatiilor cu mini- şi micro- 
(semnalat încă din anul 1966 în mini-vehicul / micro-vehicul: mini- 
autoturism / micro-automobil), Dimitrescu (1995: 178) precizează: „Micro- 
a pornit din limbajul ştiinţific şi a trecut apoi în limbajul comun, fără a-şi 
pierde capacitatea de a fi utilizat în oi formaţii cu caracter pur ştiinţific, în 
timp ce mini- a aparținut de la început limbii comune”. 

60. Vezi amplul studiu consacrat „prefixoidelor euro-“ de Dimitrescu 
(2002b), pentru franceză, cf. Maamri (2005) şi Goose (1975: 36); pentru 
italiană, cf. Radimsky (2004). 

61. Este semnificativ, în acest sens, faptul că multe dintre creațiile 
expresive cu afixoide citate de Avram (19973, b; 1998) provin din revista 
„Academia Caţavencu”. Formaţii cu caracter ocazional, hazlii sau ironice 
sunt semnalate în stilul publicistic încă din anii '70 de Dimitrescu (1995: 
172, 183-184), unele fiind incluse şi în DCR:. 

62. Caracterul efemer al multor compuse „gazetăreşti” este subliniat în 
repetate rânduri de Dimitrescu (1995: 172, 180) şi Avram (1997a: 36). 

63. Numeroase alte exemple de acelaşi tip provenite din presa 
postdecembristă  (profitozaur, brucanozaur,  stalinozaur,  cleptozaur, 
tiranozaur, renelozaur) se găsesc la Avram (1998); vezi, de asemenea, 
formaţii cu -log, -naut şi -zaur în acest studiu. 

64. „Expresivitatea compuselor de tip tematic este direct proporțională 
cu contrastul stilistic dintre constituenți, deci este mai mare la compusele 
care alătură formanti internaționali savanţi unor cuvinte familiare, populare . 


sau chiar argotice” (Avram, 1997a: 30); vezi şi Gutu-Romalo PNIS: 193). 
65. Cf. Gutu-Romalo (1997: 22). 
66. Apud Avram (1997a: 28). 


67. Pentru istoria formantului -crat în limba română, vezi Avram 
(1998a). 

68. Avram (1998a: 162) semnalează asemenea creaţii lexicale în feeria 
„Sânziana 'şi Pepelea” de Vasile Alecsandri (burtocrat, postocrat, 


69. Apud Avram (1998a). 
70. Apud Avram (1997a: 28). 


71. Apud Avram (1997a: 27). 
72. Ibidem. 


73. Termenul apare într-o ştire cu titlul „Patronul de la «Țara 


papucilor» — acuzat de o evaziune de peste 600 de milioane” (G, 30.11.05, 
p. 10). 


04 Adriana Stoichifoiu Ichim — Creativitate lexicală în româna actuală 


74. Hristea (1984: 104) semnalează faptul că termenul respectiv 
(apărut în 1943) are, în română, „trei reflexe diferite”: futurologie 
(împrumut din franceză) viitorologie (calc lexical partial), ştiinţa viitorului 
(unitate sintagmatică realizată prin simplă traducere). 

75. Ibidem: 109. 

76. Termenul — care poate fi încadrat în jargonul specialiştilor, ținând 
seama şi de „coloratura” familiară a formei de feminin — a fost folosit de o 
cercetătoare în domeniul folclorului într-o discuţie televizată („Avem chiar 
o descântoloagă, o colegă a noastră, specialistă în magie terapeutică” — 
ReTV, 8.02.04). | 

77. Caracterul specializat al termenului este evidentiat de un cercetätor 
din cadrul Muzeului de Istorie Naturală „Gr. Antipa”: „Un acvarist e un 
hobbyst. Eu sunt acvariolog” (ReTV — 26.04.05) (conform MDN, termenul 
acvaristică < germ. Aquaristik acoperă ambele sensuri: 1. „ştiinţa creşterii 
vieţuitoarelor în acvarii”; 2. „pasiune pentru acvarii”). 

78. Apud Avram (1997: 26, 28). 

79. Hristea (1984: 63) defineşte pseudoanglicismele drept „cuvinte 
create în alte limbi (mai ales în franceză) prin combinarea unor teme şi . 
elemente formative împrumutate din limba engleză”. 

80. Apud Avram (1997a: 32). 

81. Ultimele două compuse sunt semnalate de Avram (1997a: 32). 

82. Pentru istoria formantului -naut, vezi Mioara Avram, Un element 
de compunere desemantizat şi uneori deformat: -naut, în „Etudes romanes 
… dédiées à Maria Iliescu”, p. 40-49. 

83. Ibidem: 43. 

84. Apud Avram, art. cit. 43-45, 

85. Apud Avram (1997a: 28). 

86. Nu e lipsit de interes că lemnivor apare într-un editorial (semnat de 
Mircea Dinescu), al cărui titlu — Mâncătorii de păduri — trimite la doi 
referenti implicați în distrugerea pădurilor (umani — „omizile cu pălărie si 
cu firme de import-export” şi insecte). i 

87. Apud Avram (1997b: 23). 

88. Vezi Dimitrescu (2003). Li 

89. Avram (1997a: 30-35) discută greşeli privind forma şi/sau 
conţinutul compuselor tematice. 

90. Fenomenul similar este atestat în franceză (Gaudin; Guespin 2000: 
290). 


III 


Un prefixoid „la modă”: MEGA- 


I. MEGA- face parte din categoria formantilor lexicali 
desemnaţi în bibliografia românească de specialitate drept 


prefixoide (false prefixe), elemente de compunere tematică? 
ori „savantă””. 


I.1. Sub aspect etimologic, MEGA- reprezintă un 
împrumut neologic, cu circulație internaţională. DN3 şi MDN îi 
indică un etimon francez (< fr. mega-, cf. gr. megas, megalos), 
iar DETS îi semnalează prezenţa şi în italiană, germană şi 


franceză, ceea ce îl înscrie printre afixoidele cu etimologie 
multiplă. 


I.2. Sub aspect semantic, atât DN; cât si MDN indică 
pentru MEGA- sensul generic „foarte mare” şi un sens restrâns 
(în sistemul metric) „de un milion de ori”, ambele actualizate 
în diverse terminologii ştiinţifice (unde se remarcă şi sinonimia 
între mega- şi megalo-, pe de o parte“ şi între mega- şi macro-, 
pe de altă: parte Y 

Mai riguros, PR: 1599 evidențiază pentru limba franceză 
polisemia prefixoidului, separând cele două sensuri: I. „grand”; 
II. (emplois spéciaux): 1. Indique la multiplication de l’unité 
dont il précéde le nom, en Heroes par un million (mégahertz, 
mégajoule), en informatique par 2% (mégabit, mégaoctet); 2. 
(Intensif) Familer — Une mégafête. 

I.3. Sub aspect sintactic, MEGA- nu dispune de 

autonomie, neputând fi utilizat, asemenea altor prefixoideS, ca 

adjectiv şi/sau ca substantiv independent. Poziţia sa în compuse 

este fixă, întrucât apare numai pe primul loc (spre deosebire de 
alte prefixoide, care sunt bipozitionale?). 


I.4. Sub aspect stilistico-functional, compusele cu 
MEGA- înregistrate în dicționarele româneşti aparţin, în 
totalitate, unor terminologii ştiinţifice (a medicinei, biologiei, 
fizicii, chimiei, geografiei) sau tehnice. 

DEX (1975) include 11 compuse cu MEGA-, toate 
împrumutate din franceză, cu circulaţie în limbajele 
specializate (singurele intrate în limbajul literar standard sunt 
megafon şi megalomanie). Suplimentul DEX (1988) adaugă 19 
formații lexicale cu acelaşi prefixoid, majoritatea fiind preluate 
în diverse terminologii din franceză, dar şi din germană, rusă şi 
engleză. 

DN; (1978) înregistrează 33 compuse cu MEGA- şi 17 cu 
MEGALO-, toate împrumutate, cu excepția unuia cu etimologie 
„ incertă (megaștiință, „teorie generală a cercetării ştiinţifice”) şi 
a unei formaţii interne (megatonic < megatonă + -ic). Singurii 
termeni ieşiţi din sfera limbajelor specializate sunt megafon, 
megaloman şi megalomanie. 

DETS (1987) cuprinde 28 de termeni ştiinţifici compuşi 
cu MEGA- şi 20 cu MEGALO-, majoritatea cu etimologie 
multiplă. | 

În mod surprinzător, în DCR: (1997) — dicţionar care 
înregistrează termeni nou apäruti în presă începând din anii '60 
— nu figurează decât trei compuse cu MEGA-. Megabit (termen 
din informatică, atestat în 1984) şi megatonă (din fizică, atestat 
din 1975), sunt împrumuturi cu etimologie multiplă (fr. şi 
engl.). Singurul apărut după 1990 este megastar (1993) — 

termen din domeniul artistic, folosit uneori ironic — considerat 
formaţie românească (din mega- + star). 

MDN (2002) preia inventarul de compuse cu MEGA- / 
MEGALO- din DN3, singurele formaţii interne fiind megastar 
şi megaştiință. Dintre împrumuturile specializate, majoritatea 
provin din franceză (megabit, megabulb, megacalorie, 
megacefalie, megacolon, megafon, megatonă, megawatt etc.); 
din germană au fost preluate megahertz şi megaterm, iar din 
engleză — megacosmos, megavolt, din rusă — megarelief. 

Lipsesc cu desăvârşire formaţiile recente — extrem de 
numeroase în mass-media actuală — deşi unele s-au impus în 
uz. O situaţie similară se observă însă şi în dicţionare străine: 
PR include 14 compuse cu MEGA- / MEGALO- aparținând 
exclusiv terminologiilor (în timp ce formaţii de tipul megafete 
sunt considerate ,familiare”); BBC înregistrează numai 6 
termeni tehnico-stiintifici compuşi cu prefixoidul în discuţie. 


II. Alegerea lui MEGA- drept obiect al acestei analize se 
explică printr-o creştere spectaculoasă a productivității şi 
circulaţiei sale înregistrată în presa ultimului deceniu, în 
contextul tendinţelor de ,,internationalizare” şi „intelectualizare” 
a lexicului românei actuale. | 

Faptul în sine nu este izolat, fiind semnalat pentru 
numeroase afixoide antrenate în compunerea de tip tematic. 
Fenomenul a fost studiat de mai mulţi cercetători români, în 
special de Florica Dimitrescu (începând din anii 60 ŞI 
Mioara Avram , dar el este consemnat şi pentru limbile 
franceză, italiană, spaniolă şi engleză!! 

Analiza noastră se bazează pe un corpus de 148 de 
compuse cu MEGA-, atestate în presa scrisă şi audio-vizuală 
din ultimul deceniu, a căror listă alfabetică o prezentăm în 


continuare!? (respectând grafia sursei), fără pretenţia unei 
înregistrări exhaustive: 

— mega-afacere, mega-afacerist, mega-afis, mega- 
agenție, megaalbum, megaapartament,  super-mega-arhi- 
ultrasecret, mega-atentat, megaatenjie, mega-aurar, 

— megabazar, megabombä, sde ia (megabutic), 
megabuget (M. A.); 

— mega-calitate, megacinematograf, megacästig, 
megacâştigător, megacolecfie, mega-concert, Super- 
megaconcert, megaconcern, megaconcurs, megaconfort, 
megaconstructor, megaconstrucfie (politică), megacontrol, 
megacriminal (M. A.) megacutremur, super -megargiga- 
calorie; 

— megadatornic (M. A.), AN estate megadi er 
(M. A.) megadiscotecä, megadiscount,  megadiscurs, 
megadosar, megadozä; 

— megaechipă, megaescroc, megaescrocherie, 
megaeveniment, 

— megafarsă, - megafestivitate, megafilm,  megafirmă, 
megafond, megafuziune, 

— megagaşcă, megaguvern, megagigant, 

— megahidrocentrală, megahingher, megahit, megahoție 

— megaincendiu, megainfractor,  megainginerie 
(financiară); | 

— megainstitufie, megaintersecfie, megainterviu, mega- 
mega-inmormäntare, megaiîntălnire, 

— megajudecător, 

— megalansare, mega-look, megaloterie, megaloviturä; 

— megamafiot (M. A.), megamägärie, (M. A.), mega 
manea, megamanelist, megameci, mega-miner (M. A.), mega- 
mireasä, Disco Mega Mix, megamonolog; 

— mega-naiv; 

— megaodraslă, megaofertă, megaopinent, megaoraş; 

— megapachet (legislativ), megapanou,  megaparadă, 
megaparastas, megapartid, megapariy, megapatron, 
megapensie, megapersonalitate, megapetrecere, megapiesă, 
megapilă, megapixel, mega-portie, megapremieră, 


megapremiu,  megapresedinte (M. A.)  megaprimă, 
megaproclamafie, megaproductie, megaprofit, mega-proiect; 

— megaraid, mega-război, megareducere, megareformă, 
megarefea, magerevelion; 

— megascandal, megascenä,  megasexy,  megashow, 
megaspectacol,  megaspion,  megastadion,  megastatuie, 
megastar, megastea, megastafiune, megasticlä (M. A.), 
megastructură, megasucces, a se megasupăra (M. À.) 
megasurpriză, megasurvol, megasuspicios; 

— megasantier, megaşpagă, megaşuşă, 

— megateleviziune, megatelevizor, megatentajie, mega- 
templu, mega-terorism, megatsunami,  mega-lupeu, 
megaturneu,; 

— megațeapă, megatepar (M. A.), megatoapä (M. A.J; 

— megauniversitate, super-mega-ultrasecret; 

— megavapor, megaVIP; 

— megawat(t); 

— megaziar. 


La acestea, se pot adăuga nume de firme si societăți 
comerciale ca MegaCaritas, MegaConstruct, Megalmage, 
MegaPower, MegaPress, MegaStore ş.a (nu vom insista asupra 
“lor, deoarece constituie o categorie de compuse ad-hoc, cu 
existenţă, de regulă, efemeră şi şanse minime de consacrare). 

Limitarea cercetării la presa de largă circulaţie şi audienţă 
“(fără a lua în considerare publicaţii specializate tehnico- 
ştiinţifice) ne-a permis selectarea unor formaţii lexicale 
„hibride”, care reflectă ponderea şi productivitatea în continuă 

creştere a prefixoidului MEGA- (ceea ce ne-a determinat să-l 
considerăm un formant lexical „la modă” în stilul publicistic, 
cu şanse reale de pătrundere în limbajul literar standard). 

Includerea în corpus a unor compuse cu vădit caracter 
ocazional şi contextual, având atestări unice (aşa-numitele 
„efemeride lexicale”) se explică prin finalitatea cercetării 
noastre, care vizează — în ultimă instanță — capacitatea românei 
actuale de a asimila modele străine de compunere şi de a 
reutiliza, prin analogie, un prefixoid „savant” în formaţii 
lexicale  „gazetăreşti”. Diversitatea acestora demonstrează 
mutatiile semantice şi stilistico-functionale suferite de MEGA- 
după 1990, precum şi dinamica relaţiei dintre model (schemă) 
şi creativitatea gazetarului / locutorului. 


III. Din punct de vedere morfologic, majoritatea 
covârşitoare a compuselor cu MEGA- reprezintă substantive 
(confirmând situaţia din terminologiile tehnico-stiintifice). 
Singurele excepții din corpusul analizat sunt adjectivele mega- 
naiv (A, 2.03.94, p.2) şi megadifuzat (M.A.), megasuspicios 

. (AC, 5/2006, p. 13), verbul (a se) megasupăra (M.A.) si. 
adverbele supracompuse super-mega-arhi-ultrasecret (AC, 
4/2006, p. 14) si supermegaultrasecret (AC, 6/2006, p. 14). 

Prin înmulțirea compuselor de tip substantival cu MEGA-, 
prefixoid cu valoare de superlativ/augmentativ, se conturează o 
inovaţie în sistemul morfologic al limbii actuale — categoria 
comparatiei numelui”. Realizat într-o manieră necanonică, 
procedeul s-a impus în E postdecembristă ca o alternativă — ` 
mai avantajoasă din punct de vedere gazetăresc — decât 
mijloacele tradiționale de exprimare a superlativului. . 

pe lângă MEGA-, funcţionează ca prefixoide cu valoare 
superlativă şi SUPER-, SUPRA-, MACRO, pe de o parte, şi. 
MINI-, MICRO-, pe de altă parte”, fiind atestate şi formaţii 

paralele care demonstrează productivitatea procedeului: 
„sezonul de superreduceri” — „campania se va baza pe 
megareduceri” (G, 16.01.06, p. 9); gigapostere — megapostere 
— superpostere („Cool Girl”, iulie 2005). 


IV. Din punct de vedere etimologic, prefixoidul MEGA- 
se ataşează unor cuvinte străine sau româneşti, dând naştere la 
formații lexicale cu caracter „hibrid” (alogen)/5. 

Apariţia lor nu este motivată etimologic (aşa cum se 
întâmplă în cazul compuselor „savante! ), ci structural (prin 
analogia cu un tipar acceptat în limbă)!€ şi i funcțional (în raport 
cu nevoile practicii social-comunicationale — vezi infra VIT). 

Marea productivitate a lui MEGA- în etapa actuală este 
rezultatul proceselor de autonomizare şi paradigmatizare!!, 
care asigură libertatea de combinare a prefixoidului în funcție 
de creativitatea şi de intenţiile comunicative ale locutorului. 


LV. 1 Împrumuturile din engleză (sau conţinând un 
cuvânt englezesc)! reprezintă circa 10% din corpus: 
megadiscount (anunț publicitar al supermarketului XXL), 
Megahit(s) (emisiune la postul MTV) şi megaHits (text de 
reclamă); mega-look („Cool Girl”, aprilie 2005); MegaPower, 
MegaPress (nume de firme'5); megaparty (A, 11.05.01, p. 15); 
megapixel (G, 16.11.05, p. 5); megareality show (G, 29.09.05, 
p. 4); megashow (Ant.l, 12.04.01); megasexy (L, 31.01.04, p. 
11); megastar (A, 29.12.00, p. 9); megaVIP (A, 18.05.00, p. 1); 
megawat [sic] (G, 20.01.06, p. 9). 


IV2. Formatiile româneşti reprezintă creaţii propriu- 
zise sau calcuri lexicale de structură. 

Lacunele lucrărilor lexicografice româneşti (MDN, 
DCR2) şi străine (PR, BBC) nu permit o departajare netă a 
celor două tipuri de compuse. 

Cu toate acestea, existența unor modele străine!’ pentru 
compusele româneşti cu MEGA- este demonstrată de cuplurile 
sinonimice întâlnite în presă — uneori chiar în același text — 
formate dintr-un împrumut din engleză (cu circulaţie 
internațională) şi un calc lexical de structură realizat în limba. 
română: megadiscount (anunț publicitar al supermarketului 
XXL) — megareducere (IN, 16.12.05, p. 12); megaparty (Prima 
TV, 31.12.01) — megapetrecere (Z, 27.02.01, p.11); megashow 
(Ant.l, 12.04.01) — megaspectacol (TVRI, 23.04.01); 
megastar (A, 11.12.00, p.13) — megastea (AC, 11/2001, p. 17); 
megaVIP (A, 18.05.00, p.1) — megapersonalitate (AC, 8/1001, 


Pay). 

Exemplelor citate li se poate adăuga şi megaoras (G, 
27.05.05, p. 7), calchiat după engl. mega-city (în titulatura unor 
filme difuzate de canalul „National Geographic”: „Megaorașe: 
Sao Paulo” — TeleG, 27/2005, p. 19). MDN: 543 înregistrează 
cu această valoare un sinonim „savant”, având etimologie 
multiplă: megalopolis (< fr., engl.). | 

Creaţiile româneşti cu MEGA- relevă capacitatea 

-prefixoidului de a se ataşa la: - 
| (1) un neologism din limbajul literar standard: 
megaafacere (N24 — 18.02.06); megaconcert (RAct, 12.11.01); 
megaconcern (A, 27.12.01, p. 1); megadiscurs (A, 26.11.01, p. 
3); megaeveniment (A, 23.03.01, p. 14); megaparadă (de 
modă) (A, 5.02.00, p. 1); megasurpriză (A, 18.05.00, p. 1); 
mega-terorism (TVRI, 8.10.01); L 

(2) un cuvânt românesc din limbajul uzual: megahoție (A, 
17.03.01, p. 1); mega-mireasă (A, 1.04.00, p. 4); megaoras (G. 
27.05.05, p. 7); megapatron (A, 3.03.94, p. 5); megaparastas (G, 
8.02.06, p. 2); megaprimar (A, 23.05.94, p. 1); megapetrecere 
(Z, 27.02.01, p. 11); megasticlă (M.A.);, megasantier (G, 
6.01.06, p. 12); mega-tupeu (AC, 4/2006, p. 11); 

(3) un termen popular, familiar sau argotic: megabutic 
(A, 22.02.01, p. 3); megagaşcă (A, 10.10.94, p. 1); mega- 
hingher (Z, 5.03.01, p. 4); „Mega Manele” (titlu de revistă, 
1/2005); megaplosnitä (M.A.); megaşpază (G, 5.01.06; p. 1); 
megasusä (AC, 4/2001, p. 2); megateapä (AP, 127/2000, p. 
12); megațepar (M.A.); megatoapà (M.A.). 


V. Oscilaţiile înregistrate în presă în scrierea compuselor 
cu MEGA- (prin prezența sau absenţa cratimei) evidenţiază 
caracterul simţit ca „străin” al formațiilor respective sau 
noutatea lor. De reținut că, în cazul compuselor „savante” 
propriu-zise (aparținând terminologiilor), cratima este exclusă 
(cf. DETS, MDN, DOOM). 

Dintre compusele înregistrate cu dublă grafie menţionăm: 
mega-premieră (A, 11.05.04, p. 4) — megapremieră (G, 
21.05.05, p. 5); megaafacere (A, 2.03.05, p. 14); mega-afaceri 
(G, 14.01.06, p. 3); mega-star (RL-TL, 18/2005, p. 24) — 
megastar (G, 16.06.05, p. 13). 

Scrierea separată a prefixoidului apare ocazional, în titluri 
de publicații sau anunţuri publicitare: „Mega Manele”; mega 
Hits, Disco Mega Mix (înregistrări muzicale), relevând 
valoarea adjectivală a lui MEGA-. 


VI. Din punct de vedere semantic, compusele 
„gazetăreşti” cu MEGA- actualizează — în sens propriu sau 
figurat — multiple valori din sfera semantică a adjectivului 
mare (S-ar putea stabili un paralelism aproape perfect între 
tipul de polisemie dezvoltată de adjectiv şi de prefixoid)”. 

- - Dacă în cazul altor elemente de compunere „savantă”, 
„determinologizarea” se asociază cu desemantizarea şi chiar cu 
apariția unor sensuri greșite sau improprii, în cazul lui 
MEGA- sensurile denotative ale compuselor sunt cele 

previzibile, pe primul loc aflându-se semnificaţia de superlativ 
(relativ sau absolut). 


VI.1. Dintre sensurile concrete ale prefixoidului, cel mai 
frecvent se actualizează următoarele: 

— „mare din punct de vedere numeric”: „În prezent există . 
în lume megauniversitäti cu 100 de mii, cu 150 de mii de 
studenți” (A, 20.11.01, p. 9); „creşterea megaorașelor precum 
Tokyo, Mexico City, Bombay, Sao Paolo şi New York” (G, 
"LIT OS OS pen: 

— „mare ca amploare (în timp şi/sau spaţiu)”: „Pentru cei 
cărora le-a lipsit, Thalia a pregătit o dublă surpriză: un 
megaturneu în 30 de țări şi un nou CD” (A, 14.12.01, p. 9); 
„megaconcertul de-o noapte întreagă al lui Jarre” (A, 15.12.00, 
p. 15); „mega-panou, mega-afiş electoral!” (A, 22.03.05, p. 3); 
„mega-interviu cu C. T. Popescu din revista «Fanatiky»” (OTV, 
31.10.05), „megacinematograful viitorului, cu ecrane uriaşe” 
(ReTV, 12.07.05); 

— „mare ca greutate sau cantitate”: „Cele două megapiese 
„cântăresc 25 şi respectiv 54 de tone” (Prima TV, 21.08.01); 
„Îmi încep ziua cu o mega-portie de ceai negru cu lapte” (IN, 
16.12.05, p. 30); 

— „de mari dimensiuni”: „Zeii sunt prezenți numai prin 
megastatuile din temple” (Tele G, 33/2005, p. 10); 
Megareteaua de heroină din Balcani” (EZ, 3.01.04, p. 3); 
„Spectacol organizat de o megafirmă, cum sunt sindrofiile 
electorale” (ReTV, 4.02.05); „megaproiectul Palas Iaşi” (G, 
6.02.06, p. 3); „megapachetul legislativ” (Re TV, 27.03.05); 

— „mare ca valoare financiară”: „megasurprize de 5,9 mil. 
dolari” (A, 18.05.00, p. 1); mega discount (anunţ publicitar); 
„megahoția FNI? (A, 17.03.01, p. 1); „un super-eveniment 
monden cu mega-premii” („Teleghid Cotidianul”, 19/2005, p. 8). 

VI.2. Între semnificaţiile abstracte ale lui MEGA- se 
remarcă următoarele: 

— „mare ca valoare artistică, sportivă”; ,,celebru”: 
„Megastarul [Michael Jackson] este acuzat că ar fi minţit” 
(„Ziarul”, 24.12.05, p. 1); „A doua peliculă merită a fi revăzută 
datorită prezenţei celor două megastaruri: Kevin Costner şi 
Whitney Houston” (A, 29.12.00, p. 9); „cele două megaechipe” 
[Real Madrid şi Barcelona] (N, 5.02.05, p. 5); 

— „de mare popularitate / interes”; „cu ecou (de regulă, 
pozitiv)”: „megasuccesul Dallas” [film serial] (ReTV, 5.08.05); 
„două megasuccese concertistice repurtate în ţara noastră” (L, 
13.12.05, p. 23); „megapetrecerea de premiere în Piaţa 
Constituţiei” (National TV, 7.06.05); „această megaproductie 
care l-a transformat peste noapte în superstar” (TeleG, 5/2005, 
p. 13); „Diseară avem un mega-meci: România-Olanda” 
(ReTV, 26.03.05); „megalansarea «Harry Potter şi prinţul 
semi-pur»” (ProTV, 20.11.05); „megafarsă pentru selecţionerul 


Angliei” (ReTV — 16.01.06); „„megascandalul gimnasticii 
româneşti” (OTV — 5.02.05). 


VI.3. În funcţie de intenția ilocutionarä a emitätorului şi 
de contextul mai larg (tip de discurs sau de articol, subiect 
etc.), acelaşi compus cu MEGA- poate avea valoare 
denotativă (neutră stilistic) sau expresivă (conotaţii ironice, 
peiorative marcate, eventual, prin ghilimele): 

= „Megastarul [Michael Jackson] a mulţumit fanilor 
pentru suport” (ReTV — 28.03.05) — „Doamne-fereşte să 
întunece reputația şi pielea, la fel de imaculate, ale 
megastarului” (G, 16.06.05, p. 13); 

— „două megasuccese concertistice” (L, 13.12.05, p. 23) — 
„Eliberarea celor 3 ziarişti ar fi un megasucces al preşedintelui 


Traian Băsescu şi al serviciilor secrete mioritice” (ReTV, 
27.05.05); 

— „La megapremieră [«Räzboiul stelelor»] veniseră şi 
fete care nu păreau pasionate de bătăliile date cu săbiile laser” 
(G, 21.05.05, p. 5)” — „Naţionalul bucureştean a anunţat încă 
de la începutul lunii o «mega-premierä» cu „Apus de soare” de 
B. Şt. Delavrancea” (A, 11.05.04, p. 4). 


VI.4. De regulă, dezambiguizarea se realizează 
contextual, în mod implicit sau explicit. 

În prima situaţie, compusul este asociat în context cu un 
(para)sinonim sau cu o construcție semantic echivalentă: 
megacontrol — „control de mare amploare ” (A, 2.03.01, p. 15); 
„megadoze de citostatice” — „doze-mamut de citostatice” (A, 
28.06.01, p. 1); mega-show — „maraton de 17 ore non stop de | 
muzică pe plaja Vama Veche” (EZ, 17.07.05, p. 19); 
megamonolog — „discursul mamut al şefului guvernului” (A, 
22.12.03, p. 1); megadiscotecä — „discoteca minune” (G, 
15.09.05, p. 11); „„megaspectacol al Trupei Rolling Stones pe 
plaja Copacabana” — „spectacol grandios” — „concertul 
secolului” (N24 — 18.02.06). 

Dezambiguizarea explicită se realizează prin diverse - 
„tipuri de informaţii contextuale, care precizează: 

— mărimea în sens numeric sau valoric: „la petrecerea de 
după proiecția oficială, cei 1000 de invitaţi strânşi [...] la acea 
megaparty  [...]? (A, 11.05.01, p.15); „megaconcerne 
farmaceutice occidentale [...] care au contracte de miliarde de 
dolari” (A, 27.12.00, p.1); „[Revista] Fanatik îți poate aduce un . 
megapremiu de 100 000 000 lei” (OTV, 1.11.05); i 

— costul: „megaproiectul Palas Iaşi [...] care vizează 
investiții de 50 de milioane de euro” (G, 6.02.06, p. 3); 
„Podium cu megabugete” — „un film cu un buget de 115 
milioane de dolari” (TeleMania, 52/2005, p. 18); 

— complexitatea: megaintersectie — „intersecţia cu şapte 
străzi ar putea lăsa multi şoferi fără carnet” (Antl — 6.02.06); 
„megadosarul «Flota» - dosarul conţine 192 de volume despre 
înstrăinarea a 16 nave” (ReTV, 26.01.05); 

— indicarea consecinţelor / efectelor: „Maricel Păcuraru — 
megaescroc implicat în devalorizarea mai multor bănci” (G, 
28.07.05, p. 8). 

Printr-un cumul de procedee — implicite şi tete — se 
justifică utilizarea termenului megastructură în titulatura unei 
serii de documentare prezentate pe canalul TV „Naţional 
Geographic”: „Megastructuri: Tau Tona” — „Tau Tona, situată 
în sudul Africii, este un miracol al ingineriei, fiind cea mai 
mare şi mai adâncă mină de aur de pe Pământ. Treizeci şi cinci 


de mii de oameni lucrează în mină, la 5 km sub pământ” (RL — 
TL, 18/2005, p. 21). 


VII. Din punct de vedere pragmastilistic, compusele 
„gazetăreşti” cu MEGA- se pot înscrie în categoria 
neologismelor cu funcție denominativă (referentialä) [CGD] 
sau a celor cu funcție stilistică (expresivă) [CGS]. 

Deşi diferă prin funcția lor în cadrul discursului 
publicistic şi prin impactul asupra receptorului, cele două 
categorii de compuse îşi justifică existența prin motivații 
comune. | 

Dintre cauzele de ordin obiectiv pot fi mentionate: 
economia lingvistică; noutatea/originalitatea exprimării; 
caracterul internaţional al procedeului şi, nu în ultimul rând, 
‘impactul stilului tehnico-stiintific asupra celorlalte variante ale 
limbii actuale? 

Între cauzale de ordin subiectiv includem: snobismul 
lingvistic şi mimetismul, ambiția publicistului de a-și epata 
cititorii prin ,eruditie”, ca ‘si tendința spre exagerare în 

descrierea şi evaluarea faptelor (comună stilului publicistic şi 
discursului publicitar). Această ultimă motivaţie este evidentă 
în apariţia unor formaţii lexicale noi, compuse cu MEGA-, care 
dublează derivate mai vechi realizate cu prefixul sinonim 
SUPER-, tinzând să le elimine, deoarece şi-au „tocit? 
expresivitatea prin utilizare abuzivă. Sunt astfel atestate în 
presă perechile megastar-superstar; megaspion-superspion; 
megafilm-superfilm („Sunt superfilme, sunt megafilme, filme 
„de Oscar. Pe toate le vezi la «Prima»” - spot publicitar la Prima 
RV, 2021204). | | 


Un fenomen similar (de reducere a valorii de superlativ) 
se petrece, în prezent cu prefixoidul MEGA-, devenit un cliseu 
al anunţurilor publicitare: 

— „Acum la Media Galaxy ai megaoferte!” (ReTV, 
27.08.05); „Vino acum la Panasonic. Te aşteptăm cu 
megaoferte!” (ReTV, 1.10.05); 

— „Câştigă un megapremiu: o superbă Dacia Solenza!” 
(TVRI — 9.06.05); | 

— „Câştigi un megatelevizor Philips!” (ProTV, 4.10.01); 

— „Săptămânalul «Fanatik» oferă un megapremiu unui 
megacâştigător” (OTV, 28.12.05); 

— »Megaconcurs!!! 1000 USD în fiecare săptămână” 
(„Atac”, 2.06.05, p. 1); 

— „Mega Mix — peste 130 de hituri într-un 3 CD-box: 
mega tentaţii şi mega calitate elvețiană” (pliant publicitar). | 

Functia (de superlativ), proprie prefixoidului în discutie, 
motivează prezența sa în denumirea unor firme şi societăți 
comerciale româneşti: „Mega Caritas” — joc de întrajutorare la 
“Piteşti; „Mega Construct SRL”, companie de televiziune prin 
cablu — Galaţi (A, 8.10.01, p.4); mega Quality — firmă 
bucureşteană de construcții: „Megapress FES S.A.” — trust 
de presă (A, 13.12.01, p.14). 

VII.1. Compusele „gazetăreşti” denotative [CGD] se 
întâlnesc, de regulă, în articole cu caracter informativ (ştiri, 
cronici, interviuri) pe teme mai mult sau mai putin specializate 
(economice, ştiinţifice, artistice, sportive). 

Sub aspect etimologic, ele conțin — în cea mai mare parte 
— termeni neologici. În plan semantic, respectivele compuse 
actualizează semnificaţia generică „(foarte) mare” în relaţie cu 
referenti concreti şi abstracti. Sensul este liber sau relativ liber 
de context, iar expresivitatea aproape nulă. Se poate, totuşi, 
sesiza o anumită coloratură expresivă în cazul asocierii 
prefixoidului MEGA- cu substantive-bază având trăsătura 
„ +Animat/: mega-afacerist (A, 6.02.01, p.6); megaescroc 

(TVRI, 21.10.01; RL, 14.05.05; A, 21.02.05, p. 1); megaspion 
(TV-Radio Non Stop, 20/2000, p.5). 

Prezentäm, în continuare, câteva dintre enunturile care 
includ CGD (cu precizarea că formaţiile cu MEGA- sunt atestate 
frecvent în titluri, atât în presa scrisă, cât şi în televiziune — 
datorită economiei de limbaj pe care o realizează): | 

—  „Megadosarul «Petromidia»? (ReTV, 13.04.05); 
„Megadosarul BCR — Banca Românească finalizat” (ReTV, 
5.07.05); „megadosarul «Flota»” (A, 15.04.05, p. 14); 

— „Bucureştiul — transformat într-un megasantier” (A, 
16.01 06 PR 

.Megascandalul Bratu” — (OTV, 13.02.06); 
„Megascandalul gimnasticii româneşti” (OTV, 5.02.05); 

— ,Magnatii Vladimir Gusinski, Arkadi Gaydamak şi 
ambasadorul israelian în Anglia — implicați în megascandal” 
(A, 8.03.05, p. 7); 


© — „New York — oraşul unde primul megaatentat a avut 
loc la 11 septembrie” (Re TV, 9.07.05); 


— „7 americani au câştigat marele premiu la megaloterie” 
(ReTV, 17.11.05); î 

— „În 2006 se va înființa un megapartid care îl va susţine 
pe preşedintele Traian Băsescu”  (ReTV, 10.01.05); 
„Megapartidul lui Băsescu prinde contur” (EZ, 20.02.06, p. 1); 

— „De la puritatea sportului, la sportul megaafacere” 
(N24 — 18.02.06). | | 


Alţi termeni din categoria CGD atestati în articole sau. 
emisiuni informative sunt: Mega afaceri (titlu de rubrică de 
ştiri economice, A, 21.05.01, p. 7); megacontrol (A, 18.10.01, 
p. 1); megaescrocherie (A, 23.03.01, p. 9); megafond, 
megafuziune (A, 20.02.01, p. 7); megahidrocentrală (A, 
17.10.00, p. 7); megainstituție (A, 11.01.01, p. 1); mega- 
proiect (Tele 7 ABC, 27.10.01); megaraid (A, 18.08.01, p. 1); 
megastatiuni (A, 30.10.93, p.8); megaziar (A, 5.03.94, p.6). 

Numeroase compuse cu MEGA-, având funcţie 
evaluativă, apar în ştiri sau în cronici privitoare la viaţa 
artistică: megaspectacol (TVRI, 23.04.01); megaconcert. (A, 
17.11.01, p.4); „„megaconcursul Dance-Cluj 2000” (A, 
22.05.00,  p.4);  ,megaevenimentul numit «Noaptea 
„devoratorilor de  publicitate»” (A, 23.03.01, p.14);- 
` „megaparadă de modă” (A, 5.02.00, p.3); „megashow artistic 
[sic] cu formaţia Divertis” (Ant.l, 12.04.01); megateleviziune 
(TV Mania, 51/2003, p. 64); „„megaturneul care durează o 
lună” (IN, 12.04.05); „megaproducția care l-a transformat 
peste noapte în star pe Bruce Willis” (Tele G, 5/2005, p. 13). 

Formaţii cu MEGA- figurează frecvent în titulatura unor. 
emisiuni, programe sau documentare TV difuzate, în principal 


de canalele „National Geographic” (Megaoraşe, 
Megastructuri) sau „Discovery? (,,Megarăzboaie cu fiare 
vechi”; Megaconstructori; „Megasurvol african”; 


Megavaporul). Alte exemple sunt Megacutremurul (TVRI), 
MTV Megahits (MTV). 

VII.2. Compusele „gazetăreşti” . stilistice [CGS] 
reprezintă cea mai interesantă categorie din corpusul analizat, 
întrucât sunt motivate în raport cu toate cele trei funcţii ale 
discursului publicistic (referential-comunicativä, conativä/ 
persuasivă şi expresivă), accentul căzând pe ultima. 

„CGS apar, cu precădere, în texte analitice sau „de 
atitudine” (critice, polemice, satirice, parodice), cu referință la 
aspecte negative din viața social-politică, economică, publică, 
mondenă”. Marea majoritate reprezintă creaţii spontane, 
ocazionale, dependente de un anumit context referenfial sau 
verbal (de aceea, putine dintre ele au sanse de a se impune în 
limbă). 

Din punct de vedere semantic, ele actualizează, de regulă, 
conotaţii negative, care merg de la ironie până la sarcasm, 
nefiind exclusă nici intenția de manipulare a cititorului sau a 
opiniei publice. 

De reținut că sensurile conotate PE (peiorativ, 
depreciativ sau ironic) păstrează valoarea de superlativ / 
argumentativ a  prefixoidului, dar sunt mai puternic 
condiționate contextual decât cele denotative. 
Expresivitatea CGS este de două tipuri — intralexicală sau 


contextuală — după cum sursa ei se găseşte în structura 
compusului sau în enunţ. 


VII.2.1. Expresivitatea intralexicalä se datorează 
parodierii unor modele terminologice din limbajul ştiinţific, 
prin asocierea insolită dintre două elemente contrastante (sau 
chiar incompatibile) stilistic: un prefixoid „savant” si un 
„Cuvânt-bază din afara limbii literare (popular, familiar, argotic): 

— Megagasca condusă de fostul prim-ministru a 
prejudiciat statul român cu 11,8 mil. dolari” (A, 10.10.94, p. 1); 

— „megașuşă pe stadionul din Roşiori între Naţionala '70 
şi Selecționata cântăreților” (AC, 4/2001, p. 2); 

— „Megațeapa de la Banca Populară Română” (AP, 
127/2000, p. 12); 

— „Cine a luat megaspaga pentru gazul importat din 
Rusia?” (,,Gardianul”, 5.01.06,p.1); 

— ,Megahotie cu cercei de oaie” [pentru identificarea 
animalelor] (IN, 15.11.05,p.1); 

— „Dacă le moare cineva din familie, fabrica le dă sicriu şi 
bani pentru un megaparastas” (G, 8.02.06, p. 2). 

Formatiilor citate li se pot adăuga compuse semnalate de 
Mioara Avram (în articolele indicate în bibliografie): 
megamafiot, megamăgărie, megaplosnifä,  megafepar, 
megațoapă” . 

Un tip aparte de expresivitate interlexicală (motivată de 
tocirea expresivitätii lui MEGA-) se realizează printr-un 
procedeu similar supraprefixării — acumularea de formanti cu 
semnificație de superlativ. Exemplele de care dispunem 
reprezintă creații cu caracter ludic, specifice pentru o publicaţie 
cu caracter satiric: „Natty Badea s-a măritat, de curând, în. 
` supermegaultrasecrer” (AC, 6/2006, p. 14); „S-a apucat şi 
Antena 1 de filmat, în super-mega-arhi-ultrasecret, un serial 
care ca ieşi pe piață prin primăvară” (AC, 4/2006, p. 14). 
Acestora li se poate adăuga un exemplu de limbă vorbită, 
înregistrat într-un talk-show TV: „Eu nu am foarte mulţi bani şi 
eu nu puteam să-i fac o mega-mega-inmormântare” (OTV, 
21.08.05). 


VII.2.2. Expresivitatea de natură contextuală — 
reprezentând un grad superior de elaborare stilistică — presupune 
sesizarea de către cititor a unor efecte de intensificare realizate 
prin: | 

(a) plasarea compuselor cu MEGA- într-un context 
metaforic, specific metaforei explicite în care apare şi termenul 
propriu, pentru a asigura o decodare conformă intentiilor 
publicistului: 

— „Războiul Opozitie — Putere care se anunță în această 
toamnă va fi doar un alt megaspectacol politic, pentru deliciul 
sau groaza privitorilor” (G, 24.08.05, p. 4); | 

= — „Aceeaşi debandadă, aceleaşi discursuri delirante, 
aceleaşi urlete, îmbrânceli şi invective [...] au făcut din 
“Consiliul Provizoriu de Uniune Naţională un megarealityshow 
românesc” (G, 29.09.05, p. 4); 

(b) tonalitatea ironică generală a enuntului: 

— „Primarul sectorului 5 e acuzat că a aruncat banii pe 
megarevelioane” (Ant.l — 4.02.06); 

— „mega-templele consumului — noile mall-uri de prin 
Bucureşti” (G, 8.09.05, p. 2); 
„= „Aştia-s oamenii [din serviciile secrete] pe care îi laudă 
Traian Băsescu pentru megaatenfia lor” (B1TV — 10.11.05); | 

— „Senatul a micşorat megapensiile pregătite pentru 
judecătorii Curţii Constituţionale” (A, 27.05.04). 

(c) aglomerarea în context a mai multor compuse cu 
MEGA-, de tip denotativ şi conotativ, care se potenteazä 
reciproc (de exemplu, megapower, megaodraslă şi megagaşcă 
într-un articol intitulat „Megaodraslele lui Megapower”, cu 
subtitlul „Cum şi-au căpătuit progeniturile dnii Stolojan Th., 
Baltac Vasile şi Deutsch”, A, 10.10.94, p.l); un exemplu 
similar apare în cazul supratitlului şi titlului unui articol din A, 
180500, “p. 1: "În megaafacerea  Costea-Bancorex- 
Agroholding/ Magistratii francezi au parte de megasurprize de 
5,9 milioane dolari şi ... megaVIP-uri à la Răzvan Temeşan”; 
„„megainginerie financiară cu terenuri la Primăria Capitalei” (în 
context apare şi echivalentul: sinonimic argotic „un fun de 

33.000.000 euro” (ReTV, 10.08.05); „Cea mai mare şi mai tare 
petrecere pe care ţi-ai dorit-o: megapetrecerea de premiere în 
P-ta Constituţiei” (N24 — 7.06.05); „În continuare veţi vedea toți 
greii manelelor din România, megamaneliştii din - România” 
(OTV, 1.03.05) (cf. titlul de revistă „Mega Manele” 1/2005). 

(d) acumularea unor termeni cu semnificaţie de superlativ 
din sfera semantică (în sens larg) căreia îi aparține compusul cu 
MEGA-: într-o tabletă care îl înfăţişează pe primarul Capitalei 
(„mega-hingherul Bucureştiului”) ca autor al atrocităților 
comise asupra câinilor fără stăpân, apar şi alți termeni cu 
semnificaţie de superlativ negativ, precum „marea cruzime”, 
„barbarie anacronică”, coşmar, orori (Z, 5.03.01, p. 4); 

(e) efectul de antifrază generat de incompatibilitatea 
semantică dintre CGS şi restul informaţiilor din enunț: 

— „Andreea Antonescu, o roşcată fără voce şi Andreea 
Bălan, o blondă fără alte perspective s-au trezit peste noapte 
megastele” (AC, 11/2001, p. 1/7); 

— „Cu această ocazie am putut viziona câteva dintre 
salamba i cu care cucerise megateleviziunea Tele 7 ABC” 

(AC, 11/2001, p. 17); E 
i — „PSD este acum un megapartid, un colos cu picioare de 
lut, care se va sparge în mai multe partide social-democrate” 
(ReTV, 4:06:05) 

Acelaşi efect de antifrază se realizează prin utilizarea 
ghilimelelor: „Turismul între «megareforme» şi situația de 
fapt” (Panoramic RTV, 33/1993, p.2). 


VIII. În condiţiile unei înmulţiri explozive a formațiilor 
cu MEGA-, care tind să depăşească granițele discursului 
publicistic, intrând în uzul general (în limbajul literar 
standard)”, considerăm că se poate vorbi despre un formant 
lexical „la modă”. 

Deşi este evident că multe dintre compusele prezentate nu 
vor rezista în timp, fenomenul analizat — extinderea compunerii 
de tip tematic („savant”) şi apariţia unor formaţii lexicale 
conotate expresiv — reprezintă un aspect caracteristic pentru 
etapa actuală”. În acelaşi timp, el demonstrează vitalitatea şi 
creativitatea limbii române, precum şi capacitatea ei de 
„Sincronizare” cu „mode lingvistice” internaționale. 


NOTE 


1. Termenul prefixoid a fost introdus în lingvistica românească de 
Iorgu lordan (1947: 192-194; 215-216); pentru o prezentare detaliată a 
concepției sale privind caracteristicile funcţionale, formale şi semantice ale 
prefixoidelor în raport cu prefixele, vezi Drincu (1999: 35-40). Termenul a 
fost ulterior adoptat de majoritatea lingviştilor români, fiind definit în DSL 
(401-402): „Element formativ asemănător cu prefixele recente, care, aşezat 
înaintea morfemului independent sau a rădăcinii, dă naştere unor cuvinte 
noi prin schimbarea sensului lexical [...]. Cu caracter cult şi ştiinţific, 
majoritatea circulă în limbajul literar mai mult sau mai puţin specializat”. În 
lingvistica franceză, procedeul în discuţie este desemnat drept recompunere 
(fr. recomposition) la Martinet (1979: 263) şi Mitterand (:58), iar la Guilbert 
(1975: 224) drept compunere alogenă (fr. composition allogene). 

2. Vezi Avram, Cuvânt înainte, în FCLR(8) şi Avram (1997 a). 

3. Vezi Dimitrescu (1962; 1995); Maneca (1959); DN:; DETS. 

4. Cf. megacefal-megalocefal-macrocefal (DN;). 

5.Cf. megaspor-macrospor, megacosmos-macrocosm: megaterm- 
macroterm (DN3). 

6. Vezi FCR, (25), unde sunt indicate prefixoidele radio-, stereo-, 
aulo-, foto-, moto-, tele-, la care se pot adăuga audio-, macro-, micro-, 
video-. 

7. De exemplu fago-/-fag; filo-/-fil; termo-/-termie. 

8. Avram (1997 a: 28-29) precizează: „Deşi fuseseră împrumutate de 
mai mută vreme, câteva elemente de compunere au devenit productive abia 
în aceşti ani, deci pot fi considerate noutăţi din punct de vedere funcţional: 

este vorba de sufixoidele -man, de origine engleză, cu varianta -men [...], — 
naut [...], —zaur [...], maxi- [...] şi, mai ales mega- (câteva zeci de formaţii, 
de la megasticlă Pepsi.Cola la megapreședinte”; vezi şi cercetările 
consacrate prefixoidelor, în general, de Stoichitoiu Ichim (2002: 225-248) si 
Ionescu (2003: 151-161), precum si prefixoidului MEGA-, în special, de 
Stoichitoiu Ichim (2002: 225-232). 

9. Vezi Dimitrescu (1962) şi (1995). Retinem faptul că într-un studiu 
din 1970 (republicat în Dimitrescu 1995: 168-173), autoarea constată că 
prefixoidul mega(lo)-, menţionat de I.lordan, nu figura în nici un compus 
din limbajul presei. 

10. Vezi Avram (1997 a şi b) şi (1998); subscriem la precizarea 
autoarei, conform căreia „În ultimii şapte ani se constată nu numai 
înmulţirea explozivă a formațiilor noi — fie si efemere —, ci şi înmulțirea şi 
diversificarea tipurilor de asemenea compuse față de cele cunoscute 
anterior, precum şi o mutație de natură stilistică” (Avram 1997 a:26). 

11. Cf. Martinet (1979: 224): „La confixation offre une des sources 
les plus vivantes de creation lexicale”; vezi şi Goose (1975: 43-45); Avram 
(1998: 165-166). 

12. Termenii marcați cu inițialele M. A. au fost preluaţi din articole 
ale Mioarei Avram, consacrate compunerii tematice. 

13. Vezi Ionescu (2003: 159): „Fenomenul eminamente lexical, are 
consecințe importante la nivel sintagmatic, în cadrul grupului nominal, 
funcționând ca mijloc de economie sintactică [...]. Ataşarea prefixoidelor cu 
“valoare superlativă la baze substantivale rămâne un argument care susține 
ipoteza extinderii categoriei gradării la substantiv”. 

14. Vezi Ionescu (2002: 151-161). 

15. Ambii termeni sunt utilizaţi de Guilbert (1975: 228) pentru a 
desemna „la formation qui consiste à faire suivre un élément d’origine 
grecque d’un nom français jouissant d’une autonomie lexicale”. 

16. Dans l’usage du composé de type allogène, interviennent des 
motivations qui suppléent la connaissance de la syntagmatique lexicale, et 
qui procèdent de la relation paradigmatique de comparaison avec des 
formations semblables existant déjà dans le lexique” (Guilbert 1975: 234); 
pentru rolul analogiei — din perspectiva lingvisticii generale- vezi Coseriu 
(1999: 29): „Individul creează actele sale lingvistice după modele pe care le 
păstrează în memoria sa, altfel spus, recreează acte lingvistice anterior 
experimentate şi, recreându-le, le modifică într-o anumită măsură în forma 
lor, ori în conţinutul lor sau, de asemenea, în ambele aspecte”. | 

17. „Le processus d'autonomisation de l'élément de composition 
savante et de sa paradigmatisation est favorisé par un certain nombre de 
facteurs spécifiquent linguistiques, quoiqu’ils trouvent leur cause dans la 
pratique sociale” (Guilbert 1975: 234), 

18. Singurul compus din corpus care conţine ca bază un împrumut 
din franceză este numele cunoscutului supermarket Megalmage (cf. rostirea 
consacrată în română [megaimaj]. 

19. „În limba română, majoritatea construcțiilor sunt calchiate. 
Tiparul a răspuns, în acelaşi timp, unei tendinţe a limbii, care a permis apoi 
crearea unor structuri autohtone expresive” (Ionescu 2002: 158). 

20. Gama de valori semantice atribuite lui MEGA- este evidenţiată si 
de eterogenitatea enunţurilor de tip definitional corespunzând (în MDN: 
542-543) compuselor „savante” cu prefixoidul în discuţie: , megacariocit” 
- „celulă uriașă a măduvei roşii din os”; „megacariocitoză” — „abundență 
excesivă în măduva osoasă a megacariocitelor”; „megaesofag” — „dilatare 
enormă a esofagului”, „mega-relief” — „formă de relief de mare întindere, 
prin continente şi oceane”, ,, megastiinfä" — „teorie generală a cercetării 
ştiinţifice”. 

21. Cf. Avram (1997a: 30-35). 

22. Fenomenul este analizat de Gutu-Romalo (2000 : 229), care 
constată că limbajul ştiinţific „exercită, datorită prestigiului domeniului pe 
care îl reprezintă, o puternică influență asupra celorlalte variante ale limbii 
literare: uzul lingvistic marchează o evidentă preferință pentru termenii şi, 
mai rar, structurile acestui stil funcțional, care pătrund în varianta standard 
şi îşi extind utilizarea — adeseori cu acceptii figurate — dincolo de limitele 
domeniului specific”; vezi, în acelaşi sens, Avram (1997 b:27) şi Stoichitoiu 
Ichim (2001: 63-71). 

23. Referindu-se la compusele cu afixoide, Mioara Avram observă 
că „limbajul pamfletar cultivat de presa actuală oferă un câmp propice de 
înflorire a-acestui.procedeu” (Avram 1997: 30). 

24, „Expresivitatea compuselor de tip tematic este direct 
proporțională cu contrastul stilistic dintre constituenți, deci este mai mare la 
„compusele care alătură formanti internaţionali savanți unor cuvinte 
populare, familiare sau chiar argotice” (ibidem). 

25. Dintre termenii cu cele mai multe atestări, care ne indreptätesc 
să-i considerăm ca formaţii stabile, cu perspectiva de a rămâne în limbă, 
menţionăm: megaafacere, megaconcert, megaescrocherie, megaofertà, 
megapremiu, megaspectacol, megastar, megasucces. 

26. „Cu tot caracterul efemer al unor construcţii recente de acest tip, 
nu ar trebui să nesocotim remarcabila lor funcție de diagnosticare atunci 
când ne propunem să determinăm tendințele care se manifestă în evoluţia 
formării cuvintelor. lar printre aceste tendinţe, una dintre cele mai puternice 
este chiar larga utilizare a pseudoprefixelor” (Dimitrescu 1995 : 172). . 


IV 
a ANII 


Siglarea: modă sau necesitate? 


„Les sigles sont à la mode” 
(Mortureux 1997: 176) 


„Le sigle naît toujours d’un 
besoin d'abrâviation” 
(Candel 1992: 139) 


I. Siglarea reprezintă o modalitate de abreviere prin care 
iau naştere noi unităţi lexicale, numite sigle. 

Siglele sunt considerate — atât în bibliografia românească, 
cât şi în cea străină — un tip de compuse abreviate, alcătuite 
prin juxtapunerea literelor iniţiale ale cuvintelor care formează 
un grup sintactic stabil (de regulă, o sintagmă nominală — SN). 

În raport cu disputa terminologică privind tipologia 
abrevierilor”, am optat pentru accepțiunea restrictivă a 
termenului, lăsând deoparte acronimele (abrevieri compuse din 
silabe iniţiale sau fragmente de cuvânt)”, mai puţin interesante 
ŞI mai instabile decât siglele, deoarece sunt, în majoritate, 
nume proprii (de firme, societăţi, asociaţii etc.) invariabile. 


II. Proliferarea siglelor constituie un aspect al dinamicii 
lexicale semnalat, îndeosebi după al doilea război mondial, în 
toate limbile moderne“. 

Deşi apariția abrevierilor este legată de antichitatea 
greco-latină”, istoria modernă a siglei, ca procedeu cult de 

îmbogăţire a vocabularului, specific limbii scrise, începe din 
secolul al XX-lea. Siglarea s-a dovedit foarte productivă în 
engleză (mai ales în varianta sa americană), în rusă şi în 
franceză (sub influența englezei). 

În limba română, între primele sigle atestate, se află: CFR 
= Căile Ferate Române (1856); DGP = Direcţia Generală a 
Telegrafelor şi Poştelor (1864); CEC = Casa de Economii şi 
Consemnatiuni (1864); SAR = Societatea Academică Română 
(1867); PNL = Partidul National Liberal (1 875). 

În perioada interbelică, numărul siglelor continuă să 
crească, iar procedeul este semnalat, mai întâi, de Iorgu Iordan, 
care îl considera livresc şi putin productiv, dezvoltat sai 
influența unor modele străine (îndeosebi din franceză şi rusă)”. 
După al doilea război mondial, numărul abrevierilor din 
română a crescut constant, mai întâi sub influenţa limbii ruse 
(1945-1965), iar ulterior a francezei si englezei”. 

După 1989, inventarul siglelor utilizate în T si în 
terminologii a înregistrat o creştere spectaculoasă". Avalanşa 
de sigle — împrumutate, calchiate sau create pe teren românesc 
— nu îşi găseşte decât o palidă reflectare în dicționarele de 
neologisme (MDN, DCR>). Chiar o lucrare recentă, de 
pionierat în lexicografia românească — Dicţionarul de abrevieri ` 
şi simboluri [DAS] (Pitiriciu; Topală 1998) — nu reflectă decât 
parțial bogăţia şi diversitatea abrevierilor în uz. 

Dinamica fenomenului poate fi urmărită pe baza studiilor 
consacrate, după 1960, compuselor prin abreviere!! 

Propriile noastre cercetări asupra siglelor din mass-media 
— începute în urmă cu un deceniu? — au confirmat 
productivitatea procedeului, explicabilă atât prin. „presiunea” 
unor modele străine, cu circulaţie internațională, cât şi prin 
necesități obiective”? 

III. Constatările care urmează au la bază un corpus de 
circa 800 de sigle diferite selectate din mass-media de după 
1990, dar exemplificările au fost alese, cu prioritate, din 
perioada 2004-2006, pentru a contura mai exact imaginea 
actuală a fenomenului. 

Ca o observaţie cu caracter general, se remarcă rolul 
dominant al modelului francez, atât în structura siglelor, cât şi 
în funcționarea şi lexicalizarea acestora. 

Siglarea (procesul de creare şi, implicit, de impunere a 
siglelor în uzul limbii) va fi privită ca un aspect al neologiei 
formale (sintagmatice) care, în ciuda caracterului său 
convențional, nu exclude creativitatea lexicală. De aceea, 
considerăm că un fenomen în plină expansiune — cum este cel 
discutat aici — nu poate fi cunoscut numai printr-o analiză 
structurală, de (tip descriptiv!5) sau normativä!f. Cele două 
trebuie asociate cu o abordare funcțională, menită să 
evidentieze motivaţia şi efectele procesului, din perspectiva 
funcţiei de comunicare a limbii. Rezultatele unei asemenea 
cercetări permit cunoaşterea mai aprofundată a dinamicii 
lexicale, dar şi proiectarea unor dicţionare de sigle (cu caracter 


explicativ şi normativ), în conformitate cu principiile moderne 
ale siglografiei!8. 


IV. Pe fondul mobilității generale a lexicului, dinamica 
siglelor prezintă un interes aparte, ştiut fiind că formaţiile de 
acest tip au — în orice limbă — caracter instabil, efemer”, 
Cercetarea diacronică a fenomenului evidențiază că „durata de 

viaţă” a siglelor este condiţionată de cea a referentului. 
Instabilitatea afectează, în principal, numele proprii din 
domeniile politic, administrativ şi economic. | 

Dintre cele mai vechi sigle româneşti, apărute spre 
sfârşitul secolului al XIX-lea, au rămas în uz, până astăzi CEC, 

CFR şi PTI. Majoritatea siglelor create în perioada interbelică 
(după modele franceze), ca şi cele apărute după al doilea război 
mondial (sub influența limbii ruse) au dispărut odată cu 
realitățile care le-au generat”. 

Începând din decembrie 1989, dinamica accelerată a 
siglelor devine o tendință definitorie pentru „epoca de 
tranziţie”?l. Cele mai numeroase disparitii se înregistrează în 
domeniile politic, economic şi administrativ: RSR (fostă RPR), 
PCR (fost PRM), UTC (fostă UTM), UASCR (fostă UASR), 
UGSR, FDUS, MAN, BTT, ONT, IRTA, ARLUS. Între numele 
comune trecute în fondul pasiv al limbii se află: CAP (fostă 
GAC), IAS (fostă GAS), SMT, CAR, CIC, ICRAL, CC, BOB, 
HCM. 

Dintre siglele apärute si iesite din uz în perioada 
postdecembristä pot fi citate denumiri de formatiuni politice 
(FSN, FDSN, PDSR, PAC, ApR, PDAR, CDR) şi de instituţii 
financiar — bancare (BIR, FNI, FPP, FPS). S-au înregistrat şi 
modificări parţiale ale siglelor consacrate: ITB > RATB (Regia 
Autonomă de Transport Bucureşti), IMF > UMF 
(Universitatea de Medicină şi Farmacie); IATC > UATC . 
(Universitatea de Artă Teatrală şi Cinematografică). Lipsa unei 
justificări pentru asemenea schimbări este demonstrată de 
menţinerea în uz a siglei vechi, care poate coexista — în acelaşi ` 
articol — cu cea actuală: „CFR şi-a bătut joc de călători”; 
„regionala CFR”; „angajat la SNCFR” (A, 13.02.04, p. 3). 

De regulă, siglele dispar odată cu referentii lor sau prin 
decizia de schimbare a denumirii unor instituţii, organizații, 
asociaţii etc.: „De ieri, Consiliul National de Acreditare a 
Învăţământului Preuniversitar (CNAJP) nu mai există. În locul 
lui va funcționa Agenţia Română de Asigurarea Calităţii 
Învățământul Preuniversitar (ARACIP) (G, 3.11.05, p. 6); 
„Începând cu 1 mai, dispare APAPS [Autoritatea pentru 


Siglarea: modă sau necesitate? 

Privatizare şi Administrația Participaţiilor Statului], apare 
AVAS [Autoritatea pentru Valorificarea Activelor Bancare]” 
(A, 16.04.04, p. 14). | 

Caracterul perimat al unora dintre siglele prezente în 
discursul publicistic este subliniat, în context, prin diverse - 
procedee (pragma)lingvistice: 

— atentionarea receptorului (presupus neavizat) şi 
„desfăşurarea” siglei: „Precizăm pentru cititorii noştri din licee, 
din cluburile de house, punk ori counterstrike, că UTC era, 
evident, Uniunea Tineretului Comunist” (AC, 39/2004, p. 12); 

— determinări adjectivale: „fostul ICRAL” (G, 29.11.05, p. 
14); „fostele IAS-uri” (A, 16.04.04, p. 14); „fosta URSS” (A, 
6.12.04, p. 4); „steaguri din defuncta RDG şi la fel de trecuta 
RSR” (A, 28.01.04, p. 1); „fostul PCR” (RL, 29.04.04, p. 12); 

— precizări de tip metalingvistic care asociază — în 
contexte cu finalitate explicativă — vechea şi noua siglă: 
„fostele FPP-uri (care, ulterior, s-au transformat în SPP-uri)” 
(A, 10.02.05, p. 5); „astăzi defuncta URSS” (AW, 144/2005, p. 
12); „fostul SIPA, actualmente Direcţia Generală de Protecţie 
şi Anticorupție (DGPA) din cadrul Ministerului Justiţiei” (A, 
2 02.655912); 

— construcţii analogice conotate peiorativ: „o echipă tânără 
[de guvernanti] bântuită de fantoma CDR [Convenţia 
Democratică din România]” (CN, 28.12.04, p. 1); „CAR-ul [Casa 
de Ajutor Reciproc] socialist a reînviat pe Internet” (ReTV, 
2.11.04);:,,0 atmosferă de Congres PCR” (G, 21.11.05, p. 4); 

Mult mai rar, comentariile istorice şi metalingvistice 
"marchează revenirea în uz a siglei vechi: 

— „Ţărăniştii se întorc la vechea denumire a partidului, 
PNŢCD, după ce n-au reuşit, timp de mai bine de un an, să-şi 
înscrie la tribunal formațiunea redenumită în vara lui 2004, 
Partidul Popular Creştin Democrat (PPCD)” (G, 24.10.05, p. 4); 


124 Adriana Stoichifoiu Ichim — Creativitate lexicală în româna actuală 


— „«Sunt bune şi voturile PPRM», declara Emil Boc, când 
talibanii lui C.V. Tudor smulgeau «P»-ul de la «Popular» din 
firma partidului” (G, 7.06.05, p. 4).. 

Reluarea în mass-media actuală a unor asemenea sigle 
are, de regulă, valoare de referință, fiind folosită pentru . 
valoarea sa „evocatoare” ori ca termen de comparaţie în sens 
ironic, peiorativ sau depreciativ: 

— „Să nu ne închipuim că eroii muncii socialiste, coloneii 
şi generalii secu, ai Miliției şi ai Armatei, membrii CC 
[Comitetul Central], primii secretari de judeţ, secretarii 
BOB-urilor [Biroul Organizaţiei de Bază], preşedinţii de CAP 
şi GAS [...] au topäit în acele zile [din decembrie 1989] de 
fericire că vor fi dati afară din abator” (G, 21.12.05, P: 12): : 

— „Există în partid tot mai multi care spun că Revoluţia 
lui Geoană n-a fost o revoluție: PSD rămâne PDSR-ul foştilor 
comunişti, al mineriadelor si al coruptilor” (G, 2.11.05, p. 4); 

— „Ancheta criminalistică şi raportul IML (efectuate în 
stil comunist de oameni ai regimului PCR-FSN sunt marcate de 
numeroase inexactități” (RL, 16.05.05,p.7); 

— „Alianța DA riscă să aibă soarta fostei CDR” (TVRI, 
4.07.05); „noul CDR [= Alianţa DAJ” (A, 11.09.04, p. 1); 

— „Marko Bela: PSD redevine PSDR-ul naționalist al lui 
Ion Iliescu” (G, 14.11.05, p.4); 

— „PRM susţine că e vorba despre CDR 2004, în care, 
practic, PUR a luat locul PNȚCD” (ReTV, 28.12.04); | 

— „Discuţiile din CNC-ul Alianţei ne aduc aminte de 
răposata CDR, care şi-a dat duhul în urma unor COCOPO-uri 
şi  COCOPA-uri [organisme de conducere ale CDR] 
interminabile” (N24,.3 1.08.05); 

— „ln ceea ce-l priveşte pe [ministrul Sănătăţii] 
Nicolăescu, [deputatul PSD Victor Ponta] l-a numit «contabil 
de CAP»” (JN, 16.12.05, p. 6). 


Siglarea: modă sau necesitate? 

Din punct de vedere onomasiologic, siglele prezente în 
mass-media sub formă de substantive comune abreviază baze 
aparținând celor mai diverse domenii, de la terminologii 
ştiinţifice până la argou. 

e Domeniul administrativ-juridic 

— BI (Buletin de Identitate); CZ (Carte de Identitate): 
„Grila de acte pentru înscriere este: copie BJ / CI [...]” (A, 
29.01.05, p. 7); 

— OUG (ordonanţă de urgență a Guvernului): „După ce a 
ajuns să emită câte 200 de O.U.G.-uri pe an, Cabinetul Năstase 
face pe lupul moralist şi reglementează regimul ot 

(A, 30.01.04, p. 2); 

— OG (Ordonantä de Guvern); HG (Hotärâre de Guvern): 
„Organizarea şi funcţionarea Agenţiei se fac prin intermediul 
HG 308/11.03.04, iar odată cu apariţia L 215 / 24.05.04 care 
aproba OG 42/01.04, aceasta s-a transformat în ANSVSA)”; 

— CJ (Consiliul Judeţean): „«Bomba» preşedintelui CJ 
Braşov a fost infirmată însă, categoric, câteva ore mai fu 
(A, 15.04.04, p. 5); 

— PIF (Post de Inspectie [Veterinară] la Frontieră): „Au 
fost supuse evaluării locaţiile alese de către specialiştii 
ANSVSA pentru organizarea viitoarelor PIF-uri” (A, 14.12.04, 
p. 5); 

— AN (finfractiune cu] autor eu dde „Numărul 
coplesitor al «AN»-urilor sau schimbările politice clatinä fotoliile 
„potentaților din fruntea autorităților” (RL, 30.12.04, p. 16); 

= — NUP (neînceperea urmării penale); SUP (scoaterea de 
sub urmărire penală): „După ce parchetul i-a făcut scäpati cu 
NUP-uri si SUP-uri, cinci procurori şi un judecător — excluşi 
din magistratură de CSM” (A, 26.08.04, p.]). 

e Domeniul economico-financiar si al asigurărilor 

— AGA (Adunarea generală a acţionarilor); CA (Consiliul 
de administraţie): „O altă mişcare a fost modificarea pachetului 
anticorupţie, astfel încât cu aprobarea şefilor ierarhici, 
funcționarii publici să poată face parte din nou din AGA şi CA” 
(RL, 22.04.05, p. 3); 

— DEA (dobândă efectivă anuală): „Magazinul în cauză 
era singurul unde se afişează pe etichetele cu prețuri si 
nivelurile DEA” (A, 7.01.05, p. 5); : 

— ISD (investiţii străine directe): „Şi privatizarea societăţii 
Electrica Banat va contribui la creşterea volumului ZSD în 
2005” (RL, 23.12.04, p. 4); 

— AVS (aport valutar special): „Constantinescu a propus 
elaborarea unei legi [...] care să prevadă trecerea la CNSAS a 
arhivei AVS — Aport Valutar Special — a dosarelor de securitate 
care priveau agenţiile de comerţ exterior” (G, 29.11.05, p. 4); 

— PEP (Programul Economic de Preaderare): „În 
proiectul PEP se precizeazä cä Guvernul va abroga aceste 
facilitäti [fiscale]” (G, 28.11.05, p. 5); 

— PIB (Produsul Intern Brut): „Cercetarea românească va 
trebui să beneficieze până în 2010 de trei la sută din PIB” (A, ` 
3.02.04, p. 3); 

— RCA (răspundere civilă auto): „Poliţa RCA, mai ne i 
cu 30 %” (EZ, 294 1.04, p. 18); 

— CAS (contribuţia la asigurări sociale): „De anul viitor, 
prin noul Cod Fiscal, se reduce impozitul pe profit, pe venit şi 
CAS-ul” (A, 16.06.04, p. 6); 

— CCM (contract colectiv de muncă) „Liderul LSMVI 
susține că şi în viitorul CCM, minerii îşi vor păstra gratuitätile” 
(RL, 6.01.05, p. 5); 

— SIF (societate de investiţi financiare): „SIF-urile sunt 
adevărate mine de aur şi cine le administrează capătă o putere 
impresionantă asupra economiei nes” (IN, 19.04.05, p. 15); 


Domi roule Amoni 

— SRL (societate cu răspundere limitată): „Un SRL vrea să 
transforme clădirea secţiei de yachting a Sportului Studenţesc 
în restaurant” (A, 18.03.05, p. 11); 

— TVA (taxa pe valoarea adăugată): „Bugetul nu îşi 
permite TVA redus la alimente, spun reprezentanții 
Finantelor”(G, 13.07.05, p. 5); 

— IMM (întreprindere mică şi mijlocie): „Deşi în 
domeniul IMM-urilor evaziunea este foarte mare, acestea sunt 
şi foarte greu de controlat” (G, 8.07.05, p. 5); 

— RON (sigla englezească pentru „leul greu”): „Euro se 
apropie de 3,7 RON, dolarul a depăşit 3,1 RON” (G, 8.11.05, 

p. 5); 
| — IFN (instituţii financiare nebancare): „IFN-urile vor 
funcționa ca veritabile bănci” (G, 18.01.06, p. 5); 

— PAC (politica agricolă comună): „Chirac nici nu vrea să 

audă şi insistă că PAC este foarte modernă” (G, 20.06.05, DM) 


e Domeniul politico-social 

— ONG (organizație  neguvernamentală): „MCC 
finanţează cu zece miliarde de lei proiecte culturale ale ONG- 
urilor” (G, 12.05.05, p. 13); 

~ CNC (consiliul national de conducere): „În CNC 


Alianţei se va prezenta poziția față de alegerile anticipate” 
(Re TV, 9.0405). 


e Domeniul arhitectural-urbanistic şi al construcţiilor 
— PUZ (plan de urbanism zonal): „Traian Băsescu: «Puz- 
„urile au fost întotdeauna zonă de trafic de influenţă, niciodată 
dovedită” (A, 22.10.04, p. 7); 
— PUG (plan de urbanism general): „modificarea 
prevederilor aceluiaşi PUG” (A, 20.10.04, p. 4); 

— BCA (beton celular autoclavizat): „Ziua, dar şi noaptea, 
pe platformă pot fi întâlnite zeci de căruţe pline cu cărămizi şi 
blocuri de BCA” (A, 20.01.05, p. 3); 

-© — CET (centrală electrică de termoficare): „Un număr de 
16 CET-uri erau înregistrate, la sfârşitul lunii septembrie, cu 
restanţe la achitarea acestor credite” (A, 17.11.04, p. 6); 

— POT (plan de ocupare a terenului), CUT (coeficient de 
utilizare a terenului): „Direcţia de Urbanism şi Amenajare a 
Teritoriului din Primăria Capitalei i-a fixat [proprietarului de 
teren), un POT de maximum 15 %, un CUT de 0,28 % şi doar 
un P + 2” (AC, 44/2005, p. 26). 


o Domeniul medical 

= — ORL (otorinolaringologie): „Se întâmplă destul de 

frecvent ca pacientul să ajungă la un specialist ORL care vede 
că are polipi” (A, 16.04.04, p. 3); 

— ATI (anestezie — terapie intensivă): „Nicolae LE a 
fost internat în [secţia] ATI cu arsuri de gradul I si II pe faţă, 
mâini, gât şi torace” (L, 3.01.05, p. 2); 

— RMN: „Oamenii de ştiinţă americani au examinat, cu ` 
ajutorul rezonantei magnetice nucleare (RMN), structurile 
cerebrale a 27 de persoane dependente de cocaină” (A, 
20.11.04, p. 7); 

— BPOC (bronhopneumopatie obstructivă cronică): 

„BPOC, o boală mai rea decât SIDA, începe de la o țigară” (A, 
7. 02.04, p. 7); 

— TBC (tuberculoză): „Sanatoriile TBC vor fi desființate” 
(IN, 16.04.05, p. 19); 

— VRS: „În Irlanda, Franța, Olanda si Anglia există o 
circulaţie activă a virusului respirator sincitial (VRS) pe fondul 
creşterii numărului de bronsiolite la sugari şi copiii mici” (A, 
2.12.04, p. 16); 


Siglarea: modă sau necesitate? 

— IMC: „Cea mai la îndemână modalitate de a afla dacă 
aveți o greutate sănătoasă este aceea de a vă verifica IMC-ul 
(Indicele de Masă Corporală)” (A, 8.11.04, p. 5): 

— THS: „În cazul femeilor aflate la menopauzä, 
tratamentul hormonal substitutiv (TSH) reprezintă, se pare, o 
metodă eficientă de protejare a ASE SSSR (EZ, 
17.10.04, p. 4); 

— ARV: „1291 erau copii cu vârste între 0-14 ani re 
care 78,46 % se aflau sub tratament ARY (antireplicare virală)” 
(G, 15.08.05, p. X); 

— EPO: „Americanul Lance Armstrong este bănuit că, în 
timpul turului din 1999, ar fi folosit drogul eritropoetină 
(EPO)” (G, 24.08.05, p. 9); 
| — HBP: „Hipertrofia benignă a prostatei (HBP) sau 
adenomul de prostată este o afecţiune progresivă şi constă în 
mărirea necanceroasă a prostatei” (A, 26.02.05, p. 5); 
| — BIS (bolile cu transmitere sexuală) („„Bolero”, mai 
2005, p. 108); 

— CIVD: „Acesta [Yasser Arafat] a murit din cauza unei 
maladii a sângelui numită coagulare intravasculară diseminată 
(CIVD)” (RL, 18.11.04, p. 8); 

— AVC: „Multă vreme s-a crezut că accidentul vascular 


cerebral (AVC) afectează doar persoanele adulte” („Jurnalul de 
sănătate”, 3.01.06, p. 5). 


e Substanțe chimice (materiale, combustibili etc.) 


— PVC (policlorurä de vinil < engl. polyvinyl chloride): 
„Tâmplărie PVC cu geam termoizolant” (anunț publicitar — A, 
15.04.05, p. 15); 

— CLU (combustibil lichid uşor); „Fondurile destinate 


aprovizionări cu CLU s-au epuizat foarte repede” (G, 
14.06.05); 

— INT (trinitrotoluen): „Se crede că femeia purta asupra 
ei un dispozitiv exploziv artizanal, compus din 300-400 de 
grame dintr-o substanță echivalentă cu INT şi din schije 

metalice” (A, 2,09.04, p. 13): 
l — GPL (gaz petrol lichefiat): „Arzătorul automatizat . 
funcționează cu aceleaşi performanțe şi cu gaze naturale şi cu 
gaz petrol lichefiat (GPL)? (A, 14.01.05, p. 5). 


e Domeniul sportiv 

— JO (Jocuri Olimpice): „Comisia Tehnică.a COR va 
decide dacă Diana Mocanu merge la JO” (A, 16.07:04, p. 12); 

— CM; (Campionat Mondial): „România, în semifinale la 
CM de juniori de tenis de masă” (A, 30.11.04, p. 14); 

— CM: (Cupa Mondială [la fotbal]): „Dragomir este 
convins că Pițurcă va califica România la CM [din 2006]” (A, 
29.12.04, p. 15); 

— FC (fotbal club): „Acest lucru nu prea convine unor 
oameni din conducerea FC Dinamo” (G, 14.11.05, p. 8); 

— MP (Marele Premiu al Canadei la automobilism): 
„Raikkonen a câştigat MP al Canadei pentru < că a abandonat 
Alonso” (G, 14.06.05,p.9). 


e Domeniul învățământului 

— ID (învăţământ la distanţă): „Dezvoltarea programelor 
ID reprezintă o formă de participare si integrare a 
universităţilor în viața socială reală” (GE, 14.11.05, p. VI); 

— SEI (Sistem Educaţional Informatizat): „Programul de 
informatizare a învățământului preuniversitar SE] (Sistem 
Educaţional Informatizat) derulat de Ministerul Educaţiei şi 
Cercetării a primit distincția «Best Bridge over the Rigal 
Divide»” (A, 14.02.05, p. 10). 

e Domeniul transporturilor 

— DN (Drum Naţional): „Două DN-uri din Alba au fost 
blocate în urma alunecărilor de teren” (,,Atac”, 2.06.05, p. 6): 

— DE (Drum European): „DE 70 blocat” (ReTV, 
19.01.06); 

— TIR ([vehicul pentru] transport international rutier): 
„TIR-ul era parcat în Vama Oradea, alături de alte maşini de 
mare tonaj” (A, 9.1 1.04, p. 14); 

-TAB (transportor amfibiu blindat): „Un militar beat a 
intrat cu TAB-ul într-o Dacie” (A, 20.10.04, p. 14). 


e Domeniul militar 
— UM (unitate miliarä): „100 de militari din Forţele 
Terestre, conduşi de comandantul UM 01847 Râmnicu Vâlcea, 
au intervenit în cadrul operaţiunilor de evacuare a persoanelor 
sinistrate” (G, 28.12.05, p. 10); 
„— IOVR (invalizi, orfani, văduve de război): „pensii 
IOVR” (DAS: 154); 


— TTR (tânăr cu termen redus [în efectuarea stagiului 
militar]); 


— AMR (a mai rămas [din stagiul militar]) (DAS: 32). 


V. Examinarea sub aspect etimologic a corpusului de 
sigle din presa actuală relevă o preponderență clară a creaţiilor 
interne şi slet în raport cu împrumuturile (raport 
aproximativ de 3:1)”, ceea ce denotă capacitatea românei 


actuale de a asimila şi utiliza un procedeu de compunere 
| internațional. 


V.1. În categoria împrumuturilor, predomină cele de 
origine engleză. 


132 Adriana Stoichifoiu Ichim — Creativitate lexicală în româna actuală 


e Din punct de vedere pragmatic-functional, acestea îşi 
justifică prezenţa prin funcția denotativ-referentialä, prin 
economia lingvistică şi prin circulația internaţională, datorată 
apartenenței la limba „globalizării”, a relaţiilor internaționale, a 
computerelor şi Internetului. 

Motivatiile enunțate explică, în opinia noastră, si faptul 
că româna actuală preferă să împrumute sigle din engleză, în 
loc să calchieze (deși formaţiile calchiate prezintă avantaje, 
precum „transparența? semantică şi absenţa dificultăţilor de 
asimilare). O dovadă în acest sens este numărul foarte mic al 
siglelor calchiate după modele englezeşti. DCR: (care se 
bazează pe excerptarea presei până la sfârşitul anului 1996) 
înregistrează un număr relativ redus dintre siglele de origine 
engleză care circulă în publicaţiile actuale. 

Din categoria numelor proprii apar AIDS (eliminat din 
circulaţie de sinonimul său împrumutat din franceză, SIDA), 
FBI, HIV, NASA, NATO, UNICEF, dar lipsesc altele, atestate 
chiar înainte de 1989 (BBC, CIA, UNESCO). 

Dintre numele comune, DCR; include anglicisme precum 
CV, CD, CD-Rom, LP, OK, UFO, VIP, WASP; nu apar însă alte - 
sigle frecvent întâlnite în presa | post-decembristă (DJ, KO, IT, 
PC, PR, PIN, SUV, ATM, SMY. 

Sigle englezeşti consacrate în mass-media internațională 
au fost preluate ca atare şi în română, fiind utilizate în discursul. 
jurnalistic fără prezentarea sursei sau a traducerii” 

Ponderea cea mai însemnată revine numelor proprii de: 

— organizaţii şi asociaţii internationale: NATO (engl. 
North-Atlantic Treaty Organization); FAO (engl. Food and 
Agriculture Organization); GATT (engl. General Agreement on 
Tarrifs and Trade); UNCTAD (engl. United Nations 
Conference for Trade and Development); UNESCO (engl. 
United Nations Educational Scientific and Cultural 

Organization); UNICEF (engl. United Nations International 
Children's Emergency Fund); UEFA (engl. Union of European 
Football Association); 

— canale de radio și televiziune: ABC (engl. American 
Broadcasting Company); BBC (engl. British Broadcasting 
Company); CNN (engl. Cable News Network); MTV (engl. 
Music Television), NBC (engl. National Broadcasting 
Company); 

— agenţii de presă: AP (engl. Associated Press); UPI 
(engl. United Press International); 

— agenții şi organisme federale americane: CIA (engl. 
Central Investigation Agency); FBI (engl. Federal Bureau of 
Investigation); NASA (engl. National Aeronautics and Space 


Administration), USAID (engl. United States Agency for 
International Development). 


e  Imprumuturile din franceză sunt în număr mult mai 


mic. DERG înregistrează termeni specializaţi din chimie (ADN, 
ARN, PVC), medicină (ORL, SIDA), tehnică (TGV). 


V.2. În privința calcurilor, se observă tendința de 
orientare spre sursa franceză, care oferă avantajul unor structuri 
nominale uşor de transpus în limba română (datorită topicii şi, 
de multe ori, initialelor comune): UE (Uniunea Europeană) — 
fr. UE (Union Européenne); OMS (Organizatia Mondialä a 
Sänätätii) — fr. OMS (Organisation Mondiale de la Santé). 

Pe lângă calcuri mai vechi, reprezentând nume proprii 

„frecvent utilizate în mass-media românească (ONU, OMS, 
FIFA, FMI, OEP), după 1989 s-au impus şi altele, desemnând 
organizații internationale (CEDO — Curtea Europeană a 
Drepturilor Omului; OSCE — Organizaţia pentru Securitate şi 
Cooperare în Europa; PPE — Partidul Popular European; BERD 

— Banca Europeană pentru Reconstrucţie şi Dezvoltare; PNUD 
— Programul Naţiunilor Unite pentru Dezvoltare; APCE — 
Adunarea Parlamentară a Consiliului Europei) sau naţionale 
(CSI — Comunitatea Statelor Independente [ex-sovietice]). 

Dintre numele comune calchiate după modele din 
franceză, cele mai cunoscute, după 1990, sunt SRL (societate cu 
răspundere limitată — fr. société à résponsabilité limitée) şi TVA 
(taxa pe valoarea adăugată — fr. taxe sur la valeur ajoutée), 
proprii terminologiei economico-financiare, precum şi ONG 
(organizaţie  ne/nonguvernamentală — fr. organisation 
nongouvernamentale), foarte frecvent întâlnit în domeniul social. 

Sursa engleză poate fi invocată, alături de cea franceză (în 
virtutea etimologiei multiple) în cazul siglelor ONG (engl. 
NGO), OZN (engl. UFO / fr. OVND, TV şi SF. 

În rare situaţii, sigla străină şi cea calchiată, respectiv 
derivate ale lor, pot fi întâlnite în acelaşi text: „Ufologii [< engl. 
UFO] încearcă să stabilească dacă este vorba de un singur OZN 
sau mai multe” (Antl, 27.11.05). 


VI. Abordarea funcțională (pragmatică) a siglelor din 
mass-media actuală explică succesul acestui procedeu prin 
cauze de natură propriu-zis lingvistică, dar şi socio- şi 
psiholingvisticä. Caracterul international şi larga difuzare (atât 
prin împrumuturi, cât şi prin creații interne) ne îndreptăţesc să 
includem siglarea — cu inconvenientele şi beneficiile ei? — între 
efectele lingvistice ale globalizării, fără a omite apartenenţa sa 
la o anumită „modă” lingvistică a brevilocventei (stimulată si 
de modalităţile electronice de comunicare: e-mail, chat etc.). 

Potenţialul lingvistic subversiv al abrevierilor şi rolul lor 
în strategiile de manipulare specifice „limbii de lemn” a 
regimurilor totalitare au fost evidenţiate de George Orwell”. 


Siglarea: modă sau necesitate? 


185 


2 O gi —] —_—— ————"—" 


Opinii similare sunt susținute în contemporaneitate de 
Vladimir Volkoff, care observă faptul că „abrevierea detaşează 
forma cuvântului de semnificația sa şi face din el un instrument 
mai docil decât cuvântul original” [...] „Se ajunge astfel la 
novlangue (pentru a relua neologismul lui George Orwell), din 
ce în ce mai descărnată, mai nominalistă, din ce în ce mai 
uşurată de lestul de inutil şi chiar incomod al etimologiei, de 
armonia imitativă, de istoria limbii, pe scurt de orice realism 
lingvistic, limbă care nu mai pune obstacole în calea propagării 
unor idei abstracte sau noi”, 

Din perspectiva receptorului neinitiat (nespecialist), 
Tatiana Slama-Cazacu relevă caracterul „cifrat” al abrevierilor ` 
care „devin un clişeu, mascant adesea, cu care «tehnocratii» par 
să vorbească numai între ei, sau nespecialiştii vor să pară 
«informaţi», să utilizeze, din snobism, infatuare, nepăsare, 
impostură, asemenea clişee care umplu paginile «micului 
ecran» sau văzduhul în care circulă mesajele acustice”. 

Funcția „eufemistică” a siglelor este prezentă mai ales în 
domeniul economic şi în cel medical, pentru a „masca” realități 
neconvenabile sau virtual alarmante pentru receptorul 
nespecialist. .. | 


Ca exemple din domeniul financiar-bancar pot fi date 
următoarele sigle „netransparente”: 


— CIP („preţul fără taxe afişat de mesajele publicitare 
pentru automobile”) (G, 29.11.05, p. 7): | 

— DEA (dobânda reprezentând costul real al creditärii): 
„Pentru a nu-şi pune pe fugă clienţii prin afişarea unor dobânzi 
efective anuale (DEA), cu 5-10 la sută mai mari decât cele 
promovate în broşuri instituţiile. de credit si magazinele de 
electrocasnice care vând în rate s-au dovedit care de care mai 
inventive în a găsi tertipuri care să le permită să afişeze 
dobânzi cât mai mici” (A, 7.01.05, p. 5). 


136 Adriana Stoichitoiu Ichim — Creativitate lexicală în româna actuală 


Percepția comună negativă asupra abrevierilor din 
limbajele specializate a determinat eliminarea lor din structura 
facturii telefonice emise de Romtelecom, care, într-o scrisoare 
adresată abonaților precizează: „Nu au mai fost folosite 
abrevieri. Acum este mult mai simplu să citiți şi să întelegeti 
factura Romtelecom”. 

În cazul siglelor de strictă specialitate — atât româneşti, 
cât mai ales străine — efectul de „manipulare” a receptorului 
neinitiat poate fi contracarat prin diverse strategii explicative 
contextuale (de tip sinonimic şi / sau antonimic). Ilustrăm 
cumulul de procedee utilizate pentru a facilita înţelegerea 
siglei CIP cu citate dintr-un articol pe teme automobilistice (G, 
2HRS IPA): 

— „Dacă reusesti, totuşi, afli că prețul este CIP (fără taxe) 
şi că modelul din imagine este, de cele mai multe: ori, doar cu 
titlu de prezentare”; 

— „O iniţiativă a CNA cerea radiodifuzorilor ca spoturile 
difuzate pentru autoturisme să includă prețul standard si nu 
„prelune Is 

— ire care cumpără maşina în leasing, nu-i foloseşte 
prețul final, ci tocmai cel CIP”. 


VI. Din punct de vedere lingvistic, siglarea asigură: (1) 
economia de expresie; (2) motivarea noii formaţii lexicale; (3) 
funcția  denominativă şi distinctivă; (4) posibilitatea 
lexicalizärii compusului abreviat; X capacitatea de a constitui 
baze pentru derivare şi compunere 


VI.2.1. Economia lingvistică („tradusă” în economie de 
spațiu — în presa scrisă şi de timp — în cea audiovizuală) 
constituie principala rațiune a utilizării siglelor în locul unor 
SN considerate „incomode” datorită lungimii lor”! 

Bazele abreviate sunt, de regulă sintagme nominale, în 
care primează subordonarea, reprezentând substantive comune 
(OU — ordonanță de urgenţă; SRL — societate cu răspundere 
limitată; PUG — plan de urbanism general) sau proprii (CNSAS 
— Consiliul Naţional pentru Studierea Arhivelor Securităţii; 
ANSVSA — Autoritatea Naţională Sanitar-Veterinară şi pentru 
Siguranța Alimentelor). Mai rar, siglele abreviază compuse din 
diverse terminologii (ORL -— otorinolaringologie; RMN — 
rezonanță  magneto-nucleară, BPOC — bronhopneumonie 
obstructivă cronică; TV — televiziune). 

O categorie aparte este reprezentată de siglele care 
abreviază locuţiuni pronominale reprezentând formule 
protocolare de adresare şi indicare. Acestea se utilizează numai 
în varianta scrisă a limbii, fiind urmate, în mod obligatoriu, de 
numele persoanelor (de regulă monahi, înalți ierarhi ai Bisericii 
Ortodoxe, reprezentanți diplomatici): MS [Majestatea Sa]; 
„PEFP [Prea Fericitul Părinte] Patriarh Teoctist” (RL, 16.10.04, 
p. 4); „ÎPS [Înalt Prea Sfinţitul] Teofan, Mitropolitul Ortodox 
al Olteniei”; „PS [Prea Sfinţitul] Ciprian Câmpineanul, 
episcop vicar patriarhal” (RL, 16.10.04, p. 14); „ES. 
[Excelența Sa] ambasadorul Italiei, Stefano Ronca” (S, 
13.12.04, p. 4). 

Din categoria bazelor „atipice ” fac parte cele care includ 
cifre, menținute şi în structura siglei: UGIR 1903 (Uniunea 
Generală a Industriaşilor din România 1903); PNL 93; TVRI; 
TVR2. Cu titlu ocazional, sunt înregistrate sigle cu caracter 
specializat, având ca bază substantive coordonate: „capitolul 
JAI (Justiţie — Afaceri-Interne)” [din negocierile cu UE]; 
„pensii JOVR (invalizi, orfani, văduve de război)”. 

În argou sunt abreviate întregi propoziţii (AMR — „au mai 
rămas [până la eliberare)”, specific militarilor în termen): 
„Copiii, precum soldaţii îşi: numără AMR-ul în aşteptarea 

vacanței” (RAct., 7.06.04); „Ministrul Teodor Atanasiu a pornit 
ieri un ceas care arată AMR-ul — numărul de zile rămase până la 
ultima încorporare de soldaţi în termen” (G, 24.10.05, p. 10). 

Pe lângă abrevierea cuvintelor componente ale SN, 
economia lingvistică se realizează şi prin suprimarea cuvintelor | 
de legătură (prepozitii, conjunctii, articole): ONPCSB (Oficiul 
Naţional de Prevenire şi Combatere a Spălării Banilor) (G, 
3.11.05, p. 1); DIICOT (Direcţia de Investigare a Infractiunilor 
de Criminalitate Organizatä si Terorism) (G, 9.11.05, p. 10). 

În mod excepțional, în structura unor sigle cu corp fonetic 
redus (şi implicit, cu risc sporit de omonimie) sunt: păstrate şi 
inițiale ale prepoziţiilor, prefixelor etc.: ApR (Alianţa pentru 
România), FPAS (Fundaţia pentru o Alimentaţie Sänätoasä); 
APD (Asociatia Pro Democratia). 

Foarte rar, din structura siglelor lipsesc si cuvinte 
notionale, ceea ce poate deruta receptorul neinifiat: AEPC < 
Asociatia Editurilor [cu Profil] Pedagogic si Cultural (GE, 
14.11.05, p. II); TESA < [Personal] tehnic, economic, servicii, 
administrativ (G, 17.11.05, p. 4); UVA < [Raze] ultraviolete A 
(C, 20.05.05, p. 10); RCA < [Asigurarea de] răspundere civilă 
auto (G, 2.12.05, p. 5); ANRSC < Autoritatea Naţională de 
Reglementare [în domeniul] Serviciilor [Publice] Fh annee à 
(A, 6.12.04, p. 12). 

Desi lungimea medie a NERO româneşti este de 3-4 
litere (similară cu cea din franceză”), se observă, în prezent, 
tendința de a crea sigle din ce în ce mai complexe pentru nume 
proprii de instituţii, firme, societăți etc., formate din 5-8 litere: 
„Această nouă structură [a MAI] se va numi Direcţia Generală 
de Combatere a Coruptiei Interne şi Standarde Profesionale 
(D.G.C.C.1.S5.P)” (A,2.02.05, p. 10). Alte exemple în acest sens 
sunt: CNATDCU (Consiliul Naţional de Atestare a Titlurilor, 

Diplomelor si Certificatelor Universitare); ANPCDEFP 
(Agenţia Naţională pentru Programe Comunitare în Domeniul 
Educaţiei şi Formării Profesionale). 

Unele dintre siglele cu un corp fonetic extins reprezintă 
abrevieri compuse prin juxtapunere: APADOR — CH (Asociaţia 
pentru Apărarea Drepturilor Omului din România — Comitetul 
Helsinki) sau prin sudare („siglă în siglă”): CNRUNESCO 
(Comisia Naţională Română pentru UNESCO), CNADNR 
(Compania Naţională de Autostrăzi şi Drumuri Naţionale [DN] 
din România), CNIPMMR (Consiliul National al 
Intreprinderilor Private Mici şi Mijlocii [IMM] din România); 
UCMR-ADA (Uniunea Compozitorilor şi Muzicologilor din 
România — Asociaţia Drepturilor de Autor); UPFAR — ARGOA 
(Uniunea Producătorilor de Film şi Audiovizual din România — 
Asociaţia Română de Gestiune a Operelor din Audiovizual); 
ARCOR (Asociaţia Română pentru Clubul de la Roma [COR]). 

În mod evident, datorită lungimii lor şi dificultăţilor de 
rostire, asemenea sigle (specifice domeniului politico-adminis- 
trativ). circulă numai în scris, neavând posibilitatea de oralizare 
(cu excepția APADOR-CH, care permite citirea acronimicä). 

La polul opus se situează sigle de 2-3 litere, utilizate 
frecvent si în exprimarea orală. Acestea reprezintă nume 
comune (DN = drum naţional; CA = Consiliu de Administraţie: 
FC = fotbal club; TV = televiziune; PIB = produs intern brut; 
TVA = taxa pe valoare adăugată; IMM =" intreprinderi mici şi 
mijlocii; ONG = organizaţie ne/nonguvernamentală) sau proprii 
(UE = Uniunea Europeană; PD = Partidul Democrat; PC = 
Partidul Conservato; PSD = Partidul Social-Democrat; CNA = 
Consiliul Naţional al Audiovizualului, BCR = Banca 
Comercială Română; BNR = Banca Naţională a României; SRI 


= Serviciul Român de Informaţii; FMI = Fondul Monetar 
Internaţional). 

VI.2.2. Motivarea . siglei (şi, implicit, asigurarea 
„transparenţei” sale) se realizează cu uşurinţă în virtutea unei 
convenţii proprii presei scrise: orice siglă (cu excepția celor 
foarte puţine asimilate în uzul comun) trebuie să apară însoțită, 
în (con)text, de SN-sursă în forma sa neabreviată (sau 
„desfăşurată”*%). 

De regulă, sigla este postpusă în raport cu sursa ei, fiind 
plasată în imediata vecinătate (între paranteze) sau — la distanță 
— în cadrul textului respectiv. Din raţiuni de economie, în presa 
scrisă, siglele figurează frecvent în titluri, urmând a fi 
„desfăşurate” în cuprinsul articolului. 

În cazul unor sigle recente şi / sau strict specializate, se 
recurge la o varietate de procedee explicative, menite să 
asigure o decodare corectă: | 

e desfăşurarea SN (sursa) însoţită de expresii 
echivalente (parasinonime): 

— „dobânzi efective anuale (DEA)” — „costurile reale ale 
creditării” (A, 7.01.05, p. 5); 

— „polița RCA (răspundere civilă auto)” — „asigurare 
„obligatorie auto” (EZ, 29.11.04, p. 18); 20 

— bronhopneumopatie obstructivä cronică (BPOC)? — 
„bronşită obstructivä cronică” (A, 4.12.04, p. 5); 

e înlocuirea SN desfășurate prin glosări cu funcţie 
metalingvistică (explicativă), formulate în termeni uzuali: 

— ,, HIV-ul, virusul responsabil pentru apariția SIDA” (G, 
23.07.05); 

— »HILV, un virus care determină apariţia leucemiei la 
persoanele care prezintă predispozifie genetică în acest sens” 
(A, 20.10.04, p. 3); 

— „spitale care sunt plătite în sistem DRG (plata pe caz 
rezolvat)” (G, 20.12.05, p. 1); i 

— „SUV-urile (maşinile înalte denumite popular 
«jeep»-uri)” (G, 6.01.06, p. 3); i 

— „Valoarea totală a vânzărilor de autoturisme pe primul 
trimestru al acestui an a fost de aproximativ 241 milioane euro, 
cifră calculată la prețul CIP (fără taxe)” (A, 16.04.04, p. 16); 

— „Problema ar putea fi rezolvată foarte simplu, dacă 
Orange şi Connex Vodafone ar accepta să ia măsura propusă de 
poliţişti, respectiv să blocheze telefoanele furate, pe baza 
numărului unic de identificare IJMEP (G, 11.11.05, p. 10); 

— „De-a lungul timpului, Combinatul Chimic Valea 
Călugărească a produs îngrășăminte chimice, T.P.P. — o materie 
primă necesară fabricării detergentilor.” (A, 20.01.05, p. 3). 


Eficienţa la nivel ilocutionar a siglării poate fi afectată 
în mai multe situaţii de comunicare, care relevă şi o ineficientä 
în plan perlocutionar (generată de incapacitatea receptorului 
„de a decodifica exact abrevierile). 

Situaţia este evidentă, mai ales în cazul siglelor străine 
(de regulă, nume proprii de partide, organizaţii, asociaţii, 
servicii etc.) care apar ca nemotivate pentru receptorul 
„neinițiat”, chiar atunci când sunt însoţite de traducerea 
abrevierii sau de „aproximări” ale sensului (prin glosare, 
analogii, sinonime): 

— „Partidul Social-Democrat din Germania (SPDY”; 
„Uniunea Creştin-Democrată (CDU) (A, 27.09.04, p. 12); 

— „Misiunea NATO din Afganistan (JSAF)” (G, 9.12.05, 
p.9). 

| — „Tratatul privind armele convenţionale din Europa 
(GFE) (G81121057 p 1); 
— „serviciile secrete ruseşti (FSB)’ (A, 9.09.04, p. 8); 


„Serviciul de securitate (FSB, fostul KGB)” (JN, 28.08.04, p. 
19); i 

— „FIDESZ (partidul lui Viktor Orban)” (G, 6.12.05, p. 4); 

— „serviciul de informaţii externe britanic (4416)” (G, 
28:12:05 "p:39}: 

— „CIA — Agenţia americană de spionaj” (ReTV, 3.12.05); 

„UFI — Uniunea Internațională a Târgurilor”; 
„Comitetul Director al Alianței Târgurilor Central Europene 
(CEFA) (G, 7.10.05, p. 3). 

Nesiguranfa decodärii apare si în cazul unor sigle 
româneşti mai puţin cunoscute vorbitorilor (din categoria celor 
foarte recente şi specializate sau, din contră, dintre cele 
perimate, trecute în fondul pasiv al limbii). 

În ambele situaţii, receptorul trebuie să deducä 
semnificația siglei din context, fără a avea acces la sursa 
acesteia (SN abreviată): 

— Sigla ORNISS din titlul unui articol („Fără certificat 
ORNISS, afară din Biroul Permanent” — G, 15.12.05, p. 4) îşi 
lămureşte (întrucâtva) sensul prin precizarea din cuprinsul 
textului: „Senatorii care nu şi-au completat formularele pentru 
a primi aviz de acces la documentele secrete [subl. ns.] nu vor 
fi primiţi la şedinţele Biroului Permanent”. 
| — Sigla CNAICO (desemnând un organism administrativ 
desființat) primeşte o decodare aproximativă prin „nota 
redacției”, inserată într-un interviu: „Au existat date [...] pe 
care le-am cunoscut în momentul în care lucram la CNAICCO 
(structura de luptă împotriva corupției, care funcţiona în timpul 
lui Emil Constantinescu — n. red.)” (G, 20.01.06, p. 10). 

— Sigla MAT din titlul unui editorial („Fiii satului şi fiii 
MAT-ului” — G, 29.12.05, p. 12) este decodată, în urma lecturii, 
ca un sinonim pentru cârciumă, deşi numai vorbitorii vârstnici 
mai cunosc astăzi această semnificație, dispărută o dată cu 
instaurarea regimului comunist. MAT (= Monopolul Alcoolului 
şi Tutunului) înlocuise mai vechea denumire siglată CAM (= 

Camera Autonomă a Monopolurilor), impunându-se, în mediul 
sătesc — datorită scurtimii şi simplităţii sale — pentru 
desemnarea localurilor unde se vindeau cele două produse 
(alcool şi tutun). Privit din perspectivă diacronică, cazul 
abrevierii MAT evidenţiază pierderea legăturii dintre sigla 
devenită neanalizabilă şi sursa ei. 


Eficiența comunicării poate fi periclitată şi de tendinţa 
extinderii omonimiei, explicabilă prin creşterea vertiginoasă a 
fondului de sigle din româna actuală şi prin corpul grafic redus, 
specific acestui tip de compuse. Coincidentele formale se 
produc nu numai între sigle, ci si între acestea şi cuvinte uzuale. 
Un exemplu de confuzie omonimică (datorată necunoaşterii SN 
care stau la baza siglelor) este cel consemnat în presă ca o gafă 
“memorabilă a ministrului Economiei: „Încercând să demaste 
furăciunile PSD din Ministerul Economiei, Şereş a confundat 
niste echipamente energetice cu «mături». Ministrul anunţa, la 
începutul anului, că a descoperit că pesediştii lui D.I.P. au 
cumpărat MOP-uri cu 10 milioane de lei bucata. Insă — ghinion! 
— MOP-urile nu erau mături cum credea ministrul, ci 
echipamente energetice. MOP este prescurtarea de la Mecanism 
Oliopneumatic.” (G, 3.01.06, p. 12). 

Sub aspect tipologic, se pot identifica trei situaţii: 

(1) Siglele formate în română pot fi simultan omografe şi 
omofone: MEC, (Ministerul Educaţiei şi Cercetării) — MEC, 
(Ministerul Economiei şi Comerţului); CNC, (Consiliul 
Naţional de Conducere [al PNL] — CNC; (Consiliul Naţional al 
Cinematografiei); 

(2) Perechile de omografe neomofone includ o siglă 
românească şi una străină, pronunţată ca în limba de origine: 
rom. DJ (drum judeţean) — engl. DJ (disk Jockey); rom. JAS 
(întreprindere agricolă de stat) — engl. IAS (International 

Accounting Standards); rom. USA (Unitate Specială de 
Aviaţie) — engl. USA (United States of America); 

(3) Omofonele neomografe apar prin citirea cursivä 
(legată) a siglelor, care devin astfel omonime ale unor 
substantive comune, sau, mai rar, proprii: BEC (Biroul 
Electoral Central) — bec; TIR (Transport Internaţional Rutier) — 
tir, CEC (Casa de Economii şi Consemnatiuni) — cec; ADA 
(Alianţa Dreptate şi Adevăr) — Ada; ANA (Agenţia Naţională 
Antidrog) — Ana; ANCA (Agenţia Naţională de Consultanţă 
Agricolă) — Anca. | 

În majoritatea cazurilor, siglele sunt .implicate în 
omonimii „tolerabile”. Posibilele ambiguităţi se rezolvă: în 
plan grafic (prin utilizarea — în scrierea siglei — a majusculelor 
şi, facultativ, a punctului): C.E.C. vs. cecs; în rostire (prin 
lectura silabică a siglelor): CE (Campionatul European) [ce-e] . 
vs. ce; BOR (Biserica Ortodoxă Română) [be-o-re] vs. bor; în . 
context (prin informaţii suplimentare): termenul tiruri din titlul 
unei ştiri („O fetiță palestiniană — ucisă de firurile soldaților 
israelieni” — A, 11.12.04, p. 10) îşi precizează sensul în 
asociere cu sintagma împuşcată mortal din text; în domenii . 
referentiale specifice: CE, (Consiliul Europei) — CE; 
(Campionatul European); CP, (căsuţă poştală) — CP: (cal- 
putere) — CP; (Codul Penal); PIN, (Partidul Iniţiativa 
Naţională) — PIN; (engl. Personal Identification Number); MS) 
(Ministerul Sănătăţii) — MS (Majestatea Sa). 

Omonimia „intolerabilă” — prezentând risc maxim de 
confuzie — presupune ca omografele omofone să circule în : 
aceeaşi sferă de activitate (sau terminologie). De exemplu, 
sigla CM figurează în titlurile a două ştiri sportive alăturate 
(RL, 18.11.04, p. 10): prima se referă la Cupa Mondială [de 
rugby], iar a doua la Campionatul Mondial [de fotbal]. Situaţia 
este similară în cazul abrevierii MEC, care poate numi două 

ministere distincte (Ministerul Educaţiei şi Cercetării; 
Ministerul Economiei şi Comerţului)” sau al siglei CE 
(Consiliul European), care va desemna două organisme ale 
Uniunii Europene: „Viitoarea Comisie Europeană (CE) va 
depune toate eforturile pentru a ajuta la îndeplinirea mandatului 
instituit de Consiliul European” (A, 17.09.04, p. 14). 

„Jocul? motivare —demotivare“€ oferă posibilitatea dublei 
decodări a unor sigle, „exploatată” în diverse tipuri de discurs 
cu finalitate persuasivă. Pot fi citate, în acest sens, sloganurile 
electorale ale Alianței Dreptate şi Adevăr (PNL-PD), construite 
pe baza omonimiei dintre sigla formaţiunii politice (D.A.) şi 
adverbul de afirmaţie: “DA, e timpul dreptăţii, e vremea 
adevărului!”; “Traian Băsescu — aşa DA preşedinte!”*?. 

Dezväluirea intentiilor manipulatorii din sloganul citat se 
realizează prin jocul antonimelor, care stă la baza unei 
declaraţii politice din tabăra rivală: „Adversarii noştri îl au pe 
DA numai în titlu, iar în realitate îl ţin tot timpul pe NU în 
brațe” (A, 5.11.04, p. 3). 

După încheierea campaniei electorale, respectiva 
omonimie (D.A. — da) este preluată în discursul publicistic de 
tip informativ: „UDMR a spus D.A.” (ReTV, 18.12.04); 
»Migratiune politică: 30 de parlamentari ai opoziţiei vor să 
spună D.A.” (ReTV, 10.01.05). În presă şi în diferite sloganuri, 
omonimia siglelor constituie sursa a numeroase calambururi, 
ironii şi jocuri de cuvinte: „Alianţa ba NU, ba DA” (titlu de 
articol despre- „scandalurile din interiorul Puterii” — G, 
19.11.05); „Alianţa DA, la anticipate PA!”; „DA pentru voi, 
NU pentru noi” (G, 15.11.05, p. 14); „Alianţa D.A. — Dezastrul 
în Agricultură” (moţiune a Opozitiei — G, 15.09.05, p. 1); PSD 
a pregătit strategia NU pentru Alianța DA” (ReTV, 6.09.05); 
„Alianţa DA — performanță economică NU” (ReTV, 23.06.05); 


„Alianța D.A. cu oamenii NU ftraseisti, corupţi...]” (AC, 
26/2004, p. 3). 

VI.3. Precizia şi monosemantismul sunt caracteristici 
care asigură îndeplinirea funcţiilor denominativä şi 
distinctivă“0, considerate esenţiale pentru siglele utilizate în 
limbajele de specialitate“!. 

Un fenomen sociolingvistic şi sociocultural specific 
ultimelor decenii este pătrunderea masivă a siglelor (nume 
comune) aparținând unor terminologii sau  jargoane 
profesionale în discursul presei, care le asigură difuzarea în 
masa vorbitorilor. Se realizează, astfel, o ştergere a graniţelor 
dintre cele două mari categorii de sigle (specializate şi 
comune), 2 fie ele româneşti sau străine. 

Un exemplu elocvent, în acest sens, este oferit de sigle 
din domeniile tehnic şi medical. Din prima categorie pot fi 
reținute sigle englezeşti recent intrate în română, dar deja 
asimilate în uzul comun datorită preciziei, scurtimii şi 
circulației lor internaţionale: 

— SUV (Sport Utility Vehicle): „XC90 este unul dintre 
cele mai sigure SUV-uri de pe piaţă” (G, 20.12.05, p. 10); 

— PIN (Personal Identity Number): „Posesorul telefonului 
„trebui să apese pe o combinație de taste ca atunci când. 
formează un cod PIN pentru o operațiune cu pici (G, 
1.11.05,.p. 10% 

— SMS (Short Message System): „Sms-urile expediate si. 
recepționate au stat la baza demascării si arestării lor” (G, 
31.08.04,p.8); 

= „MMS (Multimedia Message System): „100 SMS-uri si 
15 MMS-uri gratuite timp de 12 luni” (JN, 16.12.05, p. 12). 

Din categoria siglelor medicale pot fi menţionate cele 
reprezentând denumiri ale unor maladii „globalizate” de mare 
gravitate depistate în ultimii ani (SIDA / AIDS şi SARS / SRAS). 

— SIDA (fr. Syndrome Immuno — Déficitaire Acquis) a 
fost înregistrat în „Le Petit Robert” în 1982; AIDS (engl. 

Acquired Immune Deficiency Syndrome) este utilizat în SUA 
din 1981. În dicţionare româneşti (DCR»), denumirea franceză 
este inclusă din 1983, iar cea engleză din 1992; la cea din urmă 
s-a asociat şi abrevierea HIV (engl. Human Immunodeficiency 
Virus). 

Siglele SIDA şi HIV cunosc o largă circulaţie în româna 
actuală, fiind difuzate, în principal, prin mass-media ca unităţi 
pe deplin lexicalizate. Ele s-au impus — datorită scurtimii lor — 
în faţa formulelor „desfăşurate”, mult mai lungi şi dificil de 
reținut / utilizat de către nespecialisti: 

— ARAS [Asociaţia Română Anti-SIDA] are în evidență 
400 de familii în provincie şi 200 în Bucureşti în care există 
unul sau mai multi membri cu HIV / SIDA, majoritatea adulţi” 
(A,28.03.07, p. 7): 

— SARS (engl. Severe Acute Respiratory Syndrome) şi 
echivalentul său SRAS (fr. Syndrome Réspiratoire Aigu Sévère) 
reprezintă denumiri siglate ale unei noi maladii letale apărute 
în anul 2003. După o scurtă perioadă de utilizare în paralel a 
celor două, presa românească a adoptat varianta din engleză a 
siglei (mai convenabilă din punct de vedere fonetic), deşi 
aceasta nu corespunde exact cu traducerea în română a 
sintagmei „desfăşurate” (Sindromul Respirator Acut Sever). Se 
poate anticipa — ca şi în cazul SIDA — HIV — că sigla 
lexicalizată se va impune în uz, datorită corpului fonetic redus 
şi preciziei sale, în detrimentul denumirii ştiinţifice 
„desfăşurate” şi chiar în fața denumirilor alternative atestate în 
presă („pneumonie atipică”, „gripă ucigaşă”, „gripa puiului”): 
„Nou caz de SARS în China. Un al șaptelea caz de pneumonie 
atipică a fost înregistrat în China” (RL, 29.04.04, p. 6); 
„focarul de SARS apărut în 2003” (ReTV, 11.12.04). 

In mod similar se poate ilustra transferul unor sigle 
româneşti specializate din jargonul juriştilor în mass-media, 

ilustrat de enunturi ca „Parchetul i-a făcut scäpati cu NUP-uri 
şi SUP-uri” (A, 26.08.04, p. 1); numărul coplesitor de «AN- 
uriy RL, 30.12.04, p. 16). Siglele respective au rezultat prin 
elipsă şi abreviere din sintagmele complexe „(rezoluţie de) 
neurmărire penală / scoatere de sub urmărirea penală” respectiv 
„(infracțiune cu) autor necunoscut”. Procesul de lexicalizare nu 
se limitează la planul morfologic (prin flexiune substantivală), 
ci poate implica şi grafia, (printr-o notare care redă — cu 
aproximație — citirea alfabetică / pe litere): „Aşa-numitele 
«teo»-uri [< post telefonic operativ] au menirea de a uşura 
comunicarea dintre autoritățile statului în situaţii de criză” (A, 
4.02.05, p. 16); „Fie oamenii au trecut în şomaj şi s-au mutat la 
țară, fie lucrează la mici sereleuri” (A, 24.12.04, p. 8). 


VI.4.. Lexicalizarea siglelor desemnează un proces 
complex prin care acestea dobândesc statutul de unităţi lexicale 
autonome (asemenea cuvintelor), fiind apte să se integreze în 
sistemul limbii“. Procesul este condiționat sociolingvistic 
(funcțional) şi EM fiind mai avansat în cazul abrevierilor 
caracterizate prin frecvenţă, circulație largă şi stabilitate. Dintre 
“multiplele aspecte ale procesului de lexicalizare“5, ne vom 
referi mai întâi la cele din sfera semanticii şi a stilisticii, mai 
putin studiate în lingvistica românească, deşi reflectă pregnant 
valenţele creative ale siglării şi dinamica uzului. 


VI.4.1. În procesul de lexicalizare a siglelor, pot interveni 
mutații semantice, observabile atât în limbajul cotidian, cât şi 
în mass-media”®. 

Polisemia pe care o dezvoltă unele sigle se explică prin 
substitufii de tip metonimic (bazate pe o relaţie de contiguitate 
logicä)"”. Cea mai productivă se dovedeşte utilizarea metonimică 
„abstractul pentru concret”, asociată cu elipsa, prin care au 

apărut, în limbajul uzual, denumiri curente ale unor mijloace de 
transport: „şoferii de TIR”; „Ilfovul, zonă de lucru pentru hoţii 
din tiruri? (A, 11.06.04, p. 7); „o IRTA cu doi pasageri” (A, 
13.12.04, p. 8); „bătrâna RATA lasă loc grăbitelor maxi-taxi” 
(ReTV, 15.01.05); „gratis cu RATB” (ReTV, 7.01.05). 

| Tot printr-o substituție metonimică de tipul „autorul 
pentru operă / produs”, sigla-nume propriu (al unei agenţii) 
poate fi utilizată ca substantiv comun (cu formă de plural) 
pentru desemnarea blocurilor construite de respectiva agenţie: 
„I2 e vecinul celor două ANL-uri [= blocuri ANL (A, 
10.12.04, p. 13). 

Prin analogie, sigle create pentru a denumi instituţii 
româneşti dezvoltă semnificații generice care permit asocierea 
contextuală cu diverse etnonime: „Consiliul pentru Securitatea 
Naţională a SUA (echivalentul american al CSAT din 
România)” (G, 30.11.05, p. 11); „„SPP-ul american” (A, 
18.11.03, p. 135%; „CNC-ul francez” (A, 6.10.04, p. 4); „CNA- 
ul portughez” (A, 11.10.04); „OSIM-ul german” (OTV, 
9.10.04). Procedeul este frecvent folosit în discursul 
jurnalistic, deoarece permite o decodare facilă, la îndemâna 
publicului larg, asigurând, în acelaşi timp, concizia exprimării. 

Tot. un raționament de tip analogic explică utilizarea 
figurată a siglei SRL (societate cu răspundere limitată) în alte 
contexte (sportiv, politic) decât cel strict economic. 
Determinologizarea este însoţită de apariția unui sens 
metaforic, cu evidente conotaţii peiorative, sugerate — în plan 
grafic — prin utilizarea minusculelor: „«FRE (Federaţia 
„Română de Fotbal) s.r.l.» este un biznis pe care Mircea Sandu 
nu vrea să-l piardă” (A, 7.01.04, p. 10); „„Vinovată e toată 
rețeaua vermiculară de interese şi bani gârlă din și din jurul 


aşa-zisei Federatii Române de Fotbal, de fapt Mircea Sandu 
srl” (A, 10.11.04, p. 1). 

Consacrarea în uzul mass-media a sensului conotat. 
depreciativ al siglei SRL este ilustrată şi de următoarele 
enunfuri: „PNL este un partid care începe să semene tot mai 
mult cu un SRL [referire la implicarea unor membri PNL în 
afacerile lui Dinu Patriciu în cadrul Rompetrol]” (ReTV, 
10.11.05); „În acest sistem [al finanțării campaniilor 
electorale], partidul este un SRL care face afaceri cu statul, iar 
politicianul este un afacerist privilegiat care face reguli pe care 
el le încalcă primul” (G, 10.11.05, p. 4). 

În cazul unor transferuri semantice care presupun 
dificultăți în decodare din cauza caracterului lor inedit, 
surprinzător, se impun comentarii metalingvistice lămuritoare 
(mergând până la enunturi de tip definitional): »Stolojan si-a 
exprimat speranța ca PNL să respecte protocolul Alianţei şi «să 
nu devină un SRL». Întrebat de ziarişti la ce s-a referit, Stolojan 
a declarat atunci «SRL înseamnă ca partidul şi cei care îl 
conduc să fie pe statul de plată al unui membru al partidului. 
Un SRL este un partid care nu mai lucrează instituţional cu. 
organizaţii de conducere care iau decizii potrivit statutului, ci 
„un partid subordonat intereselor înguste ale unor indivizi sau 
altora»? (A, 6.12.04, p. 3). Un exemplu similar apare în 
declaraţia unui senator liberal: „Sunt dezamăgit şi scârbit de 
transformarea PNL Mureş în SRL în care un patron dă de lucru 
la subordonați” (JN, 16.12.05, p. 6). 

În plan grafic, „deviaţiile semantice” conotate peiorativ 
(depreciativ) sunt marcate, de regulă, prin ghilimele, ca în 
titlurile următoare: „Sute de milioane de lei pentru cărțile unor ` 
«SRL-uri» necunoscute” (A, 11.09.04, p. 3); „Armata, Internele 
şi serviciile secrete se vor transforma în «JCRAL-uri» si bănci 
de eredit” (A, 22.01.04, p. 1). 

În discursul publicistic, receptarea este orientată — 
semantic şi stilistic — prin intermediul asocierilor contextuale 

(de ex., cea dintre supratitlul „Nouă miniştri şi cu Tăriceanu 
zece, care-i şi întrece, figurau ieri la Registrul Comerţului ca 
afaceristi” şi titlul „Guvernul României SRL” — „Gardianul”, 
8.02.05, p. 1). 

O polisemie sui generis apare în cazul siglelor care 
desemnează simultan instituţii, organizaţii, asociaţii etc. 
(caracterizate prin trăsăturile / — Animat / şi /- Uman/), dar si 
pe angajaţii acestora (sub forma unui substantiv colectiv cu 

trăsătura / + Uman/). Sunt edificatoare în acest sens două 
enunţuri selectate din acelaşi articol: „Angajaţii Administraţiei 
Domeniului Public (ADP) a sectorului 6 au tăiat 17 copaci”; 
„ADP sector 6 distruge sute de metri pătrați de spaţiu verde din 
Drumul Taberei” (A, 18.08.04, p. 3). 

Ambiguitatea semantică, asociată cu  neatentia 
emitätorului favorizează apariția unor oscilații în sfera 
acordului realizat după criteriul gramatical (la singular) sau 
după cel semantic (la plural): „După ce au distrus putinul 
spaţiu verde din zonă, ADP-ul a tăiat şi restul copacilor, pentru 
care nu aveau autorizaţie” (A, 18.08.04, p. 3). 

O situație asemănătoare în plan sintactic se observă în 
cazul siglei SUA: raportarea la sursa siglei (Statele Unite ale 
Americii) impune un predicat la plural: „SUA au elaborat un 
proiect de constituție pentru Bosnia” (ReTV, 11.11.05); rapor- 
tarea la criteriul semantic (SUA = un stat) determină (într-un 


număr relativ mic de cazuri) acordul la singular (vezi infra 
VII.3.2.). | 


VI.4.2. Examinarea relaţiilor de sinonimie în care sunt 
antrenate siglele pune în lumină aspecte funcționale specifice. 

Sinonimia intralingvistică apare sub forma echivalentei 
totale sau parţiale. 

Sinonimia totală (absolută) se realizează — atât în sistem 
(paradigmatic), cât şi în contexte (sintagmatic) — între siglă şi 

formațiunea abreviată. Din raţiuni de economie lingvistică, 
siglele figurează frecvent în titlurile propriu-zise, în subtitluri 
sau supratitluri, fiind reluate în text, împreună cu baza 
desfăşurată: ANSVSA (Autoritatea Naţională Sanitar-Veterinară . 
și pentru Siguranţa Alimentelor) (A, 23.11.04; p. 9). 

Mult mai des întâlnită şi mai interesantă prin varietatea 
tipologică sub care apare în presă este sinonimia parțială 
(parasinonimia). Relaţia se bazează pe identitatea referentilor, 
dar echivalenta lexicalä este conditionatä (con)textual. 

Sinonimia parțială se realizează: - i 

~ între siglă şi termeni din componența bazei abreviate: 
ÎCCJ (Înalta Curte de Casaţie şi Justiţie) — Înalta Curte (A, 
8.12.04, p. 14); MEC (Ministerul Economiei şi Comerţului) — 
Ministerul Economiei (A, 29.12.04, p. 3); BNR (Banca 
Naţională a României) — Banca Centrală (A, 4.12.04, p. 11); 
TNB (Teatrul National din Bucureşti) — Nationalul bucureştean 
(A, 4.01.05, p. 4); CEDO (Curtea Europeană a Drepturilor 
Omului) — Curtea Europeană — instanța europeană (A, 9.07.04, 
p. 15); SRR (Societatea Română de Radiodifuziune) — Radioul 
public (A, 3.02.05, p. 2); RADET (Regia Autonomă de. 
„Distribuire a Energiei Termice) — Regia de Termoficare [a 
Capitalei] (G, 6.12.05, p. 3): MAI (Ministerul Administraţiei si 
Internelor) — Ministerul de Interne (A, 2.02.05, p. 10); Alianţa 
PNL-PD — Alianţa D.A. — Alianţa (A, 28.01.05, p. 2); 

= — între siglă şi un cvasisinonim al bazei abreviate: IMM- 
uri — microîntreprinderi (A, 14.01.05, p. 5); IMM-uri — firme . 
mici şi mijlocii (A, 17.09.04, p. 5); un TIR — un autotren (RL, 
18.03.04, p. 1); 

— între siglă (desemnând un partid) şi un termen la plural, 
echivalent din punct de vedere referential (ideologic): PUR — 
umaniştii; PSD — social-democraţii; PNL — liberalii; PNTCD — 
țărăniştii; PC — conservatorii; PPE — popularii europeni; 

— între un nume de agent (derivat de o bază siglată) şi o 
sintagmă care include sigla respectivă: ONG-iştii — 
reprezentanții ONG (A, 27.09.04, p. 13); pesediştii — grupul 
PSD [din Camera Deputaţilor] (A, 28.09.04, p.7). | 

Apelul la sinonimie prezintă riscul ambiguitätii, atunci 
când echivalentele siglei sunt polisemantice, aşa cum se 
întâmplă într-un articol din G, 10.12.05, p. 10: „NATO — nord- 
atlanticii (sens politic sau geografic) — aliaţii (sensuri distincte 
în plan istoric — cf. aliaţii din al doilea război mondial, sau în 
sens politic — cf. aliaţii = membrii Alianţei D.A.). 

Echivalări sinonimice greşite din punct de vedere 
referential apar între sigla TIR, prezentă într-un titlu de ştire 
(„Trei case distruse de un TIR la Luncani Cluj” — G, 28.12.05, 
p. 10) şi alți termeni utilizați impropriu — ca sinonime 
contextuale — în cuprinsul ştirii: „autocamion de mare tonaj”, 
„autotractorul Mercedes”, „şoferul autotirului”. 

În cazurile (mult mai rare) de sinonimie interlingvistică, 
selectarea uneia dintre sigle este motivată funcțional şi 
consacrată prin uz. De pildă, în context monetar, sigla 
împrumutată din engleză US(A) este utilizată exclusiv în scris 
(la afişarea cursului valutar în bănci sau pe banda din josul 
ecranelor TV), sub forma USD sau US$. Sigla împrumutată are 
avantajul circulaţiei internaţionale şi al economiei de spațiu, 
dar prezintă dificultăţi de pronunțare. De aceea, în prezentarea 
orală a informaţiilor financiare (prin Radio sau TV), ca şi în 
comunicarea curentă, se foloseşte sigla românească realizată 
prin calchiere „(dolar) SUA” (sau sintagma sinonimă „dolar 
american”). 

„In presă, sigla originală şi cea calchiată alternează atunci 
când se referă la moneda americană: „1.200 USD / lună — leafä 
în Qatar”; „salariile sunt cuprinse între 1.200 şi 1.500 de dolari 
pe lună” (A, 29.01.05, p. 7). În schimb, în texte cu caracter 

informativ (politic, cultural etc.), referirea la Statele Unite ale 
Americii se face, de regulă, prin sigla calchiată (SUA), 
consacrată în română: „record al pierderilor SUA în Irak”; 
„populaţia de culoare din SUA” (A, 27.01.05, p. 13). 

Apariţia siglei străine (USA) este motivată sociocultural şi 
stilistic prin conotatiile pozitive (favorabile) sau negative 
asociate în (con)text referentului. De pildă, într-un editorial 
intitulat ,Marinicä Ucigaşul trece cu roțile peste România” (A, 
6.12.04, p. 1), sigla consacrată (SUA) apare în asocieri lexicale 
nemarcate stilistic (ambasada SUA, Congresul SUA), iar cea 
împrumutată, într-un context conotat peiorativ: „Christopher 
[puscas marin, angajat al Ambasadei SUA, care a produs un grav 
accident rutier — n.a.] a condus Fordul ambasadei prin Bucureşti 
ca un tanchist USA prin deşert sau prin junglă” (ibidem). 

Un caz asemănător este cel al siglei RON (< Romanian 
New [Currency / Leu]) pentru desemnarea „leului greu”, în 
opoziție cu sigla anterior utilizată pentru „leul vechi” (ROL): 
„Guvernul a aprobat ieri finanțarea refacerii falezei şi plajei 
[din Costineşti] cu suma de 19.848.000 RON (198,48 miliarde 
lei vechi)” (G, 15.12.05, p. 1); „Sucursala gălăţeană a plătit, în 
“anul 2001, 26 de miliarde ROL pentru un complex în paragină” 
(G, 20.01.06, p. 10). 

Un tip particular de sinonimie interlingvistică apare între 
sigle româneşti calchiate şi cele străine care au servit drept 
model. 

Deşi româna actuală preferă să împrumute sigle din 
engleză, în loc să le calchieze, pot fi menţionate perechi de : 
sinonime care circulă în paralel: rom. SUA- engl. USA4*!; rom. 
OZN- engl. UFO”; rom. TI — engl. IT. 


VI.4.3. Valorile stilistice ale siglării se înregistrează 
preponderent (dar nu exclusiv) în presa cu caracter satiric. 

În texte „de atitudine” (editoriale, analize şi comentarii. 
politice), dar şi în declarații ale unor politicieni, jocurile de 
cuvinte realizate pe baza siglelor devin miloe de exprimare 
aluzivă, adesea cu funcție manipulatorie. 

Pe lângă numeroasele exemple referitoare la sigla D.A. 
din denumirea Alianței PNL — PD (vezi supra) pot fi citate 
titluri în care aluzia este mai mult sau mai puțin transparentă, în 
funcție de capacitatea receptorului de a recunoaşte sigla şi de a 
sesiza demersul parodic. 

De exemplu, titlurile  „CC-ul  pesedistilor se 
antepronunță” şi „Serviciile CC către PSD” (RL, 13.05.05, p. 
4) exploatează omonimia dintre CC, = Comitetul Central [al 
PCR] şi CC2 = Curtea Constituţională, sugerând ideea că PSD 
foloseşte după bunul plac Curtea Constituţională, după modelul 
fostului CC al PCR. 

În cazul siglei PCR (inclusă într-un titlu de articol cu 
semnificaţia ei consacrată în limbajul familiar-argotic: „Filiera 
P-C-R: angajare pe sprânceană”), receptarea este orientată prin 
precizarea din primul paragraf: „Înainte de 1989, inițialele PCR 
nu reprezentau numai numele unicului partid politic, ci şi 
prescurtarea pentru rețeta succesului, adică «Pile, Cunoştinţe şi 
Relatii»”.(EZ, 19.06.05, p. 5). | 

Un titlu de editorial — „Taxa pe Valoarea Alianţei” (G, 
24.06.05, p. 1) — anunţă, aluziv şi ironic, subiectul tratat 
(mărirea TVA de către Guvernul Alianței). 

Preluarea siglei AMR („au mai rămas”] din argoul 
militarilor în termen, în titlul unei ştiri politice, referitoare la 
înlocuirea preşedintelui Camerei Deputaţilor, urmăreşte 
simultan atragerea atenţiei cititorului şi exprimarea poziţiei 
ironice a jurnalistului față de faptul relatat: „AMR-ul lui 
Năstase — o săptămână” (G, 24.08.05, p. 1); o utilizare similară, 
însoțită de explicaţii este evidenţiată în enunţul „Asemeni 

e — 


recrufilor, parlamentarii îşi calculează A.M.R.-ul (au mai 
rămas) zilelor până la (eliberarea din post” (A, 27.03.96, pal): 

În ciuda caracterului lor facil şi, adesea stereotip, 
menţionăm alte câteva procedee de realizare a comicului prin 
exploatarea unor particularităţi ale procesului de siglare: 

e Posibilitatea dublei decodäri a unei sigle uzuale 
presupune deconstrucția (sau  „dinamitarea  clişeului”52), 
întâlnită şi în limbajul familiar sau argotic®*: „TVA [taxa pe 
valoarea adăugată] a intrat deja în folclor ca o nouă Taxă pe 
Viața Amărâtă” (D, 26.03.94, p. 5); „Netulburată de nimeni, la 
Craiova RAT [Regia Autonomă de Transport] s-a transformat 
în Regia Accidentelor Terestre” (A, 31.01.95, p. 3). Sigla OPC 
(Oficiul pentru Protecţia Consumatorului) primeşte decodarea 
glumeatä Oficiul pentru Präduirea Comerciantului (AC 
35/2004, p. 7), iar pentru PNG (Partidul Noua Generaţie) se 
propune ca alternativä Partidul National al lui Gigi [Becali] 
(AC, 5/2004, p.4). Dintr-un editorial cu titlul „Dumnezeu — 
samsar electoral” (G, 16.05.05, p. 16), reținem două decodări 
parodice, în consonantä cu tonul critic al textului, pentru sigle 
„consacrate în ierarhia bisericească {PS = Înalt Prea Späguitul 
 [Pimen}”; PF = „Prea Fätarnicul”. | | 

Decodarea de tip ludic poate reinterpreta si sigle 
împrumutate: „Cristi Borcea de la Dinamo, un manager de 
fotbal cu diploma MBA: manele, blaturi, aranjamente” (AC, 
32/2004, p. 31) [engl. MBA = Master of Business 
Administration]. Aceeasi siglä (rostitä ca în engleză) abreviază 
— în manieră glumeatä, într-un promo TV — numele unei 
emisiuni: „La Realitatea TV, în fiecare sâmbătă MBA [em-bi- 
ei]: Meseria, brățară de aur” (ReTV, 2.07.05). 

„Cu totul izolat, procedeul dublei decodäri a siglei poate 
apărea şi fără finalitate comică. Este cazul siglei englezeşti VIP 
[very important person], bine „instalată” în româna actuală. 

În O a a o N NI 


Aceasta apare cu sensul ei etimologic în titulatura unei reviste 
mondene („VIP”) dar beneficiază şi de o decodare secundară, 
care sugerează într-o manieră sui generis conţinutul publicaţiei 
(„Viaţa invizibilă a personalităţilor”) 


+ Crearea — prin analogie — a unor sigle ocazionale (cu 


statut de hapax legomenon) urmăreşte producerea efectelor 
umoristice prin contrastul dintre formalismul siglei si 
caracterul „întâmplător” sau prozaic al formaţiunii abreviate: 
„O originală metodă de privatizare, căreia, după modelul ,, «per 
— pile, cunoştinţe, relaţii»” a început să i se spună „«NRP — 
neveste, rude, prieteni» (A, 12.04:94, p. 1). 

e Jocurile de cuvinte sau calamburul valorifică 
coincidenta formală dintre siglă şi un omonim din lexicul uzual 
(sau un alt cuvânt care include sigla): „Tot ce e Pur e şi sincer” 
(AC, 51/2004, p. 3); „Copos, Voiculescu si Şereş — un PUR 
universal pentru orice coaliție aflată la putere, acum mai curat, 
mai democrat” (AC, 52/2004, p. 18)5; „Membrilor acestui 
partid le place să şadă cu PUR-ul în două luntri” (AC, 52/2004, 
p. 19); „Băsescu cere PURificarea coaliţiei guvernamentale” 
(Curentul”, 7.01.04, p. 1); „Dezvăluirea impuritäfii partidului 
lui Voiculescu [...]” (A, 7.01.04, p. 1); „Politica nu mai e o 
curvă, ci PURvă, prostituatele sunt de fapt, purstituate (AC, 
2/2005, p. 32). Omonimia dintre sigla PIN (Partidul Initiativei 
Naţionale) şi numele de arbore este exploatată în titlul unui 
editorial („Un PIN din care nu se mai poate face catarg” G, 
5.12.05, p. 12), referitor la „derapajul din ultima vreme al 
preşedintelui PIN”. 

Omofonia prilejuieşte frecvente jocuri de cuvinte: „AFI 
[Administraţia Fondului Imobiliar”] sau a nu fi, acesta-i 
amendarea” (AC, 49/2004, p. 15); „Nici diplomaţia nu MAE 
[Ministerul Afacerilor Externe] ce-a fost” (AC, 51/2004, p. 
16); „Morega — un subprefect trecut prin toate partidele fără să 


158 Adriana Stoichitoiu Ichim — Creativitate lexicală în româna actuală 


îşi ude PNL” (AC, 2/2005, p. 18); ,Spagä cu T.V.Atură” (AC, 
37/2004, p. 7); „Gheorghe Ştefan Pinalti are ideea înființării 
unui pepene, adică Partidul Piatra Neamţ — un partid de uniune 
locală” (AC, 28/2004, p. 5). 

Decodarea compuselor glumete de tip ,cuvänt-valizà SA 
este orientată prin manipularea semnificantului scris: 
„SPPaima şoselelor” (AC, 33/2004, p. 1); „SPPortul de 
performanţă” (AC, 37/2004, p. 7)%$; „ÎnCET cu DIP-ul pe 
scările licitaţiei” (AC, 25/2004, p. 17)”; „Nu vă mai ţineţi de 
pOZNe!” (AC, 20/2004, p. 85, H, 

Prin acelasi tip de procedee au fost create titlurile unor 
emisiuni de televiziune: VDTV < vedete TV (Antena 3); 
CineTePrinde [emisiune de filme prezentate de CTP < Cristian 
Tudor Popescu] (Pro Cinema). 


VII. Comportamentul lingvistic al siglelor evidenţiază o 
gamă largă de inconsecvente, oscilaţii şi paralelisme, 
explicabile prin caracterul (relativ) recent în română al 
procedeului, dar şi printr-o normare contradictorie sau 
lacunară*?. 
| Deși apariția DOOM: aduce importante precizări şi 

actualizări ale normelor de utilizare a siglelor (incluse în 
categoria largă a abrevierilor), îndeosebi sub aspectul grafiei şi 
al morfologiei, rămân discutabile criteriile de selecţie a 
corpusului. Astfel, dicționarul include sigle create în română 
sau calchiate, precum IMM, OZN, TVA, ONG (înregistrate ca 
substantive neutre, cu pluralul în -uri), dar lasă în afara . 
corpusului numeroase sigle consacrate în uz: PI DR OU, 
TIR, SRL, TV etc. 

În mod similar (adică inconsecvent) sunt tratate abrevierile 
împrumutate: dicționarul înregistrează CD, DJ, CV, OK, SIDA, 
SOS, VIP, dar ignoră sigle frecvent utilizate în mass-media şi în 
comunicarea curentă, ca PC, SMS, IT. WC etc. 

: 


VII.1. Grafia canonică a siglelor‘® impunea scrierea cu 
majusculă şi utilizarea punctului ca semn grafic despărțitor al 
elementelor componente. | 

Norma actuală — mai permisivă, în conformitate cu 
evoluțiile intervenite la nivelul uzului — acceptă omiterea 
punctelor despärtitoare, mai ales la abrevierile care au dobândit 
statut de cuvinte (lexicalizate)!. | 

e Utilizarea punctului ca semn grafic în cadrul siglelor 
este un fapt cu totul izolat în presa epocii actuale: „Cinci 
procurori şi un judecător — excluși din magistratură de C.S.M.” 
(A, 26.08.04, p. 1). ` 

Într-un număr redus de cazuri, o siglă apare ortografiată 
cu şi fără puncte despärtitoare în acelaşi articol: „integrarea 
României în U.E. în 2007” vs. „integrarea României în UE” 
(G, 14.11.05, p. 4); „sala A. T.I.” — „consult ATP’ (G.11.05, p. 3). 

© Relativ rară este şi utilizarea cratimei, prezentă pentru 
delimitarea unităților morfo-sintactice din structura unor sigle 
complexe: APADOR - CH [Asociaţia pentru Apărarea 
Drepturilor Omului din România — Comitetul Helsinki] (RL, 
16.10.04, p. 3); FNGC — IMM [Fondul National de Garantare a 
Creditelor pentru Intreprinderi Mici şi Mijlocii] (IN, 4.10.04, p. 
13); ANI-FNA [Asociația Națională a Investitorilor la Fondul 
Național de Acumulare] (A, 22.10.04, p. 16). 

Cu totul nerecomandabilă este utilizarea semnului 
matematic plus, mai ales în alternanță cu cratima, în acelaşi 
„text: „UN PSD + PUR [Uniunea Naţională PSD + PUR]? vs. 

„Alianța D.A. PNL — PD” (JN, 4.12.04, p. 3). 

+ Pe lângă omiterea punctului, simplificarea grafiei 
siglelor se realizează şi prin suprimarea semnelor diacritice: 
FSLI [Federația Sindicatelor Libere din Învățământ] > FSLI 
[citit fe-se-le-i]: — „Liderul FSLI, Aurel Cornea, a declarat, 

imediat după terminarea negocierilor cu Comisia 
guvernamentală, că soluţiile propuse de acestea sunt 
inacceptabile” (G, 11.11.05, p. 10); CSAT [Consiliul Suprem 
de Apărare a ării] > CSAT [citit ksat sau ce-se-a-te]: 
„Comunitatea de informaţii a lui Băsescu va lăsa fără obiectul 
muncii CSAT” (G, 26.06.05, p. 1); ȘNSPA [Şcoala Naţională de 
Studii Politice şi Administrative] > SNSPA [citit se-ne-se-pe-a]: 
„În acest moment se poate aprecia că SNSPA este lider în 
programele din domeniul administraţiei publice şi al 
comunicării” (GE, 14.11.05, p. VD. 

Inconsecventa safe se înregistrează în scrierea siglei - 
pentru „Înalta Curte de Casaţie şi Justiţie” sub formele ÎCCJ 
(G, 7.12:05;p. şi ICCJ (G, 8312205, p. 10); 

° in cazuri izolate, în structura unor sigle cu corp 
fonetic redus pot apărea, pe lângă iniţiale, şi alte litere din 
componența cuvintelor alcătuitoare ale SN, aşa încât să fie 
evitate posibilele omonimii: 

— „Consiliul Europei (CoE)” (G, 26.11.05, p. 9) vs. CE (< 
Comisia Europeană); | 
— MEdC (< Ministerul Educaţiei şi Cercetării) (G,- 
17.11.05, p. 1) vs. MEC (< Ministerul Economiei şi 
Comerţului), MApN sau MAPN (< Ministerul Apărării 
Naţionale) vs. MAN (< Marea Adunare Naţională dinainte de 
1990); 

— PwC (Pricewaterhouse Coopers) (G, 2.12.05, E: 5) vs. 
PC (Personal Computer); 

— VoIP (Voice over IP) (G, 13.09.05, p. 11) vs. VIP (Very 
Important Person). 

e Deşi normele ortografice în vigoare (DOOM) nu 
acceptă utilizarea minusculelor pentru sigle provenite din 
abrevierea unei SN, presa actuală renunță, relativ frecvent, la 
majuscule, în cazul siglelor lexicalizate (intrate în uzul comun 

ca orice alt cuvânt si putând constitui baza unor derivate): 
„Cum intră pe poartă, traseul oricărui tir e spălătorie, rampă de 
testare, rampă de gresare, schimb de ulei”; „O manevră nu face 
tirul de capul lui, fără ca patronatul să ştie ce şi cum”, „Tiristul 
are pauză de 45 de minute între două reprize de condus de câte 
patru ore jumătate”; „Cele mai mari belele ale tiristilor, odată 
cu hoţii apar” (G, 10.12.05, p. 2). 

Tendinţa de a trece de la grafia cu majuscule la cea cu 
minuscule este tot mai evidentă, în ultimii ani. 

Procesul se desfăşoară într-o manieră identică pentru 
împrumuturi (WC, DJ, VIP, SMS), calcuri (ONG) sau formaţii 
interne (TIR, NUP, AN, TV, TAB etc.). 

e Într-o primă etapă, se înregistrează grafii paralele 
(cu majuscule şi cu minuscule), care pot coexista în acelaşi 
articol: „Ambulanţă strivită între două firur?” (titlu) — ,, 
maşină a Ambulantei a fost strivită de două TIR-uri” (G, 
16.11.05, p. 8); AGA-man (A, 20.04.99, p. 2) — agaman (A, 
19.04.99, p. 6). 

Aceeaşi tendință se înregistrează în cazul siglelor 
împrumutate din engleză: 

— „Prefectul de Hunedoara îl acuză pe şeful unui serviciu 
secret de şantaj prin sms” (G, 2.06.05, p. 16) vs. „Tinerii îşi pot 
alege videoclipurile ce se difuzează prin SMS” (JN, 13.04.05, 
p. 24); 

— „Lumea vip-urilor a fost şi va fi mereu roasă de gelozii” 
(EZ Magazin, 19.06.05, p. 11) vs. „Tăriceanu este doar unul 
. dintre VIP-urile proprietare în Complexul Coral Beach” 8G, 

121070770; 5). 

În cazul siglei TV (= televiziune) se remarcă o tendinţă de 
specializare funcţională. 

Folosirea majusculelor este rezervată pentru: 

— nume proprii ale unor canale de televiziune (7VRI, 
TVR2, TVR Cultural, TV Sport, ProTV, TVRM, OTV): „Nicolae 

TR RE PR Viu 
Văcăroiu a declarat că a recomandat Comisiei de Cultură să 
discute cu conducerea TVR pentru a găsi o formulă de 
extindere a spațiului emisiunilor în care se. abordează 
activitatea parlamentară pe TVRI şi TVR2” (A, 24.02.05, p43): 
„casting la ProTV” (IN, 4.05.05, p. 3); | 

— publicaţii de specialitate: „TV Mania”; „TV Satelit? (G, 
PI O Sapa 

— emisiuni de televiziune: „Jurnalul TVR”; Chat TV SMS- 
uri” (p. 20); „Capital TV”; Apropo TV” (p. 21); „Ştirile T7 
Sport”; „Sex TV” (p. 18) (Tele G 30/2005). 

Grafia cu minuscule abreviazä termenul comun 
televiziune, în poziţii sintactice proprii adjectivului sau 
numelui: „Horoscopul mw de divertisment”; „emisiuni mw de 
profil” (C, 12.05.05, p. 24); „un nou canal m” (IN, 13.04.05, p. 
24); „operator tv” (IN, 4.05.05, p. 3). 

Cu toate acestea, se întâlnesc şi grafii mixte („Ştirile 
ProTV”; „Apropo TV” — Tele G, 30/2005, p. 22) sau oscilante 
(„concurs de programe m” — „Cum să faci cultură la TV” (G, 
2841410. bp.) 

e Etapa a doua corespunde scrierii cu minuscule: 
inconsecventele apar în utilizarea cratimei la siglele urmate de 
articolul definit sau de mărci ale pluralului ori cazului: 

— „Două fir-uri s-au ciocnit la câţiva paşi de o benzinărie 
din Cluj-Napoca” :(A, 13.10.04, p. 10); „Zirul a ieşit de pe 
şosea” (RL,)13.05.05, p..12);. . | 

— „Vasile Chifan, procuror [...] a fost ameninţat telefonic 
[...] dacă nu clasează speța cu «n.u.p.» (neînceperea urmăririi 
penale)”; „Cele trei cazuri petrecute imediat după arestarea 
Cordumenilor au rămas cu «a.n.» (autori necunoscuţi)” (A, 
31.08.04, p. 8); $ 

— „Expedierea a 800 de soldați pe câmpul de luptă [...] de 
parcă ar fi fost trimişi la un raliu cu rab-urile prin deşert” (G, 
24.05.05, p. 1); 

— „in şcoli au apărut cabinete specializate pentru tinere, 
iar ong-urile au început să se ocupe de educație şi planning” 
(GMANROS p.17); 

— „Operele clasice ale literaturii britanice pot fi citite şi în 
limbajul condensat al sms-urilor” (G, 18.11.05, p. 9); 

— „Oamenii vor teracote, wc-uri în curte și tocuri de lemn 
la geam” (A, 8.11.04, p. 17); | 

— „Britney Spears este pe primul loc printre TE care 
îmbină averea personală cu faima de care se bucură în lume” 
(A, 22.06.02, p. 9); 

— „Willmark, dj-ul care mănâncă şi visează salsa, şi-a 
petrecut o vacanţă de vis la Veneţia” (AW, 112/2004, p. 27). 

În cazul unor sigle considerate nume proprii se păstrează, 
totuşi, majuscula la inițială: „ONG care se ocupă de copiii 
infectați HIV — Sida” (G, 5.12.05, p. 3); „Sediul Avas” (titlu de 
ştire pe ecran — TVR1 — 20.12.05); 

e Etapa următoare a procesului de lexicalizare a 
siglelor este facultativă. Ea constă în „oralizarea” acestora prin 
transpunerea în scris (cu litere mici) a pronunțării de tip 
alfabetic (legate) conform căreia elementele siglei se rostesc ca 
numele literelor în alfabetul limbii române. 

Sunt supuse acestui gen de transcriere, în principal, sigle 
cu statut de nume comun, dintre cele mai uzuale. Efectul 
realizat este, în toate cazurile, de oralitate, de limbaj familiar — 
colocvial, cu posi le conotaţii depreciative sau ironice (în 
- funcţie de context). 

La un prim nivel motivational, „oralizarea” siglei apare 
într-un citat reprodus în vorbire directă sau indirectă, urmărind 
să redea autenticitatea limbii vorbite: 


— „«Am o pensioară de la ceapeu, da’ nu ajunge AN 
spune Maria” (A, 10.02.05, p. 7); 

«Prima oară când am venit la Costeşti cu trenu zice 

PL te [...] După aia mi-am luat un Bemveu cu cinci roate, 
că avea una şi-n spate»” (G, 9.09.05, p. 2); 

— „«Sper să obținem un ne-u-pe», se alinta avocata [Elena 
Udrea] marţi seara la un post de televiziune” (G, 15.12.05, p. 4); 

— „Şeful lor [al drumarilor] zice că nu prea au ce face cu 
«Deneul»” [DN:1] (G, 9.05.05, p. 11). | 

Efectul stilistic peiorativ este sporit prin consemnarea 
rostirii populare, neîngrijite, cu vocala [u] postpusä la singular. 
Sub aspect statistic, cele mai multe atestări sub această formă 
le înregistrează sigla SRL: „Printr-un sereleu preluat de la un 
pesedist de bază de sub Tâmpa, un infractor braşovean a dat 
tepe de peste 74 miliarde de lei” (G, 7.11.05, p. 8); „un sereleu 
dubios cu punct de lucru într-un apartament” (A, 26.05.04, 
p. 13). 

Acelaşi tip de transcriere apare şi la alte sigle uzuale, 
aflate la diverse forme flexionare: 

— „Într-un hotel, nişte clienţi au furat colacul de veceu” 
(A, 27.02.04, p. 13); „Din armată, toți liberatii vin acasă cu o 
poveste groasă despre spălatul veceurilor” (IN, 16.12.05, p. 3); 

— „Dintre toţi guriştii, acuzatorii cei mai vehementi sunt 
foştii membri ai ceceurilor [CC = Comitetul Central al PCR]” 
(RM, 15.10.93, p. 6); 

— „mulgătoarele fruntase pe ramură de la fostele 
ceapeuri” (G, 23.06.05, p. 16); 

— „În zonele miniere e ca un ozeneu, unii zic că l-ar fi 
văzut, dar nu pot să spună ce e” (G, 10.06.05,p.3); 

— „De la înălțimea piedestalului de pefeleu [PFL = plăci 
fibrolemnoase] vorbea el [C.V. Tudor] despre certitudinea 
anticipatelor” (G, 6.06.05, p. 4); 

— „oengeurile specializate în dezvoltarea întreprinderilor” 
(G, 10.06.05, p. 3). 

. La polul opus rostirilor de tip neîngrijit, se situează 
transcrierea — cu intenție parodică — a pronuntiei englezeşti 
[ti-vi] pentru sigla TV, din titlul unei rubrici de curiozitäti 
internationale: „De la TiVi adunate” („TV Mania”, 52/2004, 
p. 30). 

Mult mai rar, grafia care reproduce citirea alfabetică este 
întâlnită şi în cazul unor sigle — nume proprii, motivaţia fiind, 
întotdeauna, parodic-ludică: 

— „Câinoşii parlamentari ai pedeului şi peneleului, vor să-l 
facă [pe nea Nicu Văcăroiu] din al doilea om în stat neom” (G, 
25.08.05, p. 4); 


— „Insul [Miron Cozma] e poet, strateg, martir al pesede” . 
(G, 17.06.05, p. 4); 

— „Fiecare păcătos de pe maşinile reatebeului are propria 
rețetă de păcălit controlori” (G, 31.08.05, p. 2); 

— „Club de fiţe, fum, bentleiuri, bemveuri, meleuri, dame 
bune în toale de firmă şi gust îndoielnic” (A, 9.03.05, p. 10); 

— „Cum visele frumoase nu tin foarte mult, zâna 
tevereului a beneficiat de o despărţire-surpriză” (AC, 21/2004, 
p.19} 

— „Dacă ai orgoliul să ajungi la Slobozia cu vreun «tren 
de călători», cefereul te ajută să-ţi recapeti smerenia” (A, 
308294 p. 18) 


— „In unele gherete, sepepeul nu lasă picior de presă” (G, 
12.12.05, p. 4). 


VII.2. Trecerea siglelor din limba scrisă — unde au luat 
naştere — în limba vorbită (desemnată prin termenul 
„oralizare”) este o etapă esențială în procesul de lexicalizare a 
compuselor prin abreviere”. 

Rostirea depinde de etimologia siglei, de configurația 


fonetică, de apartenenţa la o anumită variantă a limbii, de 
vechime şi de frecvenţă în uz. 

„Comoditatea” rostirii a permis lexicalizarea rapidă a 
unor compuse prin abreviere, formate în engleză şi devenite, 
ulterior, termeni specializați cu circulaţie internaţională: laser . 
(engl. light amplification by stimulated emission of radiation 
„amplificarea a luminii prin emisie stimulată a radiației”); 
radar (engl. radio detecting and ranging „detectare şi reperare 
prin radio”). Ambii termeni figurează în MDN ca substantive 
neutre, cu etimologie multiplă (< engl., fr. ), fiind ortografiate” 
cu minuscule: „Radare în Bucureşti” (ReTV, 29.12.05); 
„Laser-ul şi bolile pulmonare” (ReTV, 2.01.06) (ambele 
exemple reprezintă titluri de ştiri rulate pe ecran). 

Alături de cei doi termeni, MDN înregistrează derivate şi 
compuse create în română ori împrumutate (laseroterapie < fr. 
laserothérapie; radarist < fr. radariste; radarterapie < fr. 
radarthérapie). 

Un alt exemplu, din aceeaşi categorie — termenul jeep 
[gip] < sigla engl. amer. GP (general purpose) — apare în 
MDN: 492 ca substantiv neutru, cu sensul „maşină mică de 
campanie”. Termenul s-a impus în uzul comun, fiind utilizat 
curent în presă: „Conducea un jeep BMW”; „Dacia. 
Jandarmeriei a lovit frontal jeep-ul înmatriculat în Braşov” (G, 
28.12.05, p. 10). 

Aceeaşi motivaţie stă la baza opțiunii vorbitorilor români 
în cazul unor abrevieri străine recente aflate în raport de 
sinonimie interlingvistică în domeniul terminologiei medicale : 
SIDA |! Sida < fr. SIDA (atestat în română din 1983, apud 
DCR: 211) s-a impus în faţa sinonimului AIDS < engl. AIDS / 
it. aids (înregistrat — sporadic — începând din 1993, apud 
DCR>: 23). SARS (< engl. SARS) a fost preferat față de 
echivalentul SRAS (< fr. SRAS) din raţiuni fonetice, deşi sigla 
franceză corespunde exact denumirii româneşti „desfăşurate” a 
maladiei. Dispunem de o unică atestare pentru SRAS 

(„sindromul respirator acut sever (SRAS), o formă de 
pneumonie atipică” — G, 21.10.05, p. 6) provenită din presa 


scrisă, în timp ce SARS apare atât în presa scrisă, cât şi în 
exprimarea orală. 


VII.2.1. Împrumuturile din engleză pot fi pronunţate 
conform fonetismului românesc şi / sau celui din limba de 
origine“, 

— Lectura cursivă (legată): constă în citirea siglelor 
conform normelor ortoepice românești. Procedeul este specific 
pentru nume proprii de instituții şi organizații, frecvent 
menționate şi în presa scrisă dinainte de 1990: UNESCO, 
UNICEF, UNCTAD, UEFA, FAO, NATO, NASA, OPEC. 
Dintre împrumuturile recente de origine engleză, puține se 
pronunţă în această manieră (ca un cuvânt obişnuit), cele mai 
cunoscute fiind VIP şi HIV (consemnate cu această rostire şi în 
DOOM»), la care se poate adăuga SUV < Sport Utility Vehicle 
(„Al bani, ai SUV [suv]” — Ant 1, 1.01.06). 

— Păstrarea fonetismului originar este caracteristică 
pentru siglele englezeşti recent împrumutate, chiar dacă unele 
dintre ele se bucură de mare frecvenţă în uzul actual. 

Un exemplu elocvent este sigla OK < engl. amer. all 
correct, utilizată cvasi-abuziv în diverse registre ale 
comunicării orale (de la cel colocvial la cel public, formal) cu 
sensurile „în regulă”, „de acord” „foarte bine”. DOOM;: 549 îl 
înregistrează cu pronunția [oki], ca adjectiv invariabil si 
adverb, iar MDN: 609 exclusiv ca adverb. 

— Se citesc alfabetic (conform silabaţiei fonetice, care 
redă pronunţarea alfabetică a literelor din limba engleză) nume 
propriii (BBC [bibisi]; CNN [sienén]; MTV [emtivi], MI6 [émai 
six]), dar şi numeroase substantive comune, aparţinând 
diverselor terminologii. La cele înregistrate în DOOM: (CD 

[sidi]; CV [siví]; DJ [digi]; LP [elpi]; ZQ [aikü]) se pot adăuga 
PC [pisi]; DVD [dividí]; PR [piar]; IT [aiti]; GPS [gipiés]; SMS 
[esémes|]. | | 

Câte două variante de citire alfabetică (respectând numele 
literelor din alfabetul englezesc, respectiv românesc) sunt 
atestate în uzul actual pentru siglele SOS [esoes$5 / seos€]; 
SMS [esemés / semesé]; FBI [efbiäi / febei]; SF [eséf / sefé]; 
CIA (rostit în cadrul aceluiaşi talk-show în mod diferit de cei 
doi participanţi, sub formele [siaiéi] şi [cia] — Ant3, 1.01.06). 


VII.2. Siglele de dată recentă (create pe teren românesc 
sau calchiate) se rostesc conform modalitätilor consacrate în 
românä®, prin analogie cu cele existente în franceză”? 

Şansele de oralizare sunt reduse în cazul siglelor compuse 

dintr-o succesiune de consoane, al celor care conțin vocale în 

hiat, al celor cu corp fonetic extins şi / sau cu circulație limitată 

la anumite domenii de interes restrâns (administrativ, ştiinţific . 
etc.).. Majoritatea siglelor din această _ categorie este 

reprezentată de nume proprii: UCCJR = Uniunea Colegiilor de 

Consilieri Juridici din România; CNATDU = Consiliul National 
de Atestare a Titlurilor, Diplomelor şi Certificatelor 

Universitare; APRCC = Asociaţia Profesională Română de 

Comunicaţii prin Cablu; CNCFMR = Consiliul National al. 
Camerei Federative a Medicilor din România; ANRMAP = 
Autoritatea Naţională pentru Reglementarea şi Monitorizarea 

Achiziţiilor Publice; ICCJ = Inalta Curte de Casaţie şi Justiție; 

ONPCSB = Oficiul Naţional de Prevenire şi Combatere a 

Spălării Banilor; ARBDD = Administraţia Rezervatiei Biosferei 

Deltei Dunării, DDFSS = Direcţia de Dialog, Familie şi 

Solidaritate Socială; DCCPCN = Direcţia Culturii, Culte şi 

Patrimoniu Cultural Naţional. 

Este interesant de menţionat comentariul de tip 
metalingvistic al unui jurnalist confruntat cu o asemenea siglă 
(pe care de altfel nici nu o prezintă „desfăşurat”): „Teoretic, de 
rezolvarea problemelor sociale apărute după închiderea minelor 
ar fi trebuit să se ocupe o agenţie cu nume imposibil [subl. ns.] 
— ANSIPRZM” (A, 8.02.05, p. 3). 

Exemple similare de sigle care nu permit oralizarea se 
găsesc şi printre numele comune, îndeosebi termeni din 
tehnică, (biochimie, medicină etc. Acestea au ca sursă cuvinte 
compuse din care sigla reține inițialele elementelor componente 
(PTFCE = politrifluorcloretilenä; PVICA = poliviniltri- 
cloracetat; CCSR = corticosuprarenalä) sau SN specializate, 
proprii anumitor terminologii: (NTSC = Norme Tehnice de 
Securitatea Muncii; DMSD = dispozitiv de măsurare a secțiunii 
defecte; TSND = [conținut] total de substanțe nutritive 
digestibile; 7SCV = tract spino-cerebelos ventral; RDNP = 
retinopatie diabetică proliferativä® 

In sfârşit, între siglele care nu pot fi utilizate în 
exprimarea orală, se află şi cele care abreviază locuţiuni 
pronominale de politețe (MS = Măria Sa; ZPS = Inalt Prea 
Sfinţitul, ES = Excelenţa Sa). 

La polul opus se situează sigle cu citire cursivă de tip 
acronimic®”, create în mod deliberat în funcţie de criteriul 
eufonic (pentru a da impresia unui cuvânt obişnuit). Caracterul 
„artificial” al unor asemenea abrevieri şi riscul coliziunilor 
omonimice” cu termeni ai lexicului uzual explică numărul 
relativ mic al siglelor de acest tip. Dintre cele create în română 
după 1990, merită menţionată sigla BIG ([magazin de] băcănie, 
[articole] industriale şi [de tip] „Gospodina” — DAS: 47), 
interpretată de multi vorbitori cunoscători ai englezei drept un 
împrumut din această limbă (engl. big = „mare”). 

Creaţii eufonice recente sunt siglele ALTAR = Asociaţia 
Luptătorilor din Timişoara Arestati în Revoluţia din '89 (DAS: 
31); A.TA.C. = Asociaţia Tinerilor Artişti Consacrati (A, | 
15.04.05, p. 4); P.A.V.E.L = [Asociaţia] „Primul Ajutor Viaţa 
Este Luminoasă” [de la Spitalul de Copii Marie Sklodowska 
Curie] (IN, 17.02.05, p. 20); A.R.MA = Autoritatea Română 
pentru Mediul de Afaceri (G, 6.10.05, p 6); AMBU = 
[Proiectul] Asistenţa Medicală Bazală de Urgenţă (cf. 
Ambuflanta])”. 


În cazul oralizării siglelor româneşti, factorul decisiv 
pentru tipul de lectură adoptat este configurația fonetică a 
siglei (natura şi succesiunea fenomenelor), corelată cu 
sibalatia’?. Celor două tipuri fundamentale de citire (cursivă 
sau pe litere), recunoscute în bibliografia românească, li se 
poate adăuga un al treilea — lectura mixtă — rezultată din 
combinarea modalitätilor principale? : | 


VII.2.1. Lectura cursivă este specifică siglelor de tip 
silabic, în care vocalele şi consoanele sunt astfel ordonate încât 
compusul să poată fi citit ca un cuvânt obişnuit. În această 
categorie se încadrează atât nume proprii (CEC, MEC, LADO, 
IRSOP, RADET, ARAS, OMS, ONU, ANAF, MISA) cât si 
substantive comune (4GA, SIF, PIB, CET, TIR, TAB, TESA). 


VII.2.2. Lectura pe litere este impusă de siglele de tip 
alfabetic a căror formulă grafică se prezintă sub forma unei 
succesiuni de consoane, cu sau fără participarea unor vocale. 

Rostirea lor are la bază silabatia fonetică, elementele 
siglelor fiind citite ca numele literelor respective din alfabetul 
românesc. D | 

De regulă, consoanele sunt însoțite de vocale [e] 
postpusă, rezultând compuse caracterizate printr-o ritmicitate 

interioară (dată de succesiunea silabelor cu structura consoană 
+ e)“ şi accentuare pe silaba finală. 

Cele mai multe exemple sunt nume proprii: PSD 
[pesedé]; PNL (penele); PNȚCD [penetecedé]; CNSLR 
[ceneseleré] = Confederaţia Naţională a Sindicatelor Libere din 
România; BCR [beceré] = Banca Comercială Română; BNR 
[beneré] = Banca Naţională a României; FRF f[ferefé] = 
Federația Română de Fotbal; SPP [sepepé] = Serviciul de Pază 
şi Protecţie. i 

Aceeaşi structură silabică apare în cazul unor substantive 
comune ca SRL [serelé]; PFL [pefelé]; TBC [tebecc], RMN 
[remené] = rezonanţă magneto-nuclearä; DN [dené] = drum 
national. 

Silabele consoanä + e pot alterna cu silabe alcätuite 
exclusiv din vocale: SRI [se-ré- i]; RATB [re-a-te-bé]; FSLI [fe- 
se-ls-i]; IMM [i-me-mé]; CNA [ce-né-a] = Consiliul National al 
Audiovizualului; OZN [o-ze-ne]; TVA [te-vé-a]. 

Fac excepție de la modalitatea românească de citire 
alfabetică: 

e litera h, rostită kaş (ca în franceză”): HG [hasge] = 


hotărâre de guvern; VSH [vesehas] = viteza de sedimentare a 
hematiilor; 


e litere cu mai multe Pal (cärora le corespund mai 


multe sunete sau grupuri de sunete)’: 

— c [ce / che]: CFR [ceferé / HET 

.— g [ge / ghe]: GDS [gedesé / ghedesé] = Grupul de 
Dialog Social; IMGB [imeghebé]; IVG fiveghé] = impozit pe 
venitul global; 

— n [ne / en]: PNG [penegé] — ONG [oengs]'$; 

— m [me / em]: OMC [omecé /. oemcé] = Organizatia 
Mondialä a Comertului; 

— r [re / er]: COR [ceoré] = Comitetul Olimpic Român; 
RCA [ercéa] = Răspundere Civilă Auto. 

Unele dificultăţi de rostire pot fi generate de prezența . 
vocalelor în hiat: OU [6-u] = ordonanţă de urgenţă; UE [u-é] = 
Uniunea Europeană; AOAR [a-o-âr] = Asociaţia Oamenilor de 
Afaceri din România; AGEA [a-gé-a] = Adunarea Generală 
Extraordinară a Acţionarilor; DOOM [de-o-o-mé] = 
„Dicţionarul ortografic, ortoepic şi morfologic”; DIICOT [di-i- 
cot] = Direcţia de Investigare a Infractiunilor. de Crimă 
Organizată şi Terorism”. | 


VIL2.3 Lectura mixtă apare într-un număr redus de 
cazuri, când componenţa siglei permite combinarea citirii pe . 
litere cu cea cursivă50. Se realizează astfel scurtarea corpului 
fonetic şi o pronunție mai uşoară: CNSAS [ce-ne-sas] = 
Consiliul Național pentru Studierea Arhivelor Securității; 
MLPAT |me-le-pat] = Ministerul Lucrărilor Publice şi 
 Amenajării Teritoriului, APADOR — CH [apador-ce-haş] = 
Asociaţia pentru Apărarea Drepturilor Omului din România — 
Comitetului Helsinki. | 


VII. 2.4. Variante de rostire atestate în cazul aceleiaşi 
sigle (şi uneori la acelaşi vorbitor) pot avea diverse explicaţii 
de natură fonetică: 

e posibilitatea unor litere de a fi citite atât alfabetic, cât. 
şi fonetic: i 

_ CNSAS: [cenesease / cenesas] (ReTV, 10.10.04; 
7.10.05); | | Ad 

= CSAT: [ceseaté / ksat] (ReTV, 13.07.05); 

_— NUP: [neupé / nup] = neînceperea urmăririi penale 
(OTV, 31.10.05); 
— OMS [oemes / oms] (ReTV, 7.10.05); 
— [Alianța] D.A.: [déa / da] (Ant1 — 7.01.05). 

e posibilitatea unor litere din abrevieri româneşti de a fi 


citite alfabetic în două maniere diferite (românească si străină / 
internațională): STS [setesé / estées] = 
„ Telecomunicaţii Speciale (ReTV, 13.12.04); 


e posibilitatea dublei lecturi alfabetice în română: 
ONG: [oengs] (Re TV, 3.01.04) — [oenghé] (OTV, 27.07.04). 

Variantele fonetice de tip popular / colocvial (cu -eu 
final, la forma de singular nearticulat al siglei) se explică — din 
punct de vedere formal — prin analogie cu situația unor 
împrumuturi cu finala în —e accentuat (cf. fr. relais > rom. 
releu, fr. déchet > rom. deşeu)!. 


Sub aspect functional pot fi invocate drept cauze ale 
diverselor rostiri colocviale: 

— lipsa de control asupra exprimării (în situaţii de 
comunicare considerate de vorbitori — justificat sau nu — ca 
informale): „Masoneria română este un oengeu” (ProTV, 
16.05.04); „Se va da neupeul [NUP] sau seupeul [SUP]” (OTV, 
31.10.05); „Pacientul nu plăteşte nici ceteul [CT = computer | 
tomograf], nici remeneul [RMN = rezonanță magneto- 
nucleară], dacă este trimis de medicul specialist” (ReTV, 
22:12 05% 

— intentii ludice, parodice si / sau cäutarea unor efecte 
eufonice (rime) specifice sloganurilor publicitare: „Dă-te greu 
la proteveu [ProTV]!” (ProTV, 28.11.04). 

Conotatia peiorativä, depreciativä apare mai puternic 
marcată prin transpunerea în scris a rostirii siglei?, aşa cum 
demonstrează următoarele contexte: 

— „Mă puse dracu să deschid televizorul în prima zi a 
anului, curios să văd cu ce îşi mai furajează revereul 


internaţional berbecii risipiţi prin Câmpiile Elisee ale muncii la 
negru” (G, 4.01.05, p. 12); 


Serviciul de 

— „Dacă e vorba de o biserică, dacă ea se mai cheamă 
uriaş, ca un strigăt sub bolți, Catedrala Mântuirii Neamului, 
sare un oenge cu poalele în cap” (A, 23.03.04, p. 1); | 

„Dosarele existau de mult, se umflau pe zi ce trece în 
fiserele unor servicii secrete sau ighepeuri [IGP = Inspectoratul 
genera] de Politie]” (AC, 26/2004, p. 17); 

„Ion Iliescu obişnuia să intre în «ceseateuri» [CSAT = 
Consiliul Suprem de Apărare a Țării] însoțit doar de purtătorul 
de cuvânt, Corina Cretii” — A, 4.03.05, p. Lp 


VII.3. Din punct de vedere morfologic, majoritatea 
covârșitoare a siglelor din româna agta este reprezentată de 
substantive (proprii sau comune)“. 

Ca atare, principalele aspecte privind utilizarea siglelor în 
discursul jurnalistic sunt legate de flexiunea nominală, cu tot 
ce implică ea (stabilirea categoriilor gramaticale de gen, număr 
şi caz, particularităţi flexionare, determinare). 

Examinarea comportamentului flexionar al siglelor în 
diverse contexte din mass-media actuală confirmă existența a 
două tendințe contradictorii (semnalate şi pentru alte formaţii 
substantivale recente”): 

— tendința de utilizare invariabilă, cu o formă unică de 
N-Ac, fără flexiune şi fără articulare; 

— tendința de acomodare la constrângerile sintactice ale, 
contextului, prin intermediul unor „clasificatori” care joacă. 
rolul de „mărci flexionare diagnostice”, specifice clasei lexico- 
gramaticale a substantivului. 

Cele două tendinţe acţionează atât asupra siglelor create 
în română, cât şi asupra celor străine, nefiind rare cazurile când 
aceeaşi abreviere este utilizată în ambele moduri (ca invariabilă 
sau însoțită de mărci flexionare): 

— „PSD a fost mult prea prins cu intrigile interne şi s-a 
arătat incapabil să speculeze slăbiciunile guvernării” — „PSD-ul 

cel fără de Iliescu pare incapabil să-și mai găsească locul în 
sufletul simpatizantilor săi tradiționali” (G, 30.12.05, p. 1); 

— „Primăria Capitalei plăteşte fostelor ICRAL zeci de 
miliarde de lei” — „Conducerea AFI a încredinţat ICRAL-urilor 
execuţia prestărilor de servicii” (G, 20.12.05, p. 3); | 

— „Blocurile ANL nu rezistă la rufe ude” — „[Copilul] va 
avea sechele pe viață de la blocurile ANZ-ului” (A, 10.12.04, 
p. 13); | 

— „reducerea CAS cu 10 puncte procentuale” — ,, succesul 
reducerii CAS-ului cu 10 puncte procentuale” (A, 17.01.05, 
p. 6); | 

— „Conducerea RADET vrea acum să-şi recupereze banii 
de la primării” — „Acţiunea RADET-ului de debranşare a fost 
stopată de viceprimarul general” (G, 6.01.06, p. 10); 

— „Nici un reprezentant ACR nu a fost prezent la 
eveniment” — „Preşedintele ACR-ului — ne evită” (A, 27.08.04, 
p. 10); 

— „preşedintele CSM” — „şeful CSM-ului” (G, 5.12.05, p. 12). 

Preferinta pentru unul sau altul dintre cele două 
comportamente morfologice depinde de o serie de criterii de 
natură cronologică (vechimea siglei în limbă), structurală 
(aspectul fonetic), funcțională (frecvența în uz, circulaţia, 
apartenenţa la un anumit tip de discurs — formal vs. informal: 
uzual vs. specializat). 

Extinderea flexiunii sintetice realizată prin ataşarea 
Clasificatorilor substantivali” (articol hotărât, desinenţa de 
N-Ac plural —uri, desinente de G-D singular şi plural) este 
considerată o caracteristică a discursului publicistic actual, 

Procedeul — considerat în anii '70 ca „un mod de 
exprimare mai familiar”#? — a devenit, în prezent, unul uzual în 
presa scrisă, evidențiind pe de o parte tendinţa de lexicalizare a 
siglelor, iar pe de altă parte o modificare a raporturilor dintre 

ipostaza scrisă şi ce orală a comunicării mediatice în favoarea 
celei din următ. 

Prezența flectivelor cu rol de „clasificatori substantivali” 
este atestată atât la siglele cu statut de nume propriu, cât și la 
numele comune, indiferent de etimologie (internă sau externă): 

— „Dosarul Span este de fapt o încercare de compromitere 
a PNA-ului şi a unităţii informative a Ml-ului” (A, 2.04.04, p. 
14); 

„Incendiu în complexul studențesc al ASE-ului” (A, 
28.03. 05, p. 14); 

„CNA-ul îi învaţă mate pe ziariştii din audiovizual” 
(G, 12.07. 055p) 

— „Dispersia mare a actionariatului la cele 5 SIF-uri a 
făcut e ca şefii SIF-urilor să nu poată fi schimbaţi” (A, 8.02.05, 


D); 

— „Liberalul hot Căncescu s-a apucat să «corecteze» 
pe ce HG- ul amintit [...] cu ajutorul a doi consilieri liberali 
şi doi pedişti din comisia economică a C.J. -ului” (A, 
= 14.05.04, p. 7); 

„Atât firma exportatoare, cât şi cea importatoare sunt 
sut e TVA- ului” (A, 20.05.04, p.16); : 

„Ieri, la Liceul «Jean Monet» din Capitală, copiii VIP- 
ut sub teroarea bombei” (A, 3.02.05, p. 16); 

— „Pachetul de legi privind proprietatea va primi O.K.-ul 
pala AR (G, 9.06.05, p. 6); 

„Ministrul Fischer, anarhismul şi XGB-ul”° 1 9.01.06, 

p. 16). 


Este interesant de observat cä flexiunea sinteticä se extinde 
„şi în domeniul siglelor specializate din diverse terminologii 
(tehnică, economico-financiară, medicală, juridică etc.): 

— „PUZ-ul [planul urbanistic zonal] pentru Autostrada 
Bucureşti — Constanţa, în discuţia Consiliului Local” (RL, 
29.04.04, p. 28); 


Siglarea: modă sau necesitate? 


177 


— „100 SMS-uri şi 15 MMS-uri gratuite timp de 2 luni” 
(IN, AOIZ OSI pay; 
— „Clasamentul PIB-ului în Europa” (A, 16.01.04, p. 3); 
„— „S-a observat o deteriorare a ADN-ului, a plămânilor şi 
a rinichilor” (A, 5.02.05, p. 5); . 
— „Toate NUP-urile ori SUP-urile date lui «Răducioiu 
doi», luate din nou la verificat” (A, 13.02.04, p. 10). 


VII.3.1. În stabilirea genului siglei, româna procedează 
mai puțin consecvent decât franceza, unde raportarea se face 
întotdeauna la siglem” (substantivul- ivot al SN, situat în 
poziție inițială şi urmat de determinanti y: „las A a CET 
(pentru că substantivele-siglem taxe şi centrale sunt feminine 
în limba franceză); „le SIDA” (pentru că syndrome este 
substantiv masculin). 


În română, genul siglei poate fi identic cu genul 
siglemului: 

— neutru: CSM (Consiliul Superior al Magistraturii); PSD 
(Partidul Social-Democrat); SRI (Serviciul Român de 
Informații); PIB (Produs Intern Brut); DN (Drum Naţional); 
GPL (gaz petrol lichefiat), OZN (obiect zburător neidentificat); 

— feminin: MISA (Mişcarea pentru Integrarea Spirituală în 
Absolut); UEFA (engl. Union of European Football 
Association — rom. Uniunea Asociaţiilor Europene de Fotbal); 
AGA (Adunarea Generală a Acţionarilor). 

Mult mai numeroase sunt siglele (româneşti sau străine) 
al căror gen — evidenţiat de „clasificatorii flexionari” — nu 
coincide cu cel al siglemului. Astfel, DOOM, încadrează la 
neutru sigle româneşti al căror prim element (siglemul) este 
feminin (CEC, TVA, ONU), dar şi abrevieri împrumutate din 
engleză ca VIP (deşi siglemul person are corespondent 
românesc feminin), CV, LP, IQ, SOS, BBC. 


178 Adriana Stoichitoiu Ichim — Creativitate lexicală în româna actuală 


Alte neconcordante de gen apar la sigle formate în 
română sau calchiate, considerate neutre, deşi siglemul lor este 
un substantiv feminin: SRL, CET, SIF, IMM, HG, OUG, ONG, 
TVA etc. 


În bibliografia românească, majoritatea cercetătorilor 
consideră că genul siglei se stabileşte în funcţie de ultimul 
component (desinentà), privilegiat fiind — sub aspectul statistic, 
neutrul (cu pluralul în -uri)”. 

Sub aspect formal, sunt considerate neutre? — indiferent de 
genul siglemului — sigle româneşti şi străine reprezentând (a) 
nume proprii şi comune care primesc la singular articolul hotărât 
-ul; (b) nume comune care primesc acelaşi articol hotărât (-ul), 
articolul nehotărât un / o (în funcţie de genul siglemului — vezi 
infra) şi desinenţa de N-A plural -uri. 

Acestea pot avea următoarele terminatii: 

e consoană: CSM-ul (G, 10.01.06, p. 12); CAS-ul (A, 

31.01.05, p. N; UDMR-ul (A, 13.01.05, p. 3); CFR-ul (G, 
14.06.05, p. 5); un HG (G, 8.12.05, p. 3); CNC-ul (A, 24.01.05, 
p. 2); NUP-ul (G, 4.06.05, p. 1); un SF (N, 7.03.03, p. 15); 
SRL-ul; SA-ul (RL, 16.05.05, p. 1); PIB-ul (A, 21.07.04, p. 1); 
un OZN (Ziarul, 24.12.05, p. 16); BCR-ul; CEC-ul (G, 2.09.05, 
p. 5); RATB-ul (G, 17.11.05, p. 4); FRF-ul (A, 25.03.04, p. 1); 
CNA-ul (A, 24.03.04, p. 14); BTT-ul (A,. 18.10.04, p. 8); 
DOOM-ul, DEX-ul (C, 9.01.06, p. 10); TIR-ul (A, 18.06.04, p. 
7); un SUV (G, 6.01.06, p. 3); CV-ul (G, 24.06.05, p: 9); FBl-ul 
(A, 22.10.04, p. 13); Le 

e vocala [a] accentuată: un RCA (G, 10.01.06, p. 8); 
PNA-ul (A, 28.10.04, p.1), TVA-ul (A, 31.01.05, p. 1); CA-ul 
(G, 1.11.05, p. 16); | 

e vocalele [e], [i], [0], [u]: ASE-u/ (A, 14.07.04, p. 8); 
BRCE-ul (A, 22.06.94, p. 1); FMI-ul, MI-ul (A, 31.01.05, p. 1); 


Siglarea: modă sau necesitate? 


179 


e Sunt considerate feminine siglele al căror ultim 


element este vocala [a] neaccentuat: „o AGA anume convocată 
de AVAS” (G, 1.11.05, p. 16); 


e Prin raportare la aspectul semantic, sunt considerate 


feminine acele sigle al căror prim element (siglemul) este de 
genul feminin. Conduc spre această interpretare articolul 
nehotărât o şi forma de feminin singular a determinantilor sau a 
substitutelor: 

—„CNAS (Casa Naţională de Asigurări de Sănătate) a fost 
scoasă din subordinea MS şi trecută direct la Guvern” (G, 
3.100554; 

— „BNR (Banca Naţională a României) decisă să nu miste 
un deget pentru a influenta.cursul” (A, 14.02.05, p. 6); 

— „LPF (Liga Profesionistă de Fotbal) este obligată la 
plata sumelor respective” (A, 2.02.05, p. 11); 

— „UDMR (Uniunea Democrată a Maghiarilor din 
România) are şi ea trei ministere (Ant. 1 — 25.12.04); 

— „Creată în 1945, ONU (Organizaţia Naţiunilor Unite) s- 
a dovedit utilă în perioada războiului rece” (G, 16.09.05, p. 1); 

— „Un asemenea avion a fost detectat pe când zbura la 
mare înălțime deasupra teritoriului fostei URSS (Uniunea 
Republicilor Sovietice Socialiste)” (A, 7.07.04, p. 12); 

— „Generalul Eugen Bădălan este acuzat [...] că a sprijinit | 
| acțiunea pentru a facilita unor firme din Focşani intrarea în 


posesie a locației fostei UM (unitate militară) din Tecuci” (A, 
23.10.04, p. 12). ; 


Un punct de vedere mai nuantat — la care ne raliem, 
pentru că ține seama de dinamica limbii în uz — este cel care 
recunoaşte posibilitatea unor sigle de a aparţine la două genuri 
(în funcție de criteriul formal sau de cel semantic-functional)”. 

Se încadrează în această categorie siglele terminate în 
consoană sau în vocală (cu excepţia lui —a neaccentuat), nume 
proprii sau comune, al căror siglem este un substantiv de genul 
feminin. 

Ezitările privind genul siglei (neutru după criteriul formal 
sau feminin după criteriul semantic-functional) sunt evidențiate 
prin existența unor paralelisme prezente, uneori, chiar în 
acelaşi articol. 

Acestea privesc următoarele aspecte: 

e selectarea articolului nehotărât: 

— „la propunerea unui ONG” (G, 16.05.05, p. 4) — „un 
reprezentant al unei ONG” (G, 7.09.05, p. 2); 

— „un HG salvator” —,, o HG pregătită în mare taină” (A, 
29.03.99, p. 3); | 

e acordul determinantilor de tip atributiv si predicativ: 

— „Cei care n-au 6-7000 de lei [...] sunt obligați să 
urmărească în fiecare săptămână pe TVRI, fost România 1, 
„fostă TVRI, emisiunea intitulată Avanpremieră” (AC, 41/2004,- 
p. 10); | 
— „Vlas zică că CEC-ul a fost santajaf’ — „CEC a fost 
şantajată” (G, 22.07.05, p. 10); „CEC-ul urmează să fie 
privatizat până la sfârşitul lui 2005” (A, 26.11.04, p. 5) — „CEC 
trebuie privatizată cât mai repede posibil” (A, 27.04.04, p. 5); 

— „Bugetul nu îşi permite TVA redus la alimente, spun- 
reprezentanţii Finanțelor” (G, 13.07.05, p. 5); „Tot de la 1 iunie ` 
a fost eliminat TVA la cumpărarea animalelor vii” (ibidem) — 
„TVA inclusă neevidenfiatä este de 466 de milioane lei, suma 
fiind considerată prejudiciu” (A, 25.11.04, p. 7); | 

— „Tânărul nu este membru în cadrul unui ONG de 
tineret” (G, 12.08.05, p. 7) — „Potrivit acestei ONG, 30.000 de 
ovine au fost cumpărate pentru Sărbătorile de Crăciun” (A, 
28.12.04, p. 13); 

— „UDMR doreşte să fie reprezentat în noul guvern” 
(OTV, 4.12.04) — „UDMR va rămâne fidelă Alianţei PNL — 
PD” (G, 13.07.05, p. 4); 

— „Angela Merkel vine din fostul RDG” (C, 9.01.06, p. 
16) — „Diferența între construcțiile din fosta RDG şi cele ale 
Germaniei Occidentale este încă vizibilă” (EZ, 4.04.04, p. 5); 

— „Un SIF nu are voie să cumpere acţiuni de la alt SIF” — 
„acțiuni emise de o altă SIF” (G, 18.08.05, p. 7); 

— „Fostul APAPS a angajat una dintre cele mai mari 
firme de avocatură din SUA” (A, 18.06.04, p. 6) — „Comitetul 
de Supraveghere şi Îndrumare al acestei instituţii a aprobat ieri 
concedierea a 170 de angajaţi de la a du APAPS” (A, 6.07.04, 
p. 5); 

— „Fostul KGB consemna obiectele extraterestre” 
(„Ziarul”, 24.12.05, p. 16) — „şef al temutei KGB” (ReTV, 
15.06.05). 

e substituirea pronominalä: 

— „Pe măsură ce AVAS va încasa creantele, el le va vira 
către Ministerul de Finanțe” (A, 15.09.04, p. 7) — „AVAS — 
legată la mâini în urma deciziei Tribunalului Comercial Argeş” 
(G, 24.08.05, p. 11); 

— „Un TVA mic este privit ca o protecţie socială” — 
„Avem una dintre cele mai mari TVA din Europa” (ReTV, 
| 8. 09.05); 

— „UDMR se opune şi ea, ca şi PNL, trecerii serviciilor 
secrete sub controlul preşedintelui” (G, 29.06.05, p. 10). 

Oscilatia între genul formal şi cel functional poate genera 
construcții greşite sub aspectul acordului: „UDMR şi PC se 


agită din nou să fie bägafi [corect: bägate] în seamă de Aliați” 
(G, 16.01.06, p. 4). 

VII.3.2. Categoria numărului interesează exclusiv 
siglele cu statut de substantive comune. 

° În majoritate cazurilor, pluralul este marcat prin. 
desinenţa —uri (considerată „clasificator substantival” specific 
pentru clasa neutrelor”î). Aceasta se ataşează prin cratimă 
siglei, fiind scrisă întotdeauna cu minuscule: 

— „În noile CA-uri ar intra 13 persoane” (G, 10.10.05, 
p. 3); 

— „IMM-urile pot accesa credite speciale de la BCR” (G, 
6.12:05, p5); | À 

„16 CET-uri erau înregistrate, la sfârşitul lunii 
septembrie cu restante la achitarea acestor credite” (A, 
17.11.04, p. 6); i 

— „Pe drumul dintre SRL-uri, unele prețuri s-au dublat” 
(A, 2.02.04, p. 14)”; 

— „Senatorii au introdus ONG-urile cu activităţi lucrative 
în categoria societăților comerciale” (RL, 7.05.05, p. 4); 
| — „Câmpul din marginea satului ajunsese bază militară, . 
cu TAB-uri, camioane grele, ARO-uri de camuflaj” (G, 
27.0910S%pa0);: 

— „Parchetele judeţului Caraş-Severin i-au dat la unison ` 
NUP-uri şi SUP-uri, adică l-au scos, sau au dispus neînceperea 
urmăririi penale în cazul său” (A, 16.04.04, p. 10). 

Aceeaşi desinentä (-uri) apare şi în cazul siglelor. 
împrumutate din engleză, determinând încadrarea la genul 
neutru — deşi desemnează animate — a siglei VIP (considerată 
de genul feminin în franceză, conform siglemului — une 
personne): 

— „Câteva VIP-uri feminine au ieşit destul de ES 
dupä scandalurile în care au fost implicate în ultima perioadă” 
(IN, 4.05.05, p. 32); „VIP-uri la pârnaie” (,,Ziarul”, 8.03.05, 


ps D}: 

— „Cele 100 de SMS-uri naţionale înseamnă câte 25 de 
mesaje scrise naționale gratuite” (IN, 16.12.05, p. 12); 

— „SUV-urile — periculoase pentru pasagerii cu copii” (G, 
6.01.06, p. 3); 


o Variația flexionară de număr este imposibil de 


realizat la majoritatea siglelor româneşti cu desinenţa vocalică 
[a] accentuat (AGA, SA, RCA, TVA) dar şi cazul unor abrevieri 
utilizate exclusiv în scris (MS, PS, ÎPS, EP). 

O situație similară este cea a siglelor străine stabilite prin 
convenție internațională pentru desemnarea diverselor monede: 
GBP (lira sterlină), USD (dolarul american)”, care nu se 
oralizează în română. De altfel, în acelaşi text, sigla poate 
alterna cu echivalentul românesc: „Preţul mediu de import 
pentru restul anului va fi de 280 — 285 USD / 1000 m”; 
„majoritatea cheltuielilor pentru achiziţiile din import de la 252 
dolari / 1000 m° la 285 de dolari pentru aceeaşi cantitate [de 
gaze naturale)” (IN, 3.01.06, p. 2). 

Spre deosebire de siglele străine menționate, abrevierile 
ROL (leul vechi / uşor) şi RON (leul nou / greu) apar şi în 
comunicarea orală, de tip specializat (ştiri, informaţii financiare 
si bursiere) sub formă invariabilă, atestată în scris: „CNA a 
sancționat postul OTV cu amendă de 250 RON (25 000 000 
ROL)” (OTV, 13.01.06); „3,5 miliarde de ROL” (JN, 3.01.06, 
p. = „garaj auto evaluat la 123.300 RON” (G, 15.11.05, 
DEO n 


Tendința de evidentiere a opoziției singular / plural prin 
prezența în context a substantivului variabil /eu la forma de 
plural duce la apariția unor construcții pleonastice: „Tariful de 
participare la licitație este de j 50 lei RON” (anunţ publicitar, 
QG, 25.11.05, p.'6). 
e Absența mărcilor de plural (în cazul unor sigle- 
substantive comune care apar în variaţie liberă şi în construcții 

sintetice cu flective de număr) este frecvent atestată — cu 
precădere în scris — când contextul conţine determinanti ai 
siglei (articol nehotărât, numerale, adjective pronominale, 
participiale sau calificative). În asemenea situații, determinantii 
preiau mărcile de plural, iar sigla apare sub forma invariabilă, 
care permite o utilizare economică şi mai comodă (îndeosebi î în 
varianta scrisă a limbii)”: 

— „reprezentanţi ai unor ONG din toată lumea” (A, 
4.02.05, p. 2); „cele 9 ONG” (A, 27.10.04, p. 2); . . 

— „IMM definite conform Legii nr. 346/2004” (A, 
19.11.04, p. 6); „IMM au fost sufocate de taxe şi impozite” (A, 
5.01.05, p. 6); „o cifră de peste 200.000 de IMM” (A, 24.01.05, 


p. 5); 
— „Nu sunt în 6, ci doar în 4 AGA” (A, 5.03.95, p. 1); 
— „Senator PSD [...] prezent în alte CA ale spitalelor” 
(RL, 18.03:03,p3. D: 
— „Cei care circulă fără RCA valabile riscă să rămână fără 
talonul de înmatriculare a maşinii” (A, 21.12.05, p. 5); ? 
| —,,CV pot fi trimise la următoarele numere de telefon” (A, 
9.09.04, p. 7); 

— „reculul acțiunilor celor 5 SIF” (IN, 19.04.05, p. 15); 

— „În 2003 au fost soluționate prin netrimitere în judecată 
(celebrele NUP ori SUP) peste 300 000 de dosare” (A, 
30.01.04, p. 1); 

—,„privatizarea fostelor ILF (Intreprindere de Legume şi - 
Fructe)” (RL, 10.05.05, p. 7). 

Într-un număr redus de cazuri la de plural a siglei 
este dedusä exclusiv din context, neexistând nici un fel de 
mărci explicite: 

— „investiţiile în JMM din mediul rural” (A, 1.02.05, p. 
12); „Ce va face Agenţia pentru JMM în această direcție?” (A, 
24.01.05, p. 5); | 

— „Vom schimba consiliile de administraţie şi AGA la 
cele două societăți” (A, 2.02.05, p. 12); 

— „Deschidere cu VIP [a Târgului de carte Gaudeamus]” 
(titlu pe ecran- Re TV, 23.11.05). 


Categoria numărului permite o dublă interpretare în 
cazul siglelor care au drept siglem un substantiv la plural. De 
exemplu, sigla SUA poate fi considerată (a) ca un singular, 
corespunzând referentului „stat” sau ,,tarä” şi (b) ca un plural, 
prin raportare la siglemul State din componenţa abrevierii*. 

Cele două interpretări determină oscilaţii în realizarea 
acordului: 

— „SUA a blocat conturile a trei filipinezi suspectaţi de 
terorism” (N24 — 1.12.05); 

— „SUA sunt singura superputere mondială” (RL, 
14.05.94, p. 1); „SUA sunt antrenate într-un război 
antiterorism” (ReTV, 6.12.05); 

— „SUA pot folosi orice mijloace pentru a oferi securitate 
cetățenilor săi” (ReTV, 6.12.05); 

— „Se pare că în războiul contra terorismului SUA şi 
aliații lor sunt decişi să facă paşi care contravin normelor 
internationale” (G, 2.12.05, p. 1). 

Din neatentie sau neglijență în redactare, în acelaşi text 
pot apărea ambele valori ale aceleiaşi sigle (singular sau plural, 
după cum se face acordul cu verbul predicativ): „SUA nu va 
încerca să împiedice declinul monedei naţionale” — „SUA nu 
sunt preocupate de deprecierea dolarului” (A, 19.11.04, p. 5). 


VII.3.3. Categoria cazului se poate exprima prin trei 
procedee”: 


(a) fără mărci specifice, prin utilizarea invariabilă a siglei 
în diverse poziţii sintactice (care pot fi deduse din context): 

— „Vanda Vlasov şi-a oferit serviciile PNL [complement 
indirect]” (A, 2.04.04, p. 15); 

— „Conform BNS [circumstantial de mod], prin majorarea 
TVA-ului, Guvernul nu urmăreşte neapărat să aducă mai multe 
venituri la stat” (G, 28.06.05, p. 15); 

— „Germania ar putea cere sancţiuni [emise de] ONU 
[complement de agent] împotriva Iranului” (N24 — 17.12.05); 
| — „Consoarte [de] VIP [atribut substantival prepozitional] 

prezente în Luxemburg” (IN, 26.04.05, p. 1); 

— „Un elicopter [...] care deservea SMURD [complement 
direct] laşi, s-a izbit de buza unui deal, după care s-a rostogolit, 
dezmembrându-se, spre vale” (G, 10.06.04, p. 1); 

| „În ciuda interdictiei BOR [atribut substantival 
genitival], un preot din laşi candidează pe listele PNL [idem]” 
(A, 2.06.04, p. 3); 

— „Mutaţiile H5NI [atribut substantival genitival] pot 
avea consecinţe foarte grave la om” (ReTV, 13.01.06). 

Cea mai frecventă situaţie de utilizarea invariabilă a 
= siglelor — nume proprii este poziţia de false a arean (care 
înlocuiesc atributele substantivale  genitivale)! „bugetul 
PNŢCD”; „parlamentari PSD”; „preşedintele RJAUN”; 
Dre zile iri bl PRM”; „preşedintele AVAS”; „preşedintele BEC 
[Biroul Electoral Central)” (A, 13.11.04, p. 2); „membru 
MISA”; „video-chat-uri MISA” (RL, 7.10.04, p. 6); „serviciile. 
RATB”; „tramvaiele RATB”; „un abonament RATB”; 
„majoritatea şoferilor RATB” (EZ, 29.11.04, p. 15); „Senatorul 
PSD Grigore Zanc, ales membru CNA de către Parlament” (A, 
20.10.04, p: 15). 

Relativ frecvent, falsele apozitii apar în variaţie liberă cu 
construcții analitice şi / sau sintetice de genitiv ori acuzativ, 
prezente în acelaşi text: „executorii AVAS” — „executorii siliți 
ai AVS” (A, 9.11.04, p. 6); „tări NATO” — „proiect al NATO” 

(G, 8.12.05, p. 10); „reducerea CAS” — „succesul reducerii 
CAS-ului” (A, 17.01.05, p. 6); „acţiuni SIF” — „acţiunile SIF- 
urilor” (A, 16.06.04, p. 8); „medicii SMURD Dolj” — „cadrele 
medicale de la SMURD Dolj” (G, 11.01.06, p. 3). 

O situaţie similară apare în cazul antroponimelor siglate: 
„sechestru în cazul DIP” [ReTV, 16.01.06] — „Averea lui DIP” 
(ReTV, 12.01.06). | 

Deşi prezintă avantajul economiei în exprimare (prin 
omiterea desinentelor şi / sau a articolului genitival), utilizarea 
siglei în poziție apozitionalä poate genera ambiguitäti pe care 
contextul nu le rezolvă întotdeauna, aşa cum se întâmplă cu 
sigla ANL (Agenţia Naţională pentru Locuinţe [destinate 
tinerilor]) în următoarele colocatii: „Blocurile ANL”, „ghetoul 
ANL”, „casele ANL” [= construit(e) de ANL sau proprietare a 
ANL], „programul ANL pentru tineret”, „afacerea ANL cu case 
pentru tineret” [initiat(ä) de ANL]. 

Situati similare apar în contexte precum: „monitorizarea 
CNA [= realizată de CNA sau exercitată asupra CNA]” (A, 
20.08.04, p. 14); „impunerea de sancţiuni ONU [de către ONU 
sau contra ONU]” (G, 12.01.06, p. 9); „licitaţia unei colecţii 
JFK [realizată de J.F. Kennedy sau cu obiecte aparținând 
acestuia]” (ReTV, 18.12.05). 

(b) prin mijloace analitice (de exemplu, articolul genitival 
care precedă sigla cu formă invariabilă de N-Ac. pentru a marca 
- formal poziţia de genitiv, în absenţa flexiunii): „noile conduceri 

ale SRTV şi SRR” (G, 20.06.05, p. 7); „un colonel al SPP” (A, 
9.08.04, p. 1); „trei angajați ai ONU” (A, 24.11.04, p. 8); 
„reducere a TVA la alimente” (G, 17.11.05, p. 5). 

Acest tip de construcții alternează adesea cu cele de tip 
apoziţional: „comunicat al CNA” — membrii CNA” (A, 
19.05.04, p. 1): „avion al CIA” — „avioane CIA” (G, 19.11.05, 
p. 9); „preşedinte al ANAF” — „şeful ANAF” (A, 22.04.04., 

p. 5); „statele membre ale UE” — „țările UE” (ReTV, 6.12.05); 
„sponsor PNL” (G, 5.12.05, p. 1); „reprezentanţi ai BERD” — 
„specialist BERD” (A, 16.06.04, p. 7); „un cadru al SRP — „un 
cadou SR?” (IN, 17.02.05, p. 2). 

(c) prin mijloace sintetice (ataşarea flectivului cu ajutorul 
cratimei), care constituie un procedeu frecvent atestat atât în 
presa scrisă, cât si cu cea audio-vizuală!!: „legea TVA-ului 
populist” (G, 12.04.05, p. 4); „şoferul 7IR-ului” (A, 21.07.04, 
p. 11); „încasările RADET-ului” (G, 11.01.06, p..3); „creşterea 
PIB-ului chinez” (A, 21.12.04, p. 5); „acţiunile SIF-urilor” (A, 
16.06.04, p. 7); „preşedinte al CA-ulu:”; „reprezentantul A VAS- 
ului” (A, 15.03.05, p. 6); „o întreagă anchetă a PNA-ului” (A, 
29.07.04, p. 6); „ANL-ului îi fuge pământul de sub case” (A, 
16.09.04, p. 1); „Guvernul dă CEC-ului derogare de la legea 
bancară” (A, 25.03.04, p.:6). 

Modalitatea de marcare a cazului poate exprima — în 
context — valori semantico-stilistice particulare, aşa cum se 
„observă din titlul „Tara /ui PSD” (Z, 16.03.05, p. 1), unde. 
"construcţia genitivală specifică subgenului personal sugerează 
o personificare în registru ironic (de felul celei din expresia 
populară „ţara lui Papurä-Vod&”). 


VII. Dubla calitate morfologică a unor abrevieri care 
pot fi utilizate atât ca substantive, cât şi ca adjective, este. 
condiționată contextual şi asociată (uneori) cu grafii distincte. 

Cele mai elocvente exemple sunt oferite de siglele TV şi 
SF, reprezentând abrevieri cu circulaţie internaţională, pentru 
substantivul feleviziune şi respectiv, adjectivul compus 
ştiinţifico-fantastic. 

e Sigla TV apare: 

(a) cu valoare substantivalä si cu semnificația 
„televiziune” în nume proprii ale unor canale de televiziune: 

(TVRI, TVR2, ProTV, TVR Cultural, BITV, PAX TV, TVRM, 
Digi TV, TV Sport, OTV'%), în denumiri ale emisiunilor 
difuzate de acestea („Jurnal TVR”, „Ştirile TV Sport”, „Apropo 
TV”) precum şi în titulatura unor rubrici din presă ca „Radar 
TV” („NaţionaP); „Cronica TV” („Adevărul”); „Premiere TV” 
(„TeleGândul”) sau a unor publicaţii specializate (,,T}Mania”). 

Ca nume comun, sigla apare scrisă atât cu majuscule, cât 
şi cu minuscule: „emisiuni TV”; „programe TV” (AW 
138/2005, p. 19); „conexiune TV digitală”; „conexiunea 
receptorului TV” (RL, 23.12.04, p. 5); „viitorul post TV al lui 
Becali” (A, 15.12.04, p. 13); „competiție pe tv digitală”; „film 
TV” (AW, 144/2005, p. 6); „suport cablul tv” (IN, 20.04.05, p. 
14); „camere fv (A, 17.12.04, p. 14). 

Cele mai numeroase oscilaţii în ceea ce priveşte grafia 
apar la utilizarea siglei în poziție de atribut: 

— „prezentatoare mw” (A, 17.02.05, p. 6; JN, 26.04.05, p. 
31) — „vedeta TV Florin Călinescu” (A, 21.01.05, p. 4); 

— „canalul mw” (AW, 138/2005, p. 3); „un post w de 
teleshopping” (RL — TL, 52/2004, p. 5) — „canalele 7P” (A, 
18.02.05, p. 4); „posturile TV” (RL, 30.12.04, p. 4). 

Grafia mixtă (cu majusculă şi minusculă) apare exclusiv 
în abrevierea compusă SRIV (Societatea Română de 
Televiziune): „Valentin Nicolau îl acuză pe premier de presiuni 
politice asupra SRTV” (G, 16.05.05, p. 13)". 

(b) cu valoare adjectivală şi cu sensul „televizat”, 
transmis prin televiziune”: „programele TV”; „Adulterul m” 
(A, 2.02.05, p. 4). 

e Sigla SF (absentă din DOOM; şi din MDN) apare: 

(a) cu valoarea adjectivală „ştiinţifico-fantastic(ă)” 
(singura menţionată de DAS: 243 şi MDN: 8491%) în 
numeroase contexte: „un film SF” (RL, 15.11.04, p. 9); 
„romanele SF” (A, 8.01.03, p. 9); „cărţi SF” (RL, 30.12.04, 

p. 9); „poveşti SF” (AW, 118/2004, p. 22); „dramă SF” (AW 
42/2003, p. 9); „scenarii SF” (ReTV, 19.01.05). 

(b) cu valoare substantivală (marcată sau nu prin 
„clasificatori substantivali”): „un SF deja celebru” (N, 
7.03.03. p. 15); „un SF comic” (RL-TL, 50/2004, p. 39); „un 
SF de foarte bună calitate” (AW 138/2005, p. 31); „„SF-ul în 
regia lui George Lukas” („Pro-Cinema”, 4.12.04); „accesoriile 
moderne ale SF-urilor de groază” (AW 38/2003, p.5); 
„amatorii de SF din România” (A, 11.01.04, p. 4); „regizorul 
american s-a exersat în SF” (AW, 23/2003, p. 15). 

Cele două valori pot coexista în acelaşi text: „De ce ai 
scris SF la început?” [...]; „Scriu proză SF sau fantastică [...]” 
(interviu, C, 01.06, p. 10). 

e Alte sigle — româneşti şi străine — cu utilizare de tip 
adjectival (determinativ) apar în următoarele contexte: 

— „fluxul camioanele în regim TIR”; „Sistemul TIR al 
Uniunii Internaţionale a Transporturilor treig P: 

„sectorul traficului TIR” (A, 15.04.05, p. 10)!% | 
| — „Vor fi redeschise dosarele NUP GE ultimii 10 ani” 
(ReTV, 16.04.05); 

— „S-a deschis sezonul nuntilor VIP” (N24 — 31.10.05); 
„Procurorul general al României a făcut referire la încă 22 de 
dosare de corupţie «V.I.Py”; „Au fost doar bilete VIP în jur de 
1500-2000 lire” (ReTV — 2.07. 05); 

— „Specialiştii JT ce vor opera cu acest sistem au la 
dispoziţie o consolă de administrare” (A, 17.08.04, p. 8); 

— „Cuiva care cumpără maşina în leasing nu-i foloseşte 
preţul final, ci tocmai cel CZP (G, 29.11.05, p. 7). 


VIII. Diversitatea funcţiilor sintactice pe care le pot 
îndeplini siglele se demonstrează nu numai în cazul celor 
create în română, ci şi pentru abrevierile împrumutate din 
engleză. 

Astfel, într-un singur articol, pe teme de automobilism, 
intitulat „SUV-urile anului 2006” (G, 20.12.05, p. 10), sigla 
provenită din sintagma engl. Sport Utility Vehicle apare în 
poziţie de: 

— subiect: „Primul SUV sută la sută marca Audi a venit 
târziu pe piață”; | 

— nume predicativ: „Rezultatul este un SUV premium 
rapid ca o rachetă”; 

— atribut substantival genitival: „Testele au fost orientate 
în special pe capacitatea unui SUV de a se descurca în orice 
situație”; | 

— falsă apozifie (atribut substantival genitival sau 
prepozitional): „Constructorii de automobile continuă 
introducerea de noi modele în segmentul SUV [SUV-urilor / de 
SUVI”; 

— complement indirect: „În ultima vreme, la nivel 
mondial a devenit politically incorrect să te orientezi către un 


SUV — în mare parte din cauza creşterii prețului la 
combustibil”. 


IX. Creativitatea publiciştilor este evidenţiată de 
adoptarea unor modele străine care permit siglarea numelor 


proprii de persoane şi utilizarea siglelor ca baze de formare 
a altor cuvinte. 


IX.1. Siglarea numelor proprii de persoane este un 
fenomen recent apărut în presa românească, explicabil — în 
principiu — prin influența engleză!%, deşi el este atestat si în 
franceza actuală, pentru a desemna vedete din lumea 
cinematografiei sau oameni politici”. 

În română sunt abreviate nume formate din trei 
componente, desemnând personalități de notorietate din 
domeniul politicii şi din mass-media. 

Sub aspect funcțional, recurgerea la astfel de sigle era 
rareori întâlnită în texte cu caracter informativ sau în titluri de 
ştiri. Prima motivaţie era, în aceste cazuri, economia de spațiu 
tipografic (la care se pot asocia conotaţii de tip familiar şi / sau 
peiorativ): „C.V.T. [Corneliu Vadim Tudor] zice că nu i s-ar 
pregăti debarcarea” (titlu în RL, 9.12.04, p. 4); „Rabinul 
Andrew Baker despre C.V.7.” (supratitlu în RL, 5.02.04, p. 4); 
„Declaraţia de tip C.V.T. a candidatului PNL - PD la 
preşedinţie [...]” (A, 27.11.04, p. 2); „În primăvara anului 
viitor, faptele de care SOV [Sorin Ovidiu Vântu] este acuzat se 
vor prescrie” (G, 11.11.05, p. 12); „o întâlnire cu tinerii pedişti 
din Bucureşti, convocată de D.IP. [Dan loan Popescu]” 
(ibidem, p. 10). | 

„Oralizarea” acestui tip de sigle apare sporadic în 
discursul informal al unor vorbitori ,,initiati”: „Am fost secretar 
al PSD — aripa CTP [Constantin Titel Petrescu]? (OTV, 
1.02.05). 

Mult mai frecventă este abrevierea numelor proprii în . 

presa cu caracter satiric (gen „Academia Caţavencu”), unde 
impresia de familiaritate este sporită de forma articulată a 
siglei: „În «Adevărul» de vineri, CTP-ul [Cristian Tudor - 
Popescu]? îşi spală multe păcate din campanie”(AC, 
51/2001, p. 5). 

Transcrisă conform rostirii (într-un editorial), sigla | 
accentuează nota de oralitate a textului: „Tinerii care îmi 
întrebau cu reproş cunoştinţele «Ce-are Cetepeu’ cu Mutu?» nu 
aveau nimic de câştigat din asta [...]” (A, 20.10.04, p. 1); „Ca 
ministru de Externe, a jucat ultima dată la dublu cu Hărădău, 
Pescariu şi CeTePeu” (AC, 2/2005, p. 2). 

În cazul siglelor care provin de la numele unor politicieni, 
este evidentă, pe lângă ironie, conotatia depreciativă, 
minimalizatoare: „DIP (Dan loan Popescu) şi-a privatizat 

nepoata”; „Cum au privatizat Năstase si DIP-ul Petrom, numai 
ei ştiu” (AC, 31/2004, p. 19). 

De curând, procedeul tinde să se extindă şi în articole de 
tip informativ (unde -— prin repetare — îşi atenuează 
expresivitatea devenind o simplă convenţie): „Pesediştii Mitrea 
şi DIP şi-au scos la inventar bijuteriile, tablourile şi terenurile” 
(G, 17.05.05, p. 1); „Anchetatorul care ar fi intimidat martorul 
anti-D.I.P — verificat de CSM” (G, 20.08.05, p. 10); „CTP 
negociază [noul ziar] cu Dinescu cu de la un milion de euro în 
sus” (C, 23.03.05, p. 1). 

Ocazional, pot apărea sigle din trei litere, desemnând trei 
referenti distincti reuniți într-un anumit context. Astfel, sigla 
din titlul „Iliescu refuză «reunirea» cu GNM” este decodată în 


articol drept „triumviratul Geonă-Năstase-Mitrea (GNM)” (RL, 
5.05.05, p. 2). 


IX.2. Capacitatea siglelor lexicalizate de a funcționa ca 
baze de formare a altor cuvinte este evidentă, îndeosebi în 
sfera derivării. Modelul urmat este cel al francezei pe care 
româna pare a o surclasa însă sub aspectul varietății noilor 
formaţii lexicale (între care se află şi creaţii de tip ludic, cu 


funcție expresivă) (vezi, în acest volum, capitolul Siglele ca 
bază pentru derivare şi compunere). 


X. Lexicalizarea siglelor poate avea şi consecinţe 
negative, dintre care pot fi semnalăm construcţiile pleonastice 
şi confuziile omonimice (la cele din urmă ne-am referit supra 
VI.2.2.). 

Formulările pleonastice'% — care anulează efectul de 
brevilocventä al abrevierii — implică atât sigle împrumutate, cât 
şi formaţii româneşti. | 

În cazul împrumuturilor, greşeala se poate explica prin 
caracterul netrasparent al siglei, care nu este pusă în relație cu 

formaţia străină pe care abreviază. Se pot da în acest sens 
numeroase exemple din mass-media care denotă necunoasterea 
SN care stă la baza siglei, ignorarea semnificației acesteia sau | 
neglijenta în exprimare: „virusul HIV” (engl. human 
immunodeficiency virus) (A, 19.10.04, p. 11); „postul britanic 
BBC” (engl. British Broadcasting Corporation) (A, 29.1 1.04, p. 
10); „un SOS pentru salvarea Editurii Meridiane” (engl. save 
our souls) (A, 10.01.04, p. 3); „persoanele VIP însoţitoare” 
(engl. very important person) (A, 20.10.93, p..8); „mesaje 
SMS” (engl. short message sent) (IN, 18.12.05, p. 12); „servicii 
SMS” (A, 18.03.05, p. 1); „trenurile TGV” (fr. train à grande 
vitesse) (G, 8.11.05, p. 5); „mesaje MMS” (engl. multimedia 
message system) (JN, 3.01.06, p: 12); „tutela KGB-ului 
sovietic” (ProTV, 15.01.06). 

În mod similar — dar fără scuza necunoașterii etimologiei 
— sigle româneşti de largă circulaţie sunt tratate de vorbitori ca 
neanalizabile şi utilizate în mod mecanic (fără a lua în 
considerare sintagma-bază). Rezultă formulări redundante, în 
care figurează atât sigla, cât şi unul dintre termenii formaţiei 
siglate: „partidele PRM şi PD” (A, 14.03.04, p. 14); „banca 
BRD” (A, 19.11.04, p. 5); ,täränisti PNCTD” (ReTV, 
17.11.05); „regia de electricitate RENEL” (RL, 16.02.96, p. 4); 
„fostul ministru de Interne al MAT’ (G, 4.01.06, p. 12); „Clubul 
FC Argeş” (Fotbal Club) (A, 4.05.99, p. 8); „serviciul 
SMURD” (Serviciul Mobil de Urgenţă Recuperare şi - 
Descarcerare) (ReTV, 3.1 1.04); „Drumul national DN 66” (A, 
16.11.04, p. 5); „dobânzile DEA” (dobândă efectivă anuală) (A, 
7.01.05, p. 5); „pază SPP” (serviciul de pază si protecţie) (A, 
4.01.05, p. 1); „puteri de 305 şi 400 CP” (cal-putere) (A, 
5.12.05, p. 10); „drumul comunal DC 50” (G, 10.11.05, p. 6). 

“O formulare pleonastică specifică denumirilor de firme 
constă în repetarea termenului societate inclus în siglele SC 

(societate comercială), SA (societate pe acţiuni) şi SRL 


(societate cu răspundere limitată): „SC SIND România SRL”; 
„SC Expret SA” (A, 10.12.04, p. 15). 


XI. Productivitatea în continuă creştere a siglärii si 
tendința de răspândire a siglelor în limbajul literar, standard 
(scris, dar şi vorbit) demonstrează faptul că acest tip de 


abreviere răspunde unor necesităţi obiective ale vorbitorilor 
limbii actuale'%. 


Calificarea siglării ca „procedeu la modă” îşi atenuează 
conotatia peiorativă semnificând, mai curând, capacitatea 
limbii române actuale de a-și apropria şi utiliza în mod specific 
un procedeu internațional de formare a cuvintelor. 

Rămâne ca, în viitor, lucrările normative şi cele 
lexicografice să acorde siglelor locul cuvenit. 


NOTE 


1. „La siglaison consiste à abréger une suite de mots qui forme une 
unité sémantique en la suite des initiales des mots qui la composent: chacun 
des mots est ainsi réduit à son initiale; /e sigle est un terme complexe, formé 
des lettres initiales de ses éléments” (Mortureux 1997: 154); definiţii 
similare apar la Calvet (1980: 7) si George (1997: 33). Pitiriciu (2004: 39) 
precizează că neologismul siglă provine din fr. sigle < lat. jur. sigla, plural 
neutru, cu sensul de „semne abreviative”. 


2.Pentru o prezentare detaliată a problemei, vezi Pitiriciu (2004: 
30-49). 

3. În bibliografia românească, această distincție nu are caracter 
consecvent (cf. Ciobanu; Hasan 1970; Avram 1990; DSL: 475); ea apare în 
Stoichitoiu Ichim (2001: 41-42). Pentru definirea în sens larg a siglelor din 
franceză (incluzând şi acronimele), vezi Candel (1992: 139): „ensemble 
constitué par les lettres initiales des mots d’un syntagme ou de certains mots 


d’une syntagme ou encore par un assemblage de lettres ou de syllabes 
initiales des mots ou de certains mots d’un syntagme”. 


196 Adriana Stoichitoiu Ichim — Creativitate lexicală în româna actuală — 


pe Pi Pe e e E E, = 


4, Extinderea procedeului în franceza contemporană (îndeosebi în 
limbajul presei) este considerată de Calvet (1980: 17) o adevărată „revoluţie 
lexicală”; vezi şi George (1997: 33): „Qu'on le veuille. ou non, les sigles 
sont une caracteristique de la langue moderne, au meme titre que les autres 
types d’abréviation”. Importanta acordatä de lingvistii francezi siglärii este 
relevatä si de terminologia domeniului care, începând din 1964, s-a 
îmbogăţit cu o serie de termeni specializați: siglaison, siglite, siglose, sigler, 
siglique, sigle, siglomanie,  siglocratie, siglographie,  siglographe, 
siglographique (apud Tolédano 1992: 57). 

5. Apud Guilbert (1975: 277): I.N.R.I (Jesus Nazareus Rex Judeorum); 
S.P.Q.R (Senatus Populusque Romanus); Pitiriciu (2004: 321-323). 

6. Apud Pitiriciu (2004: 333). | 

7.Iordan (1947: 248-250) considera abrevierile drept ,produse 
lingvistice «comerciale» create din nevoia de a economisi timp şi bani”. 

8.După Mirska (1959: 172-173) toate compusele prin abreviere 
recente aparțin „limbii oficiale” şi se datorează influenţei ruse: UTM, 
UFDR, ARLUS, ADAS. Acest punct de vedere a fost amendat de Avram 
(1995: 4), care precizează că, inclusiv în perioada 1945-1965, pe lângă 
modelele ruseşti dominante, au existat şi influențe din limbi de circulaţie 
internațională (franceză, engleză, germană, italiană, latină). 

9. Pentru istoricul siglelor în română, vezi Ciobanu; Hasan (1970: 
237-240); Pitiriciu (2004: 323-341); ELR: 13. 

10. „Momentul 1990 aduce cu sine schimbări de ordin politic, 
economic şi social reflectate şi la nivelul abrevierilor prin diversitatea 
structurilor şi, mai mult, prin numărul considerabil de sigle [...]. Siglarea, ca 
procedeu cunoaşte o productivitate mare, pe care nu a mai înregistrat-o 
niciodată în istoria sa” (Pitiriciu 2004: 342). Din corpusul de aproximativ 
10 000 de abrevieri analizate, 46,73 % sunt reprezentate de sigle (ibid: 
354). Siglarea este considerată cel mai productiv procedeu abreviativ în 
ELR: 14 şi DSL: 12. 

1]. Vezi sinteza privind stadiul actual al cercetării abrevierilor în 
limba română la Pitiriciu (2004: 18-26). 

12. Vezi Adriana Stoichitoiu Ichim, Abrevierile în româna actuală: 
modă sau necesitate? în volumul Comunicările „Hyperion”, 5, Editura 
Hyperion XXI, Bucureşti, 1996, p. 203-210; Stoichitoiu Ichim (2001: 37- 
52);.(2003); (2005), 

13, Avram (1990: 4) consideră „abrevierile din actualitate” (între 
care include şi siglele) „un rău necesar, justificat prin economia de timp şi 
spaţiu grafic”. a. 

14. „Ce qui nous importe du point de vue de la créativité lexicale, 
c’est la fonction particulière du sigle. I] représente une forme linguistique de 
transition entre l’énoncé syntagmatique et la contraction du mot. À ce titre, 
il n’apparaît pas comme le produit d’une mode linguistique mais comme un 
moment du processus permanent de la communication langagière qui 
combine l’expansion syntaxique et la condensation en unités lexicales” 
(Guilbert 1975: 278); vezi si Candel (1992: 146), care precizează: „La 

_Siglaison, tout comme la dérivation ou la composition, est un processus de 
créativité lexicale, par néologie de forme”. 

15. Vezi Ciobanu; Hasan (1970); Dumitrescu; Surjicov (1987); 
Surjicov (1995). 

16. Vezi Avram (1990). 

17. Dintre principiile functionalismului lingvistic reținem: (a) 
abordarea limbii nu ca un produs finit, ci ca activitate şi ca proces; (b) 
„activitatea de comunicare presupune alegere permanentă din partea 
locutorului; (c) limba este în continuă mişcare şi schimbare (DSL: 228- 
229); o analiză de acest tip este realizată de Pitiriciu (2004: 254-269). 

18. Informaţii teoretice şi practice asupra acestui nou domeniu al 
lexicografiei se găsesc la Tolédano (1995) şi la Candel (1992); a doua 
autoare citată prezintă informaţiile care ar trebui incluse, alături de data 
primei atestări, într-un dicționar de sigle: forma grafică a siglei, transcrierea 
fonetică, genul, sursa siglei, context; domeniu de utilizare; trimiteri la 
echivalente mai vechi sau mai noi; variante grafice ale sursei; relații 
analogice sau sinonimice, traducerea siglei şi / sau a sursei; defintie; 
derivate şi compuse în care apare sigla; originea şi istoria siglei, precizări de 
ordin cultural si enciclopedic. 

19. Vezi, între alții, Désirat; Hordé (1988: 204); Ciobanu; Hasan 
(1970: 163); Avram (1995: 4-5). 

20. Numeroase exemple sunt menţionate de Pitiriciu (2004: 334- 
340); a se vedea şi Ciobanu; Hasan (1970). 

21. Cf. Avram (1995: 3), Stoichitoiu Ichim (2005). 

22. Conform statisticii realizate de Pitiriciu (2004: 290), „ca 
provenienţă, din circa 1000 de abrevieri selectate, 800 sunt create în limba 
română, cu sau fără model străin”. | 


23. Pentru o analizä a siglelor de origine englezä din presa 
românească, vezi Stoichitoiu Ichim (2003). 

24. Se poate face o analogie între tratamentul unor sigle englezeşti 
mai vechi din domeniul tehnic, complet lexicalizate (laser < engl. light 
amplification by stimulated emission of radiation; led < engl. light-emitting 

diode; radar < engl. radio detecting and ranging) şi sigle recente, în curs de 
lexicalizare ca SUV < engl. sport utility vehicle; ATM < engl. automatic 
teller machines [casier automat, maşini de plată automate]; PIN < engl. 
personal identification number. 

25. De reținut că unele dintre siglele din franceză reprezintă calcuri 
după modele englezeşti: fr. SF (atestat în 1970) — după engl. science-fiction; 
fr. OVNI = objet volant nonidentifié (atestat în 1972) — după engl. amer. 
UFO (apud PR: 2381; 1817). 

26. „Considerat de mulţi o «plagă a secolului», acest fenomen este 
un rău necesar, justificat prin economia de timp şi spațiu grafic care se 
obține si care e atât de prețioasă în secolul vitezei. Desigur, răspândirea lui 
depăşeşte sfera necesităţii obiective, ajungând să fie o adevărată modă, dar 
tot internațională” (Avram 1995: 4); reacții ostile la adresa siglelor şi a 
siglării („cette algèbre pesante et barbare”) au fost notate şi în context 
francez de George (1997: 33). 

27. Apud Pitiriciu (2004: 336-337). 

28. Vladimir Volkoff, Manualul corectitudinii politice, Bucureşti, 
Antet, 2001, p. 9-10. 

29. Slama-Cazacu (2000: 90-91); un punct de vedere similar este 
exprimat de Mortureux (1997: 155): „Les manifestations du signifiant 

tendent à obscurcir la motivation des mots contruits par composition: 
l’homonymie des bases et des structures composées efface le caractère + 
compositionnel, donc prédictible du sens”; vezi si Pitiriciu (2004: 262-263): 
„Receptorul, prin aşteptarea unei informaţii suplimentare privitoare la 
decodarea abrevierilor sau a unor indicii care să trimită la realizarea 
decodării, ajunge dependent de emițător, «inferior» acestuia, se simte 
frustrat, ca multi alți indivizi cu un nivel de instruire scăzut, în timp ce 
emițătorul se bucură de superioritate în actul comunicării, prin distanța pe 

care o impune față de receptor.” 

30. Cf. Mortureux (1997: 176-177). ; 

31. Cf. Guilbert (1975: 274); Candel (1992: 140) precizează: „Le 
sigle naît toujours d'un besoin d’abréviation. Son rôle est d'exprimer de 
façon commode une dénomination souvent longue et difficile à exprimer et 
à lire, à prononcer ou à memoriser”. 

32, Cf. Calvet (1980); Candel (1992). 

33. Vezi Candel (1992: 149). 

34. Pentru relația dintre siglă şi „desfăşurarea” ei (fr. 
développement), vezi Martinet (1979: 267); Candel (1992: 146; 149-150); 
Pitiriciu (2004: 257-261). | 

35. Fenomenul a fost semnalat de Surjicov (1995) şi Pitiriciu (2004: 
112-122). 

36. Ignorarea etimologiei omofonelor este cauza unor grafii 
incorecte: „arme de TIR” [în loc de tir < fr. tir „tragere (la țintă) cu o armă 
de foc; sportul tragerii la ţintă” - DN:] (A, 4.01.04, p. 12); “CEC-urile cu 
limită de sumă” [în loc de cec(urile) < engl. check, fr. cheque „ordin de 
plată emis de posesorul unui cont curent către o bancă” : DN] (A, 9.02.94, 
p.2). 

37. Ca soluţie pentru dezambiguizarea omonimiei am înregistrat (cu 


două atestări) acronimul MEdC pentru Ministerul Educaţiei şi Cercetării (A, 
10.01.05, p. 12; G, 17.11.05, p. 1). 


38. Vezi Mortureux (1997: 177). 

39. Conform informaţiilor din mass-media, la înregistrarea oficială a 
Alianţei D.A. s-a stipulat obligaţia utilizării în scris a punctelor pentru a fi 
evitată transmiterea de mesaje electorale subliminale; în discursul 
adversarilor politici am înregistrat rostirea emfatică „alianța de punct a 
punct” (OTV, 24.01.2005). 

40. Vezi Guilbert (1975: 275). 

41. Prezența masivă a siglelor în diverse terminologii ale limbii 
franceze este demonstrată de existența dictionarelor specializate pentru 
domeniile economic, social, ştiinţific, tehnic, medical (pentru o prezentare a 
acestora şi a principiilor siglografiei, vezi Candel 1992). 

42. Calvet (1980: 30) desemnează cele două categorii de abrevieri 
drept „sigles de groupes” (specializate) şi „sigles de tous” (uzuale). 
Determinologizarea siglelor din prima categorie este considerată o 
caracteristică a francezei actuale: , L'utilisation des initiales est loin d’être 
l'apanage des groupes professionels, des associations politiques et 
syndicales, ou de la technologie” (George 1977: 34). Pätrunderea siglelor 
specializate în uzul comun se poate asocia (îndeosebi în cazul celor 
împrumutate) cu o „(re)motivare” prin reconstruirea inexactă a secventei de 

„bază, aşa cum se întâmplă în franceză (si posbil, şi în română) cu abrevierea 
DVD: „On a l'habitude de parler de Digital Video Disc à propos du DVD. 
Cette acception, en vigueur chez certains fabricants, semble être issue d’une 
facilité de langage. DVD signifie en fait: Digital Versatil Disc, c’est à dire 


disque numérique à usage varié, ce qui correspond à la multiplicité de ces 
fonctions” (Mortureux 1997: 176). 


43. Dimitrescu (2004). 
44. Vezi Candel (1992: 146). 

45. Pentru prezentarea detaliatä a aspectelor fonetice, grafice şi 
morfo-sintactice ale lexicalizärii siglelor româneşti, vezi Ciobanu; Hasan 
(1970); Avram (1990); Pană-Dindelegan (1999) şi, îndeosebi, Pitiriciu 
(2004). 

46. Vezi Reinheimer — Râpeanu (1980: 466-467) şi Pitiriciu (204: 
109-112); fenomene similare celor din română sunt desemnate de autori 
francezi drept „glissements s&mantiques” (Candel 1992: 146) sau „emplois 
analogiques ou figures” (Toledano 1995: 65). 

47. Pentru tipologia metonimiei, vezi DSL: 313 — 314. 

48. Mecanismul transferului denumirii implică o etapă intermediară: 
„camioane de tip TZR”; „autobuz al Întreprinderii Regionale de Transporturi 
Auto”; „autobuz al Regiei Autonome de Transport Auto”; „autobuz al 
Regiei Autonome de Transporturi Auto Bucureşti”. 

49. Analogia funcționează şi în cazul derivatelor formate de la 
siglele respective: „SPP-iştii americani” (ibidem). 

50. Referindu-se la avantajele acestui procedeu, Tolédano (1995: 65) 
precizează: „C'est plus parlant, plus concis, ce qui n’est pas pour déplaire 
aux journalistes et c’est aussi ce qui rend leur emploi d’autant plus fréquent 
et leur usage tout à fait courant”. 

51. Diferentierea funcțională apare în articole sau ştiri consacrate 
unor realități americane, unde sigla împrumutată sugerează „culoarea” 
locală („un general de puşcaşi marini USA” — A, 5.02.05, p. 1). - 

52. Sigla englezească este prezentă, în special prin derivatele sale 
ufologie şi ufolog (înregistrate în DCR; şi DN3), care dublează formaţiile 
româneşti ozenologie (DN3) şi ozenist (DCR») | 

53. Vezi Avram (1995: 6). Zafiu (2001: 256) semnalează o funcție 
mai nouă a abrevierilor — „aceea de a reduce din efectul de saturație produs 
de expresiile la modă, de a dinamita clişeul. Calea cea mai sigură este şarja 


cea so 

54. Cf. PCR — „pile, cunoştinţe şi relaţii”; TBC — „tutun, băutură, : 
cafea”; OZN — „O zeamă neidentificată” (Stoichitoiu — Ichim 2001: 127). 

55. Parodierea sloganului publicitar pentru detergentul omonim 
sporeşte efectul comic. EIP 

56. Cele două titluri se referă la comportamentul violent în trafic al : 
unor angajaţi ai SPP. i 

57. Articolul cu acest titlu parodiat are ca subiect licitaţiile trucate de 
combustibil pentru Centrala Electro-Termică laşi. 

58. Sub acest titlu sunt reunite opinii pro şi contra existenţei OZN- 
urilor, formulate în manieră (auto)persiflantă. 

59. Fenomenul este semnalat şi de Pitiriciu (2004: 362): „Structurile 
atât de diferite ale abrevierilor, uzul şi tradiția sunt elemente care 
influențează ortografia abrevierilor şi fac dificilă, dacă nu chiar imposibilă, 
normarea .abrevierilor”;, observaţii asemănătoare face, pentru: limba 
franceză, Candel (1992: 145): „Quand il s’agit de données contemporaines, 
l’usage n'est pas toujours établi et les normes n’ont pas toujours été fixées”. 

60. Cf. Avram (1990); Pitiriciu (2004). 

61. Vezi DOOM:: XLIII: „Se pot scrie cu sau fără punct între 
literele componente abrevierile compuse din mai multe inițiale majuscule 
(A CIA EA /AAOTE ACE. CY ICE TON G % Oln Uid dd a VEINE 
actualmente se preferă scrierea fără puncte despärtitoare: SUA, UNESCO. 
Unele abrevieri (împrumutate ca atare şi care au dobândit statut de cuvinte) 
se scriu întotdeauna fără punct: HIV, SIDA”. Vezi, în acelaşi sens, Pitiriciu 
(2004: 239): „În limba română contemporană există tendința de a se renunța 
la punct, adoptându-se o grafie mai simplă, după modelul limbilor de 
circulaţie”. 

62. Procedeul este semnalat în franceza actuală de George (1997: 
35): „Le caractère ludique de la siglaison se révèle également sous une autre 
forme: les sigles à prononciation disjointe sont parfois ortographiés suivant 
leur prononciation” (între exemple se află vécé şi zévé, transcrise alfabetic şi 
în grafia românească: „magazinul de veceuri, chiuvete şi boilere” — A, 
13.11.04, p. 2; „apariţii în stilul inconfundabil [al lui C.T. Popescu] pe reve” 
— AC, 49/2004, p. 5). 

63. „Un rapport dialectique s’est établi entre le graphique et l’oral à 
mesure que se sont diffusés les sigles dans tous les domains et qu’ils sont 
entrés comme signes linguistiques dans la pratique du langage [...]. Mieux 
l’ensemble lettrique est intégré au langage sous la forme du mot phonétique, 
plus la motivation syntagmatique initiale disparaît. Et on peut ainsi 
considérer que la siglaison offre un moyen de créer une nouvelle matière 

phonique, de nouvelles bases de dérivation” (Guilbert 1975: 275). 

64. Vezi Stoichiţoiu Ichim (2003) şi Pitiriciu (2004: 194-195; 212). 
Se cuvine remarcată atenția acordată de autorii DOOM, siglelor 
împrumutate din engleză și normării uzului acestora. 

65. DOOM, înregistrează numai această rostire (mai frecventă în 
epoca actuală); Ciobanu; Hasan (1970: 158) indică ambele variante de 

pronunțare: „Prescurtarea S.O.S. (= engl. save our souls — „salvaţi sufletele 
noastre”) se citeşte în limba noastră atât esoes, ca în engleză sau franceză, 
de unde a fost probabil împrumutată, cât şi seose.” - 

66. Vezi Ciobanu; Hasan (1970: 157-158); Avram (1990); 
Stoichitoiu Ichim (2001: 48); Pitiriciu (2004: 212-215). 

67. Cf. Martinet (1979: 226); Candel (1992: 148) menţionează „la 
lecture épelée”, „la lecture acronymique” et „la prononciation mixte”, 
subliniind, totodată, caracterul imprecis al normelor. „Il reste difficile de 
dégager une norme, et on souhaiterait pouvoir enregistrer les usages. Des 
enquêtes sont nécessaires auprès des spécialistes utilisateurs de ces sigles à 
l'oral”). 

68. Rene alte exemple, vezi DAS. 

69. Din prezentarea problematicii acronimelor la Stoichitoiu Ichim 
(2001: 41-42) si Pitiriciu (2004: 44) retinem aici faptul cä acest tip de 
abrevieri — compuse din silabele initiale ale cuvintelor dintr-un grup 
sintactic stabil (Romavia, Asirom, Uniter, Romtelecom) — prezintă o unică 
modalitate de lectură (cea cursivă, ca un cuvânt obişnuit). 

70. Vezi secțiunea referitoare la omonimia siglelor, supra VI.2.2. 

71. Omonimia este „exploatată? în contextele următoare: „Ca 
ridicolul să fie absolut, dna Simion Chris neagă totul: A.7.A.C.(ă) şi fugi 
este o tactică într-adevăr consacrată, dar de un absurd dizgratios, ce n-are 
nici o legătură cu [Eugen] Ionescu”; „Nu este o strategie a 4.7.4.C.-ului de 
a promova spectacolul meu în defavoarea spectacolului lui Felix Alexa” (A, 

15.04.05, p. 4). 

72. O analiză detaliată a problemelor de fonetică si ortoepie privind 
siglele este realizată — din perspectiva corespondenței dintre literă şi sunet — 
de Pitiriciu (2004: 185-216). 

73. Vezi supra, nota 66. Opinia generală este că „abrevierile literale ` 
ideale sunt cele care permit lectura legată, datorită succesiunii de litere care 
reprezintă consoane şi vocale sau consoane asociabile în grupuri de pu br, 
rl, sc, spl? (Avram 1995:5). 

74. Cf. Ciobanu; Hasan (1970: 157). 

75. Ibidem. du 

76. Pitiriciu (2004: 186-192) inventariază literele bi-, tri- şi 
tetravalente folosite în abrevieri. 

77. Varianta [chefere] — considerată „mod de rostire mai vechi” 
(Ciobanu; Hasan: 1970: 158) este extrem de rară în prezent (fiind folosită 
mai ales de persoane în vârstă, cu instrucție redusă). 

78. Aceasta este rostirea recomandată în DOOM»: 552. 

79. În exprimarea neîngrijită are loc reducerea hiatului, ajungându- 
se la rostirile [dom] şi [dicot] (cf. cooperativă [coperativä], UE [ue], fiind 
posibilă prin mutarea accentului). 

80. Candel (1992: 148) precizează modul de realizare a pronunțării 
mixte în franceză: „Les premières lettres du sigle seraient épelées, suivies 
d’une lecture acronymique de la suite de la dénomination”. 

81. Explicatia se gäseste la Reinheimer — Râpeanu (1980: 466), care 
citează exemple din epoca respectivă: ceareu < CAR (Casa de Ajutor 
Reciproc), ceapeu < CAP (Cooperativa Agricolă de Producție); geaseu < 
GAS (Gospodärie Agricolä de Stat). 

82. Cf. Guilbert (1975: 275): ,L’adoption de l’une ou de l’autre 
forme [lettrique ou syllabique] peut correspondre à des connotations 
diverses de familiarité ou de distanciation”. 

83. Pentru alte exemple, vezi supra. ; 

84. Fac excepţie locuţiunile pronominale de politeţe (MS, IPS, PF) 
şi unele împrumuturi (OK — adjectiv şi adverb; SOS — valoare verbală în 
contexte ca „SOS. Filarmonica de Stat «Transilvaniay!” (G, 19.11.05, p. 7). 

85. Vezi Panä-Dindelegan (1999: 120-121); cele două tendințe 
menţionate determină particularitätile flexionare ale mai multor subclase 
substantivale foarte noi: xenisme (cuvinte aloglote), termeni de specialitate, 
compuse create prin abreviere [subl. ns], formaţii obținute prin 

„ conversiune, nume proprii devenite comune (prin antonomază, metaforă sau 
metonimie). 

86. Cf. Pană-Dindelegan (1999: 126). 

87. Cf. Ciobanu; Hasan (1970: 161). 

88. Vezi Gutu-Romalo (2005: 246): „Influenţa reciprocă între cele 
două variante literare ale limbii este un fenomen firesc şi continuu. Ceea ce 
caracterizează sub acest aspect momentul actual (spre deosebire de cele 
anterioare) este presiunea oralului asupra scrisului”, 

89. Cf. Calvet (1980: 100); Guilbert (1975: 276-277). 

90. În lingvistica românească, termenul — preluat din bibliografia 
franceză — a fost introdus de Pitiriciu (2004: 40): „Siglemul este principalul 
element siglic, de care depind alte elemente siglice [părți componenete ale 

siglei]; el trimite la o anumită categorie onomasiologică.” 

91. Ciobanu; Hasan; Avram; Reinheimer — Râpeanu (apud Pitiriciu 
2004: 145-146). aa 

92. Unii autori (Avram; Reinheimer-Râpeanu) atribuie statutul de 
gen masculin (sau masculin-neutru) siglelor care pot fi articulate şi declinate 
la singular asemeni substantivelor comune (Pitiriciu 2004: 246). 

93. Cf. Pitiriciu (2004: 146-148), care se referă la criteriile formal şi 


funcţional; în opinia noastră, o formulare mai adecvată ar fi criteriul 
semantic-funcfional. l 

94, Vezi Pană-Dindelegan (1999: 122-123); Ciobanu; Hasan (1970: 
160), Stoichitoiu Ichim (2001: 46). Desinenta -wri este indicată de DOOM, 
pentru pluralul siglelor cu statut de nume comune, indiferent de etimologia 
lor (TVA-uri, ONG-uri, OZN-uri, CV-uri, SOS-uri, LP-uri, IQ-uri, CD-uri, 
VIP-uri), 

95. Vezi şi cazul altor sigle ieşite din uz odată cu adoptarea monedei 
euro: DM „marca germană”, FRF „francul francez”, JTL „lira italiană” 
(Stoichitoiu Ichim 2001; 43). 

96. Formaţii sintetice obținute de la acest tip de sigle prin ataşarea 
flectivului -uri au caracter cu totul ocazional în varianta literară a limbii: 
„valoare depăşită cu 1,7 RONI pe acţiune” (ReTV, 21.11.05). Tendinţa de 
marcare explicită a opoziţiei singular / plural explică apariţia în limbajul 
popular, colocvial — a unui plural de la numele monedei europene: „Atât 
cântăreții de calibru, cât şi cei de duzină au muncit pe rupte în noaptea 
Anului Nou în speranța că 2006 o să-i prindă cu buzunarele doldora de 
euroi. Însă foarte multi au rămas exact cum erau: săraci cu duhul!” (JN, 
3.01.06, p. 30). 

97. Procedeul a fost semnalat de Ciobanu; Hasan (1970: 161); Pană 
Dindelegan (1999: 120-121). 

98. Vezi şi Pitiriciu (2004: 150-151). 

99. Deşi consideră că „invariabilitatea şi procedeele analitice sunt 
preferate de clasa compuselor prin abreviere”, Pană Dindelegan (1999: 121) 
semnalează existența unor construcţii paralele: „Nu o dată, procedeele 
analitice apar în variaţie liberă cu cele sintetice, uneori în cuprinsul aceluiaşi 
articol” (ibidem). i 

100. Fenomenul este semnalat pentru limba română de Ciobanu; 
Hasan (1970: 162); Stoichitoiu Ichim (2001: 47); Pitiriciu (2004: 153), iar 
pentru franceză de Guilbert (1975: 276) şi Tolédano (1995: 65), care 
consideră „la simple fonction épithète ou de mise en apposition extrâment 
fréquente dans le cadre des sigles”. 

101. Cf. Panä Dindelegan (1999: 125): „Unei tendințe de utilizare 
invariabilă şi analitică i se opune, în ultima vreme, mai ales în limbajul 
presei, dar şi ăn limbajele politic, financiar şi economico-administrativ, în 
limbajul tehnic, în cel al informaticii etc., o tendință puternică de revenire la 
flexiunea sintetică. Este o formă cultă de contracarare a unei tendinţe 
puternic populare de realizare analitică a cazurilor”. 

„102. Cu titlu de excepție, am întâlnit si grafiile B/Tv, Prima Tv, 
Naţional Tv, Realitatea Tv (alături de TVR Cultural şi OTV) (N, 27.12.04, 


p::12): 

103. De reţinut că sigla SRTv, reprezentând denumirea oficială a 
instituției, este puternic concurată de sigla consacrată TVR, atât în contexte 
neutre din punct de vedere stilistic („activitatea TVR”; „conducerea TVR”; 
„actualul Consiliu de Administraţie al TVR” — A, 8.02.05, p. 10), cât şi în 
enunfuri conotate peiorativ: „TVR dacă täcea, filosoafă rămânea” (A, 
28.09.04, p.7). 

104. În mod surprinzător, MDN: 849 consideră adjectivul ştiinţifico- 
fantastic o creaţie internă, pe teren românesc (< ştiinţific + fantastic), deşi el 
este, în opinia noastră, un calc lexical de structură cu etimologie multiplă. 

105. În acelaşi articol apar ca sinonime valorile substantivale (,,T/R- 
urile româneşti”, „camioanele de TIR”). 

106. Este binecunoscută uşurinţa cu care engleza americană creează 
abrevieri la nume de metropole (NY = New York, LA = Los Angeles) sau de 
personalități (JFK = John F. Kennedy); ultima circulă şi în presa 
românească pentru a-l desemna pe fostul preşedinte american („asasinarea 
preşedintelui JFK” — „TV Mania”, 52/2004, p. 56), dar şi aeroportul din 
New York sau alte instituții care îi poartă numele („Centrul Medical JFK 
din Edison, New Jersey” — G, 4.07.05, p. 9). 

107. George (1977: 35) citează ca exemple din franceză siglele BB 
(Brigitte Bardot), VGE (Valéry Giscard d’Estaing); J-J S-S (Jean-Jacques 
Servan Schreiber, „baptisé «homme-sigle»”). 

108. Fenomenul a fost semnalat de Avram (1995: 4); Stoichitoiu 
Ichim (2001: 49); Pitiriciu (2004: 141-142). 

109. Vezi Mortureux (1997: 154): „Les sigle et les acronymes 
offrent de possibilités infinies [subl. ns.] pour baptiser de nouveaux 
organismes, de nouveaux produits; ils leur assurent un nom qui cumule les 
avantages de la motivation (celle de la séquence de base, à sens plus ou 


moins compositionnel) et de la lexicalisation par sa conformité aux modèles 
répandus”. 

Siglele ca bază 
pentru derivare si compunere 


I. Precizări preliminare 


Capacitatea siglelor de a da naştere — prin derivare şi 
compunere — unor noi formaţii lexicale este considerată, de 
majoritatea cercetătorilor’ ca o dovadă peremptorie a 
lexicalizării şi, implicit, a impunerii lor în vocabularul unei 
limbi cu statut de lexeme simple (a căror temă este 
neanalizabilăY. 

= Deşi formaţiile lexicale de acest tip au circulaţie limitată 
(fiind specifice discursului publicistic cu tematică politico- 
administrativă) şi durată de viaţă relativ redusă (ca şi siglele- 
bază), ele demonstrează creativitatea vorbitorilor şi capacitatea 


românei actuale de a adopta modele internaționale de formare a 
cuvintelor. 


II. Scurt istoric 


II.1. În bibliografia românească anterioară anului 1990, 
capacitatea siglelor de a da naştere la noi formaţii lexicale este 
tratată sumar, fiind menţionate exclusiv derivate sufixale 
realizate după modele străine. 

Cele mai vechi sunt înregistrate în perioada interbelică: 
ceferist (< CFR); petetist (< PTT = Poştă, Telegraf, Telefon); 

setebist (< STB = Societatea de Tramvaie Bucureşti); feterist 
(< TTR = tânăr [în stagiul militar cu] termen redus); aserecist 
(< ASRC = Asociaţia Studenţilor Români Creştini). 

După al doilea război mondial — în condiţiile înmulțirii 
compuselor siglate din limba oficială — sub influenţa limbii 
ruse, apar derivate de la denumiri de instituții şi organizaţii 
politice: ufemist (< UTM = Uniunea Tineretului Muncitor); 
pemerist (< PMR = Partidul Muncitoresc Român), semetist (< 
SMT = Stațiune de Maşini şi Tractoare)”. În deceniile 
următoare, pe lângă substituirea unor nume de agent prin altele, 
ca urmare a modificării siglelor-sursă (wfemist prin utecist < 
UTC, pemerist prin pecerist < PCR) continuă formarea 
derivatelor în —ist, printre cele mai cunoscute fiind: Z C.R.A.L.- 
ist (< I.C.R.A.L. = Intreprinderea de Construcţii, Reparaţii şi 
Administrație Locativă), onetist (< ONT = Oficiul Naţional de 
Turism), ojetist (< OJT = Oficiul Judeatean de Turism), ifebist 
(< ITB = Intreprinderea de Aransport Bucureşti), acerist (< 
ACR = Automobil Clubul Român). 


IL2. Creşterea spectaculoasă a numărului de sigle care 
desemnează partide, organizații şi asociaţii apărute după 1989 
a condus la apariţia unui mare număr de cuvinte formate de la 
abrevierile cu cea mai mare frecvenţă în uzul ultimilor 15 ani. 

Sub aspectul productivităţii, pe primul loc rămâne 
derivarea sufixală (remarcându-se diversificarea tipurilor de 
sufixe , atât din punct de vedere morfologic, cât şi semantic); 
ca re ale perioadei postdecembriste, pot fi semnalate 
formaţiile prefixate şi compusele care implică prezenţa unei 
sigle româneşti sau străine. 

Dictionarele de neologisme apărute după 1990 oferă o 
imagine incompletă asupra fenomenului. DCR: include 9 
derivate de la sigla FSN < Frontul Salvării Nationale (între care 

predomină creaţiile ocazionale, conotate Sent fesenar, 
Jesenea, feseniadä, fesenie, Fesenilà, feseniot, fesenism, 
fesenire, feseniza), la care se adaugă câteva formaţii sufixate 
(PAC-ist < Partidul Alianţei Civice, SPP-ist < Serviciul de 
Pază şi Protecţie) sau compuse (ozenist < OZN = obiect 
zburător neidentificat; ufonaut < engl. UFO = Unidentified 
Flying Object). MDTA: 26 — 27 înregistrează două derivate | 
sufixale de la sigle ieşite din uz odată cu prăbuşirea regimului 
comunist: ceceist (< CC = Comitetul Central [al PCR]); ceist 
(angajat al serviciului C.I. = Controlul informaţiei [din 
Securitate]. Acelaşi dicționar include derivate cu caracter 
ironic şi depreciativ de la siglele FSN (vezi supra) şi PCR, 
selectate din presa anilor '90. Între formaţiile ad-hoc, create 
prin analogie cu numele unor personaje fantastice (Flämänzilà, 
Setilă) se remarcă derivatele Pecerilă (< PCR) şi Fesenilă (< 
FSN), a căror expresivitate, de tip popular, se datorează 
substituirii sufixului de agent -ist (neutru din punct de vedere 
stilistic) prin depreciativul hiperbolizant -i/a° 

Un număr mult mai mare de creaţii cu baze siglate apare 
în articole şi studii consacrate dinamicii interne a lexicului 
actual”. Faptul că majoritatea noilor formaţii lexicale pornesc 
de la sigle care desemnează organizaţii politice confirmă 
„tendinţa de politizare a vocabularului”, semnalată — explicit 
sau implicit — de cercetători. 


IL3. Deşi ,moda” siglării în română este frecvent 
considerată (mai ales după 1990) un rezultat al influenţei 
anglo-americane, modelul derivatelor şi compuselor româneşti 
cu baze siglate este, în realitate, cel francez. 

Faptul este justificat istoric, deoarece primele derivate 
sufixale sunt atestate în franceză încă de la început secolului 
XX. De atunci, numărul lor a continuat să crească şi să se 

diversifice sub aspect semantic!!, fără ca influenţa engleză să 
aibă un rol semnificativ în acest proces!?. 

Rolul decisiv al modelului francez este evidenţiat în 
română de preponderența .derivării sufixale şi de tipologia 
derivatelor, deşi inventarul afixelor productive pe teren 
românesc este mai redus decât cel din franceză ~. 

Sub aspect morfologic, formaţiile lexicale provenite de la 
sigle sunt, în proporţie covârşitoare, substantive şi adjective 
(obţinute, de regulă, prin conversiune), numărul verbelor 
utilizate ca atare fiind nesemnificativ ”. 

Asimilarea în uz a unor derivate de la baze siglate este 
dovedită de posibilitatea adjectivelor de acest tip de a exprima 
— ocazional — categoria comparatiei: „Dâmbovița, Vrancea şi 
Giurgiu [sunt] cele mai pesediste judeţe” (A, 23.06.04, p. 2). 


III. Derivarea progresivă 


III.1. Sufixarea 


III.1.1. În româna actuală, ca şi în franceză!5, cel mai 
productiv afix este sufixul international —ist, care formează: 
nume de agent (desemnând pe membrii unei organizaţii) si 
adjective (care exprimă apartenența sau calificarea): pedist, 
peremist, udemerist (A, 18.12.04, p. 2); „troica pesedisto- 
peremisto-puristă” (A, 22.12.04, p. 3). 

Sufixul în discuție apare asociat unor sigle străine în 
formaţii împrumutate sau create pe teren românesc: 

— din engleză: „40 % dintre /T-isti au fost angajaţi prin 
intermediul Internetului” (ReTV, 26.05. 05); „generația PR- 
istilor de azi” (JN, 20.04.05, p. 9); 

— din rusă: „De fapt, kaghebiştii speră să îl convingă să 
nu se mai întoarcă în lumea liberă” (AW, 144/2005, p. 8); 
„teoriile KGB-iste emise de Bukowski” (A, 25.06.04, p. 3); 

— din germană: „[filmul] dezvăluie noi laturi ale 
copleşitorului său talent în rolul SS-istului frământat de 
remușcări” (AW, 107/2004, p. 10). 

Sub aspect onomasiologic, între derivatele sufixale în 
-ist formate pe teren românesc, ponderea cea mai mare revine 
numelor de agent şi adjectivelor din sfera politică (vezi infra). 

Pe lângă acestea, trebuie menţionate cele care 
desemnează: 

= œ angajații unei instituții din domeniul administraţiei, 
mass-media etc. )IS: 

— „ŞI străzile Iliada şi Lespezi din acelaşi cartier au fost 
stricate de adepisti [ADP = Administraţia Domeniului Public] 
când s-au băgat apa şi gazul” (G, 11.05.05, p. 2); 

— „„«Să fie ca la Oscaruri» ar fi vrut emtiviştii să scoată 
din premiile Muzicale MTV [= post de televiziune cu profil 
muzical] România 2004” (N, 24.05.04, p. 9); 

— „vedetele feveriste [< TVR]? (AC, 52/2004, p. 10); 
„cenzorii teverişti”” (AC, 50/2004, p. 19); „noii ciocoi feveristi” 
(AC, 28/2004, p. 18); „scheci teverist” (IN, 3.01.06, p. 30); 

— „procurorii şi judecătorii cesemisti [< CSM = Consiliul : 
Superior al Magistraturii]” (IN, 16.12.05, p. 4); 

— şoferul reatebist [< RATB = Regia Autonomă de 
Transport Bucureşti]” (G, 19.05.05, p. 16); 

e membrii unor organizații sau asociaţii: 

— AGVPS-istii [AGVPS = Asociația Generală a 
Vânătorilor şi Pescarilor Sportivi] lui Năstase dau cu bâta-n 
baltă şi cu ameninţarea în ziarişti” (AC 32/2004, p. 22); 

— „Au ajuns la concluzia că n-au mai fost aşa de multi 
«misişti» [MISA = Mişcarea pentru Integrare Spirituală în 


Absolut] de pe vremea când Guru Bivolaru îi integra în natură” 
(G, 14.11.05, p. 2); 


DU? Adriana Stoichifoiu Ichim — Creativitate lexicală în româna actuală 


— „ritmul consultărilor cu parlamentarii şi cu ONG-iști:” 
(G, 86.06.05, p. 12). 


II].1.2. Privită în dinamica sa, grafia derivatelor în -ist 
evoluează, de regulă, de la forma (semi)canonică a abrevierii 
(sigla scrisă cu majuscule, dar fără puncte, legată prin cratimă 
de sufix) spre forma lexicalizată (în care, siglei transcrise cu 
litere mici, conform citirii alfabetice, i se ataşează direct 
afixul)!”. 

Prima situație!’ poate fi ilustrată prin numeroase exemple 
din presa de la începutul anilor ’90: „disidența PAC-istă” (A, 
5.07.93, p. 1); „primar PDAR-isf” (A, 3.03.94, p. 1); „grupul 
foştilor PNL-işti” (A, 8.06.93, p. 5); „micii comercianţi — 
SRL-isti, chioşcari sau tarabagii” (A, 6.05.94, p. 10). 

În prezent, această manieră de scriere se întâlneşte la: 

— derivatele recente (care nu s-au impus încă în uz): 
„UCM-iştii [UCM = Uniunea Civică Maghiară] Snan la 
. forum” (G, 18.06.05, p. 4); A 

— derivate de la sigle ieşite din uz (pentru a facilita 
decodarea, prin relationarea derivatului cu baza): „Letonia vrea - 
să-i repatrieze pe foştii KGB-işti” (RL, 13.05.05, p. 9); „S-au 
înfruptat din specialităţile PNTCD-iste chiar susţinătorii 
PSD-ului şi ai Alianţei” (A, 10.11.04, p.2); 

— derivate de la sigle specializate (cu caracter tehnic si . 
circulație restrânsă): ZMM-isti [membri ai Consiliului pentru 
IMM) (RL, 9.12.04, p. 14); APAPS-isti [funcţionari ai 
Autorităţii pentru Administrarea Participantilor. Statului] (A, 
7.08.01, p. 12); OPC-isti [angajaţi ai Organizaţiei pentru 
Protecţia Consumatorului] (A, 10.08.04, p. 3); CNA-isti 
[membri ai Consiliului Naţional al Audiovizualului] (AC, 
51/2004, p. 22). 

De regulă, în cazul siglelor intrate în uzul general, 
derivatele sunt asimilate numelor comune, fiind scrise cu litere 
mici şi fără cratimä: 

— „Declaraţiile prezidenţiale îi încaieră pe pedisti si 
penelişti” (A, 16.09.05, p. 1); 

— „Raportul de forte între facțiunile pesediste se 
reechilibrează” (G, 16.11.05, p. 1); 


— „aceeaşi supermeserie protevistă [< ProTV]? (G, 
16.07.05, p. 1); 


— ,Tebecistii [bolnavii de TBC] de azi, aviarii de mâine” 
(G, 16.01.06, p. 12); 

— „Dorel Sandor a fost cadru didactic de nădejde [...] la 
Centrul de Perfecţionare a Cadrelor (CEPECA) peceriste, 
pentru ca după Revoluţie să sară în barca fesenistă” (A, 
17.01.05, p. 12); 

— [T. Băsescu] a oferit o soluție solomonică în härtuiala 
SRI — CNSAS: să intre pereche la dosare câte un sereist şi un 
ceneasist, fiecare cu cheia lui” (A, 17.01.05, p.1); 

— „Peperemistul Lupoi şi-a pus trese de liberal” (G, 
20.05.05, p. 5). 

În cazul siglei cu finală consonatică, la fel ca în 
franceză ”, aceasta este citită cursiv (prin sincopa vocalei [e]), 
fiind urmată de sufixul cu inițială vocalică (—ist, dar şi —ism, 
—iza, —ime etc.): pesedist (nu* pesedeist), sepepist (nu* 
sepepeist). 

Posibilitatea dublei lecturi a Si pls Baa duce la variante 
grafice: „Monica Macovei a incriminat ca ong-istă abuzurile în 
cazul MISA — Bivolaru” (G, 11.01.06, p. 1); „ONG-iştii” (A, 
27.09.04, p. 13); „anticorupția oengistă” (A, 18.03.05, p. 1); 
„Irina Zlătescu e oengist sadea” (AC, 2/2005, p. 16). 

Pentru siglele de origine străină sau cele româneşti mai 
puțin cunoscute, grafia conformă citirii alfabetice poate crea 

dificultăți de recunoaştere a bazei şi, implicit, de înţelegere a 
derivatului: 

— „VJ-ii emtivisti [de la MTV = post de televiziune cu. 
profil muzical)” (N, 24.05.04, p. 9)”, 

— „Cei 500 de amärâti din [blocul] peşteră au ajuns să 
facă mişto de anelisti [locatari în blocurile construite prin ANL 
= Agenţia Naţională pentru Locuinte]” (A, 10.12.04, p. 13); 

— „«În ultimii ani, partidul a fost supus la experimente 
[...]», pretind oferemistii [membrii Organizaţiei de Tineret a 
Partidului „România Mare”] în comunicat” (G, 30.05.05, 
p. 12); 

— „„ţărăniştii pepecedisti [de la noua denumire a PNŢCD > 
PPCD „Partidul Popular Creştin — Democrat”] cu Ciuhandu-n 
frunte” (G, 4.06.05, p.4). 

Grafiile paralele — care coexistă uneori chiar în acelaşi 
articol — reflectă tendința de lexicalizare a noilor formaţii: 
SPP-iştii — sepepiştii (A, 8.07.04, p. 3); PD-ist — pedist (A, 

. 12.06.04, p. 2; G, 12.07.05, p. 16); PSD-isti — pesedistii (G, ~ 
19.08.05, p. 4); PUR-istii — puristii (C, 12.05.05, p. 19). 

Oscilaţiile de acest tip — semnalate, în timp, de 
cercetătorii români? — se menţin, atât la nume de agent, cât si 
la adjective din sfera politică, în ciuda frecvenței lor în mass- 
media actuală: i 

— „preşedintele PSD-ist al Consiliului Judeţean Vrancea” 
(G, 10.11.05, p. 16) — „tinerii pesedisti” (G, 2.09.05, p. 4); 

— „România PSD-istă” (RL, 1.04.04, p. 8) — „judecătorii 
constitutionali pesedişti” (G, 17.11.05, p. 1); 

— „doi PRM-isti şi un PD-ist” — „peremiştii combinagii 
din teritoriu”; „alianța cu pediștii” (A, 12.06.04, p. 2); 

— „guvernul CDR-ist din perioada '96-2000” (G, 
10.08.05, p. 3) — „imaturul executiv cederisf” (G, 15.08.05, 
p. 4); 

— înfocatul PRM-isP' —  „peremistul înfocat” (G, 
19.12.05, p. 10); 


— „tineretul ANL-ist” — „aneliştii” (A, 10.12.04, p. 13; G, 
10.12.04, p. 13) 

— „PNL-istul Dinu Patriciu este cel mai bogat politician 
care figurează în Top 300” (A, 10.11.04, p. 12) — „penelistul 
Paul Victor Dobre” (A, 28.04.04, p. 3). 

În mod neaşteptat, grafia oscilantă este întâlnită şi în 
cazul unor derivate de la sigle mai vechi: CAP-isti (N, 
13.04.05, p. 7) — ceapisti (G, 13.07.05, p. 12); CFR-isti — 
ceferist (A, 26.10.04, p. 11); ORL-ist UN — „Jurnalul de 
sănătate”, 3.01.06, p. 3 — orelist (MDN: 618); TIR-ist UN, 
28.02.04, p. 41) — tirişti (G, 9.05.05, p. 11). 

Ultimul exemplu citat pune în evidență un risc al scrierii 
cu minuscule: omonimia derivatelor în —ist stabilită în acest caz 
între tiristit [şoferii de TIR)” (G, 9.05.05, p. 11) si tiristii 
[sportivi care practică tirul]: „Ieri, de la ora 19, au plecat la 


Atena înotători, judoka, firistii şi jucătorii de tenis de masă” 
(A, 9.08.04, p. 10). 


Numărul relativ redus al adjectivelor derivate se explică 
prin capacitatea siglelor de a funcţiona ca adjective 
invariabile, în cadrul unor construcții eliptice de tip apozitiv, 
similare celor din franceza actuală”. 

În această categorie se înscriu sigle străine şi româneşti 
care indică proveniența, apartenența sau profesia: „vilele VIP” 
(A, 16.06.97, p. 1); „ofițeri NATO”, „rachetele NATO” (A, 
11.04.99, p. 1); „standarde NATO” (AS LOS, pe TROY: 
„primarii PSD” (A, 21.06.04, p. 4); „filiala PRM Covasna” (A, 
14.05.04, p. 15); „fostul demnitar PCR”; „spiritul CPUN 
[< Consiliul Provizoriu de Unitate Naţională]” (A, 21.04.04, 
p. 10); „depunători FNI [< Fondul National de Investiţii]? 
(A, 18.12.04, p. 1); „construcţii ANL [< Agenţia Naţională 

pentru Locuinţe)” (G, 10.11.05, p. 16); „premiile CRP 
[< Clubul Român de Presă]” (A, 28.02.05, p. 1); „ultima gală a 
premiantilor UAP [< Uniunea Artiştilor Plastici]” (A, 17.09.04, 
pnoy. 

Posibilitatea de exprimare a funcției atributive prin 
adjectivul derivat sau prin sigla-sursă a acestuia constituie un 
avantaj, deoarece permite evitarea repetitiilor supărătoare (în 
multe texte de presă, cele două construcţii sinonime 
alternează); 

— „preşedintele udemerist Marko Bela” — „preşedintele 
UDMR” (A, 18.12.04, p. 2), „subprefect UDMR-ist” (A, 
10.0" 05%5#bb); | | 

— „performanţa setesiştilor” — „şefii STS”? [< Serviciul de 
Telecomunicaţii Speciale] (A, 5.01.05, p. 10); 

— penelistul Jon Olteanu” — „primarul PNL din 
Herculane” (A, 13.12.04, p. 16); | 

— „pesedistul Ion Solcanu” — „senatorul PSD Doru loan 
„ Tărăcilă” (A, 27.05.04, p. 3); P 

— „troica pesedisto-peremisto-puristă” — „trilaterală PSD- 
PRM-PUR” (A, 22.12.04, p. 3). 


IIL.1.3. Alte sufixe productive în mass-media actuală 

e- Sufixul —ism formează derivate substantivale 
desemnând — în funcție de context — în mod neutru sau ironic . 
doctrina proprie formațiilor politice reprezentate prin sigle: 

— „Guvernul — convertit la pesedism” (titlul de editorial — 
G,4907.05, p. 1); 

— „Suspectate de pesedism, SIF-urile au scăzut” (ReTV, 
14.12.04); 

— „Lecţia de pesedism ştiinţific” (AC, 23/2004, p. 14); 

— „14 ani de fesenism” (AC, 25/2004, D'PTX 

TE | | 
— „morbul cederismului, combinaţie de fariseism, 
talibanism şi prostie pură” (A, 21.12.2004, p. 1); 
„Ungureanu a ‘fost un star al utecismului şi 


uasecerismului, membru de perspectivă al CC al UTC” (G, 
11.05.05, p. 1). 


+  Sufixul -ime dă naştere unor derivate cu sens colectiv, 
conotate peiorativ: 
— „Două autocare încărcate ochi cu toată pesedimea de la 
Bucureşti au «acostat» ieri după-amiază pe malul lacului 
Bascov din județul Argeş” (G, 9.09.05, p. 10). 


e Sufixul verbal -iza — foarte productiv în ultimul 
deceniu: — nu se ataşează unor baze de tip siglă decât în cazuri 
izolate, dând naştere la verbe reflexive cu valoare eventivă 
(„Discursul lui Traian Băsescu s-a peremizat [< PRM]5, el 
preluând teme şi formulări care amintesc mai degrabă de 
mesajele lui C. V. Tudor” — A, 22.11.04, p. 3) sau unor verbe 
active, conotate peiorativ (,,«Libertatea» fesenizează [< FSN] şi 
prin faptul că nu spune persoanelor pe nume”; „Au fesenizat cu 
înverşunare” — apud DCR; : 107). 

In schimb, afixul respectiv apare frecvent în structura 
unor substantive derivate cu sufixul -izare26, ŞI, mai rar, a unor 
adjective participiale conţinând sufixul -izat, formate de la 
sigle reprezentând nume de formaţiuni politice, fără ca verbul 
corespunzător să fie atestat. Derivatele nominale realizează o 
importantă economie de mijloace de exprimare, păstrând 
totodată valoarea factitivă (cauzală) a presupusului verb, aşa 
cum reiese din următoarele contexte: 

— „Schimbarea puterii a bulversat, întotdeauna, 
Administraţia publică locală, fiecare dintre guverne fiind 
preocupat să-şi pună propriii oameni în teritoriu şi să-i zboare 
din funcții pe cei vechi. Aşa s-au născut conceptele de 

pedeserizare [< PDSR], cederizare [< CDR] şi, apoi, 
pesedizare [< PSD] (A, 25.02.05, p. 1); 

— „Efect al migraţiei politice, Galaţiul a ajuns pe primul 
loc în țară la pesedizare” (A, 20.03.04, p. 3); 

— „Autoritatea Electorală, pesedizată înainte de a se naşte 
[prin desemnarea ca preşedinte a unui membru PSD)” (RL, 
6.05.04, p. 3). 


I]I.2. Prefixarea 

Se realizează, în principal, cu afixul anti-: „votul 
anti- PSD” (A, 24.12.04, p. 2); „mesaje anti-PSD” (A, 6.09.04, 
p. 12); „raportul Păunescu anti-TVR” (A, 28.09.04, p. 7); 
„campanie anti-FMP” (A, 18.05.94, p. 1); „seringă anti-SIDA” 
(RL, 29.01.04, p. 6); „pilula anti-SIDA4” (ReTV, 21.12.04); 
„Asociaţia Română Anti-SIDA4” (C, 20.05.05, p. 2). 

Mai rar, apar şi alte prefixe: 

— „opțiune politică pro-PSD” (AC, 52/2004, p. 28); „un 
„text pro-MISA al lui Patapievici” (A, 21.01.05, p. 10); „Ei cer- 

„Alianţei să acționeze proUE” (N24 — 31.08.05); 

— „Super- VIP-uri din lumea show-biz-ului” (A, 11.04. 99, 
p. 4); „un super-OZN” (AC, 50/2004, p. 5); | 

— „Emil Tocaci (ex-PNI) şi Paul Ghitiu (ex-UFD)” (AC, 
37/2004, p. 32); „fiul deputatului ex-PRM” (G, 16.01.06, p. 11). 


IV. Compunerea 


Derivatele de la sigle au capacitatea de a forma compuse 
între ele sau cu alte categorii de termeni (primari): 
| — „Este o crimă împotriva umanităţii ce s-a întâmplat în 
oraşul acesta, a spus printre altele bossul /epefistoperemist [< 
LPF = Liga Profesionistă de Fotbal; PRM = Partidul România 
Mare], susținut din sală de o plenig impresionată a mărimilor 
din fotbal” (A, 21.04.04, p. 2}; 

— „Năstase, Voiculescu şi Geoană au mârâit demonstrativ 
la Băsescu cu în fața publicului pesedisto-purist [< PSD = 
Partidul Social-Democrat; PUR = Partidul Umanist Român]” 
(A, 11.10.04, p. 1); 

— „Faza a doua a războiului peperemisto-peremist [< 
PPRM = Partidul Popular România Mare; PRM = Partidul 
România Mare] a început” (G, 2.06.05, p. 5); 

— „Compromisul juridic pesedisto-udemerist [< PSD; 
UDMR) inacceptabil pentru aliați” (G, 14.07.05, p. 4); 

— „Multă vreme, pentru regimul iliesciano-pesedist, ea 
[corupţia] nu a existat” (G, 8.11.05, p. 1). 


V. Alte procedee 


Cele mai interesante — sub aspectul complexității — sunt 
formaţiile parasintetice — realizate prin derivare şi compunere 
de la baze tip siglă: 

— „Instanţele române nu au legalizat, în 1996, Partidul 
Comuniştilor (Nepeceristi}” (A, 4.02.05, p. 1); 

— „Ar fi fost inoportună introducerea Parchetului General 
pe lista instituţiilor care trebuie depesedizate” (ReTV, 4.11.05); 

— „El [Traian Băsescu] a fost cel care a lansat, la 
începutul anului ideea depesederizării la vârful Parlamentului” 

(G, 16.11.05, p. 1); 
l — „Emil Boc apreciază ca necesară accelerarea 
depesedizării instituțiilor statului” (N, 24 — 7.11.05); 

— „Puseul antipesedist al lui C. V. Tudor a fost stins în 
şedinţa de după-amiază a Biroului Permanent al PRM” (A, 
12.06.04, p. 2); 

— „prelungirea peste măsură a ședinței grupurilor pro- 
C.S.I.-ste [Comunitatea Statelor Independente, desprinse din 
fosta URSS)” (A, 7.08.94, p. 1); 

— „„Antipesedismul a fost ideologia dominantă a Alianţei 
D.A.” (Pro Cinema, 16.11.05); „„Antipesedismul nu ţine loc de 
bunăstare” (ReTV, 27.12.05). 

Formaţii parasintetice cu valori ironice, peiorative apar 
în următoarele contexte: 

— „Fiecare ar trebui să se uite la responsabilitätile care i- 
au revenit. Unele le-au revenit liberalilor care au păstrat 
superpesedisti care au făcut superrele” (G, 5.11.05, p. 4); 

— „Vremea istericalelor profeseniste, profedeseniste, 
propedeseriste, de fapt forme de adoratie buimacă pentru 
Zâmbatul de la Cotroceni, s-a dus” (A, 30.11.04, p. 1); 

— „Ion Cristoiu a scris prefața la carte în inconfundabilul 
său stil postutecist” (AC, 23/2004, p. 30). 


VI. Aspecte funcţionale 


VI.1. Dinamica formațiilor lexicale cu baze-siglä 

„urmează evoluţiile abrevierilor respective, ştiut fiind că acest. 

tip de creaţii lexicale are, în general, o durată de viaţă limitată 
de conditionäri extralingvistice (referentiale). 

e În mod curent, derivatele ies din uz o dată cu sigla — 
bază, după dispariţia referentului acesteia (formațiunea politică 
sau instituţia respectivă). Cităm — din presa anilor '90 — câteva 
asemenea exemple: | | 

— „14 peunerişti [PUNR = Partidul Unităţii Naţionale : 
Române] — pentru moţiune” (A, 30.06.94, p. 2); 

— „Paciştii [PAC = Partidul Alianţei Civice] s-au 
îndreptat spre Operă” (A, 24.04.93, p. 2); | 

— „celălalt UFD-ist [UFD = Uniunea Forţelor de 
Dreapta]” (AC, 4/2005, p. 2); 

— „Meleşecanu şi aperistii [APR = Alianţa pentru 
România] lui” (A, 13.01.05, p. 1); 

— „Prietenii icralişti [< ICRAL = Întreprinderea de 
Construcţii, Reparaţii şi Administrare Locativă] ai conducerii 
AFI sunt şi primii care identifică locuințele proprietate a 
primăriei rămase libere” (G, 20.12.05, p. 3); 

e Mai interesantă este situația derivatelor de la sigle 
ieşite din uz odată cu prăbuşirea regimului comunist, care 
reapar în mass-media actuală cu funcție evaluativă în contexte 
ironice, cu trimitere la clişeele „limbii de lemn”: | 

— Mai ales după moarte, Che Guevara a devenit un 
simbol al unor idealuri» aruncă utecistul-sef [< UTC = Uniunea 
Tineretului Comunist] un truism de inestimabilă valoare 
universală, cu paharul de sangria în mână, la «reuniunea 
tovărăşească» a TSD [= Tineretul Social Democrat)” (G, 
2.09.05, p. 19%; 

— „La masa prezidiului, asemeni unui utecist de nădejde, 
junele purist Codruţ Sereş zâmbea încrezător în viitorul de aur” 
(A, 22.12.04, p. 3); 

— „Peceristul de ieri [< PCR = Partidul Comunist 
Român], räsfätatul de azi” (EM, 27/1993, p. 7); 

— „Cum surful poate fi practicat acum nu doar la Miami 
Beach, ci şi pe uliţă la Adunaţii Copăceni, e de aşteptat ca 
băieţii din Top 300, cu meclele lor de ceapisti [< CAP = 
cooperativă agricolă de producţie] ratati, chiar să se întoarcă în 
- havuzul părintesc” (G, 13.07.05, p. 12); 

| — „Cosmin Guşă l-a acuzat pe Boc de limbaj UASCR-ist 
tip «Scânteiay»” (ReTV, 10.02.05); 
— „facilităţi pentru noii CAP-işti” (A, 17.11.04, p. 7%. 


VI.2. Discursul mass-media recurge frecvent — pentru 


evitarea repetitiilor supărătoare — la sinonimia termenilor 
formați de la baze siglate“. 

Sunt implicate, aproape exclusiv, derivate din domeniul 
politic şi, mult mai rar, din altele (administrativ, medical etc.), 
condiția fiind ca acestea să aibă o circulaţie extinsă, atât în 
presa scrisă, cât şi în cea „vorbită” (radio, televiziune). 


VI.2.1. Sinon rte absolutä se stabileste între: 

e  derivatul sufixal şi sigla-bază utilizată ca determinant 
(apozitie): 

— peneliştii — „membri ai PNL” (A, 19.07.04, p. 3); 

— SPP-istii — „angajaţi SPP” (A, 28.02.05, p. 1) şi 
„agenţii SPP” (G, 9.10.05, p. 4); 

— ONG-iştii — „reprezentanţii ONG” (A, 27.09.04, p. 13); 

— „pesediştii gălăţeni” — „politicienii PSD” (A, 18.01.05, 
p. 2); 

e  derivatul sufixal al unei sigle şi un alt termen sau 
sintagmă care desemnează acelaşi referent: 

— puriştii — umaniştii (A, 7.01.04, p. 1); 

~ tesedistii — „tinerii pesediști” (A, 29.03.04, p. 3); 
tesedistii — „tineretul social-democrat” (G, 2.09.05, p. 1); 

— misiştii — „yoghinii de la MISA” (G, 14.11.05, p. 2); 

— sidosul — „bolnav de SIDA” — seropozitivul (A, 9.10. 04, 
p. 5); 

e un derivat sau compus format pe teren românesc şi 
altul împrumutat: 

— sidos-sidaic (< fr. sidaïque — talk-show, ReTV, 
2244067 

— ozenolog (< OZN) — ufolog (< UFO) (DCR>). 


VI.2.2. Sinonimia aproximativă se realizează 
contextual, pe baza unor echivalente stabilite la nivelul uzului 
şi al mentalului colectiv (care nu coincid integral cu valorile 
denotativ-refentiale ale termenilor respectivi): 

— „instituțiile pesedizate” = „instituțiile politizate de 
PSD” (ReTV — 7.11.05); 


— „fost sereist” = „fost ofiţer de informaţii” (A, 10.02.04). 


VI.3. Capacitatea siglelor de a funcționa ca baze de 
formare a cuvintelor se evidentiatä si de creatiile ocazionale 
(multe cu caracter ludic3!), prezente în presa postdecembristă. 

În cazul lor, funcția referentialä este secundară, pe primul 


plan fiind funcţia expresivă, subordonată intentiilor satirice ale 
publicistului"? 


VI.3.1. Caracterul efemer si conjunctural al 
respectivelor creaţii lexicale se explică prin ieşirea din uz a 
bazelor care, în majoritate, desemnează partide sau instituţii 
implicate în viața politică. 

Deloc întâmplător, cele mai multe formaţii expresive, 
conotate peiorativ, provin de la sigla FSN (Frontul Salvării 
Nationale), pentru care DCR>: 170 înregistrează: fesenar, 
fesenea, feseniadă, fesenie, Fesenilä, feseniot, fesenire, 
Jeseniza. La acestea se pot adăuga: fesenar, fesenariot, 
feseneală, fesenel, fesenec, feseni, fesenică, fesenistă SE 


VI.3.2. Conform mutatiilor intervenite pe scena politică 
românească, în presa anilor 2004-2005 productivitatea cea mai 
mare revine siglei PSD (de la care se formează numeroase 
derivate), urmată — la mare distanţă — de PD, SPP şi SRI. 

e Majoritatea efectelor stilistice se realizează prin 
derivate diminutivale de tip popular, colocvial, conotate 
depreciativ: 

„Sâmbătă s-a făcut serbare pentru tinerii PSD, 
pesedei“, mai scurt spus” (EZ, 29.03.04, p. 27); 

— „Un pesedel mai mic în grad [de la primăria sătească] a 

sărit cu gura la noi” (ReTV, 16.07.05); 

— „Fericitul cuplu de pesedei divorțează” (ştire sub titlul 
„Baronii [PSD] se repliază, odraslele lor divorțează”) (AC, 
27/2004, p. 19); | 

— „Planul pesedel era subtil ca o bâtă” (AC, 22/2004, p. 3); 

— „Profesorul Dan Voiculescu se dă zmeul zmeilor 
amenințând că dacă liberalii şi pedeii [membrii PD] nu-i vor 
îndeplini trei dorinti, el îşi ia jucăriile şi se retrage cu partidutul 
în boscheti” (G, 12.08.05, p. 12). 


o În derivatele ocazionale cu caracter satiric se recunosc 
modele de formarea cuvintelor de diverse tipuri: 

— popular: „Urechişti Securității [practică] interceptarea 
elegantă şi fără microfon a oricărui telefon vrea muşchii lui 
Sereilă™” (AC, 51/2004, p. 2); 

— familiar / argotic: „Cum era pe vremuri Năstase un 
adevărat Oengicä Contra” (AC, 41/2004, p. 13) ; „Vom arapa 
si de apevisti, adică «armata pe viatä»” (Ant 1, 23.10.05); 

— cult / livresc: „După sepepiada“ de la Putna, IPS- 
Pimen, Arhiepiscopul Sucevei şi Rădăuţilor, îi acuză dur pe 
Iliescu şi Năstase” (A, 12.07.05, p; 1); „Homo pesedeis”, noua 
specie, este un cyborg cu piese de Oltcit, cu conştiinţa 
formatată pe lăcomie şi aroganță ca sistem de operare” (AC, 
20/2004, p. 32). | 


VI.3.3. Mai rar, se întâlnesc şi creații glumete realizate ` 
prin compunere, după modelul vechi şi popular (a) sau după 
cele actuale, vehiculate de mass-media (b); 

(a) „Dacă în țara lui Pesede-Vodă justiţia funcţionează 
cum ştim, mai există şi CEDO” (RL, 3.11.04, p. 3); 

(b) „Noul subprefect de Gorj e pe cale să ajungă cel mai 
liberal fedesenisiperemistpesedist” — AC, 4/2005, p. 17 (efectul 
umoristic generat de sonoritatea rebarbativă a „compusului” 

ae a o a a N N II 


este sporit, în acest caz, de asocierea paradoxală a unor termeni 
incompatibili din punct de vedere politic); 

— „ocupantul ne-FSNFDSNPDSRPSD al jiltului de primar 
al Braşovului” (AC, 24/2004, p. 17); 

— „AGA-manii societăţilor falimentare — plătiţi din banii 
societăţilor cu profit” (A, 27.02.96, p. 8); „Noi oportunități 
pentru foştii agamani” (A, 15.05.097, p. 2) (după modelul — 
uşor de recunoscut — al unor împrumuturi ca businessman sau 
al unor creaţii româneşti cu sufixoidul -man: vitezoman, 
toxicoman); 

— „Vara asta se poartă NATO [...] Frenezia i-a apucat si 
pe oamenii politici ai zilei, nu numai pe cei de rând, atingându- 
se câteodată accente hilare ale acestei NATOmanii” (A, 15.05. 
97, p. 29%. 


VII. Lexicalizarea siglelor consacrate prin frecvenţă şi 
răspândire în uzul actual este evidențiată prin constituirea 
familiilor de cuvinte“!, al căror inventar variază de la 2-3 până 
la 33 formaţii componente”?. 

Apartenența celor mai productive baze la domeniul 
politic confirmă constatarea privind „politizarea” accentuată a 
discursului jurnalistic post-decembrist?. 

În cazul unor formaţiuni politice mai putin mediatizate 
(datorită ponderii lor sau duratei de viață reduse), familiile 
- lexicale sunt compuse din 3-4 termeni (între care se află, 

obligatoriu, numele de agent, adjectivul, numele doctrinei ŞI, 
eventual, verbul sau abstractul verbal corespunzător): CDR-ist, 
cederist(ă), cederism, cederiza. 

La polul opus, se află siglele PDSR şi PSD (reprezentând 
denumiri succesive ale aceluiaşi referent), a căror 
productivitate în mass-media actuală se manifestă atât în planul 
denotativ-referential, cât şi în cel expresiv. 

În ciuda inerentelor „efemeride lexicale”, familiile de 
cuvinte cu baze de tip siglă ilustrează pe de o parte capacitatea 
românei actuale de a asimila procedee internaţionale de formare. 
a cuvintelor, iar pe de altă parte creativitatea locutorilor instruiți 
(îndeosebi a celor din publicistică şi politică). 


NOTE 


1.„„Le processus de consécration du sigle comme mot noveau este 
d'essence socio-linguistique puisqu'il résulte de sa diffusion dans la 
communauté avec les transformations phonétiques qu’elle entraîne; mais il 
est aussi linguistique quand le sigle se transforme en base de dérivation 
suffixale” (Guilbert 1975: 276); opinii similare se gäsesc în Désirat; Hordé 
(1988: 203); Pitiriciu (2004: 315); Stoichitoiu Ichim (2001: 47) ş.a. 

2. Vezi DSL: 287: 

3. Vezi Iordan (1947: 248). 

4. Vezi Mirska (1959: 172). 

5. Vezi Reinheiner-Râpeanu (1980: 466). |: 

6.MDTA: 104-106 („Scurta poveste a lui Securilă, Pecerilă şi 
Fesenilă”). 

7. Preda (1992; 1993); Stoichitoiu Ichim (2001: 47-48); Pitiriciu 
(2004: 304-306). pe 

8. Preda (1992: 487). 

9. Pitiriciu (2004: 303-320). 

10. După George (1997: 40), tecefiste (< Touring Club de France) si 
uvefiste (< Union Vélocipédique de France) datează din anul 1901, iar . 
cegetiste (< Confédération Générale du Travail), din 1908. 

11. Vezi, între alţii, Martinet (1979: 266), Mitterand (1965: 67), 
Guilbert (1975: 276), Désirat-Hordé (1988: 203-204), Picone (1996: 331- 
332) şi, îndeosebi, George (1977). 

12. Cf. Picone (1996: 333-334): „For the parallel phenomenon [the 
creation of derivates from abbreviations] in English — the use of 
abbreviations and acronyms as stems — has very low productivity [subl. ns.]. 
This proves further evidence that French is following its own trajectory in 
lexicogenetic innovation.” 

13. Cf. George (1997: 36-39); un caz elocvent este cel al siglei 
SIDA, care a dat nastere în francezä la 25 de formatii lexicale, printre care 
sidatique, sidaique, sidateux / -euse, sidéen(ne), sidien(ne), sidologue, 
sidatorium (Picone 1996: 332-333), în timp ce în românä dispunem de 
numai doi termeni — unul livresc (sidaic — împrumutat din franceză — ReTV, 
22.11.05) şi altul popular (sidos — format prin analogie cu tuberculos: 
„Poate fi sigur un părinte că în clasă nu au mai rămas copii seropozitivi 
după ce a fost alungat «sidosul»?” — A, 9.10.04, p. 5). 

14. Statistica realizată de Pitiriciu (2004: 313) relevă circa 120 de 
substantive, 75 de adjective, 6 verbe, 2 locuţiuni pronominale, 1 adverb. 

15. Vezi George (1997: 39); Désirat-Hordé (1988: 203); Calvet 
(1980: 104). Pitiriciu (2004: 308-309) observă că „ultimul deceniu al 
secolului nostru este o perioadă de creştere spectaculoasă a numărului 
deacronimicelor în —ist, sufix international, deosebit de productiv” (ist este 
înregistrat în peste 50 de derivate în uz, fiind urmat la mare distanță de —ism 
şi —izare, în câte 3 derivate). 

16. Cf. derivate mai vechi formate de la siglele CFR, CAP ş.a.: 
„moşnegi în baston, cu scurte de CFR-ist, rămase în spinare de prin '70” (A, 
13.12.04, p. 9); ,CAP-isti pensionati înainte de '90” (A, 2.08.93, p. 4). 

17. De reţinut că lingvistii francezi citați în notele anterioare nu iau 
în considerare decât derivatele din a doua categorie menţionată de noi, fie 
că este vorba despre „sigles à prononciation intégrée” (otaniste < OTAN) 
sau despre „sigles à prononciation alphabétique” (cédétiste < CDT — 
Confédération française démocratique du travail). 

18. Pitiriciu (2004: 317) consideră că „în general, trecerea de la 
numele proprii la cele comune se face printr-o formă grafică intermediară.” 

19. Cf. George (1977: 39); pentru limba română, fenomenul este 
menţionat de Pitiriciu (2004: 318). | 

20. Cf. forma MTV-ist (A, 30.04.05, p. 5), în care se recunoaste cu 
uşurinţă sigla-bază. 

| 21. Cf. „site-ul ANL-istilor” (IN, 19.04.05, p. 13). 

22. Vezi Stoichitoiu Ichim (2001: 49); Pitiriciu (2004: 317-318). 

23. Vezi Calvet (1980: 276); Guilbert (1975: 276); George (1977: 
40). Pentru limba română, vezi Stoichiţoiu Ichim (2001: 47) si Pitiriciu 
(2004: 175), după care, în situații de tipul „liderii CDR” avem de-a face cu 
false apoziții reprezentând, în realitate, atribute substantivale genitivale sau 
prepozitionale. 

24. Vezi Cunitä (2003). 

25. Cu aceeaşi valoare eventivă se poate utiliza şi un verb în —i: 
» Vadimstii se pesedesc”[trec în PSD)” (AC, 25/2004, p. 3). 

26. Corespondentul său din franceză este —-isation: démerepisation 
[< MRP = Mouvement Républicain Populaire]; oranisation [< OTAN = 
Organisation du traité de l’ Atlantique du nord] (George 1977: 39). 

27. Titlul articolului din care provine citatul este „Dumitru 
Dragomir, de la Liga Profesionistă de Fotbal la mişcarea politică de 
amatori” (A, 21.04.04, p. 2). 

28. La nivelul editorialului (intitulat „Uteceul pesedist se bate pe 
burtă cu Che Guevara” — G, 2.09.05, p. 1) se instituie o relație de sinonimie 
cu tentă ironică între trei sintagme utilizate pentru desemnarea aceluiaşi 
referent: (a) „şeful tineretului social-democrat”, (b) „şeful TSD” şi (c) 
„utecistul-şef”. Se observă că (a) şi (b) sunt sinonime totale (în plan 
referential-ideologic şi lingvistic), în timp ce relația lor cu (c) este strict 
condiţionată, atât ideologic, cât şi contextual. 

29. În ştirea cu acest titlu, se precizează: „Iniţiativa deputaţilor PSD 
prevede mai multe facilități pentru agricultorii care vor consimti să-şi 
readucă terenurile din cadrul unei cooperative” (A, 17.11.04, p.7). 

30. Vezi şi Pitiriciu (2004: 316-317), care semnalează următoarele 
serii sinonimice: ufolog-ozenolog; ufologie-ozenologie; agagiu-agaist- 
agaman; feseni-feseniza. y 

| 31. Fenomenul — neabordat de autori străini — a fost semnalat (cu 
exemplificări din presa românească postdecembristă) de Dorin Uritescu 
(MDTA); Mioara Avram (apud Pitiriciu 2004: 305); Stoichiţoiu Ichim 
(2001: 49-50); Zafiu (2001: 256); Pitiriciu (2004: 314-316). 

32. Referindu-se, în general la creaţiile lexicale cu caracter ludic 
înregistrate în presa „Epocii de tranziție”, Slama-Cazacu (2000: 41) 
precizează: „Ipoteza mea este că această abundență de inovații lexicale, cu 
caracter umoristic, pe de o parte marchează triumful subit al libertäfii care 
vrea să includă şi limbajul; iar pe de altă parte, marchează manifestări de ` 
nonconformism, dar şi de satiră, de ironie, batjocorire a celor despre care se 
consideră că trebuie să fie persiflati, ca atestare si a criticii social-politice şi, 
de ce nu, cultural-literare, lingvistice.” 

33. Apud Pitiriciu (2004: 316); aceeaşi autoare observa — la data 
redactării cărții — productivitatea foarte ridicată a siglei FSN (cu cea mai 
bogată familie lexicală, cuprinzând 25 de cuvinte derivate cu ajutorul a 22 
de sufixe), în timp ce sigla PDSR î înregistra numai 6 derivate cu sufixe. 

34. Termenul pare format prin analogie cu modele existente în 
limbajul familiar înainte de 1990: ceausel „copil (nedorit) născut după 

decretul lui Ceauşescu din 1966 conform căruia femeile trebuiau să aibă 
minimum 4 copii” (DCR: 60) şi sinonimul său decrefel (DCR=: 81); pentru 
conotatiile peiorative ale sufixelor diminutivale, vezi şi alte exemple citate 
de Pitiriciu (2004: 314) ca peunerel, Fesenică, Fesenuţă, SRIcă, alături de 
augmentative ca pedeseroi, Fesenoi, Afesenoaie. 

35. Sufixul hiperbolizant —i/ă (decupat din numele unor personaje 
fantastice binecunoscute, ca Serilă, Flămânzilă, Gerilă, Ochilă) este atestat, 
cu aceeaşi valoare depreciativă, în creații expresive din anii '90 ca Securilă, 
Pecerilă, Fesenilă (MDTA: 104). 

36. Formaţia lexicală umoristică (de tipul mot-valise) este rezultatul 
contaminatiei dintre sigla ONG [oenge] şi argotismul Gică Contra (articolul 
cu titlul respectiv se referă la opiniile lui Adrian Năstase despre ONG-uri). 
Alte exemple de contaminatii cu intenţii ironice se găsesc la Pitiriciu (2004: 
315): Teverac (< TVR + Everac); AGA — Tărăcilă, fesenilizare (< FSN + 
senil); kagheboi [KGB + boi / boy]. 

37. Vezi si derivatul pepecist „student care se prezintă nepregătit la 
examen, sperând într-un concurs de împrejurări favorabil” [< ppe = „poate 
pică ceva”] (Zafiu 2001: 256). 

38. Termenul — format prin analogie cu mineriadă — se referă la 
măsurile exagerate luate de SPP pentru protejarea personalităţilor politice 
participante la comemorarea lui Ştefan cel Mare de la Mănăstirea Putna. 

39. Cf. sintagma latinească homo sapiens, vezi şi alte creaţii 
similare, citate de  Pitiriciu (2004: 316): (Homo)  Feseneus, 
(Homo)Fesenesticus. 

40. Alte exemple de compuse cu afixoide, care parodiază 
compunerea „savantă”, se găsesc la Pitiriciu (2004: 311): criprofesenist, 
neofesenist, neoutecism, ozenolog, ufolog, ozenaut, ufonaut. 

41. Fenomenul (limitat la derivare) este semnalat pentru franceza 
actuală de Guilbert (1975: 276): „Un paradigme dérivationnel peut même 
s’instituer à partir d’un sigle fonctionnant comme nom.” 

42. Referindu-se la productivitatea abrevierilor, Pitiriciu (2004: 315- 
316) constata că majoritatea dau naştere la două, trei sau patru formaţii 
derivate sau compuse; cele mai bogate familii lexicale au ca baze, siglele 
FSN (33 cuvinte) PDSR (9), AGA (7). 


43. Vezi, între alţii, Preda (1993: 487); Pitiriciu (2004: 305); 
Stoichitoiu Ichim (2001). z 

Vechi si nou în domeniul conversiunii 


I. Consideraţii generale 


I. 1. Trecerea unui cuvânt dintr-o clasă morfologică sau 
lexico-gramaticală în alta, fără ataşare de afixe (cum se 
întâmplă în cazul derivării propriu-zise) este desemnată prin 
diverse denumiri: schimbarea valorii (categoriei / clasei) 
gramaticale / morfologice, derivare improprie, schimbare a 
funcției gramaticale, conversiune. 

„În cele ce urmează vom folosi termenul conversiune pe 
care îl socotim mai potrivit, datorită simplităţii sale, 
caracterului international (cf. engl. conversion, fr. conversion) 


şi semnificației mai cuprinzătoare (prin includerea aspectelor 
lexico-semantice). 


I.2. În majoritatea lucrărilor de lingvistică româneşti, 
conversiunea este considerată un procedeu gramatical 
(morfosintactic sau, în exclusivitate, sintactic)!. 


Trecerea de la o parte de vorbire la alta este marcată pe 
două planuri: 


1.2.1. morfologic 


a) prin preluarea mărcilor flexionare (dacă este vorba 
de o parte de vorbire flexibilă): Binele făcut aproapelui nu se 


uită (substantivizarea adverbelor bine şi aproape prin articol şi 
mărci de caz); 

b) prin invariabilitate (dacă noua clasă este neflexibilä): 
Ei vorbesc clar. Ea doarme bustean (adjectivul şi substantivul 
îşi pierd caracterul flexionar prin adverbializare); 


1.2.2. sintactic — prin distribuția “în contexte 
„diagnostice” (specifice) pentru noua clasă şi, implicit, 
asumarea funcţiilor acesteia: glas frumos (cf. voce frumoasă) 
— cântă frumos (adjectivul, la forma-tip de masculin singular, 
se adverbializează în calitate de determinant al verbului, cu 
funcţie de complement cireumstantial de mod). 

Pentru lexicologii francezi, conversiunea este un 
procedeu complex, sintactico-semantic, având drept rezultat 
apariția unor noi. unități lexicale autonome atât din punct de 
vedere sintactic, cât şi semantic”. Reţinem precizarea că 
mutatiile semantice asociate schimbării categoriei gramaticale 
sunt de natură intralexematică, afectând nivelul cel mai abstract 
al semnificației”. 


1.3. În opinia noastră, cercetarea conversiunii din limba 


A v . . x.» vw . v . Q {v + A 
“actuală implică o dublă perspectivă: descriptivă, vizând 


tipologia şi mecanismele conversiunii, aşa cum apar ele în. 
bibliografia românească şi funcțională (privind dinamica 
procedeului, reflectată în mass-media). 

Tipologia conversiunii se realizează în funcţie de clasa 
morfologică în care se încadrează noul cuvânt. În română, . 
principalele procedee — care au dovedit în timp o productivitate 
constantă — sunt substantivizarea,  adjectivizarea şi 
adverbializarea. Se observă o' similitudine evidentă cu situaţia 
din franceza contemporană, unde principalele tipuri de 
conversiune sunt considerate substantivizarea adjectivului, 
adjectivizarea substantivului, substantivizarea verbului şi 
adverbializarea adjectivului; la acestea, se adaugă 
transformarea numelor proprii în nume comune (antonomaza) . 

Substantivizarea constă din trecerea oricărei părți de 
vorbire în clasa numelui, ceea ce implică schimbări 
morfologice (preluarea + comportamentului  flexionar al 
substantivului, variabil în funcție de caz şi determinare), 
sintactice (contextualizări specifice substantivului şi asumarea 
funcțiilor de subiect, obiect direct etc.) şi, mai rar, semantice 
(adăugarea valorii de denumire a unor referenti individuali sau 
clase de referenţi). 

Între mărcile - flexionare, rolul determinant în 
substantivizarea diverselor părți de vorbire revine 
„Clasificatorilor substantivali”: articolul enclitic, desinenţa 
— uri de neutru plural şi desinenţa — o de vocativ feminin”. 

Se pot substantiviza următoarele părţi de vorbire: 

a) adjectivul calificativ: tânărul / un tânăr / cel tânăr, 
preacuviosul; verzii „ecologiştii”; roşie (< pătlăgea roşie); 
anonimă (< scrisoare anonimă); tiroidă (< glanda tiroidă); 
imperativul (< modul imperativ). 

Conversiunea adjectivului a reprezentat, de-a lungul 
timpului, principala modalitate  gramaticalizatä de 
substantivizare. O statistică realizată în anul 1958, a evidențiat 
6183: de adjective pentru care „Dicționarul limbii române 
moderne” nu indică valoarea substantivalăt. Procedeul este, în 
continuare, foarte productiv, atât în limbajul standard, cât si în 
argou, deși se pot face unele distincții privind procedeele 
utilizate. De exemplu, substantivizarea cu ajutorul articolului 
demonstrativ (adjectival) este „Simţită” astăzi ca învechită, 
fiind asociată cu nume de personalități istorice (Stefan cel 
Mare, Mircea cel Bătrân) sau — în registru parodic — cu formule 
consacrate în „limbajul de lemn” pentru desemnarea lui N. 
Ceauşescu: „La 16 ani de la despărțirea de Cel bun, Cel mare, 
Cel viteaz, istoria a făcut dreptate” (G, 20 06.05, p. 10). 

b) numeralul: cardinal (zecele luat la matematică; 
unsprezecele tricolor), multiplicativ (costuri înzecite); 

c) pronumele: personal (eul poetului); reflexiv (în sinea . 
mea); nehotărât (un oarecare); 

d) verbul la moduri nepersonale: 

e infinitiv lung: intrare, ieşire, mâncare, scriere, parcare; 

e gerunziu: un intrând în zid; 

o supin: mersul pe jos, fumatul interzis; 

e) adverbul: binele, aproapele, dedesubtul afacerii, un da, 
un nu; l 

f) interjectia: oful lui, un fâs, „eşec, deceptie”; a da OK-ul 
(acordul), a da un beep (avertizare sonoră). 


Adjectivizarea constă în trecerea altor părți de vorbire în 
clasa adjectivului, însoțită de indici morfologici (prezența 
morfemelor de gen, număr, caz și gradare / comparație) şi 
| sintactici (contexte — diagnostice) specifici noii clase. 

Ca exemple de contexte minimale, relevante pentru 
adjectivizarea participiului, pot fi date următoarele: copil- 
alintat | copii alintafi / copiii mai alintați (decât alții). 

Se pot adjectiviza: 

a) verbe la moduri nepersonale: 

e participiu: deputat ales, muncitor angajat, salariat 
disponibilizat, soldat rănit, tânăr drogat, pacient operat, 
traficant arestat; ulterior toate participiile citate: (şi multe 
altele) se pot substantiviza prin procedee morfosintactice: aleşii 
poporului, angajaţii firmei, disponibilizaţii din fabrică etc. 

Există şi participii adjectivizate care nu permit 
substantivizarea: roman tradus / publicat / premiat; act semna! 
/ datat / parafat / falsificat; problemă înțeleasă / enunțată / 
rezolvată / lămurită. 

e gerunziu: rană sângerândă, cos fumegând, mână 


lremurândă, voce vibrândă, pădure fremătândă, ordine 
crescândă. 

Adjectivizarea gerunziului (posibilă numai la verbe 
intranzitive) a apărut în prima jumătate a secolului al XIX-lea, 
ca un produs al influenţei franceze, fiind utilizată abuziv de 
scriitori!!. În limba actuală procedeul nu mai este productiv; 
dispariția din uz a celor mai multe dintre vechile gerunzii 
adjectivizate se explică prin concurența cu adjectivele 
participiale şi cu derivatele în — for (cf. sărutare arzândă / 
arzătoare)!?; | 

b) substantive: apărare beton (.rezistentä” — în sport), 
minte brici („foarte ageră”), sedintä-maraton („foarte lungă”), 


candidat-surpriză (,neasteptat”), echipă fanion („reprezen- 
tativă” — în sport). 


Adverbializarea se realizează prin trecerea unei alte părți 
de vorbire în clasa adverbului. Sub aspect morfologic, noul 
cuvânt devine invariabil, pierzându-și flexiunea; din punct de 
vedere sintactic, el preia funcţii ale adverbului, apărând în 
contexte specifice acestuia. 

Se pot adverbializa mai multe părţi de vorbire: 

a) adjectivul calificativ devine — printr-o conversiune cu 
caracter gramaticalizat — adverb de mod: vorbeşte frumos / clar 
/ politicos / corect, 

b) substantivul poate funcţiona — în anumite contexte — 
ca adverb de timp (iarna nopțile sunt mai lungi) sau de mod 
(doarme fun; gol puşcă); 

c) unele verbe devin adverbe predicative: poate va 
câştiga; 

d) unele pronume devin adverbe exclamative: ce tânără el: 


e) unele numerale devin adverbe de timp: întâi ascultă, 
apoi vorbeşte. 

Alte tipuri de conversiune (neproductive astăzi): 

— adverbe devenite prepozitii: înaintea / îndărătul casei; 
împrejurul şcolii; 

— interjectii devenite verbe: haïl, iată! 


II. Conversiunea în limba actuală 


Înțelegerea dinamicii actuale a procedeului sub aspectul 
motivaliei, al productivității anumitor tipuri şi-al stabilităţii 
noilor formaţii lexicale presupune o abordare funcțională a 
fenomenului. 


II.1. Conversiunea are o vechime mare în română, fiind 
atestată încă din primele texte, unde avea rolul de a suplini 
sărăcia resurselor lexicale”. 

Deşi, de-a lungul timpului, procedeul în discuție, s-a 
dovedit mai puțin productiv în română decât altele (ca 
derivarea sau compunerea), el continuă să existe în diverse . 
` stiluri şi registre ale limbii’. 

Unele modalități de realizare a conversiunii şi-a pierdut 
importanța o dată cu trecerea timpului. De exemplu, 
adjectivizarea gerunziului, care reprezentase o adevărată 
„modă” lingvistică în secolul al XIX-lea, se întâlneşte astăzi 
mult mai rar, sub forme consacrate în limbajul curent 
(„Asistenta trebuia să stea lângă suferindă” — G. 5.09.05, p. 15) 
sau în registrul livresc („Coloniștii au fost evacuați după ce 
armata a străpuns baricadele arzânde” — ReTV, 23.08.05). 
Încercarea de a „reînvia” procedeul este sortită eşecului: 
adjectivele respective — greu de înțeles în afara contextului — 
lasă impresia de creații  „artificiale”,  „neromâneşti”: 
„Spectacolul de pe scenă se completează de la sine cu 
spectacolul mulțimii sărinde. Muzică de topäit şi de simțit 
bine. Se sare ca la aerobic” (IN, 3.01.06, p. 5). 

Altele, dimpotrivă, se evidențiază printr-o remarcabilă 
productivitate şi stabilitate: substantivizarea infinitivului lung 
(sosirea trenului), a supinului (culesul recoltei), adjectivizarea 
participiului (text tradus), adverbializarea adjectivului (priveşte 
fix) şi a unor substantive cu sens temporal (citeşte noaptea)! 

Continuitatea respectivelor tipuri de conversiune se 
explică genealogic, prin faptul că sunt moştenite de română ŞI 
de celelalte limbi romanice din latină (de exemplu, 
substantivizarea şi adverbializarea adjectivelor). 

În plan sincronic, se remarcă — şi în română — 
productivitatea unor modalități de conversiune cu prezenţă 
general romanică (de exemplu, substantivizarea diverselor părţi 


de vorbire prin articulare” și adjectivizarea substantivelor din 
structura unor compuse nominale). 


II.2. Dincolo de influențele străine (exercitate prin 
calchiere, mai ales în terminologii), productivitatea 
conversiunii se explică prin rațiuni de ordin practic: 
concentrarea  sințactico-semantică asigură rapiditatea şi 
concizia exprimării în diverse stiluri funcţionale. În discursul 
publicistic şi în variante ~tip colocvial (argou, limbaj 
familiar, jargoane profesionale), conversiunea poate fi o sursă 
de expresivitate şi diversificare stilistică. 


11.3. În funcţie de stabilitatea lor în etapa actuală, se pot 
identifica două categorii de conversiuni: 

— fixate în limbă (gramaticalizate si, eventual, 
lexicalizate), caracterizate prin regularitate şi frecvenţă în uz; 

— accidentale (ocazionale), atestate izolat şi având, 
frecvent, funcţie stilisticä!?, 

Vom ilustra în continuare dinamica uzului prin 
examinarea a două tipuri de conversiune care cunosc, în 
prezent, o mare extindere. Primul —  adjectivizarea 

substantivului — are caracter recent, iar al doilea — 
substantivizarea adjectivului — reprezintă o procedură 
standardizată, consacrată în limbă şi reflectată ca atare în . 
dicționare (DEX, DCR2, MDN). 

În partea finală a studiului, vom semnala şi alte aspecte 
ale conversiunii, specifice limbii actuale. 


III. Adjectivizarea substantivului („numele-epitet”) 


II.1. În bibliografia românească referitoare la 
conversiune, adjectivizarea substantivului este considerată o 
modalitate puțin productivă, cu funcționalitate limitată la 
limbaje neliterare (popular, familiar, argotic)E. 

Dintre conversiunile gramaticalizate şi lexicalizate 
incluse în DAEF menţionăm: beton adj. invariabil. 1. solid, 
indestructibil; 2. (în fotbal, despre apărare) impenetrabil, de 
nedepăşit; brici adj. pred., adv. excelent, formidabil; marfă ad). 
invar. foarte bun, de calitate superioară; crimă adj. invar. . 
` formidabil, extraordinar; clei adj. invar. 1. care nu ştie absolut 
nimic (la o examinare); 2. foarte beat. 

Prezenţa unor asemenea substantive adjectivizate în presa 
actuală este motivată stilistic prin efectele de oralitate şi limbaj 
familiar sau argotic pe care le creează: „Fiul judecătorului 
Covei a dezbrăcat un tânăr şi l-a trimis acasă gol-puşcă” (G, 
1.08.05, p. 1); „Şeful vămilor Albita a făcut scandal beat 
pulbere — prin cârciumile Huşiului” (G, 5.09.05, p. 1); 
„reprezentanții companiilor care în baza unor contracte «beton» 
au pus mâna pe energia hidro ieftină [...]” (G, 5.09.05, p. 6); 
„Domnu' securist ocupă şi acum un job super beton chiar la 
spitalul Ministerului Justiţiei” (AC, 35/2005, p. 3); „La un 
oficiu [poştal] cu zeci de mii de persoane arondate şi alte 
câteva mii în trecere trebuie să ai nervi beton” (G, 10.10.05, p. 
3); „Gătiţi prună [pentru nuntă], bărbaţii cu costume scrobite şi 

muierile cu păr vopsit mov, au fost trimişi acasă, să se 
resemneze” (ibidem); „Evacuarea din Gaza merge ceas” 
(ReTV, 19.08.05); „Evident însă nu este de ajuns ca stațiunea 
să arate «brici» pentru ca turiştii să dea din nou buzna” (G, 
„20.01.06, p. 1). | 

În limba literară actuală abundă formaţiile lexicale 
alcătuite din două substantive juxtapuse, cu formă de 
nominativ-acuzativ, în care constituentul secund are valoare 
calificativă. 

Procedeul — încadrat în sfera compunerii — a fost semnalat 
de Iorgu Iordan încă de la mijlocul secolului trecut, fiind citate 
ca exemple casă-model, locomotivă-tip, regină-mamă, roman- 

fluviu’, 

Productivitatea procedeului a crescut constant după 1960, 
astfel încât cercetarea presei din perioada 1960-1969 „a 
evidenţiat 23 de substantive utilizate cu valoare calificativă. În 
ordinea descrescătoare a numărului de formaţii, acestea sunt: 
cheie (23); şcoală (11); document (8); anchetă, pirat, model, 
(7); fulger, pilot (5); lecţie, gigant, etalon, monstru, simbol (4); 
fluviu, record, maraton, limită, mamut (3); bilanț (2); program, 
şoc, frână, vârf (192%. 

După 1990, acest tip de conversiune cunoaşte o extindere 
semnificativă în discursul jurnalistic, unde substantivele 
adjectivizate constituie o clasă deschisă, cu dinamică proprie?l. 

Interpretarea formațiilor lexicale de acest fel diferă, după 
cum autorii au privilegiat aspectul morfosintactic sau pe: cel 
semantic. +. ue 

Prima opțiune conduce la încadrarea lor în categoria 
compuselor care conţin o apozitie cu valoare de epitet sau de 
metaforă”, i 

A doua interpretare, predominant semantică, asimilează 
substantivele care dobândesc — în timp — valoare calificativă 

categoriei morfemelor lexicale, întrucât ele se comportă 
asemănător sufixelor”*. 

În opinia noastră, adjectivizarea substantivelor reprezintă. 
un tip de conversiune, iar grupurile nominale care conţin un 
asemenea determinant se diferenţiază de compuse atât în planul 
semantico-referential, cât şi în cel sintactic 

— numele adjectivizat (aflat obligatoriu în poziție 
postsubstantivală) îşi păstrează autonomia semantică şi 
sintactică funcționând, ca orice determinant, pe lângä regenti 
diverşi: de exemplu, termenul cäpusä (cu sensul figurat, 
specific argoului actual, de „firmă, societate care parazitează o 
societate de stat, profitând de pe urma ei”) figurează ca 
substantiv într-un titlu din presă („Scandal şi acuze în industria 
de apărare: maşinile de luptă de la Mizil — sufocate de cäpuse 
civile” — G, 10.10.05, p. 10) şi ca nume-epitet (cu valoare 
adjectivală) în textul articolului: „Societatea Comercială MFA 
Mizil, o uzină de tradiţie în peisajul industriei de apărare 
"româneşti, se luptă cu firmele-căpușă” (ibidem); | - 

— în context, numele adjectivizat are o citire 
„predicativă”, fiind parafrazabil prin construcții de tipul „care 
este / constituie / pare...”: film-eveniment = film care este / 
constituie un eveniment. 

Formatiile nominale realizate prin juxtapunere, în care 
elementul secund (determinantul) este un substantiv cu valoare 
sintactică şi semantică de adjectiv (aşa-numitele „nume-epitet”) ` 
sunt frecvent atestate în diverse registre ale francezei 
contemporane”. Este interesant de observat că aproximativ 
aceleaşi substantive au dezvoltat valori adjectivale în cele două 
limbi (franceză şi română), ducând la constituirea — prin 
analogie — a unor paradigme similare?. Multe formații 
româneşti care includ substantive adjectivizate calchiazä 
modele din franceză: cuvânt-cheie (după mot-clef), poziție- 

cheie (dupä position-clé), problemä-cheie (după problème-clé), 
sedintä-maraton (dupä séance-marathon), interviu-fulger (după 
interview-éclair), uzină-pilot (după usine-pilof), navä-pirat 
(dupä bateau-pirate), avion-spion (dupä avion-espion), portret- 
robot (după portrait-robob), film-fluviu . (după film-fleuve), 
productie-record (după production-record) (apud DCR»). 

Mai rar, sunt menţionate în DCR» modele din alte limbi: 
rusă (pentru oraş-erou), engleză (pentru navă-mamă), germană 
(pentru război-fulger), franceză, engleză, germană, rusă (pentru 
oraş-satelit). 

Dificultatea de a distinge între conversiunile stabile şi 
„cele în curs de gramaticalizare poate explica omisiunile si 
inconsecventele din dictionarele actuale. i 

De exemplu, MDN consemnează valoarea adjectivală 
pentru kamikaze, mamut, monstru, pilot, pirat, record, în timp 
ce alte substantive, frecvent utilizate cu aceeaşi. valoare 
morfosintactică (cadru, etalon, eveniment, fantomă, limită, 
maraton) sunt însoţite numai de precizarea „figurat”, fără 
referire la conversiune. Mai mult, pentru substantivele bombă, 
document, fluviu, model, robot, simbol, surpriză, şoc, MDN nu 
oferă nici o informaţie privind valoarea calificativä si 
schimbarea categoriei gramaticale. 


JIL.2. Conversiunile stabile (repetabile) s-au fixat în 
„limbă în urma a două procese interdependente: 

| 7 gramaticalizare (realizată prin asumarea funcţiei de 
atribut, întotdeauna postpus, precedat, de regulă, de cratimä?? si 
invariabil sub aspect flexionar?$); 


— lexicalizare (realizată prin codificarea unui sens 
calificativ). 


In ceea ce priveşte semantismul substantivelor 
adjectivizate, se observă două situaţii distincte: 

— Identitatea semantică este rezultatul transferării 
integrale de la nume la adjectiv“ a fascicolului de seme 
corespunzătoare denotatiei, aşa cum se întâmplă în cazul 
adjectivizării substantivelor soc, gigant, surpriză, spion, 
simbol, etalon, model, cadou. 

— Reductia semantică presupune selectarea unei trăsături 
esenţiale pentru semnificația numelui”!; prin utilizare repetată, 
în diverse colocatii, se ajunge la fixarea sensurilor calificative, 
care pot avea valoare denotativă sau conotativă. - 


Ilustrăm prima categorie (a calificărilor de tip denotativ) 
prin exemple selectate din DCR>: pilot actualizează sensul 
„model” în plan / uzină / sat / experiență-pilot; record apare, în 
funcție de context, cu sensurile (1) „foarte ridicat, înalt” 
(privind estimările. numerice) în cifră / deficit / nivel / număr / 
pret / productie-record; (2) „foarte scurt” (ca durată) în timp- 
record; surpriză („imprevizibil”) figurează în compuse ca 

“personaj /  rezultat-surpriză; etalon (,exemplar”) apare- 

adjectivizat în apartament / fermă / gospodărie / magazin / . 
mostră / unitate-efalon; sinonimul lui este model (magazin / 
pescărie-model), cadru („cu caracter general”) figurează în 
portret / acord / regulament-cadru. 

Acestora li se adaugă permanent altele, demonstrând 
vitalitatea procedeului: 

— şcoală: „În «meciul-școală» Piţurcă a trimis pe teren toți ` 
jucătorii din lot, împărțiți în două echipe” (G, 8.10.05, p. 8); 

— simbol: „Dresda a devenit un oraş-simbol după al doilea 
război mondial” (G, 3.10.05, p. 2); 

— surpriză: „telespectatorii vor avea parte de un concurs- 
surpriză” (TeleG, 22/2005, p. 7); „mişcare-surpriză în PNL” 
(A, 2.02.05, p. 2); „descindere-surpriză la Spitalul Ministerului 
Justiţiei, (AC, 32/2005, p. 15); „vizită-surpriză de la iubit” (L, 

11.04.05, p. 15); „împăcare-surpriză de dragul sinistraţilor” (G, 
3.10.05, p. 3); „strategie-surpriză [a avocaților apărării]? (G, 
26.01.06, p. 1); „martor-surpriză” (ibidem, p.12); 

— monument: „oraş-monument ca New Orleans-ul” (G, 
"30O, p; 9); „Strasbourgul este un oraş-monument” (RL, 

16.08.05, p. 8); „magistrații au dat câştig de cauză celor care 
voiau să salveze casa-monumenť” (A, 28.03.05, p. 4); 

„— țintă: „grup-țintă” (JN, 1.04.05, p. 26); „public-pintă” 
(G, 26.09.05, p. 1) (noua valoare lexicală a substantivului 
adjectivizat țintă reprezintă un calc semantic după engl. target, 
cu care, de altfel, alternează când este utilizat autonom: 
„targetul promoţiei”); 

— spectacol: „Liga Campionilor revine cu aceeaşi ofertă: 
fotbal-spectacol” (C, 13.09.05, p. 2); 

— problemă: „Ministerul de Interne a promis că îşi va face 
timp în fiecare săptămână să viziteze câte o suburbie-problemă 
[a Parisului)” (G, 2.11.05, p. 9); „oamenii-problemă ai 
partidului”; „lista «pesediştilor-problemă»” (G, 13.01 .06, p.4); 

— pilon: „Spusele liderului celui mai important partid de 
guvernământ sunt, de fapt, un îndemn la torpilarea unei 
institutii-pilon în orice sistem democratic” (G, 17.11.05, Bl); 

— protest: „La un an după evenimentul-protest [...], 
Muzeul Ţăranului Român anunță redeschiderea sălilor Ferestre 
şi Timp” (G, 13:09.05, p.13); „Scrisoarea-protest a rămas fără 
“nici un fel de urmări” (G, 4.10.05, p. 4); 

— şablon: „Industria americană a cinematografului [...] 
produce, de cele mai multe ori, pelicule-șablon” (TeleG, 
21/20057 p BD 

Mai frecvent, semul selectat pentru utilizare adjectivală 
corespunde unor valori conotative ale numelui, asimilabile 
metaforelor catacretice. Dinamica procesului de metaforizare 
asociat conversiunii poate fi urmărită într-un context care 

prezintă, succesiv, acelaşi substantiv într-o construcție 
comparativă şi în poziție de nume-epitet (adjectivizat): 
„Sâmbătă noaptea, o informaţie apărută de nu se ştie unde a 
căzut ca o bombă în redactiile principalelor ziare şi televiziuni. 
Unii s-au grăbit să mediatizeze «ştirea-bombă»” (IN, 5.04.05, 
p. 5); vezi, în acelaşi sens, posibilitatea dublei utilizări a lui 
maraton, ca substantiv („„Poate vom mai realiza un alt maraton 
jurnalistic de aici, din Delta Dunării” — ReTV, 12.09.05) şi ca 
adjectiv („eveniment-maraton [concert]? — ReTV, 30.06.05). 
Aceeaşi strategie explicativă apare în cazul cuvântului 
închisoare, utilizat ca „epitet”, prin conversiune, în supratitlu şi 
ca substantiv în titlul propriu-zis al unui articol: „noi dezvăluiri 
pe tema avioanelor-inchisoare care au tranzitat state membre şi 
candidate la UE”; „anchetă în cazul închisorilor secrete ale 
CIA” (G, 16.11.05, p. 10). În situaţii similare se află o serie de 
substantive (cheie, fantomă, fulger, mamă, mamut, maraton, 
marionetă, pirat), care figurează în DCR ca deea în 
= cadrul'unor sintagme nominale. 

Sensul metaforic poate fi pus în evidență prin strategii de 
tip ludic: jocul de cuvinte între denotatie şi conotaţie 
(„Guvernul fantomă [cf. engl. shadow government] al PSD este 
chiar fantomă” — G, 18.06.05, p. 1) sau raportarea la construcții 
idiomatice („Muzicienii de azi au diversificat gama de 
sentimente, patria-mumă a ajuns pentru multi ciumă în toată. 
regula” — G, 29.08.05, p. 13). - 

La nivelul uzului, reductia semantică asociată 
conversiunii poate antrena şi alte evoluţii. De pildă, în raport cu 
adjectivul echivalent ca sens, numele adjectivizat se poate 
diferenţia prin intensitate (exprimând valori de superlativ) sau 
prin  „elasticitate” semantică (evidențiată de prezența 
polisemiei şi a sinonimiei*?). 

Valori lexicalizate de superlativ se exprimă frecvent — 
în discursul publicistic — printr-o serie de substantive 
adjectivizate. Prin utilizare repetată (uneori chiar abuziv), în 
virtutea unei „mode” lexicale, unele dintre aceste substantive 
tind să îşi „tocească” expresivitatea. Ca soluţii de contracarare 
a fenomenului se observă: căutarea unor (para)sinonime mai 
putin uzate (vezi infra) sau plasarea într-un context menit să 
potenteze valoarea de superlativ: „un dosar-mamut cu 340 de 
inculpati, 6000 de cercetaţi penal si cu prejudiciu de 1.500 
miliarde de lei” (A, 15.03.05, p. 1); „un hamburger-record de 
6,75 Kg” (RL, 5.05.05, p. 8); „o şedinţă fulger care a durat doar 
cinci minute” (IN, 5.04.05, p. 28); „„utilaje-minune, capabile să 
sece un lac dintr-o sorbire” (G, 5. 10.05, p. 1); „o acțiune- 
maraton [a poliţiştilor în angroul Europa], care a durat peste 6 
ore” (G, 14.11.05, p. 8). 

Pe baza atestărilor din presa actuală, prezentăm, în 
continuare, lista substantivelor care s-au impus în uz cu valori 
de superlativ absolut: 

e cheie („foarte important”) apare în DCR: ca 
determinant al substantivelor cuvânt, episod, frază, meci, 
partidă, replică, rol; alte colocatii atestate în presa actuală sunt: 
„posturi-cheie în PSD” (A, 18.04.05, p. 9); „aliat-cheie al SUA” 
(A, 2.03.05, p. 13); „elemente-cheie ale educaţiei” (A, 2.02.05, 
p. 10); „personaj cheie al opoziţiei” (G, 12.08.05, pa): 

- „fotografii-cheie ale atentatului” (ReTV, 29.07.05); „locaţii- ` 
cheie” (ReTV, 27.07.05); »Säptämâna-cheie a privatizării CEC” 
(ReTV, 24.07.05); „actorul-cheie în introducerea monedei unice 
europene” (ReTV, 1.08.05); „omul-cheie în politica energetică a 
MEC” (ReTV, 26.08.05); „martorul-cheie din dosarul DIP — 
Electrica” 18.08.05, p. 1); „un punct-cheie din agenda Alianţei” 


(G, 23.08.05, p. 4); „implantarea camarilei sale în functiile- 
cheie” (G, 3.10.05, p. 8); 

e- maraton Şi fluviu („de foarte lungă durată”) apar în 
compuse ca meci / partidă-maraton şi proces / film-fluviu (în 
DCR>), la care se pot adăuga: „audierile-maraton de zeci de 
ore” (G, 30.07.05, p. 1); ,sedinte-maraton” (G, 26.07.05, p. 1); 
„spectacole-maraton” (TeleG, 29/2005, p. 6); „concerte- 
maraton organizate în aer liber” (G, 27.07.05, p. 13); „întâlnire : 
maraton [a coalitiei]” (G, 12.08.05, p. 4); „audienţe-maraton la 
Boc” (G, 1.06.05, p. 2); „turneu-maraton de o săptămână” (A, 
5.02,05, p. 9); „audieri-maraton” (A, 28.02.05, p. 11); 
„interviu-fluviu” (EZ, 13.03.05, p. 10); „roman-fluviu” (AC 
45/2005, p. 17); 

e record („foarte mare ca volum sau ca valoare / pret”): 
sinvestitie-record la Renault Piteşti” (ProTV, 12.08.05); 
„absenteism-record [în campania electorală]? (A, 4.04.05, p. 
1); „număr-record de uragane” (G, 30.12.05, p. 9); „„număr- 
record de forte de ordine” (A, 4.04.05, p. 13); „ofertă-record” 

(IN, 1.04.05, p. 19); „prime-record” (A, 25.03.05, p. 11); 
_salariu-record” (RL, 28.04.005, p. 18); „mită-record” (RL, 
28.04.05, p. 18); „temperaturi-record” (G, 5.09.05, p. 8); 
»pierderi-record” (G, 29.09.05, p. 11); „vânzări-recora” (G, 
25.10.05, p. 7); „greva-record” (G, 18.11.05, p. 3); 

e fulger („foarte rapid”): spălătorie / interviu-fulger 
(DCR2); „vizită-fulger a lui Traian Băsescu în Irak” (A, 
30.03.05, p. 10); „vizită operativă fulger” (construcţie 
pleonastică — G, 11.08.05, p. 1); „inspecţii-fulger prin 
Capitală” (G, 24.08.05, p. 11); „operaţiune-fu/ger [de evacuare 
a coloniilor israeliene)” (ReTV, 23.08.05); ,,conferintä-fulger” 
(G, 5.10.05, p. 3); „mânărie-fulger pe traseul DAFI — Primărie” 
(G, 18.10.05, p. 1); 

e şoc şi bombă („cu impact foarte puternic”): 
„declarația-șoc a patronului stelist” (A, 18.04.05, p. 10); 

„momentul-şoc al reuniunii” (G, 14.11.05, p. 4); „măsură-şoc” 
(G, 18.01.06, p. 4); „afirmaţii-şoc” (ReTV, 8.08.05); „turism si 
terorism — dezbaterea-șoc” (G, 29.07.05, p. 7); „propunere- 
bombă” (A, 30.03.05, p. 2); | 

` e  mamut şi gigant („de dimensiuni foarte mari”): „oraş- 
mamut” (DCR), „reuniunile-gigant cum a fost cea de la ONU” 
(G, 16.09.05, p. 1); „o tumoare-gigant de 13 Kg” (A, 10.02.05, 
p. 16); „facturi-gigant la curent” ((JN, 8.04.05, PS 2 
„avionul-gigant” (JN, 27.04.05, p. 14); „statuie-gigan” (ReTV, 
12.08.05); „companiile-gigant din domeniul petrolului” (G, 
5.10.05, p. 10); ,ministere-mamur” (ReTV, 15.08.05); „studio- 
mamut [de televiziune]” (G, 6.06.05, p. 7); „instituție-mamutr” 
(G, 30.09.05, p. 10).. 

Valoarea de superlativ se poate exprima și prin alte 
substantive adjectivizate. Printre cele aflate — în opinia noastră 
— în curs de lexicalizare se înscriu: 

— eveniment („foarte important”, „original”): „Am asistat 
la un inedit concert-eveniment Tudor Gheorghe” (IN, 26.04.05, 
p- 31); „filmul-eveniment «Regele Mihai I al României — Nimic 
fără Dumnezeu»” (RL, 10.05.05, p. 21); „spectacol-eveniment 
în regia lui Liviu Ciulei” (EZ, 3.04.05, p. 12); 

— unicat („foarte valoros prin unicitate”): „mărturii si 
documente-unicat din timpul Procesului de la Timişoara” (RL, 
14.04.05, p. 14); „institutul-unicar” (A, 3.02.05, p. 6); 

— fenomen („cu mare impact”, „foarte popular”): „actorii 
telenovelei-fenomen” (G. 3.05.05, p.7); 

— rege („situat deasupra tuturor”): „Unul e sportul-rege 
[fotbalul]” (G, 19.10.05,p.1); | 


— monstru (,urias”): „scandal-monstru” (G, 21.01.06, 
0.57 

Alte valori calificative (lexicalizate sau în curs de 
lexicalizare) evidențiază diverse evoluţii semantice asociate 
conversiunii, la care ne vom referi în continuare. | 

o Polisemia (aspect al ,elasticitätii” semantice) 
caracterizează o serie de substantive adjectivizate, care îşi 
actualizează un anumit sens prin raportare la numele pe care le 
determină: 

— capcană apare în două tipuri de colocatii: (a) formaţii 
calchiate după fr. voifure-piégée (,masinä- încărcată cu 
explozibil”): „atentat cu maşină-capcană în Georgia (A, 
2.02.05, p. 9); „atentat cu camion-capcană” (G, 26.07.05, p. 
11); (b) formaţii interne care actualizează sensul figurat al 
cuvântului românesc capcană (cursă):  „amendament- 
capcană la Legea referendumului” (G, 29.07.05, p. 4); „colet- 
capcană” [sinonim cu „pachet de legi utilizat subversiv”] (G, 
3.08.05, p.4); „mesaj-capcană” (G, 28.07.05, p. 11); „întrebări- 
capcană” (A, 14.03.05, p. 16); 

— limită este utilizat cu sensurile: (a) „dus / împins până- 
la extrem” în „experiment-limită” (JN, 2.04.05, p. 17); 
decizie-limită” (IN, 23.04.05, p. 2) şi (b) „valoare extremă 
(cu referire la timp sau durată)”: ,termenul-limitä de 
depunere a candidaturilor”; „data-limită anunţată initial” (G, 
15.08.05, p. 9); 

— fantomă figurează cu două sensuri figurate: (a) 
„inexistent, ireal” în „universitate-fantomă” (DCR); „fundaţii- : 
fantomă” (RL, 7.04.05, p. 2); „ostatici-fantomă” (IN, 19.04.05, 
p. 11); „guvern fantomă” (G, 18.06.05, p. 1); „oraş-fantomă” 
(ReTV — 6.09.05); „elita-fantomă” (G, 17.01.06, p. 7); (b) 
„ilegal, neînregistrat”: ,societäti-famfomä care practică în 
Capitală concurența neloială” (G, 28.07.05, p. 7); „clinică- 
fantomă de fertilizare in vitro” (A, 10.02.05, p. 15); „firme- 
fantomă care îşi fac reclamă pe internet” (26.10.05, p. 5); 

— pilot se utilizează, de regulă, în română — ca şi în 
franceză (cf. PR: 1948) — cu sensurile (a) „model” sau 
„experimental”: „librărie-pilor”, „liceu-pilot” (DCR) şi (b) 
„iniţial” sau „prototip” (episod-pilot [al unui serial]; emisiune- 
pilot [la TV]; „prima statie-pilot studențească din tarä de 
producere a berii” — G, 3.10.05, p. 15); | 

— minune apare, de regulă, cu sensul (a) „de excepție, 
precoce” în copil-minune: „Copilul-minune H.N. a început să 
cânte la pian la vârsta de 7 ani” („Ghid Astral TV”, 6/2005, p. 
25)”; (b) „Copilul-minune a împlinit şase luni” (ReTV, 
22.07.05), unde substantivul adjectivizat nu îşi actualizează 
sensul lexicalizat (referitor la dotarea intelectuală sau artistică 
de excepție a copilului), ci evocă un „miracol medical” (al 
naşterii de către o femeie de 67 de ani); acelaşi sens 
(„miraculos”) reiese din contextele „loţiuni-minune” [contra 
ridurilor)” (A, 11.03.05, p. 11); „utilaje-minune, capabile să 
sece un lac dintr-o sorbire” (G, 5.10.05, p. 1) şi „tehnologia 
VIOP [...] s-a dovedit a fi «copilul-minune» al telefoniei” (G, 
28.09.05, p. 5); „leac-minune contra SIDA” (G, 12.01.06, p. 9); 

— jucător figurează cu sensul (a) etimologic, propriu în 
antrenor-jucător („Dorinel Munteanu, antrenorul-jucător al FC 
Cluj” — „Fanatik”, 14.09.05) şi cu sensul (b) figurat, introdus în 
română prin calc semantic, din sintagma „preşedinte-jucător” 
"(Doar lumea ruptä-n două îi oferă preşedintelui-jucăror 
[Traian Băsescu] condiţii prielnice pentru a da randament 
politic” — G, 13.09.05, p. 1); | 

— bombă apare frecvent cu valoarea figurată de superlativ 
(„ştire-bombă — JN, 5.04.05, p. 5), dar şi cu sensul propriu, 
desemnând © „teroristă Sinucigaşă”  („„Femeia-bombă. 
Confesiunile irakiencei care a încercat să se arunce în are cu 
soţul său, la atentatele din Iordania” — „Ziarul”, 15.11 .05, p. 15). 


250 Adriana Stoichifoiu Ichim — Creativitate lexicală în româna actuală 


Între modalităţile de extindere a polisemiei substantivelor 
adjectivizate se remarcă tendinţa de utilizare figurată a unor 
nume cu trăsătura /+ Uman / în colocatii care neutralizează 
opoziţia / Uman / vs. / Nonuman/: 

— mamă este utilizat cu „sensul propriu /+ Uman / în 
„regina-mamă” (RL, 10.05.05, p. 2) şi cu sensuri figurate 
derivate / -Uman / în „patria-mamă” („Un obiectiv politic 
fundamental primordial urmărit este reunificarea țării [China] 
prin revenirea Taiwanului la patria-mamă” — A,.15.03.05, p. 9), 
„partidul-mamă” (G, 27.05.05, p. 7) (vezi şi colocatia de tip 
livresc — arhaizant din contextul „Sunt multe exemple pe care 
le-am putea alege pornind de la latina-mumă” — Constantin 
Noica, Jstoricitate şi eternitate, Editura Capricorn, Bucureşti, 
1989, p. 56); 

— pirat s-a impus cu sensul (1) „clandestin” în colocatia 
radio-pirat (< fr. radio-pirate) (cf. DCR: 195); prin extensiune 
semantică, a devenit sinonim cu (2) „ilegal, neautorizat”, fiind 
atestat, cu precădere, în domeniul  infracţionalităţii 
transfrontaliere: „firme-pirat”, ,societäti-piraf” [de transport 
pasageri] (A, 3.02.05, p. 13); „transportatori-pirar”, „curse- 
pirat” (A, 8.02.05, p. 10); „primul pas al «ilegalistilor» este să 
apeleze la firmele-piraf” (G, 9.05.05, p.3). De remarcat că 
sensul colocational al substantivului adjectivizat (epitet) este 
atribuit ulterior şi numelui utilizat independent, contribuind 
astfel la îmbogățirea polisemiei acestuia: „La Milano, pirații 
[transportatorii-piraf] intră pe liniile celorlalte companii care 
au curse de Spania. Sub acoperirea acestora, pirații ajung la 
Madrid” (G, 9.05.05, p. 3); 

— vedetă apare ca nume adjectivizat cu sensul consemnat 
în MDN: 915 („artist de mare renume; sportiv de mare 
popularitate”): „răbufnirile tinerilor-vederă [fotbalişti] care se 
plângeau că îşi irosesc talentul la tineret şi că locul lor este la 

echipa mare” (IN, 8.04.05, p. 14); prin extensiune semantică, 
poate. determina şi alte substantive: „jurnalistul-vedetă al 
canalului de televiziune Al-Jazeera” (G, 27.09.05, p.9). El 
poate însoți şi nume care desemnează inanimate, dezvoltând un 
sens secundar, mai puţin precis: „Spania rămâne, în continuare, 
una dintre destinatiile-vederà [,favorite”, „principale”, „de 
top”] ale verii” (IN, 8.04.05, p. 14). 

Ambiguitatea se menţine în cazul unor nume adjectivizate 
plasate în contexte lingvistice nerelevante, ceea ce impune o 
interpretare de timp pragmasemantic, bazată pe fondul de 
cunoştinţe comun emitätorului şi receptorului (contextul 
presupozitional). De exemplu, în enunţul „Prin utilizarea unuia 
dintre cele mai mici modele ale gamei Fiat [Panda 4X4], 
agentul 007 [James Bond] se va rupe de tradiția automobilelor- 
vedetă, cu performante superioare, care datează încă din 1964” 
(G, 16.08.05, p. 8), substantivul adjectivizat poate primi sensul 
consacrat cu referire la artişti („celebru”, „cu mare 
popularitate”), ca şi pe cel referitor la automobile („de lux”); 

— gazdă: „echipa-gazdă” (A, 22.03.05, p. 3); „formaţia- 
gazdă” (A, 18.04.05, p. 10), ,tarä-gazdä [a unor obiective 
NATO/” (A, 22.03.05, p. 14); 

=~ — prieten: „Următorul primar nu va mai putea face afaceri 
cu firme-prietene în domeniul reparațiilor şi întreţinerii 
străzilor” (A, 11.03.05, p. 1). 

Situaţia inversă — prin care se adjectivează substantive cu 
trăsătura / — Animat / se întâlneşte mai rar. Ca exemple, pot fi 
citate substantivele cheie (vezi supra), surpriză („„aliat-surpriză 
pentru guvernul Tăriceanu” — A; 26.03.05, p. 1; „candidaţi- 
surpriză [pentru preşedinţia Uniunii Scriitorilor? — C, 
20.05.05, p. 19; „pretendent-surpriză [pentru alegerea ca 
Papă]” — JN, 6.04.05, p. 17; „Sandra Bullock, mireasa- 
surpriză” — TeleG, 11/2005, p: 2) şi robot („fostele gimnaste- 
robot, instruite la Deva” — G, 29.11.05, p. 9). 

e La polul opus polisemiei, se situează restrângerea şi 
specializarea semnificației substantivului adjectivizat. 

Fenomenul este frapant în cazul numelor care dobândesc 
prin conversiune valori de superlativ (vezi supra), dar apare şi 
în alte cazuri. 

Dintre acestea, unele s-au impus ca termeni specializați 
din categoria „metaforelor terminologice”, fiind preluaţi de 
presă din diverse limbaje profesionale: 

— tampon Şi paravan sunt utilizate în terminologia politică: 
„Zonă tampon în N-E Fâșiei Gaza” (ReTV — 27.12.05); „o firmă- 
paravan a serviciilor secrete siriene” (G, 30.12.05, p. 7); 

— filtru circulă în terminologia administrativă: „acţiuni- 
filtru de verificare a peste 300 de șoferi” (G, 5.09.05, p. 7); 

— surogat apare în domeniul medical pentru a desemna 
aşa-numita „mamă purtătoare” (cf. fr. mère-porteuse): „Filiaţia 
copilului provenit dintr-un act de reproducere asistată în care 
este implicată o mamă-surogat, va fi stabilită înainte de 
concepție, nu după naştere” (A, 16.03.03, p. 3); 

— fair-play este înregistrat în MDN: 349 sub forma fair- 
play (< engl. fair-play) exclusiv ca substantiv, cu sensul „joc 
cinstit”, dar el apare în domeniul sportiv şi sub o formă 
adjectivizată, la gradul superlativ: „Federația Română de . 
Fotbal a oferit Constanței două premii, pentru cea mai bună 
galerie şi pentru cea mai fair-play echipă”. (G, 19.08.05, p. 8); 

— spije şi inele sunt utilizate ca metafore terminologice 
(cu sensurile „radial” şi „circular”) în domeniul urbanismului: 
„Miezul oraşului, cu sträzi-spife şi străzi-inele nu e conceput 
rău” (G, 12.09.05, p. 1); în aceeași terminologie se înscriu 
cartier-dormitor (calc după fr. banlieue-dortoir — PR: 788) şi 
bulevard-coloană vertebrală:  „Cartierele-dormitor au fost 
construite cu un bulevard-coloanà vertebrală şi puzderie de 
strädute care se varsă în el” (G, 12.09.05, p. 2); 

— bombă este utilizat în domeniul publicității cu sensul 
„foarte ieftin”, care nu îl exclude pe cel consacrat în presă 
(„Surprinzător”, „senzaţional? — cf. „ştire-bombă”), ci îl 
presupune, în subsidiar: „preţ-bombă” (pliant publicitar al unui 
supermarket). | | | | 

Alte adjectivizäri reprezintă inovaţii cu coloraturä 
stilistică apărute în limbajul publicistic: 

_— nume de alimente sunt asimilate nomenclaturii 
coloristice, pentru a exprima nuanțe în cadrul unor compuse cu 
valoare expresivă (din care a fost omis elementul de comparaţie 
ca): „reliefuri liniare în trei culori: alb-unt, maro-ciocolată, 
maro-negru, la colecția Dune [gresie şi faiantä]” (G, 13.08.05, 
p. 11)”; 

= — substantivul kamikaze (înregistrat în MDN: 496, ca 
adjectiv, cu sensul — apropiat de cel etimologic — „de o 
temeritate sinucigasä”) s-a impus în uzul actual pentru 
desemnarea  atentatorilor sinucigaşi:  „teroristul-kamikaze” 
(ReTV, 26.02.05); „atacatorii-kamikaze de la Londra” (ReTV, 
21.07.05); de reținut că termenul înregistrează „devieri” 
semantice prin îndepărtarea de sensul etimologic, aşa cum 
rezultă din contextul următor, extras dintr-un reportaj referitor 
la cursele  preorăşeneşti: „Într-o săptămână, scaunele 
autobuzului-kamikaze au fost sfâsiate, iar controlorii au mâncat 
„bătaie cam la două curse. În medie, sunt 3 inşi, plus şoferul, 

contra a 30-40 de călători nervoși”: 
— substantivul căpuşă s-a impus — prin intermediul presei 
— cu un sens adjectival, marcat de expresivitate, în sintagma 
„firmă / societate-căpușă” (ReTV, 15.08.05, G, 1.07.05, p. 10) 
care desemnează o modalitatea frauduloasă de privatizare, prin 
„parazitarea” unei întreprinderi de stat: 

— substantivul suveică desemnează sugestiv societăţi 
comerciale fără activitate proprie: „Foarte multi parlamentari - 
deţin firme-suveică” (ReTV,18.01.06); 

— substantivul santinelă a fost preluat de presă cu sensul 
din domeniul sanitar-veterinar („animale / păsări folosite în 
testări epidemiologice”): „Trei pui-santinelä au murit la 
Maliuc” (ReTV, 17.11.05). 


œ Sinonimia substantivelor adjectivizate este pusă în 
evidenţă de constituirea unor arhisemanteme* 

— „foarte mare, imens” — exprimat prin substantivele 
mamut, maraton, monstru, fluviu, 

— „prototip” — exprimat prin numele etalon, pilot, model, 
şcoală; 

— „neaşteptat” — exprimat prin substantivele soc, surpriză, 
bombă, eveniment, fenomen. 

În anumite colocatii, termenii circumscrişi aceluiaşi 
arhisemantem pot comuta între ei, dovedindu-se interşanjabili: 
,Stire-soc” (A, 26.03.05, p. 1) — ştire-bombă” (IN, 2.04.05, p. 
7); „spectacol-/luviu” — „program-maraton” (EZ, 13.04.05, p. 
10); ,sonerie-standard” (JN, 5.04.05, p. 19) — „contract-tip” 
(A, 22.03.05, p. 14); „filme-documen?” — „filme mărturie” 
(Re TV - 7.09.05); „pui-santinelă? — ,,pui-cobaï” aa 
29:12:06). 

Exemple suplimentare sunt oferite de inventarierea 
„epitetelor sinonime care pot însoţi substantivele piesă şi 
spectacol” în discursul public. 

În acelaşi. tip de discurs, se pot stabili şi sinonimii 
ocazionale între nume-epitet care îşi actualizează sensuri 
metaforice cu grade diferite de expresivitate (în funcţie de 
ineditul asocierilor): „În Deltă vor fi trimişi pui-santinelă, pui- 
martor sau pui-cobai care vor fi testati dacă rezistă în acest 

focar de gripă aviară” (declaraţie a ministrului Agriculturii — 
ReTV, 17.10.05); „Ministerul Agriculturii trimite un pluton de 
pui-kamikaze în Delta Dunării” (N24, 18.10.05). | 

Suprapunerea parţială a sensurilor (datorată polisemiei 
substantivelor-epitet) este exploatată în articole cu caracter 
critic sau satiric: sintagmele „transmisii-maraton” [foarte 
lungi”] şi „transmisii-monstru” [foarte lungi” şi „nereuşite”] 
apar într-un articol intitulat „Somnul rațiunii lui Tatulici în 
timpul şedinţelor naşte transmisii-monstru” — AC, 33/2005, p. 
16); un exemplu similar este perechea formată din compusele 
„managerul-măscărici” şi  „managerul-scandalagiu” (G, 
5.09.05, p. 1, 14), având acelaşi referent. 


II.3.  Conversiunile  „accidentale” (nelexicalizate) 
reprezintă utilizări ocazionale (adesea cu statut de hapax) ale 
unor Substantive care, în colocatii ad-hoc, dezvoltă valori 
calificative . condiționate contextual (lingvistic şi 
extralingvistic). - 

— Ca exemple de adjectivizări de tip denotativ, cităm: 
»Ziarist-santajist” (G, 23.08.05, p. 1); „Ziarist-mafiot” (G, 
13.08.05, p. 1); „declaraţii-amenințare”, „protocoale-jurământ” 
[în cadrul coaliţiei de guvernământ] (G, 17.08.05, p. 4); 
„biserică-necropolă” [Mănăstirea Putna] (G, 15.08.05); ,,casä- 
fortăreață” (G, 6.08.05, p. 7); „robot-examinator” [pentru 
depistarea cancerului mamar] (G, 13.08.05, p. 5); „gangsteri- 
simbol ai marelui ecran” (Tele G, 10/2005, p. 2); „maşini-fițe 
de ultimă oră” (G, 21.01.06, p. 2); „audiență-buluc” (G, 
26.01.06, p. 3); „firme-cămătar” (Ant 1 — 24.08.05); „fostul 
deputat-delapidator” (G, 5.12.05, p. 4); „câine-ghid care 
însoţeşte persoane cu handicap” (G, 6.01.06, p. 3); „avioane- 
închisoare ale CIA” (G, 22.11.05, p. 10); „filmul-satiră” (G, 
19.12.05, p. 9); „film-fantezie” (TeleG, 0382/2005; xp. VS}: 

„oraşul-emblemă a Emiratelor Arabe Unite” (G, 28.11.05, p. 
9); „acţiuni-ripostă” (G, 25.08.05, p. 4); „elevii-robi [în viile 
Iaşiului]? (G, 25.10.05, p. 3); „rugăciune-protest” (G, 18.08.05, 
p. 14); „ziaristul-ostatic” (JN, 31.03.05, p. 8); „antrenorii- 
dădacă” (G, 15.09.05, p. 8); „tricourile-replică ale jucătorilor, 
în special cel al atacantului Daniel Niculae” (G, 19.10.05, p. 8); 
„bloc-cazarmă de la marginea Bucureştiului istoric” (G, 
4.10.05, p. 13); „familie-victimă [a hotilor]” (G, 13.10.05, p. 
2);  „panou-reclamă”  (G, 21.10.05, p. 5); „întrebări- 
încuietoare” (G, 23.05.05, p. 4); ,cimitirul-muzeu [de la 
Säpânta]” (G, 18.11.05, p. 2); „zonele-şantier [din Capitală]” 
(G,118 ‘111054 p: 3). 

— Mai interesante pentru aspectele semantice ale 
conversiunii sunt adjectivizările motivate stilistic prin dorința 
publicistului de a. găsi formulări cât mai expresive. Dat fiind 
caracterul inedit, adesea surprinzător sau chiar şocant al 
asocierilor, rolul contextului devine esenţial pentru receptare: 
„liderul partidului-televiziune, PUR, Dan Voiculescu” (A, 
28.02.05, p. 3); „partidul-portavoce al lui Traian Băsescu 
[PD]” (G, 28.06.05, p. 4); „varianta fetusului-medicament nu 
pare atât de improbabilă” [titlul articolului fiind „Celulele 
fetale, un medicament pus la îndemână chiar de natură” — G, 
5.09.05, p. 8]; „„Firme-mamă şi filiale-tată” [subtitlu într-un 
articol cu tematică economică] (RL, 14.04.05, p. 3); „pagină- 
oglindă”, „pagină-mamă” [într-un articol despre escrocherii pe 
internet] (G, 28.07.05, p. 11); „„ministrul-rompetă” [demagog 
şi ineficient] (G, 13.10.05, p. 3); „premierul-frână” [care nu 
sprijină sportul] („Gazeta Sporturilor”, apud OTV 13.10.05); 
„procurorul-vânător Ioniță [care practică sistemul militienesc 
al anilor '50)” (G, 26.10.05, p. 10); „C. V. Tudor: omul- 
orchestră din PRM” (ReTV, 19.11.05); „palatul-b/azon al 
Iaşilor” (G, 31.11.05); „primarul-oraco?” (G, 24.11.05, p. 4); 

„partidul-zomb?” . [PNTCD] (G, 25.11.05, p. 4); „partidul- 
matcă” [PSD] (G, 13.01.06, p. 1); „dosarul casei-chilipir din 
Mihăileanu” (G, 14.12.05, p. 1); „„mesajul-coşmar de 15 ani 
pentru român!” (G, 16.08.05, p. 1). 

Contextul lingvistic poate asigura dezambiguizarea prin 
prezența sinonimelor sau a antonimelor. De pildă, textul unui 
editorial intitulat „Samsarii de blocuri-monstru” (G, 9.05.05, p. 
3) include sinonime metaforice care directioneazä univoc 
receptarea: „tumori arhitecturale cu parfum aşa-zis 
occidental”; „mamuţi [care] nu doar strivesc pur şi simplu 
atmosfera din jur, precum clădirea diformă din Piaţa Charles de 
Gaulle [...]». | | 

Numele-epitet cu valori metaforice în context pot crea 
efecte stilistice de tip antiteză: „România, de 16 ani între 
teroriştii-călăi [din 1989] şi teroriştii-victime [din avioanele- 
închisoare ale CIAJ” (G, 22.12.05, p. 9); „Societatea-mamă 
devenea doar o cochilie goală, golită de active, care rămânea în 
cârcă cu datoriile. Societatea-pui prelua contractele jucătorilor, 
marca și palmaresul grupării fotbalistice respective, iar clubul 
renăştea a doua zi precum pasărea Phoenix” (G, 19.10.05, p. 1). 
Acelaşi tip de antonimie contextuală (explicitată cataforic) se 
stabileşte între sensurile figurate ale unor termeni preluaţi din 
domeniul sportiv: „De acum înainte, din ziarist-jucător, o să 
devin mai mult 'ziarist-antrenor. O să mă ocup mai mult de 
scrisul altor ziarişti mai tineri decât de scrisul meu” (G. 
22.12.053RN1/5) 

Stabilirea ad-hoc a unor parafraze definitionale orientează 
receptarea în sensul dorit de emițător: „Nici măcar Dracula 
Park, proiectul-vampir al fostului ministru Agathon care a supt 
miliarde de la buget, n-a înviat din morţi” (G, 23.07.05, p P}; 
„un public gonit din teatru de jocul fără chef al actorilor- 
funcţionari, care se cred uneori la ghişeu” (G, 13.12.05, p. 13). 

Ghilimelele pot funcționa ca indice grafic al 
metaforizării: „Din cauza oboselii, probabil, «omul-päianjen» a 
alunecat în gol, suferind mai multe fracturi şi traumatisme 
craniene” (G, 17.06.05, p. 6); „Pentru a face loc unei staţii de 
epurare pe tehnologie veche produsă de «firma-mamâ», 
proiectantul a propus demolarea unei şcoli” (A, 17.03.05, p. 
14). | 

Deloc întâmplător, acest tip de conversiune — asimilabil 
limbajului figurat — apare, cu precădere, în texte de opinie şi 
atitudine (de exemplu, în editoriale) şi în titluri (menite să 
capteze atenţia receptorului). 

Cu sau fără distorsiuni semantice, substantivele 
adjectivizate devin elemente ale unei strategii discursive puse 
sub semnul ironiei, persiflării sau sarcasmului. Cităm, în acest 
sens, titluri precum: „Ministrul-savarină Copos îşi trimite 
colegii din Guvern, la muncă”(G, 28.07.05, p. 4); „Procurorii- 
şpagă de la Parchetul Curţii de Apel Galaţi — rămaşi în funcții” 
(ibidem, p. 8); „Samsarii de blocuri-monstru” (G, 9.05.05, p. 
3); „Consilierii-voiajori — buni de plată pentru miliardele tocate 
din banii publici pe excursii de plăcere în străinătate” (G, 
15.08.05, p. 11); „Partidele-insignă [titlu de editorial]” (G, 


28.09.05, p. 4). 


Adjectivizarea substantivelor generează valori metaforice 
inedite, similare celor din stilul beletristic în contextele 
următoare, privitoare la inundaţii: „Bătrâne-rucsac, cărate în 
spate de bărbaţi. Copii însirati pe garduri, uitându-se speriaţi la 
ulițele-râu” (G, 6.07.05, p. 4); „Oraş-mlaştină: După o ploaie 
torențială, Curtea de Argeş a fost acoperită de noroi” (ReTV, 
5.08.05); „satul-insulă din Bacău” (ReTV, 15.07.05); „dig- 
sendvis” (G, 27.09.05, p. 1). 

Ambiguitatea poate fi mentinutä deliberat, pentru a läsa 
receptarea în zona presupozitiilor, așa cum se întâmplă cu 

sintagma Boc-Degefel, în care determinantul diminutivat poate 
fi considerat rezultat dintr-o adjectivizare ocazională, cu 
conotații peiorative sugerând ideea de „mic” (privitoare la 
statură şi / sau la prestația politică) ori poate fi interpretat (în 
„cheie” pozitivă) prin raportare la personajul de basm Tom 
Degețel: „Traian Băsescu şi Boc-Degefel fac ce fac şi iar 
încearcă să împingă lumea la urne” (G, 26.07.05, p. 1). 

Un tip similar de ambiguitate apare în enunţul: „Pentru 
cei bogați Parisul era şi capitala-perlä a lumii” [documentar la 


N24 — 26.08.05 privind creatorii parizieni de bijuterii din 
perle]. 


IV. Substantivizarea adjectivului 


IV.1. Acest procedeu a reprezentat, în timp, una dintre 
cele mai productive modalități de conversiune. 

Este relevantă, în acest sens, cercetarea statistică realizată 
pe baza Dicţionarului limbii române moderne (1958), conform 
căreia 1688 de adjective (dintr-un total de 7871) erau atestate 
cu dublă valoare (adjectivală şi substantivală)'$, 

Continuitatea şi dinamica acestui tip de conversiune este 
demonstrată prin numeroasele formaţii lexicalizate, prezente în 
dicționare ale limbii actuale (DEX, MDN, DAEF), dar şi prin 
cercetări recente consacrate acestui procedeu”, 

Sub aspectul structurii morfematice, adjectivele 
substantivizate pot fi primare, derivate sau compuse. 

În ultima categorie se înscriu compuse „lexicalizate”, 
consacrate în limbajul curent: 

— „Am văzut femei şi bărbaţi ascultând cu evlavie spusele 
unor guru sau clarvăzători” (G, 29.08.05, p. 13); 


— „Mai-marele poliţiştilor din laşi a făcut o declaraţie 
şocantă” (G, 17.08.05, p. 4); 


260 Adriana Stoichitoiu Ichim — Creativitate lexicală în româna actuală 


O N RL 


— „Trei sferturi dintre nou-născuți ies din spitale cu 
stafilococi pe piele” (G, 10.05.05, p. 4); 

— „Roş-albaştrii (fotbaliştii stelişti) joacă în această 
săptămână un amical cu Gloria Buzău” (ReTV, 18.07.05); 

— „Finalista Cupei Intertoto, CFR Cluj, a fost incapabilă 
să treacă pe teren propriu de nou-promovata Jiul Petroşani” (G, 
15.08.05,p.9). | 

După modelul acestora, pot apărea noi conversiuni: 
„Droaspăt-convertitul la conservatorism” (G, 3.06.05, p. 4); 
„nou-intratul [în Tripleta de Aur] Luciano Pavarotti” (TeleG, 
5/2005, p. 2). 

În funcţie de natura adjectivelor substantivizate 
(participiale, determinative, calificative), conversiunea se 
realizează prin procedee preponderent morfosintactice sau 
semantice”. | 


IV.2. Substantivizarea adjectivelor participiale are ca 
rezultat apariţia — în presa actuală — a numeroase conversiuni. 
motivate prin economia lingvistică pe care o realizează. 

Majoritatea au referent /+ Uman/ şi pot fi considerate 
conversiuni ,permanente”, deoarece sunt înregistrate în 
dicţionare (DEX, MDN) cu dublă valoare — adjectivală şi 
substantivală. Substantivizarea se realizează prin mijloace 
morfosintactice sau exclusiv sintactice (contextuale); sensul 
lexicalizat corespunde unuia dintre sensurile verbului-bazä: 

— „Preşedintele american i-a anunțat pe nenorocifi că este 
alături de ei” (G, 2.09.05, p. 9); 

— „14 morţi şi 15 răniți într-un nou incendiu la Paris” (G, 
5.09.05,p.9); 

— „Gazda emisiunii avea pe masă cărţile invitatului” (G, 
6.07.05, p. 5); | 

— „Apropiaţii fostului preşedinte au trecut deschis la atac” 
(G, 2210/105; p. 10); 

— „Doar licenfiatii care nu găsesc nimic de lucru vor să se 
facă profesori” (G, 5.09.05, pi); 

— „Majoritatea angajaților sunt în concediu” (G, 
23.07.05, p. 7); 

— „Drama sinistraţilor continuă” (ReTV, 25.07.05); 

— „Mai mulți teroristi se ascund printre refugiații uzbeci” 
(ReTV, 26.08.05); 

` — „Eu însumi sunt un fost exilat: (OTV, 17.07.05); 

— „Latifundiarii şi păgubiții Dacia [deponentii la CEC 
înainte de 1990)» (G, 11.05.05, p. 3); 

— „O vizită la muzeul emanatului” (G, 20.08.05, p. 12); 

— „„Travestiţi la Mamaia” (B1TV, 2.08.05); 

— „Calificaţii [în învățământ] refuză să meargă la țară” 
(G, 18.08.05, p.7); 


| — Räspopitul Daniel Corogeanu se află în arest” (ReTV, 
21.07.05); | 

— „Însărcinatul cu afaceri al SUA” (G, 13.09.05, p. 15). 

Din lexicul curent, au fost preluate în presă şi conversiuni 
„permanente” cu referent /- Animat/: 

— „Premierul Tăriceanu analizează spusele preşedintelui” 
(ReTV, 18.08.05); 

— „Adrian Năstase este considerat o piedică în calea 
bunului mers legislativ” (ReTV, 29.08.05). 

Productivitatea acestui tip de conversiune este 
demonstrată prin apariția unor noi Substantivizări, încă 
neînregistrate în dicţionare, deşi sunt frecvent atestate în mass- 
media: | | 

— „Locul remaniatilor a fost luat de cinci noi miniştri” 
(ReTV, 27.08.05); 


— ,Arestafii nu pot fi dati la televizor împotriva voinței 
lor” (G, 25.08.05, p.13); 

„Trebuia să angajeze la firmă doi disponibilizați” (Ant 
[4/2 08. 05): i 
— „Astăzi liceele afişează listele admişilor” (G, 18. 07.05, 
p. L1); 

— „un dosar-mamut cu 340 de inculpati, 5000 de cercetaţi 

ponaj (A, 15.03.05, p. PE 

„Ion Iliescu şi Petre Roman sunt doi pita care ar 
vrea să mai facă politică mare” [citat din editorialul „Polul 
Pustiep oa (G, 8.08.05, p.4); 

„Printre cei 12 nominalizați se află şi bee ze N îi regizor 
Silviu ;urăărete” (G,. 15;09.05..p.43R 

— „Poliţiştii care descoperă corupți în Ministerul de 
Interne primesc spor la salariu” (G, 3.09.05, p. 10); 

fin Tara Exclusilor, crima înseamnă libertate” (AC, 
34/2005, p. 26); 

— „Numărul debransatilor [de la încălzirea centrală] este 
mult mai mic decât în iernile trecute” (G, 17.10.05, p. 3); 

„Bătrânii din Căminul de Asistați din Bacău intră în 
greva Fee (G, 19.10.05, p 3); „Nu avem nici o strategie, 
suntem un popor de asistați” (G, 24.08.05, p. 4); „Asistații 
social din Alba vor munci în uniforme militare” (G, 30.01.06, 
PHB): 

— „S-au predat la privaţi păduri din grupa I de protecție, 
deşi legea 18 interzice acest lucru” (G, 16.07.05, p. 3). 

Evoluţii semantice interesante în raport cu verbul-bază se 
observă în cazul adjectivelor substantivizate mascat, ales şi 
aliat, utilizate preponderent cu forma de masculin plural”: 32, 

— Mascafi a fost preluat de mass-media din linii 
familiar cu „tentă? argotică pentru a desemna poliţiştii 
serviciilor de intervenție rapidă (care acționează cu feţele 
acoperite de cagule): » Figanit din Hädäreni — päziti zi si noapte 
de jandarmi şi mascaţi” (G, 13.08.05, p. 3); „Pentru că au fost 

filmati în timp ce făceau o miutä lângă maşina de serviciu, 
«nascații» craioveni s-au răzbunat pe presă” (G, 20.06.05, p. 
10). Ocazional, termenul apare — cu sensul primar — pentru a 
desemna „colindătorii mascaţi”: „Dacă maramureşenii cântau 


pe mai multe voci, moldovenii aduceau în scenă mascaţii” (G, 
14.12.05, p. 4). | 


— Alesi — cu sensul „câştigători ai alegerilor” apare 
frecvent în mass-media cu forma de plural, atât singur, cât şi cu 
determinări adjectivale, menite să îi restrângă sfera referentialä 
(extensiunea): „Cu presa pe cap, de voie-de nevoie, aleşii au 
abrogat hotărârea prin care unii dintre colegii lor se puseseră în 
capul listei de priorităţi” (G, 15.06.05, p. 3); „Ce dacă legea 
Statului aleşilor locali [cf. fr. élus locaux, PR: 855] le interzice 
să ceară pentru ei sau pentru alții orice foloase sau avantaje?” 
(ibidem). De reţinut că sensul mai vechi al adjectivului 
substantivizat (alesul / aleasa „partener de viaţă; soţ / soţie”), 
utilizat numai la singular pare astăzi uşor desuet şi livresc: 
„Destinat unei frumoase cariere, o roagă pe aleasa inimii sale 
să-l urmeze la Los Angeles” [cronică de film] (TeleG, 13/2005, 
p. 31). 

Dincolo de conotatiile întotdeauna ironice, termenul își 
precizează sensul — prin relații (con)textuale între titlu şi 
subtitlu — de tip anaforic („Prin Statutul parlamentarilor // 
Aleşii şi-au făcut salarii de magistrați şi pensii suplimentare din 

„bani publici” - G, 7.07.05, p. 4) sau cataforic („Zeci de miliarde 
pentru distracţia aleşilor // Deputaţii şi-au scrijelit numele pe 
fotoliile din piele” — RL, 24.08.05, p. 1). 

— Termenul aliaţi s-a impus în presă după alegerile din 
2004, cu un sens politic restrictiv în raport cu verbul („membru 
al Alianţei D.A”): „Aliaţii au pus de un compromis până la 
toamnă” (G, 3.08.05, p. 4). Pentru precizarea sensului, 
termenul este pus, de regulă, în relație cu sintagma Alianța 

D.A. sau cu elementele componente ale acesteia (de exemplu, 
termenul aliații din titlul citat este explicitat prin subtitlul 

„Democraţii şi liberalii au revenit luni seara la sentimente mai 
bunei — ibidem). 

În afara COTOS politic actual, adjectivul 
substantivizat are sensul generic consemnat în MDN: 45 
(„persoană, organizație, stat care face parte dintr-o alianță”). 
Ambiguitatea semantică se rezolvă prin raportare la contextul 
istorico-politic, aşa cum reiese din următoarele două exemple: 

„Victoria Aliaților împotriva germanilor re al doilea 
război mosii” (Tele G, 15/2005, p. 15); 

— Aliații România şi Bulgaria nu au mai beneficiat de 
avantajele economice oferite de SUA [...]” (G, 12.09.05, p. 1). 

Semnificatii distincte poate avea şi participiul 
substantivizat al verbului a fi: 

— În limbajul familiar, el desemnează „un fost partener de 
viață (soţ / iubit; soție / iubită)”: ,«Fostele» (< fostele iubite) 
lui Ronaldo au mare căutare în Brazilia” (G, 13.10.05, p. 9); 

— În context politic, termenul se referă — ironic — la 
politicienii. care şi-au pierdut funcția: „Îl agasează întrebările 
ziariştilor despre planurile lui politice. Îl scoate din särite 
statutul de «fost» (< fost preşedinte [al țării])” (G, 17.10.05, p. 
1); „Timp de 12 ani, Iliescu şi alţi «foști» le-au stat [täränistilor 
şi liberalilor] ca sula-n coaste [...]. Acum, «foștii» au pierdut 
alegerile [...]” (G, 11.05.05, p. 3). 


IV.3. Mecanismele semantice ale conversiunii au o 
pondere mai mare în cazul adjectivelor determinative care 
nu presupun un referent precis (deoarece nu provin din 
sintagme nominale, iar suportul este greu de reconstituit sau. 
chiar nereconstituibil)"°, 


Vechi şi nou în domeniul conversiunii 265 


aa — À 


În această situație se află atât adjective calificative 
(evaluative), cât, mai ales, adjective determinative 
(individualizatoare sau clasificatoare)! 

În funcție de complexitatea flexionară şi de gradul de 


abstractizare al semnificației, se pot deosebi două categorii de 
adjective substantivizate. 


IV.3.1. Imposibilitatea utilizării la plural şi semnificaţia 
abstractă, generalizantă caracterizează un număr de adjective 
substantivizate — cu semantism vag — care apar frecvent în 
stilul publicistic şi în diverse variante ale limbajului cultivat (în 
critica şi teoria literară, filmologie, filosofie, estetică etc.), cu 
formă unică de neutru singular. Modelul unor asemenea 
conversiuni se găseşte în franceza contemporană, unde 
adjectivele cu suport nereconstituibil apar sub forma non- 
marcată de masculin singular“. 

Selectăm, la întâmplare, câteva exemple din aceeaşi 
culegere de texte semnate de Constantin Noica (storicitate si 
eternitate): „Există o înţelepciune a posibilului şi a nebunie a 
realului”; „primatul posibilului asupra realului”; „specificul 
românesc” (p. 57); „întâlnirea dimensiunii eternului cu cea a 
istoricului” (p. 40); „Treptele concretului [...] se încheiau aşadar 
cu sacrul” (p.239); „Metafizicul e cel care hotărăşte” (p. 187). 

Schimbarea categoriei gramaticale este marcată, de 
regulă, prin prezența obligatorie a articolului hotărât, 
„neutralizat” din punctul de vedere al genului, după modelul 
limbii franceze (de unde provin, de altfel, multe formaţii de 
acest tip din lexicul românesc“). 

In continuare, nu ne propunem o departajare netă între 
împrumuturi şi formaţiile româneşti după tipar francez, deoarece 
considerăm posibile ambele explicaţii, atât timp cât adjectivele 
respective există, ca atare, în română“. De altfel pot fi citate — 

pe lângă neologisme — exemple de asemenea conversiuni şi în 
cazul unor adjective din lexicul românesc uzual: 

— „Statul plăteşte «grosul» despăgubirilor pentru culturile 
distruse de inundaţii” (G, 20.07.05, p. 1); 

— „În ultimii patru ani, întâmplătorul [angajarea cadrelor 
didactice necalificate] a devenit fenomen” (ReTV, 15.08.05, 
p. 7); | 

— „Spectatorii râd mult si firescul se simte ca la el acasă” 
(AC, 29/2005, p. 30); 

— „Greul abia începe” (G, 6. 10. 05, p.5). 

Semantismul general si abstract al adjectivelor 
substantivizate, ca şi caracterul lor perceput ca ,,fehnic” 
(specializat), explică preferința discursului publicistic pentru 
acest tip de formaţii lexicale, în ciuda restricţiilor de ordin 
morfosintactic pe care le implică prezenţa lor. O paralelă între 
substantivele necesarul şi necesitate, nevoie (care se pot 
substitui în contextul „Necesarul intern de zahăr este de 
550.000 tone pe an” — ReTV, 27.06.05) va releva, pe lângă 
caracterul mai abstract (şi, implicit, mai tehnic”) al 
adjectivului substantivizat, o „disponibilitate sintactică” mai 
redusă în raport cu substantivele primare (care pot fi utilizate la 
plural, pot primi determinanti adjectivali etc.). 

Domeniile de referință în care se observă o Aa ae 
semnificativă a acestor conversiuni sunt: 

o arta şi cultura (adjectivele  substantivizate, 
desemnează categorii ale esteticii în cronici, recenzii, interviuri 
sau reportaje): 

— „Biografia nu «ucide» bibliografia, iar esteticul nu 
sucombă în fața eficului’ (G, 31.08.05, p. 7); 

— „O carte îngrozitoare SES imaginarul nostru” (A, 
25.03.05, p. 4); 

— „Între sublim şi derizoriu, România a rămas muză- 
constantă pentru cei care cântă” (G, 20.08.05, p. 13); 

— „A rămas în amintirea oamenilor drept un creator al 
bonomiei şi grotescului rafinat” (G, 22.08.05, p. 7); 

— „Original şi traditional — coabitarea spectaculoasă a 
contrastelor” (JN, supliment, 23.04.05, p. 4); 

— „Nu ştiu cum ne-am putea consola tot asistând 
neputincioşi la invazia urâtului” (G, 2.08.05, p. 13); 

— „Televiziunea îi familiarizează pe copii [...] cu 
senzaționalul” (G, 2.08.05, p. 16): 

— „Au succes în teatru oamenii care au cunoscut sordidul 
şi extazul” (G, 17.10.05, p. 7); 

— „Clar-obscurul reprezintă, alături de celelalte 
componente ale lucrărilor, o marcă” (G, 14.07.05, p. 13). 

* psihologia şi sociologia: 

— „Pentru a construi o adevărată echipă (team-building), 
exploatăm /udicul din ei” (G, 18.08.05, p.7); 

— „Mentalul înregistrează de-a lungul zilei diferite 
elemente” (ProTV, 4.07.05); „mentalul lumii artistice de la 
noi” (G, 6.10.05, p. 13); | 

— „Este şi acesta, unul dintre paradoxurile vieţii noastre şi 
anume ca normalul să stârnească nu numai emoție, ci şi 
uimire” (G, 2.08.05, p. 13); 

— „Mărturiile mai multor pasionaţi de paranormal [...] 
încearcă să dezlege misterele [...]” (Tele G, 13/2005, p. 4); 

— „Arbitrarul deciziei este eliminat” (OTV, 24.06.05); 

— „Trăim într-o epocă a absurdului” (G, 13.08.05, p. 10); 

— „Vorbim despre greutatea şi sordidul muncii de 
procuror” (ProTV, 4.07.05) — 


— „pseudo-concursurile de angajare desfăşurate la limita 
penibilului” (G, 30.06.05, p. 13); 

— „România devine tot mai mult o ţară a contrastelor. Între 
rural şi urban, între săraci şi bogaţi, între o regiune şi alta” (C, 
"13.09.05, p. 1); „celebra bursă pentru rural oferită de stat 
studenţilor proveniţi de la sat”; „salariul mic si nediferențiat față 
de cei [profesorii] din urban” (G, 18.08.05, p. 7); 

— „Musicalul este, prin definiţie, produsul cultural menit 
să-l ajute pe spectator să evadeze în mod plăcut din cotidian” 
(G, 6.10.05, p. 13); 

„Ele [ziarele și politica] arată din plin această imensă 
energie negativă care macină subconştientul colectiv al 
poporului lui Băsescu” (G, 13.09.05, p. 1); 

— „Aceasta [märinimia] n-a întârziat să se manifeste RA 
oscilând, fireşte, între sublim şi ridicol”; „Omul a întregit lista 
cu încă patru lucrări, într-o mărinimie vecină cu penibilul”; 
„«eroisme» vecine cu derizoriul” (G, 28.07.05, p. 7); 

— „Din ce ai făcut până acum, e limpede că te interesează 
teatrul ca oglindă a realului imediat” (G, 12.09.05, p. 13); 

— „Nu spun că totul era perfect pe acest post [TV], dar nu 
mi-aş fi imaginat că îl pândeste penibilul” (G, 12.09.05, p. 13); 

— „Nu toţi interpreţii au capacitatea de a atrage simplitatea . 
firescului, unii dintre ei păstrându-se într-un regim al pafeticului 
putin credibil pe scenele de azi” (G, 13.09.05, p. 13). 

e economie, justiţie: 

— „Necesarul de gaze naturale al României va Deer cu 
peste 30% (ReTV, 26.08.05); 

— „Trocul propus de preşedintele conservator prevedea ca 
aliaţii şi udemeriştii să susțină o lege a «ilicitului»” (G, 
9.08.05, p. 4); 

— „Mafiile din economic” (ReTV, 18.08.05); 

— „Va trebui să vedem care este disponibilul bugetar” 
(ReTV, 13.09.05); 

aceeaşi funcție deşi avea un trecut la limita penalului, fiind 
autorul unui accident mortal de circulație” (G, 10.08.05, p. 8); 
„Ziariştii ies din zodia penalului” (ReTV, 16.09.05); 

„= „Consiliul [municipal] ar fi fost desființat întrucât 
instanța a anulat două hotărâri ale deliberativului bucureştean” 
(G, 6.01.06, p. 8); 


— Sportul — o lume expusă comercialului cu orice pret” 
(N24 — 23.10.05). 

e medicină: 

— „Necesarul zilnic de vitamina D pentru zona noastră 
geografică şi climaterică este de 400 de unități” (G, 23.02.05, 
p. 5). | 

o politică: 

— „Politicul induce instabilitate în economic” (ReTV, 
7.09.05); „Copos a implicat politicul în fotbal” (ReTV, 
27.07.05); „Legea învățământului declară că şcoala nu se află 
sub jurisdicția politicului” (G, 12.05.05, p. 9). 

e publicitate (sloganuri publicitare): 

— „Dacă exigenta cere impecabilul, exigența cere Ariel” 
(ReTV, 2.08.05); | 


— „Saprosan — prevăzut pentru neprevăzur” (ProTV, 
17.07.05); 


— „Foloseşte Perwoll Black Magic: Negrul rămâne negru, 
ca nou” (ReTV, 11.10.05); 


— „Descoperă sub capacele de «Natural» cele cinci 
gusturi ale iaurtului «Danone Natural”. 


e O poziţie aparte între adjectivele determinative cu 
formă unică de neutru singular este ocupată de termenii 


cromatici substantivizati cu ajutorul articolului definit sau prin 
mijloace sintactice. 

Sub aspect semantic, aceştia pot exprima: (a) valoarea 
cromatică (sens propriu, denotativ) şi (b) alte semnificații 
(simbolice, figurate) proprii unor domenii care nu au legătură 
directă cu nomenclatura‘ 

(a) Prima situație este ilustrată de contexte selectate din 
presă, dar şi din discursul ştiinţific: 

„În zonă, culorile tradiționale sunt ocrul, verdele şi 
pi iar motivele predilecte ale artiştilor din Horezu sunt 
valul, Spipla, şarpele şi mai ales cocoşul” (G, 2.09.05, p. 9); 

„Clubul are două încăperi în care bejul se îmbină cu 
je i (G, 10.09.05, p. 7); 

„Negrul rămâne negru cu Perwoll Black Magic” 
edama la detergent — ReTV, 16.09.05); „Negrul, culoarea la 
modă pentru bradul de Crăciun” (G, 7.11.05, P- Dj 

= — „Albul pur. Albul sigur. Chiar si pentru sintetic” 
(clar la înălbitor — ReTV, 29.07.05); 

— „Dintre arhilexemele cromatice care au cele mai multe 
Ste în diverse domenii, se disting negrul cu 21 de 
sintagme, albul cu 17 sintagme, roșul cu 17 sintagme şi verdele 
cu 16 sintagme” (Dimitrescu 2002: 180). 

(b) „Cromatica politică” include acceptii specializate ale ~ 
unor nume de culori. 

— Unele sunt împrumutate"$, reprezentând calcuri 
semantice: roşu cu sensul „comunist”, după fr. rouge („Într-un 
an de zile, portocaliul a făcut carieră cât roşul comunist în 
decenii”. — G, 24.06.05, p. 4; verde cu sensul „ecologist” (în 
special la plural). 

— Dintre cele dezvoltate recent în română (cu o 
simbolistică proprie unor formațiuni politice) reținem 
portocaliul (cu sinonimul oranjul) şi albastrul: „În analizele de 
partid, s-a ridicat observaţia că alegerile au fost pierdute şi 
datorită notei de pesimism pe care a dat-o albastrul PSD, în 

opoziţie cu oranjul Alianţei” (G, 24.05.05, p. 5); „Portocaliul 
virează spre albastru” (ReTV, 9.07.05); „Reforma Macovei va 
promova în viitorul Birou Electoral ghergutul de tip nou, cu 
roba asortată la portocaliul din suflet” (G, 18.08.05, p. 1); 
„Dezastrul în portocaliu şi albastru” (G, 19.07.05, p. 5). 

— Adjectivul verde (degajat din expresia calchiată a da 
lumină verde*?) apare cu sensul „permisiune, acord” în poziţii 
sintactice proprii substantivului: „Croaţia a primit verde pentru 
începerea negocierilor cu UE” (N24 — 9.10.05); „Verde din 
partea Ungariei” (N24-27.09.05). 

„— Sub forma unică de feminin singular se realizează 
conversiunea adjectivelor stânga şi dreapta, consacrate în 
terminologia politică românească după modelul limbii franceze 
(unde substantivele la gauche şi la droite sunt atestate din 1791 
— cf. PR: 1166; 802). 

În absenţa unei sintagme inițiale [nume + adjectiv] — care 
ar permite recuperarea semantică a centrului absent — 
semnificatia celor douä adjective substantivizate pästreazä un 
anumit grad de generalitate care favorizează frecventa lor 
utilizare în mass media, în diverse contexte“: „Acum nu mai 
avem nevoie de un război al dreptei contra dreptei [referire la 
conflictele între PNL şi PD în cadrul Alianţei D.A.], ci de un 
război al dreptei [= Alianţa D.A] contra stângii [PSD şi alţii]” 
(declarație a unui politician liberal la BITV, 10.07.05); „PSD 
este singurul partid al stângii româneşti în acest moment” (G, 
1.09.05, p. 4); „Semnatarii [...] cer partidului să adopte o 

Strategie de coagulare a dreptei, în care PNL să fie «pivotul 
politic»” (G, 7.07.05, p. 4); „Ajunsă la putere, stânga suferă cum 
prea bine ştim, o «deviatie de cord» luând-o razna spre dreapta. 
E nevoie de o stânga a stângii, zice [Carlos] Fuentes, ca să facă 
opoziţie unei stângi ajunse la putere” (0%, 3.U9.05.p. 7). 

Rezolvarea ambiguitätilor semantice şi / sau ideologice 
se face la nivelul textului prin glosări cu funcție explicativă, 
care restrâng referința adjectivelor substantivizate: 

— „Victoria lui Kacinski [în alegerile din Polonia] survine 
la capătul unor alegeri atipice, în care locul: veşnicului duel 
dintre stânga (urmaşa comuniştilor) şi dreapta (,fiica” 
sindicatului Solidaritatea), în turul doi au ajuns liderii celor 
două partide de dreapta ce vor forma viitorul guvern” (G, 
25. 10.05, p9); 

— „Mai multe grupări fasciste din Europa, printre care 
Noua Dreaptă, organizaţie legionară românească [...]]” (G, 
7.07.05, p. 11). 

Aceeaşi funcție revine determinărilor de tip denotativ sau 
conotate peiorativ: „PD [...] îşi propusese, după trecerea la 
dreapta populară [= Partidul Popular European], să ajungă un 
partid mare, capabil să câştige alegerile parlamentare” (G, 
9.07.05, p. 1); „începutul unei noi vieți politice, sub steagul 
stângii «adevărate», sărace şi cinstite, întruchipate de Ion 
Iliescu” (G, 3.06.05, p. 4); „Lucrătorii cu brațele nu vor mai 
pune botul la o nouă formațiune de stânga [...]. Nici dracu nu 
"i-ar mai putea convinge acum, când sunt härtuiti pe la graniță, 
că dreapta românească e de dreapta şi că stânga e de stânga” 
(G, 9.08.05, p. 16). 

Retinem posibilitatea celor douä sante de a figura 
în titulatura unor formaţiuni politice autohtone, unde apar cu 
inițială majusculă: „Noua Dreaptă” (G, 7.07.05, p. 11); „Polul 
Stângii” (G, 26.10.05, p. 4). | 

Sub aceeaşi formă (de feminin singular), s-a realizat, în 
argou, „lexicalizarea” termenului alba-neagra, compus din 
două adjective substantivizate. Mass-media actuală a preluat 
termenul, utilizându-l. cu valoare metaforică în contexte cu 
caracter peiorativ, pentru desemnarea unor situaţii incorecte: 

„Alba-neagra cu banii pentru plata profesorilor” (G, 30.06.05, 
p. 16); „Alba-neagra cu impozitele” (Antl, 27.06.05); 


„Tăriceanu joacă alba-neagra cu anticipatele” (OTV -— 
13.07.05). | 


1V.3.2. Adjectivele substantivizate, cu referent uman şi 
flexiune completă sub aspectul numărului, dar cu formă 
unică de masculin, constituie o clasă deschisă, în care coexistă 


conversiuni „permanente” (lexicalizate), alături de multe altele 
cu caracter ocazional. 


„e  Conversiunile lexicalizate sunt frecvent atestate în 


terminologia politică şi în cea sportivă. 

— Oficial se bucură de o frecvență impresionantă în mass- 
media“ datorită scurtimii sale si „elasticităţii” semantice, care 
permite variate utilizări contextuale. 

„Sfera de referință a termenului (extensiunea) este foarte 
mare deoarece semele definitorii sunt numai două: /+ Uman/ si 
/+ Autoritate/. 

Precizarea semnificației se realizează în context, prin 
relaţii anaforice sau cataforice, care indică precis referentul: 

— „Ministrul Justiţiei Monica Macovei [...] — oficialul 
român [...]” (G, 14.10.05, p. 4); „Guvernatorul BNR, Mugur 
Isărescu [...] — oficialul Băncii Centrale” (G, 24.08.05, p. 5); 

— „Comisarul european pentru extindere, Olli Rehn [...]. — 
Înaltul oficial european [...]” (G, 19.07.05, p. 1); | 

— „Oficialii care acordă contracte iau comisioane (Er; 
Milioane de dolari acordate pentru reconstrucţia Irakului sunt 
deturnate de funcționari şi oameni de afaceri americani” (G, 
30.07.05, p. 1). i | 

În majoritatea cazurilor, semnificaţia termenului (folosit 
mai ales la plural) rămâne una generică, desemnând funcționari 

ai unor organisme naționale sau internaţionale, firme, societăţi 
comerciale: „oficialii din Electrica” (G, 13.08.05, p. 1); 
„oficialii [companiei] Bechtel” (G, 4.06.05, p. 1); „un înalt 
oficial al aviaţiei elene” (G, 17.08.05, p. 10); „oficialii 
dinamovişti” (G, 3.09.05, p. 8). 

— Mai-marele apare — în virtutea apartenenţei sale la : 
limbajul popular — în contexte cu o implicită coloraturä 
familiară, ca termen generic cu sensul „şef”, „conducător”: 
„mai-marele poliţiştilor din Iaşi” (G, 17.08.05, p. 4); „mai- 
marele FRF, Mircea Sandu” (N24 — 18.10.05); „mai-marii 
breslei jurnalistice” (G, 13.08.05, p. 1); „mai-marii industriei” 
(G, 20.08.05, p. 7); „mai-marii guvernării” (G, 1.07.05, p. 4). 
Conotatiile peiorative ale termenului sunt evidente în 
contextele următoare: „Numai somnul  mai-marilor 
învățământului veniți la «socializarea» de la Poiana Braşov a 
costat pentru 3 nopți, circa 250 de milioane” (G, 12.09.05, p. 
14); „Dar ce mai contează ce vrea poporul dacă mai-marii 
zilelor noastre sunt deranjati de mult invocata instabilitate 
politică?” (JN, 12.04.05, p. 2). | 

— Greul apare (mai frecvent la plural) cu sensul figurat, 
„adesea conotat peiorativ, de „om cu greutate (în plan politic, 
financiar)”; „boss”: „De câţiva ani, greul PSD [V. Hrebenciuc] 
jonglează cu o jumătate de sută de hectare pe care le-ar fi . 
obținut în 1999” (G, 18.01.06, p. 12); „zonele turistice unde 
«greii» Clujului şi-au construit lăcaşuri de recreere” (G, 
26.09.05, p. 3); „unul dintre greii mişcării sindicale, liderul 
Bogdan Hossu de la Cartel Alfa” (G, 18.07.05, p. 4); „Hayssam 
dă detalii concrete despre relaţiile şi afacerile pe care le-a avut 
cu mai multi grei din PSD” (G, 19.10.05, p. 17); „Au sosit 
greii FIFA [Federaţia Internaţională de Fotbal Amator]” (G, 
30.05.05, p. 1); „Nici unul dintre greii PSD nu a onorat 
deschiderea forumurilor lui Geoană” (G, 5.07.05, p. 4). De 

reținut că în domeniul sportiv, termenul se referă fie la boxeri 
din cadrul categoriilor superioare de greutate, fie la echipe de 
fotbal considerate favorite, grație valorii lor într-o competiţie 
(„Intră «greii» în luptă în Cupa Intertoto” — G, 16.07.05, p. 9). 

Pentru ultima semnificaţie, jargonul presei sportive 

dispune de un sinonim, realizat prin  substantivizarea 
„adjectivului grand (< fr), „românizat” sub forma de plural 
granzii: „Liberec [...] nu-şi permite nici un pas greşit. Cu atât 
mai mult în faţa unei echipe din mijlocul clasamentului care nu ` 
mai pune probleme «granzilor» campionatului ceh de fotbal” 
(G, 17.10.05,p.8). | 

După modele străine (din franceză, engleză, italiană), 
membrii unor partide sunt desemnaţi prin adjective simple sau 
compuse substantivizate, preluate din denumirea respectivelor 
formaţiuni politices!: 

— „sSocial-democrajii cer anchete” (OTV, 17 .07.05); 

`- — „Conservatorii se plâng că i-au furat liberalii la 
Giurgiu” (G, 6.07.05, p. 4); 

— „Pesediştii i-au pârât pe democrați şi liberali că nu vin 
la muncă” (G, 26.07.05, p. 4); 

— „O altă lovitură dată ordonanţei a venit de la o colegă 
de Alianţă a lui Blaga, /iberala Norica Nicolai” (G, 19.10.05, 
p. 3); | 

— „Primăria — condusă de ex-umanistul Romeo Stavarache 
n-a găsit altceva mai bun de făcut, decât să dea o replică lipsită 
de tact, ca să nu zicem cinică” (G, 19.10.05, p.3). 

Prin acelaşi procedeu sunt desemnaţi membri ai unor 
partide sau organizații politice străine, ca și reprezentanți ai 
unor orientări ideologice: 

— „PD ar putea intra în rândul popularilor europeni 
[membri ai Partidului Popular European)” (ReTV, 28.08.05); 

— „Poziţia papei este susținută de conservatorii germani” 
(Re TV, 28.08.05); 

— „În această colonie, T T [evrei] au aruncat 
cu sticle în soldați” (G, 24.08.05, p. 10); 

— „Extremist israelian — linşat după ce a ucis patru arabi” 
(G, 6.08.05, p. 10); 

— „Expulzarea islamiştilor din Marea Britanie încalcă 
drepturile omului” (ReTV, 24.08.05); 

— „Radicalii din PD au tăbărât acum pe Şereş de la 
Economie” (G, 24.08.05, p. 1); „Colonia din Cisiordania a 
devenit un adevărat bastion al radicalilor evrei” (ReTV, 
23.08.05). 


Adjectivele cromatice substantivizate s-au fixat — cu 
semnificații specializate şi paradigmă de masculin (singular / 
plural) — în aceleaşi terminologii menționate supra, respectiv 
cea politică şi cea sportivă. În plan semantic, se recunoaşte — în 
ambele terminologii = transferul metonimic, prin care culorile 
asociate siglei partidului sau cele prezente în echipamentul 
sportivilor pot desemna (în mod colectiv sau nn 

. referentii respectivi. 

e În terminologia politică, se remarcă substantivizări 
care pot fi asimilate calcurilor lexico-gramaticale (verzii 
„ecologiştii”, după modelul fr. les vertes sau al it. i verdi”), dar 
şi conversiuni realizate pe teren românesc (albastrii,. 
portocalii): 

_— verzii (,ecologistii”): «Verzii» europeni anunță un 
sprijin consistent pentru ecologiştii români la alegerile pentru 
Strasbourg” (C, 13.09.05, p.7); 

— portocalii („membrii coaliției D.A”): „Dacă scrii de 
bine [despre Traian Băsescu] te înjură pesediştii, dacă scrii de 
rău, te înjură portocalii [...]” (G, 13.09.05, p. 1); 

— albaştrii („membrii PSD”): „Pe fondul viiturilor 
devastatoare, portocaliii şi albastrii au intrat în hiperactivitate 
mediatică întru pregătirea scrutinului anticipat” (G, 19.07.05, 
J D) 

Eventualele ambiguitäti referentiale se rezolvă prin 
precizări contextuale: „Simpatia de care s-au bucurat portocaliii 
din Ucraina [partidul lui V. Iuşcenko]” (G, 23.08.05, p. 4). 

o În presa sportivă sunt consacrate prin conversiune 
adjective substantivizate (de regulă compuse”) din sfera 
cromatică, prin care se desemnează jucătorii unor echipe de 
fotbal (ca indivizi sau ca echipă)": 

— Roş-albastrul [stelistul] Bănel Nicoliţă a fost numit 
«țigan» într-o manieră jignitoare” (G, 23.08.05, p. 9); „Roş- 
albaştrii [steliştii] pun remiza pe seama ghinionului” (ReTV, 
11.08.05); 


— „În minutul 64, în duelul dintre atacantul Surdu si 
fundaşul Ionuț Badea a câştigat galben-verdele [jucător al FC 
Vaslui], care a protejat mingea” (G, 22.08.05, p. 9); 

— „Şeful alb-vişiniilor [rapidiştilor] spun că Rapidul va 
mai achiziționa jucători” (ReTV, 23.07.05); 

— „Plecarea lui Gigel Bucur la Poli Timişoara a subtiat 
atacul alb-negrilor [echipa Sportul Studentesc]” (ReTV, 
2307057 

— „Jandarmii [...] au escortat la altă peluză fanii ieşeni 
care  întărâtau galeria a/b-roşilor [dinamoviştilor]” (G, 
30.08.05, p. 9). 

Prin analogie, conversiuni similare celor din jargonul 
sportiv pot apärea, ocazional, şi în alte contexte: „negrii de la 
DPIR [precedat în text de sintagma „mascaţii Poliţiei”] s-au 
proptit fix în porţile liderilor de clan” (G, 15.09.05, p. 10). 

Numeroase alte adjective (nespecializate) — atât din 


fondul vechi, popular, cât şi din cel neologic — apar în presă 
sub formă substantivizată. 

Dintre conversiunile lexicalizate (consemnate în MDN), 

selectăm câteva: | 
„Codul etic încinge spiritele sociologilor si 
universitarilor” (GE, 15.08.05, p. XII); 

— „Se solicită o poziție oficială a omologilor cehi cu 
privire la acest caz” (G, 11.08.05, p. 1); | 

— »Motivând lipsa judecătorilor, instanțele gälätene îşi bat 
joc de justițiabili” (G, 26.01.06, p. 1); 

— „Arghezi a avut o posteritate incomparabil mai fastă şi 
mai repede victorioasă decât depresivul Bacovia” (G, 14.09.05, 
p. 7); 

Pentru adjectivele  substantivizate din  enunturile 
următoare, MDN nu consemnează conversiunea: 

— „Au făcut cale întoarsă, făcând loc durilor de la 
antitero” (G, 5.09.05, p. 6); „Mircea Miclea putea fi «durul, 
bărbatul care nu se prea încurcă în a lua decizii” (în acelaşi 
text, din GE 17.10.05, p. I), apare si un sinonim contextual: 
(„primul macho al Educaţiei”); 

— Autohtonilor [primarilor autohtoni] le lipseşte, însă, 
exercițiul democratic al implicării şi responsabilizării” (G, 
25/0805 E T } 

— „Marii corupți ai ultimilor 15 ani au ieşit până acum 
basma curată” (ReTV, 14.09.05); 

— „Hostalgicii Epocii de Aur” (ReTV, 21.10.05); 

— „Cei 4 fantastici [traducerea titlului unui film de benzi 
desenate — „Fantastic Four”]” (TeleG, 23/ 2005, p. 31) (cf. „Cei 
7 magnifici”). 


IV.3.3. Cea mai complexă formă de :conversiune este 
substantivizarea adjectivelor determinative care fac parte 
din sintagme (mai mult sau mai puțin fixate în uz) de tipul 
NiN2 (echivalente cu nume + adjectiv). 

Cu o frecvență mult inferioară celei actuale, procedeul 
este atestat şi în epoca „limbajului de lemn”, sub forma unor. 
denumiri curente specifice regimului comunist: colectivă < 
gospodărie agricolă colectivă: judeţeană [de partid]; prim(ul) < 
prim-secretarul organizaţiei de partid. 

Exemple similare se pot da şi din domeniul comercial 
(magazine numite Metalo-chimice, Cosmetice, Alimentara 
etc.). : 

Procedeul — functional în toate limbile romanice$ — 
cunoaşte o productivitate crescândă în diverse variante ale 
românei actuale’. Dinamica procesului de conversiune poate fi 
urmărită cu uşurinţă în cazul sintagmei — recent apărute în 
mass-media românească — gripa aviară. Caracterul senzațional 
al ştirilor referitoare la acest subiect şi prezenţa sa obsesivă în 
întreaga presă au avut drept consecințe în plan social 
declanşarea aşa-numitei „isterii aviare” (ReTV, 23.10.05), iar 
în plan lingvistic, substantivizarea rapidă a adjectivului, folosit 
din ce în ce mai frecvent pentru denumirea bolii: „Aviara 
loveşte turismul” (G, 21.10.05, p. 6); „Nici porcii nu se mai 
fură că au auzit ciorditorii ceva despre o «aviară combinată” 
(G, 18.10.05, p. 2); ,Repetenti la aviară: Primarii brăileni care 
nu au ştiut ce este gripa aviară — amendaţi de DSV” (titlu pe 
ecran — ReTV, 22.10.05); „Aviara loveşte România” (titlu pe 
ecran — OTV, 9.10.05); „Aviara penală” (Z, 17.01.06, p. 1). 
Prin analogie cu conversiuni de tipul interlopii (< capi ai lumii 
interlope), a putut apărea şi forma aviarii (< bolnavi de gripa 
aviară), în titlul unui editorial („Tebeciştii de azi, aviarii de 
mâine” — G, 16.01.06, p. 12) care evocă — în registru parodic — 
titlul unui cântec al epocii comuniste („Uteciştii de azi, 
comuniştii de mâine”). 

Ca explicaţii pentru marea productivitate a acestui tip de 
conversiune, pot fi invocate, pe lângă modelul francez (difuzat, 

mai ales prin intermediul discursului ştiinţific şi publicistic), 
caracterul economic şi (cvasi)automat al transformării prin care 
adjectivul substantivizat păstrează genul şi numărul numelui, 
fiind însoțit, de regulă, de articol (hotărât sau nehotărât)”. 


IV.3.3.2. Ilusträm, în dormie: creşterea ponderii 
acestui procedeu prin exemple atestate atât în mass-media, cât 
şi în limbajul curent / standard, grupându- -le în funcţie de 
domeniile referentiale. 

e Domeniul politic 

— „candidatul täränistilor la prezidentialele (< alegerile 
prezidenţiale) din 2000” (G, 23.08.05, p. 1); 

— „cu două săptămâni înaintea legislativelor (< alegerile 
legislative) din Germania” (G, 6.09.05, p. 11); 

— „localele (< alegerile locale) de anul trecut” (G, 
17.10.05, p. 1); 

— „Traian Băsescu insistă pentru te (< alegeri 
anticipate) până în septembrie” (A, 3.03.05, p. 1); „anticipatele 
din partid” (G, 17.10.05, p. 1); „PNL şi PD: li s-a pus 
„anticipata pe Voiculescu” (C, 4.10.05, p. 1) [se remarcă jocul 
de cuvinte din titlul citat, având ca punct de plecare expresia 
argotică „a (i) se pune pata pe cineva]”; 

— „tricolorul (< drapelul filon) de pe turnul Primăriei” 
Sf. Gheorghe” (G, 5.08.05, p. 3); „Ziua Tricolorului”; „Piaţa 
Tricolorului” (TVRI — 29.07.05); 

— „candidaţii pentru alegerile parlamentare europene din 
2008 sau 2009 nu vor mai fi senatori şi deputaţi în Legislativul 
(< forul legislativ [Parlamentul]) de la Bucureşti” (C, 13.09.05, 
d 7); 

— „În loc să-i ajute pe sinistraţi, Executivul (< forul 
executiv [Guvernul]) face pomeni electorale pe banii statului” 
(G, 16.07.05, p. 1); | 

— „Partidul etnicilor (< cetăţean de etnie...) turci din 
Bulgaria va avea cinci ministere” (N24 — 18.08.05); 

— „Activiştii de la PSD Bucureşti strâng semnături pentru 
uninominal (< vot uninominal)” (G, 14.10.05, p. 2); „cortul de 
racolat adepți ai uninominalului (< votul uninominal) de la 
Perla” (G, 21.10.05, p. 6); 

— „Demisionara (< ministrul demisionar) Mona Muscä 
rămâne interimar (< ministru interimar) la Cultură” (ReTV, 
29:07:05): 

„UDMR doreşte îmbunătăţirea actualului sistem 
bicameral, iar  peremistii sunt ferm împotriva 
«unicameralului»” (G, 19.09.05, p. 4). 

e Domeniul economico-financiar 

— „Specialiştii în imobiliare (< tranzacții imobiliare) spun 
că preţurile terenurilor din nordul Capitalei va scădea în urma 
inundațiilor” (N24 — 27.09.05); 

>- — „Multimilionarii ruşi controlează active (< fonduri 
active) sub formă de lichidităţi în valoare de 300 — 350 
milioane de dolari” (ReTV — 3.08.05); „Pământul este un activ 
mort în România, pentru că băncile nu-l acceptă ca garantie” 
(G, 3.09.05, p. 3); 


— „Dilema textilelor (< produse textile) importate din 
China” (TVR, 5.09.05); 


— „şefii multinationalelor (< societăţi multinaționale) de 
tutun” (G, 7.09.05, p. 1); 
— „Cabinetul Tăriceanu a decis să crească salariile 
‘bugetarilor (< salariat bugetar) cu 6 %” (G, 16.07.05, p. 1); 
© — „Nu vor mai fi taxate scăderile de portofolii ci numai 
netul (< venitul / câştigul ner)” (A; 5.10.05, p. 5); „Când te duci 


la angajare negociezi netul, nu brutul” (câştigul net / brut) 
(BITV — 18.10.05); 

„ARO Câmpulung rămâne «pe mâna» strategicului 
(s Re strategic) John Perez” (G, 24.08.05, p. 11); 

„Gazele de la intern (< producţia internă) mai scumpe 
cu 25% în 2006” (G, 3.11.05,p.5). 

e Domeniul tehnic 

„Altuia i-a sunat mobilul (< telefonul mobil) fix în faţa 
Sabine Profesorii s-au holbat la el, în tip ce candidatul 
şi-a scos liniştit celularul (< telefonul celular) din buzunar” 
(G, 23.08.05, p. 11); 

— „echipamente şi consumabile (< materiale consumabile) 
tipografico” (ReTV — 16.09.05); 

„Seria [accidentelor] a fost deschisă lunea trecută de 
rapid < trenul rapid) 696, plecat de la Timişoara spre 
Bucureşti”; „Locomotiva şi primele două vagoane ale unui 
personal (< tren personal) de pe ruta Bistriţa — Luduş au sărit 
de pe pn (G, 23.08.05, p.12); 

„Pompierii au intervenit cu o autospecială (< maşină 
auto specială) (N24 — 29.08.05); 

„Poliţia a oprit utilitara (< maşina utilitară) în cauză 
ReTV = 25.07.05); 

„tipizate (< formulare tipizate) utilizate în domeniul ` 
fiscal” (G, 29.07.05, p. 5); 

— „Maşina [...] a ricoşat în afara carosabilului (< spaţiul. 
carosabil) într-o parcare OPEN AE de pe marginea şoselei” 
(G, 22.08.05, p. 1); 

— „deschiderea oficială a comunalului (< drum comuna!) 
pe bani europeni” (G, 10.11.05, p. 6); 

— „M3cabrio poate fi considerat o decapotabilă (< maşină 
decapotabilă) supersportivă” (G, 26.07.05, p. 9); 

— „Sătenii obişnuiţi cu preorășenească (< linia de 
autobuze preorăşenească) de pe vremuri, îşi apără cu pumnul 
dreptul de a face blatul” (G, 10.10.05, p. 1); 

— „Cinci insi, suspectați că au atacat, în urmă cu aproape 
o săptămână, cu automatele (< puşti automate) în mână, o 
familie rivală” (G, 2.09.05, p. 1); | 

— „Într-o simulare de anihilare a unor grupări teroriste, 
tiruri de semiautomate (< puşti semiautomate) în Portul 
Constanţa” (G, 5.09.05, p. 6); 

— „Regionala (< Direcţia Regională) de căi ferate Galaţi” 
(ReTV, 18.07.05). | 

e Domeniul social 

— „Diferențele dintre rural (< mediul rural) — urban (< 
mediul urban), säraci-bogati sau o regiune şi alta confirmă 
existența a două Românii” (C, 13.09.05, p. 5); „informatizarea 
şcolilor din rural” (G, 18.10.05, p. 14); 

— „În anul 2004, actualul senator şi-a cumpărat două 
terenuri în intravilanul (< spaţiul intravilan) al comunei 
Chiajna” (G, 18.10.05, p. 15). 

° Domeniul geografiei si climatologiei 

„—  „Iransfăgăraşeanul (< drumul / traseul 
transfăgărăşean) a fost redeschis” (G, 2.07.05, Duo) 
„Circulaţia în Transfägäräsean este închisă” (ReTV, 18.10.05); 

— „in Pacificul (< Oceanul Pacific) de Est se aşteaptă 
valuri de 12 m înălţime” (ReTV — 22.08.05); „In Atlanticul (< 
Oceanul Atlantic) de Vest acţionează un ciclon tropical” 
(ReTV — 11.08.05); „În 2005, Atlanticul s-a dovedit mai rău ca 
oricând” (G, 30.12.05, p. 9); 

— „Cerul va fi variabil, cu înnorări ziua în Carpaţii 
Orientali, iar noaptea în Occidentali (< Carpaţii Occidentali)” 
- (G, 26.08.05, p. 11); 

„= „Maximele (< temperaturile maxime) zilei sunt mai mici 
decât normalele acestei perioade” (ReTV — 21.08.05); 
»Minimele (< temperaturile minime) vor rămâne la 20° 
(ProTV — 29.07.05); „În Bucureşti se anunță o maximă 
spectaculoasă de 34% (ReTV — 27.07.05); 

— „cunoscutele abrupturi (< versanţi abrupți) ale 
Caraimanului şi Coştilei” (ReTV, 31.07.05); 

— „Pământul musteste, iar «freaticul» (< pânza freatică) a 
dat în we-ul din curte” (G, 5.11.05, p. 12). | 

e Domeniile medical şi farmaceutic 

„O echipă de cercetători americani a măsurat conținutul 
de avoid (< substanţe red, a peste o sutä de 
alimente” (G, 3.09.05, p. 5); 

— „O noapte cu lună nouă umple camerele de gardă cu 
cardiaci (< bolnavi cardiaci)” (G, 16.07.05, p. 6); 

— „Directoarea DCP Vrancea — acuzată de atitudini 
naziste după ce a propus sterilizarea seropozitivilor (< 
bolnavilor seropozitivi)” (A, 23.03.05, p. 1); . 

— „Medicii spun că acel antidiabetic (< medicament 
antidiabetic) oral se foloseşte în tratament de 20-30 de ani” (G, 
5.09.05, p. 6); „Acum ni se cer antiinflamatoare, antibiotice, 
analgezice [...]” (G, 21.01.006, p. 3); 

— „Tăriceanu, “şocat că şpaga pentru o cezariană (< 
operaţie cezariană) e de 1000 de euro” (G, 18.01.06, p. 4); 

— „Veterinarii (< medicii veterinari) cer vânătorilor să 
. împuşte cât mai multe vulpi” (G, 7.09.05, p. 3); „Veterinare (< 

consultaţii veterinare) non-stop: 9931” (N24 — 27.08.05); . 

— ,Legistii (< medicii legişti) mureşeni s-au mai 
confruntat cu alte trei cazuri de sinucidere în ultimele trei zile” 
(N24 — 23.08.05); 

— „Pericolul gripei aviare determină ţările UE să-şi facă 
stoc de antivirale (< medicamente antivirale)? (G, 22.10.05, p. 
5); „Medicamentul Tamiflu este singurul antiviral (< 
medicament antiviral) eficient împotriva gripei aviare” (ReTV, 
15.10.05); | 

— „Păsările au primit injecții cu antigripală” (< 
medicament antigripal)” (G, 18.10.05, p. 2); 

— „De azi, noi formulare pentru rețete de compensate şi 
gratuite (< medicamente compensate şi gratuite)? (G, 
17.10.05, p. 11); | 

— „Amendă de 5 milioane pentru stăpânii de câini care nu 
strâng fecalele (< materiile fecale) animalelor” (G, 22.10.05 
p. 3); | 

— „Un bâtlan a mutat aviara (< gripa aviară) în judeţul 
Vaslui” (G, 22.10.05, p. 1); „Aviara loveşte turismul” (G, 
21.10.05, p. 6); | 

— „Dar această femeie superbă nu are doar un Jizic (< 
aspect fizic) spectaculos, ci si minte şi chiar talent autentic” 
(Tele G, 12/2005, D. 5) | 

— „Jennifer Lopez, femeia cu cel mai invidiat posterior (< 
parte posterioară) din lume” ( Tele G, 23/2005, p. 2); „WC-ul 
high-tech permite reglarea individuală a jetului de duş pentru 
masajul posteriorului” (G, 17.08.05, p. 10). 

| e Domeniul învățământului 

— „Era vorba de a trece nişte profesori din preuniversitar 
(< învăţământul preuniversitar) în universitar (< învățământul 
universitar)” (GE, 4.07.05, p. V); „DI Miclea a aruncat si 
Preuniversitarului o provocare” (G, 15.08.05, p. 1); 

— „Profesorii noştri din primar şi din mediu” (GE 
15.08.05, p. II); 

— „Cât despre secundar, avem încă nevoie de manuale 
serioase pentru formarea profesorilor” (ibidem); 

— „A luat note bune şi la scris (< examen scris) şi la oral 
. (< examen oral); 

| — „Sunt elevi picati din vară, de la fără frecvenţă şi de la 
seral (< învățământ seral)” (G, 23.08.05, p. 1 l); 

— „Olimpicii (< elevii olimpici [laureați la olimpiade]) au 
obținut, din nou, rezultate excepționale, ocupând locul I pe 
națiuni la Balcaniada de Informatică” (G, 10.09.05, p.3). 

e Domeniile mass-media şi cultural-artistic 

— „Acelaşi cotidian (< publicaţie cotidiană) citează şi o 
afirmaţie a lui Traian Băsescu, din septembrie 2004” (G, 
7.08.05, p. 12);. 

— „Săptămânalul (< publicație săptămânală) «Banii 
noştri» i situa pe locul 10 în topul celor mai influenți români” 
(ReTV — 25.08.05); 

— „Va apărea un lunar (< publicaţie lunară), care se va 
chema «Om bogat, om sărac” (ReTV, 21.10.05); 

— „Un trimestrial (< publicaţie trimestrială) are sorti de a 
se situa la o distanță reflexivă față de imediat” (ReTV, 
19.07.05); pă 

- „Ion Caramitru vorbeşte despre muzicalul (< spectacolul 
muzical, cf. engl. musical) «Chicago», cea mai costisitoare 
producție montată la instituția pe care o conduce” (G, 15. 09.05, 
p. 13); de reţinut că adjectivul substantivizat se utilizează în 
paralel cu anglicismul musical, nefiind exclusă „contaminarea” 
dintre cele două sinonime („Musicalul este, prin definiţie, 
produsul menit să «distreze»” — G, 6.10.05, p. 13); 

— „finala (< etapa finală) din noiembrie a concursului 
. «Œurovision-junior»” (TeleG, 13/2005, p. 30); i 

— „NYPD Blue — un clasic (< un film clasic) al serialelor 
poli i (TeleG, 19/2005, p. 8); | 

„«Apa ca un'bivol negru», tulburätorul documentar (< 
film dacie tar) de lungmetraj din 1970” (G, 18.07.05, p 7); 

— -,Matinal (<program matinal) la Realitatea TV: 
«Trezirea la realitate cu Märutä» debuteazä mâine dimineatä” 
(ReTV, 23.10.05); 

— «Măi mândruto, hai cu mine!» zbiară vocalul fs 
interpretul vocal)” (G, 10.06.05, p. 2); 

— „O altă problemă frecventă în audiovizual (< domeniul 
audiovizual) este publicitatea mascată”; „Legea 

Audiovizualului”; „Consiliul Naţional al Audiovizualului” (G, 
8.10.05, p. 7). 


e Domeniul sportiv | 

— „Naționala (< echipa națională a României; cf. fr. la 
nationale, PR: 1710) feminină de volei a învins reprezentativa 
(< echipa reprezentativă) Italiei” (ReTV — 19.07.05); 

— „Francezii de la Saint Etienne, eliminaţi după două 
egaluri (< meciuri egale)” (G, 26.07.05, p. RS ER | 

— „Amicale (< meciuri amicale; cf. fr. un amical, PR: 81) 
fără antrenor principal pentru naționala de baschet” (G, 
28.06.05, p. 4); 

— „Defensiva lui Shelbourne va fi de netrecut în dubla (< 
partida dublă [tur-retur]) cu Steaua” (G, 28.07.05, p. 10); 

— „Victoria Cehiei în faţa Finlandei a trimis naționala (< 
echipa naţională) României pe locul trei al grupei, ceea ce 
înseamnă că «tricolorii» (< fotbaliştii naţionalei, purtători ai 
tricoului tricolor) au mai ratat o calificare la Mondiale (< 
Campionatul mondial de fotbal)” (G, 14.10.05, p. 8); 

— „Internaţionalul (< fotbalistul internațional) s-a alăturat 
alb-violeţilor (< fotbaliştilor alb-violefi [de la Poli Timişoara])” 
(ReTV — 9.07.05); | 

— „Consiliul de Administratie al FC Unirea a decis 
demiterea staffului tehnic compus din «principalul» (< 
antrenorul principal) si secunzii (< antrenorii secunzi) E. Ursu 
şi P. Purina” (G, 3.11.05, p. 10); 

— „Imediat ce Băsescu şi-a ocupat locul de la oficială (< 
tribuna oficială), războiul galeriilor a reînceput” (G, 25.10.05, 
p. M; | 

— „Centralul (< arbitrul. central) a lăsat libere disputele 
între jucători” (G, 19.08.05, p. 8); 

„Nicolae Dică a luat un roșu (< un cartonaș roșu) 
Ari surprinzător în meciul de la Shelbourne” (Re TV, 
23.08.05); 

— „preliminariile (< etapele preliminare) Ligii 
Campionilor” (ReTV — 27.06.05); 

— „A început şi B-ul (< divizia B)” (OTV, 21.08.05); 

— „Europenele (< Campionatul European) de fotbal în 
sală” (G, 18.10.05, p. 3). 

e Domeniul juridic 

— „Aceste fapte intră în sfera ilicitului (< comportamentul 
ilicit) civil şi atrag, răspunderea civilă delictuală a celor în 
culpă” (G, 5.10.05, p. 9); 

— „Judecătorii din penal (< procesul penal) iau sporul, cei 
din civil (< procesul civil), nu” (ReTV — 9.08.05); 

„Ministerul Public şi PSD se opun scoaterii calomniei 
din penal (< Codul Penal” (G, 20.20.05, p. 4); 
„Senatorul este acuzat de interlopi [membri / capi ai 

lumii Fei app (Re TV, 4, 09.05). 

e Rase de animale 

— „Clubul ciobăneştilor (< câine ciobănesc) româneşti”; 
“„ciobănescul carpatin”; ,ciobänescul mioritic” (ReTV, - 
13.08.05); 

— „Pursângele arab (< calul pursânge arab) e bun de 
galopuri, sărituri şi viteză, că e mărunt şi rapid”; „Românescul | 
de joe e mai mare şi mai forţos: ES pentru dresaj şi 
sărituri” (G, 16.09.05, p. 2); 

z „Nişte splendide bältate (< vaci bältate) din Ţările de 
Jos” (G, 2.09.05, p. 12); 

— „O sură de stepă (< vaca sură) a dat naştere unei vițele 
albe, botezată ad-hoc Europa” (G, 3.11.05, p. 14); 

— „Pescarii pe care i-am vizitat într-o dimineață nu 
prinseseră decât vreo trei «fitofagi» (< peşte fitofag)” (G, 
2207.057 P. 3): 

1V.3.3.3. Conversiunea unor asemenea adjective implică 
atât modificări formale, cât şi — în unele cazuri 
semantice specifice. : 

Primele sunt imediat sesizabile: în plan sintactic are loc 
reducerea (suprimarea) numelui — centru de grup, iar în plan 
morfologic determinantul preia informația gramaticală (dar şi 
semantică) a centrului, primind şi flective specifice substan- 
tivului pentru exprimarea categoriilor de gen, număr şi caz. 

În plan semantic”, principalele dificultăți — generate de 
absența centrului nominal — sunt polisemia şi omonimia unor 
adjective, care creează riscul de ambiguitate, deoarece 
„calitatea” exprimată apare ca nepertinentă. 

Pot fi citate în acest sens contextele următoarele: 

— ,Olimpicii români [elevi sau sportivi] au obținut patru 
medalii de aur” (ReTV, 20.07 .05); 

— „Îl scoate din sărite statutul de «fost» [partener de viață 
sau politician]” (G, 17.10.05, p. 1); 

— „Există probleme juridice care tin de penal [dreptul 
penal sau Codul Penal)” (N24 — 21 .10.05); 

— „Veterinare [consultații] non-stop: 9931” (N24 — 
27.08.05) vs. veterinari [medici]. 

Dezambiguizarea se realizează prin diverse procedee (de 
regulă, cumulate). 

e Raportarea la contextul lingvistic permite 
recuperarea semantică a suportului absent prin relații de tip 
anaforic sau cataforic®, | 

În prima situatie, sursa referentialä (sintagma nominalä) 
precedă adjectivul substantivizat, asigurându-i decodarea 
corectă: „Meleşcanu prezice alegeri anticipate în primăvară 
[...] În viziunea vicelui liberal, anticipatele s-ar putea face, cel 


mai devreme, după raportul de ţară din primăvara anului viitor” 
(G, 24.08.05, p. 4). i 

Relaţia anaforică se poate stabili, implicit, între un nume 
cu statut de hiperonim şi adjective substantivizate, aflate în 
Fa de hiponime: 

„În tarcul din Băneasa, caii sunt împărţiţi în boxe pe 
ieni ne arab e bun de galopuri, sărituri şi viteză 
[...]. Românescul de sport e mai mare şi mai fortos: perfect - 
pentru dresaj şi sărituri” (G, 16.09.05, p. 2); 

„Medicamentul Tamiflu este singurul antiviral eficient 
dica ai gripei aviare” (ReTV, 15.10.05). 

Relaţia cataforică este frecvent întâlnită în presa scrisă, 
unde adjectivul substantivizat apare în titluri (realizând 
economie de spaţiu şi brevilocventa specifică ştirilor), în timp 
ce sursa referentialä apare în text: 

— „Uh cagulat înarmat cu pistol a jefuit o casă de schimb 
din Baia Mare” (titlu) — „Un bărbat care purta pe cap o cagulă 
a furat [...]” (G, 22.12.05, p. 14); 

— „Deputaţii au acceptat că tarabele pot fi amplasate şi pe 
carosabil” (titlu) „Comercianţii vor avea voie să-şi vândă 
press pe spaţiul carosabil” (G, 14.10.05, p. 4); 

„Suborbitalul Orizont a fost prezentat publicului în - 
Piaţa Constituţiei” (titlu); „vehiculul suborbital Orizont” (G, 
29.08.05, p. 14). 

Sursa referentialä (centrul) poate fi dedusă dintr-o 
enumerare de termeni care reprezintă hiponime ale acestuia: 
„Producţia a fost diversificată începând din 2003, fiind 
fabricate televizoare, maşini de spălat, aragazuri Si 
aspiratoare, pe lângă frigidere. La ora actuală, Arctic exportă 
electrocasnice în 27 de ţări” (G, 13.10.05, p. 3). 

e Contextul  situațional  (extralingvistic) permite 
dezambiguizarea ” adjectivului substantivizat în funcţie de 
domeniul de utilizare: 

— Numele propriu Naţional poate desemna o instituţie 
teatrală („La Nafionalul bucureştean, stagiunea începe cu un 
proiect ce aduce la un loc vechiul şi noul” — G, 5.10.05, p. 3) 
sau echipa de fotbal FC Naţional („Portarul Nationalului a 
prins mingea expediată cu capul de Falemi” — G, 3.10.05, p. 7); 

— Termenul dublă desemnează în jargonul sportiv „două 
goluri înscrise de acelaşi jucător” („lanis Zicu a prins o dublă 
care a deschis dinamoviştilor drumul spre victorie” — emisiune 
de sport la ReTV, 12.08.05) sau o partidă tur-retur („Defensiva 
lui Shelbourne va fi de netrecut în dubla cu Steaua” — G, 
28.07.05, p. 10); în domeniul hotelier, acelaşi termen are sensul 
„cameră cu două paturi” („La trei stele, dubla costă 2450 RON”, 
G, 21.10.05, p. 6), iar în cinematografie apare în expresia „a 
trage o dublă” („a filma de două ori aceeaşi scenă”); 

— Nativ este frecvent utilizat în previziunile astrologilor 
(nativul din Balantä” — horoscop la BITV, 19.08.05); în 
lingvistică el poate desemna, prin elipsă, vorbitorului nativ al 
unei limbi; 

— Forma de plural verzii desemnează în domeniul politic 
ecologiştii („Instalaţia radar a NATO nu s-a realizat până acum 
tocmai datorită protestelor energice ale «verzilor»”, G, 
26.09.05, p. 9), iar în sport — prin metonimie — pe fotbaliştii 
unei anumite echipe (,«Verziiy, aşa cum Sunt poreclifi 
fotbaliştii de la Saint Etienne” — G, 19.07.05, p. 14); 

— Termenul conservator are sensurile de „tradiționalist” 
în domeniul artei şi al modei („„Vestimentaţia nonconformistă, 

. coafurile lui extravagante alcătuiesc o imagine care îi amuză pe 
avangardişti şi îi scandalizează pe conservatori” — G, 19.07.05, 
p. 15), „membru al Partidului Republican din SUA” („Bush 
propune un conservator pentru Curtea Supremă” — G, 21.07.05, 
p. 11) şi „membru al Partidului Conservator (fost PUR) din 
România” („La rândul lor, umaniştii s-au înfiorat la tribuna 

Parlamentului [...]: „La fel ca omonimii noştri din istorie [subl. 
ns.], conservatorii au jucat şi acum rolul de cumpănă” — G, 
14.07.05, p. 4); 

— Termenul cruciat (consacrat în istorie cu sensul 
„participant la cruciade”) apare într-un titlu citat cu 
semnificaţia recentă, proprie discursului grupărilor teroriste - 
(„participant la coaliția statelor care luptă în Irak”): „Gruparea 
care a revendicat atacurile de la Londra dă un nou ultimatum, 
«Cruciații» au o lună să-şi Es ppe din Irak” (G, 
19.07.05, p. 11). 

e Ambiguitatea poate fi înlăturată prin restricții 
morfologice de gen şi / sau număr, aşa cum se observă în 
situațiile următoare: 

— „Acum i se caută un loc cäldut si lui Rusanu, unul 
dintre greii Partidului” (G, 9.09.05, p. 4) vs. „Consumul duce 
greul creşterii economice” (G, 12.09.05, p. 6); 

— „Dacă scrii de bine, te înjură pesediştii, dacă scrii de 
rău, te înjură portocalii [adepţii Alianţei D.A.” (G, 13.09.05, 
p. 1) vs. „În opoziţie cu portocaliul [culoarea Alianţei D.A.] 
roșul ar fi mai pregnant” (G, 24.05.05, p. 5); ; 

— diplomat („posesor al unei diplome universitare”) vs. 
diplomat (< valiză-diplomat): „Cu pungi de plastic pe post de 
diplomate [...], «gulerele albe» au mărşăluit din fața Suna 
până la Guvern” (G, 15.09.05, p. 4); 

— „Proba de dublu din cadrul turneului de tenis de la 
Moscova” (N24 — 14. 10.05) vs. „dubla [partida tur-retur] cu 
Steaua” (G, 28.07.05, p. 10); 

— „Pentru mâine o maximă [temperatură] de 18* (ReTV, 
1.10.05) vs. »Maximumul [eclipsei de soare] va fi la ora 12.32” 
(G, 28.09.05, p. 8); 

— „Era vorba de a trece nişte profesori din preuniversitar 
(< învățământul preuniversitar) în universitar (<învățământul 

universitar) (GE, 15.01.05, p. D vs. „Dascălii din preuniversitar 
se întorc în școli, universitarii (< profesorii universitari) 
continuă greva” (G, 15.11.05, p. 14). | 

Forma unică de masculin/neutru singular apare în 
titulatura unor pagini specializate de ziar: Actual, Politic, 
Internaţional; Economic (n „Gândul”); Juridic, Financiar, 
Interior (în Supliment la „Jurnalul Naţional”). 

Forma unică de feminin singular este întâlnită în 
titulatura unor societăți comerciale: „Electrica Banat” (G, 
21.10.05, p. 10); „Avicola S.A. laşi”; „Siderurgica S.A.” 
(ibidem, p. 8); „SC Agroindustriala Consult S.A. Nalbant” (G, 
18.11.05, p. 10). 

Procedeul substantivizării adjectivelor se află la originea 
a numeroase titluri de emisiuni TV: Matinal, Arhitectonic 
(ReTV); Special (Prima TV); Enesciana, Văzute şi nevăzute, 
Simbolica (TVR Cultural); Documentar, Nocturne (TVR). 

*  Diferenţierea prin grafia cu iniţială majusculă apare 
în cazul adjectivelor substantivizate folosite ca nume proprii: 

— „Ministerul Administrației şi /nternelor (< Afaceri 
Interne): „loan Rus, fost ministru de Interne” (G, 11.06.05, p. 4); 
„Internele deschid «războiul» cu infractorii” (G, 6.06.05, p. 8): 

— Antiaeriana (< Unitatea Militară Antiaeriană): „Un 
militar de la Antiaeriana Cluj s-a aruncat pe geam” (G, 
19.07.05, p. 16); 

— Universitar (< Spitalul Universitar): „Luni, angajații de 
la Universitar au trimis memorii către Guvern, Preşedinţie 
şi Curtea Europeană pentru Drepturile Omului” (G, 14.12.05, 
p. 3); 

— Județean (< Spitalul . Județean): „Directorul 
Judeţeanului din Oradea — destituit după ce a plătit toate 
datoriile spitalului” (G, 13.12.05, p. 3); | 

— Gemenii (< Turnurile Gemene de la World Trade 
Center): „Pe toate monitoarele TV erau imagini cu «Gemenii» 
din New York în flăcări” (G, 13.09.05, p. 4; „Ziua atacurilor 
asupra Gemenilor” (C, 13.09.05, p. 24). 

În această categorie de conversiuni pot fi incluse şi 
adjectivele „consacrate” ca nume proprii în limbajul familiar — 
argotic, pentru desemnarea fostului dictator Nicolae 
Ceauşescu: ,Plugusoristul numărul unu al Âmpuscatului, 
dinozaurul Vadim [...]” (G, 14.09.05, p. 12); „în scaunul de 
ministru [al Sănătăţii] ajunge un personaj la fel de înfricoşător, 
comparat cu Odiosul” (G, 26.10.05, p. 1) (cf. DAEF: 136, 185). 


„Vagul” semantic“! (cultivat ca sursă a umorului în 
presă) se rezolvă, de regulă, prin deductii bazate pe informații 
(con)textuale şi pe analogii de formă: 

— „Scris în iliesciana de altădată, discursul a militat 
pentru consens, rațiune, conlucrarea tuturor forțelor [...]” (G, 
7.09.05, p. 4 — titlul articolului: „Iliescu scoate din lada cu 
amintiri consensul national”); modelul conversiunii poate fi 
termenul familiar [limba] păsărească: „Sigur că nu înțelege 
- nimeni, am vorbit în păsărească [limbajul matematicienilor)” 
(GE, 17.10.05, p. IX); 

— „Sârbu le arată pisica iliescienilor [susținătorilor lui 
Iliescu]” (G, 15.09.05, p. 14); „Răzvan Theodorescu sună 
adunarea iliescienilor” (G, 20.01.06, p. 4); 

—,,Supracompensarea de 90 de procente, un nivel pe care 
abia şi-l permite Germania, a primit şi ea un nume: din 
«compensata», pastila cu pricina a fost alintată «e/ectorata»” 
(A, 28.03.05, p. 1); 

— „Judecătorii vişinii [de la Curtea Constituțională] vor 
decide dacă albaştrii [social — democrații] sau portocaliii 

[Alianța D.A] câştigă meciul «Justiţie şi proprietate»” (G, 
6.07.05, p. 5). 

Prezența ghilimelelor semnalează acceptii contextuale 
particulare sau orientează receptarea spre registrul ironic: 

- „Din 25 martie 2005 şi până acum, s-au dat afară 
«ilegalii» din case şi s-au băgat comisarii zonali ca să păzească 
ruinele” (G, 15.09.05, p. 4); | 

— „«Amărății» care vin la Primărie cu Mercedesul nu vor 
mai primi venitul minim garantat” (G, 31.08.05, p. 1); 

— „Monica Macovei i-a prins pe «destabilizatorii» 
justiției: jurnaliştii şi prietenii lor” („Gardianul”, 29.08.05); 

— „O strategie a conducerii partidului [PSD] care s-a 
săturat să-i tot acopere greşelile «puşcăriabilului» [Marian] 
Oprişan, «curtat» şi el intens de DNA în ultima perioadă” (G, 
21.01.06, p. 4). 

Prin utilizare frecventă în mass-media, unele adjective 
substantivizate s-au impus cu valori figurate, metaforice 
(proprii domeniului politic): | 

— fumigenä („informaţie falsă, deliberat deturnatä”): 
„Deputatul Dragoş Ujeniuc susţine că aşa-zisul său dosar de 
corupție este o fumigenă” (ReTV, 3.10.05); „După ce i-a tras 
scatoalce de pe scara avionului premierului Tăriceanu, Traian 
Băsescu aruncă acum fumigene de peste Ocean” (G, 15.09.05, 
p. |); : 

— migrator („parlamentar care practică migraţia politică / 
traseismul politic”): „Aliaţii au deschis porțile pentru 
«migratori»? (G, 18.06.05, p. 4); „Lege împotriva 
migratoarelor mici” (G, 20.10.05, p. 4). 


295 


IV.3.3..4. Un tip aparte de conversiune constă din 


substantivizarea unor adjective detaşate din unitățile 
frazeologice. ; 


296 Adriana Stoichiţoiu Ichim — Creativitate lexicală în româna actuală 


Procedeul este specific limbajului familiar datorită 
conciziei sale: 

— „Un plin de benzină costă acum cu 300 000 lei în plus” 
(ReTV, 7.09.05) (cf. a-şi face plinul [rezervorul plin]: „Lucru 
cert — nici preşedintele Băsescu şi nici preşedintele Cu 
Concurentei, Mihai Berinde, nu-si fac singuri plinul la maşină” 
— G, 9.09.05, p. 1); 

„Ani grei de puşcărie a primit şi temutul interlop Silviu 
Duditä, zis Fluturică” (G, 19.07.05, p. 16); „Cele două 
personaje lezate, omul legii şi interlopul, au deschis procese 
penale împotriva lui Narcis Voicu” (G, 28.07.05, p. 6) (cf. 
„membru al lumii interlope” — ibidem); „Anchetatorii susţin că 
cei şase interlopi au fost puşi în libertate din lipsă de i 
(G, 2.09.05, p. 10); 

— „Statul român, în dulce complicitate cu BOR, în loc să 
restituie toate bunurile şi proprietățile greco-catolicilor 
confiscate de comunişti [...] fără obligația formulării vreunei 
revendicări din partea wnifilor, a dus la o politică de 
tergiversare” (C, 13.09.05, p. 17) (cf. „Biserica greco-catolică 
“unită cu Roma”); 

„Sorin, şi el fost olimpic național la informatică” (G, 
23.07. 05, p. 3) (cf. „laureat la olimpiada națională”); 

— „Păsările trebuie să nu fie lăsate în liber pentru a nu 
intra în contact cu păsările sălbatice” (declaraţie a ministrului 
Agriculturii — ReTV — 15.10.05) (cf. „aer liber”); 

— „Maniaco-depresiv ucis pe aeroportul din Miami după 
ce a pretins că are o bombă” (G, 9.12.05, p. 9) (cf. „bolnav. 
maniaco-depresiv”); 

— „Shopping. la confiscate” (G, 11.01.06, p. 2) (cf. 
„magazine cu produse confiscate”); 

— „În privinţa opționalelor (adică a ceea ce lipseşte din 

dotarea standard), preferințele se îndreaptă către pachetele 

menite să sporească siguranța” (G, 13.12.05, p. 7) (cf. „dotări 
opționale”); | 


` — „Maidanezii au intrat în vizorul autorităților locale” 
(ReTV, 30.01.05) (cf. „câinii maidanezi”). 


Pri 


V. Alte tipuri de substantivizări 


V.1. Fără a fi cu adevărat productivă în stadiul actual de 
limbă, substantivizarea pronumelor se înscrie între 
conversiunile gramaticalizate. 

— Pronumele personal românesc sau latinesc de 
persoana I singular apare articulat, cu semnificația 
„personalitate, individualitate” proprie registrului livresc: „Ce 
testafi din eul dvs. profund?” (interviu în AC, 36/2005, p. 4); 
„Un slalom printre rafturile încărcate cu produse [din 
supermarket] calmează ego-ul de «om de casă» LEAT CA 
1 1:01.06,,p.2). | 

— Pronumele negative nimeni si nimic apar şi în presă cu 
semnificaţiile depreciative consacrate în registrul familiar: 
„Tipul era un nimeni, un ratat” (ProCinema, 31.07.05) (vezi ŞI 
expresia peiorativă „neica nimeni”, înregistrată în DAEF: 181, 
cu sensul „individ insignifiant”); „Marele nimic” (titlu de 
editorial în EZ apud ReTV, 2.09.05); „seria nimicurilor pentru 
care pot opta potenţialii cumpărători” (TeleG, 12/2005, p. 3); 
„Lui Văcăroiu, din nimicul pe care l-a făcut, e greu să-i găseşti 
un abuz” (G, 16.11.05, p. 1). 
| — Pronumele nehotärâte ceva, altceva si altcineva“? pot 
fi supuse unor conversiuni ad-hoc cu efect de oralitate: „Te 
interesează ceva şi ştii că vei găsi ceva-ul” (promo la 
emisiunile informative — ReTV, 26.08.05); „Liberalii nu-l mai 
iubesc pe Traian Băsescu. Ludovic Orban a mărturisit că stau 
cu el de nevoie. Le zice că au pe-altcineva. Jar altcinevaul nu se 

dă în lături să împrăştie el însuşi bârfe de alcov” (G, 3.10.05, p. 
4); „Întotdeauna acel «altceva» [pasiune extraprofesională] 
înseamnă frumosul din pictură, din muzică sau din subtilitatea 
textelor literare” (GE, 17.10.05, p. VID. 

Efecte stilistice de tip antitetic se obțin — în texte 
publicitare — cu ajutorul pronumelor substantivizate: „Red Bull 
Flag este genul de eveniment la care te duci ca un mare 
Nimeni, iar după o baie rece ai toate şansele să devii Cineva” 
(campanie publicitară). | 


V.2. Substantivizarea numeralului apare sub forma 
lexicalizatä în cazul — frecvent întâlnit în articole cu tematică 
sportivă — al metonimiei unsprezece(le) cu sensul „echipă de 
fotbal”: „«Nu m-am decis asupra primului unsprezece, aşa cum 
nu m-am decis încă asupra sistemului de joc», a spus Piţurcă” 
(G, 30.08.05, p. 9); „primul «7 1»° (G, 7.09.05, p. 8). 

Procedeul tinde să se extindă şi în domeniul 
automobilismului, indicând — în registru colocvial — VE 
tipuri si märci de masini: 

— „Octombrie — luna 4X4 (< HORS 4X4) la none 
(clip publicitar — ReTV, 14.10.05); „Enormele 4X4 la modă 
merg în tăcere, alături de vechiul R12”(G, 21.10.05, p. 8); 

„Pe vremea listelor de aşteptare de la IDMS [...] o 7310 
(< Dacia 1310) pentru export era prilej de mândrie pentru orice 
descurcäret” (G, 6.12.05, p. 8); 

— „Vinde 307-le (< Peugeot 307) meu!” (clip publicitar — 
ReTV, 10.01.06); 

— „Sunt preferate maşini cât mai scumpe, sau, în orice 
caz, mai scumpe decât micuțul 206” (G, 13.12.05, p. 7). 

Ocazional, prin elipsa centrului (suportului), se pot 
substantiviza şi alte construcții formate din numerale: 

— „Teoretic, gazdele nu au nici o şansă în fața unei echipe 
care a zdrobit-o [sic!] în ultima întâlnire directă, în luna mai a 
acestui an, cu un sec 4-] (< scor de 4-1)” (G, 12.09.05, p. 9); 

— „Cei prezenţi s-au lăsat furati de magia acordurilor si au 
renunțat la scaune în favoarea un-doi-trei-ului (< pasului [de 
vals] un-doi-trei) celebru” (G, 29.09.05, p. 13);: 


— „Cernica, față cu H5-ul [virusul gripei aviare]” (G, 
18.10.05, p. 2). 


V.3. Majoritatea adverbelor substantivizate din presä 
reprezintä conversiuni fixate în limbä de mult timp (sub forma 
neutrului singular): 

— „Niciodată în istorie [...] Răul nu s-a proclamat pe sine 
ca Rău, în mod deschis, fără vreo justificare estetică” (G, 
3.09.05, p. 7); 

— „Geoană predică despre o «coaliție a binelui» care să 
lui cu «mafioti»” (G, 16.08.05, p 4); 

— „Consumul duce greul creşterii economice” (G, 
109056: 6); 

— „Capitala pleacă la muncă boiereşte, la 9 jumătate. E ora 
la care grosul maşinilor iese din boscheti” (G, 12.09.05, p. 1); 

— „Cunoaşte-ți aproapele” (G, 6.07.05); prin analogie se 
explică o formaţie ocazională ca departele, „creată” de G. 
Liiceanu („Cartea te pune în legătură cu departele tău 
| mn 17.07.05); 

— „Un da sau un nu la un referendum nu se poate da pe un 
anumit proiect de lege, ci pe o anumită idee, ii un anumit 
mesaj” (G, 20.07.05, p. 4); 

— „Tăriceanu i-a transmis lui Băsescu un nu hotărât” 
(ReTV, 16.09.05); „Emil Boc a trântit public un «NU» sec 


părerilor prezidențiale” (G, 14.10.05, p. 4); „etapele şi 

întâmplările care au precedat «da-ul» spus în fața ofițerului 
stării civile” (TeleG, 19/2005); 

— „Lupul de mare Băsescu se lăuda că va răsturna cu 
susul în jos toate instituţiile statului” (G, 18.08.05. p.1); „balon - 
cu aer cald care zboară cu susul în jos” (G, 21.06.05, p. 14); 

— Un caz aparte este reprezentat de locutiunea adverbială 
la mişto, care apare în articole de opinie — ca determinant al unui 
verb („Nici o femeie nu mi-a vorbit tot timpul «la mişto», aşa 
cum fac de ani buni mai multi bărbaţi” — JN, 16.04.05, p. 3), dar 
şi ca substantiv neutru, în DAEF: 174 (ironie, batjocură”); „La 
noi, la români, miştoul e parte firească din orice conversaţie. Cu 
nemții, cu englezii, nu-i indicat să dialoghezi în doi peri, 
deoarece iau tot ce spui în grav, ca pe ceva adevărat, care cere 
participare, o rezolvare” (ibidem); „Imaginea lui de lider mână- 
forte se va duce pe apa Sâmbetei, însoțită de chiuiturile şi 
mistourile adversarilor” (G, 25.07.05, p. 4). Aceeaşi relaţie între 
adverb şi substantiv apare în enunturile: „Tânărul povesteşte că 

_sirianul era mai tot timpul luat Ja mişto”; „Hayssam — ciuca . 
mistourilor” (G, 10.09.05, p. 1; NL): 

_ Adverbul contra apare substantivizat în locutiunea a da 
o contră (în box, scrimă, lupte, judo), sinonimă cu verbul a 
contra < fr. contrer (MDN: 215). Din terminologia sportivă, 
adverbul substantivizat a pătruns, cu sens figurat (metaforic) în 
comentariul publicistic pe teme politice: „Contrele dintre 
partide” (titlu la ReTV, 11.08.05); „Tăriceanu — trei contre la 
Băsescu” (titlu în G, 18.08.05, p. 4, explicitat prin subtitlu: 
„Premierul Călin Popescu Tăriceanu a prins curaj. El l-a 
contrazis pe preşedintele Traian Băsescu, în mai toate 
subiectele pe care le-a abordat în conferința de presă de ieri”). 

Retinem şi posibilitatea apariţiei substantivului în alte 
poziții sintactice: „În Parlament se joacă pe contre: puterea şi 
opoziţia se luptă fără menajamente”; „Sătul de contrele lui 

Băsescu, Tăriceanu ripostează” (ReTV, 16.09.05); „Bugetul de 
stat, primit cu contre procedurale în Parlament” (G, 16.11.05, 
p. 4). | 

Adjectivizarea lui contra (ca antonim al lui pentru) este 
specifică limbajului politic (cu referire la opinii, voturi): „Au 
luat cuvântul [...] ca să exprime pe foarte larg părerile contra 
ale partidelor lor despre schimbarea Regulamentului şi a 
preşedintelui Senatului” (G, 15.09.05, p. 4). 

— Adverbul bis apare substantivizat (cf. fr. bis — PR: 127) 
cu sensul din domeniul artistic „număr prezentat a doua oară la 
cererea publicului sau ca supliment de program” (MDN: 127): 
„Nigel Kennedy a dat un bis din cântecele Mariei Tănase” (RL, 
12.09.05); de reţinut şi posibilitatea folosirii la plural, asociată 
cu extinderea semnificației („Solistul a acordat câteva bisuri”). 

Din categoria conversiunilor accidentale reținem două 
exemple: 

— „Utilizarea abuzivă, în limba actuală, a cultismului 
vizavi (de) poate explica apariţia nerecomandabilä în discursul 
unui gazetar sportiv a adverbului vizavi într-o poziție sintactică 
specifică substantivului şi purtând mărcile morfologice 
respective: „În cazul discriminării pozitive, majoritarii încep să 
aibă complexe în vizaviul lor cu minoritarii” (ReTV, 9.09.05); 

— Substantivizarea antonimicä cu funcţie metalingvisticä 
(prin care semnul lingvistic este utilizat nu pentru a trimite la 
„sensul „real”, ci pentru a se autodesemnaS*) se întâlneşte în 

cazul adverbului poate, plasat într-un context specific 
substantivului (precedat şi urmat de adjective): „Toţi aceşti 
«poate» relativizanti nu ne dau nicidecum dreptul de a uita si 


de a ne pierde cu uşurinţă iresponsabilă «religia suvenirurilor»” 
(G, 10.09.05, p.3). À 

V.4. Interjectiile substantivizate (inclusiv 
onomatopeele) apar relativ rar în presa scrisă. De regulă, e 
vorba de conversiuni gramaticalizate, unele fiind chiar 
înregistrate cu valoare substantivală în dicționare. În procesul - 
substantivizării, interjectia primeşte flective de tip substantival, 
iar sintactic, trece din vorbirea directă în cea indirectă, ocupând 
poziții specifice numeluis*. 

Ilustrăm acest tip de conversiune prin câteva exemple de 
substantivizări care s-au impus în limbă: A 

— tam-tam (< fr. tam-tam) este înregistrat în MDN: 853 cu 
două valori figurate: „zgomot mare, gălăgie, vacarm” şi 
„protest zgomotos” În presă, apare cu un sens peiorativ, 
corespunzător celui din locufiunea franceză „faire du tam-tam 
autour d’un événement” (cf. PR: 2560): „S-a făcut mare tam- 
tam cu terenul [privind- starea deplorabilă a terenului de 
fotbal]” (G, 5.09.05, p. 11); „Tam-tam-ul legat de «stimularea» 
finlandezilor ne arată lumii aşa cum suntem” (ReTV, 
11.10.05); „Cu toate controalele şi tam-tamul făcute atunci de . 
orgoliosul primar Traian Băsescu, puţini oameni şi-au spălat 
trotuarul din fața casei” (G, 13.08.05, p. 35 

— bau-bau este preluat din limbajul familiar al copiilor și- 
utilizat cu coloratură metaforic-peiorativă: „Boc a uitat de 
baubaul lui Hrebenciuc şi se pune în prima linie în lupta pentru 
vot uninominal” (G, 18.07.05, p. 4); „Ideea asta cu alegerile 
anticipate e un fel de bau-bau pe care alianța D.A. îl arată [...] 
UDMR-ului şi PUR-ului” (IN, 12.04.05, p.2); „Asistăm la 
spectacole märete de sunet şi lumini, cu baletul de rigoare al 
halatelor albe încontrându-se cu bau-baul aviarei prin cotetele 
patriei” (G, 16.01.06, p. 12); 

— bla-bla (< fr. blabla, substantiv neutru cu sensul 
„propos verbaux destinés à endormir la méfiance” — PR: 263) 
nu figurează în MDN, deşi circulă în exprimarea colocvială a 

persoanelor instruite: „Ca să nu ne urecheze coana Europa 
asistăm [...] la bla-bla-ul televizat al tovarăşilor cu munci de 
răspundere [privind gripa aviară)” (G, 16.01.06, p. 12); 

— hop apare cu sensul „dificultate majoră” în diverse 
contexte: „După ce a trecut hopul demisiei, premierul 
pregăteşte remanierea guvernului” (ReTV, 22.07.05); „Mai 
avem trei hopuri pentru a spera la baraj [pentru calificarea la 
Campionatul Mondial de fotbal]” (G, 3.09.05, p. 11: 

— hei-rup este atestat ca substantiv cu sensul propriu al 
interjectiei („Acolo [la Salva Vişeu] se mai vorbeşte încă despre 
brigadieri, iar folclorul lui hei-rup încă nu a murit” — ReTV, 
4.07.05), dar şi cu sensul figurat conotat peiorativ de „acţiune 
făcută în grabă si în forță, cu mult zgomot”: „Nu e un hei-rup 
economic, e un hei-rup politic, o chestiune de imagine” (ReTV, 
6.09.05); „un hei-rup ă la Salva Vişeu” (G, 17.01.06, p'12}; 

— of este utilizat în presă cu sensul consacrat în limbajul 
popular / familiar: „ofurile şoferilor de la Senat, strânse într-o 
petiție, trimisă conducerii acestei Camere” (G, 9.06.05, p. 1); 
„distanța care-l separă pe omul de afaceri prosper de ofurile 
amărăştenilor” (G, 11.06.05, p. 3); 

— fâs (înregistrat în DAEF: 105 cu sensurile esec, și 
„decepţie”) apare — în virtutea coloraturii sale argotic-familiare 
— în contexte conotate ironic: „Eliminarea abonamentului la 
gaze — un fâs financiar” (G, 27.05.05, p. 5); „Sechestrul pe 
„ bunurile magnatului Ioan Neculaie — un fâs mediatic” (G, 

21.10.05, p. 8). 

Substantivizările accidentale (ocazionale) ale unor 
onomatopee sau interjectii vizează crearea efectului de oralitate 
în texte cu caracter critic sau satiric: „Fiecare set de câte două — 
trei fraze este acompaniat de sonoritatea unor ha, ha-uri ce vor 
să indice neîncrederea fundamentală a prezentatorului [...]” (G, 
24.08.05, p. 7); „Țara s-a ales cu un preşedinte care mitraliază 

hă-hă-uri în cadență de pluton de execuţie” (G, 30.12.05, p. 1); 
„Şi «bä»-urile populare, aruncate pe ulițele calamitate de 
preşedintele ţării şi tipetele alarmiste ale şefului PSD au în spate 
calcule minutioase de strategie politică” (G, 19.07.05, p. 5). 

Substantivizarea ocazională poate actualiza — în context — 
sensul figurat al onomatopeei: „Nu va fi deloc surprinzător să 
constatăm că vitejia nu va ţine decât trei zile şi că Boc nu face 
nici un poc” (G, 14.10.05, p. 4), 


V.5. Un tip recent de conversiune — realizat prin analogie 
cu modele străine, adoptate si în română — constă în utilizarea 
unor prefixoide, prefixe şi, mult mai rar, sufixe ca unități 
lexicale independente semantic şi sintactic. 


Ÿ.5.1. Adjectivizarea prefixoidelor se situează pe 
primul loc sub aspectul frecvenţei de utilizare şi al numărului 
de afixoide care funcționează ca adjective invariabile în 

- discursul mass-media actuale. E 

Dinamica acestui tip de conversiune este ilustrată de 
utilizarea adjectivală a unor prefixoide pentru care dicționarele 
de neologisme (MDN, DCR2) nu consemnează valoarea 
respectivă: | 

e bio: „cea mai mare parte a producţiei de miere bio 
[miere ecologică] pleacă la export” (A, 10.03.05, p. 4); 
„produse alimentare bio” (ReTV, 9.09.05); 

e eco: „Mierea eco este mai scumpă cu circa 20% decât 
cea convenţională” (A, 10.03.05, p. 4); „motorina eco” (ReTV, 
11.03.05); „Cultura Eco” (emisiune la TVRI — AW, 143/2005, 
p. 26); 

e  cripto: „Aşa se exprimă toți post-comuniştii mai mult 
sau mai putin cripto”® (talk-show la ReTV, 14.06.05); 

e etno: „Rocsana Marcu nu a renunțat la cariera 


muzicală. Nici la stilul etno” (TeleG - 6/2005, p. 4); „Liza 
Panait a surprins prin reîntoarcerea la stilul [vestimentar] care a 
consacrat-o: e/no cu puternice influențe populare româneşti” 
(RL — TL, 18/2005, p. 42); 


e homo (< homosexual): „Parada «homo» a încins 
Bucureştiul” (ReTV — 30.05.05); 

e macro: „Sindicaliştii cer Guvernului reforme macro” 
(G, 26.06.05, p.1); „Noi [sindicatele] contestăm indicatorii 
macro pe care a constituit Guvernul bugetul” (ReTV, 
2741:0:055 

e hidro: „Energia hidro este asigurată” (A, 28.02.05, p. 6); 

e termo: „Unităţile termo produc 62% din energia 
electrică la nivel naţional” (ReTV, 26.08.05); 


V.5.2. Substantivizarea prefixoidelor este mai puţin 
productivă decât adjectivizarea. 

Ca exemplu recent, neinclus în MDN cu valoare 
substantivală, poate fi citat prefixoidul vice, utilizat (în raport 
de context) pentru a desemna — în manieră colocvială, uşor 
peiorativă — funcțiile de vicepreşedinte în ierarhia 
administraţiei sau în cea a partidelor: „Declaraţia lui Olteanu, 
era un semnal pentru cei care s-ar vedea premieri interimari, 
cum este, cazul vicelui Gheorghe Flutur” (G, 19.07.05, pp): 
„Vicele liberal Puiu Haşoti a susținut că a fost o greşeală 
impunerea acestui nou termen” (G, 5.09.05, p. 4); „Troc pentru 
funcţiile de vici în PD” (G, 30.06.05, D. SY 

Prefixoidul mini, inclus în MDN ca substantiv aparținând 
terminologiei vestimentare, circulă în presa actuală — după 
modele străine — şi cu semnificaţia „automobil de mici 
dimensiuni”S”, absentă din dicționarele româneşti: „Acest mini 

[Kia Picanto] este construit pe o platformă comună cu viitorul 
Hyundai Atos” (A, 3..03.05, p. 7). 


V,5.3. Ocazional, se poate realiza şi adverbializarea - 
unor prefixoide, neconsemnată în MDN şi DCR=: | 

— „Toţi primarii generali preferă să gândească macro” (G, 
4110105 p3); 

— „Patronii vor putea înregistra video sau audio orice 
control al Fiscului sau Gărzii Financiare” (G, 5.05.05, p. 6). 


V.5.4. Conversiunea afixelor este un fenomen rar 
întâlnit. Dintre substantivizärile lexicalizate pot fi citate 
prefixe: 

— ex (cu forma unică de masculin singular şi sensul 
„fost”) se referă — în funcţie de context — la o relație oficială 
sau familială încheiată: „salutările pe care cetăţeanul de onoare 
al Pitestiului [Adrian Mutu] le-a trimis ex-ului său [fostul 
antrenor] Mourinho” (AC, 35/2005, p. 31); „Şi-a pus silicoane 
după ce ex-ul [fostul soț] s-a afişat alături de posesoarea celui 
mai râvnit bust din România” (L, 11.09.05, p. 8); 

— pro şi contra apar cu funcție adjectivală în colocații - 
care actualizează sensurile „favorabil”, respectiv „Opus, 
contrar”: „Fostul preşedinte a adus argumente pro şi contra 
[alegerilor anticipate]” (G, 7.09.05, p. 4); de reţinut şi valoarea 
adjectivală a prefixului în sintagma familiar — argotică „Gică- - 
Contra” (DAEF: 120 consemnează valoarea ironică, explicând 
sintagma drept „epitet atribuit unei persoane care adoptă puncte 
de vedere diferite.de cele ale majorității”). | 

Dintre sufixe, singurul atestat — în registrul colocvial — cu 
valoare substantivală este —ism (detaşat din substantive care 
desemnează doctrine, ideologii, curente de gândire, pentru a 
desemna generic asemenea referenti): „Pe acest fundal creşte 

fundamentalismul, terorismul şi toate ismele de care noi ne 
temem” (talk-show la ReTV, 11.09.05). 


VI. Conversiunea împrumuturilor reprezintă un 
argument suplimentar care demonstrează  „vigoarea” 
procedeului în româna actuală. 


VI.1. În virtutea frecvenţei de care se bucură — atât în 
mass-media, cât şi în limbajul curent — pot fi considerate 
conversiuni lexicalizate: 

— living (< engl. living-room) figurează în MDN: 517 ca 
substantiv (alături de living-room) cu sensul de „cameră de zi”: 
„O locuință de serviciu compusă dintr-un living şi două 
dormitoare” (G, 10.08.05, p. 11); 

— open (< engl. open) este inclus în MDN: 614 ca 
substantiv cu sensul „competiție la care participă profesionişti 
şi neprofesionisti”: „Openul [de tenis] care se dispută la 
Arenele BNR” (ReTV, 14.09.05) (cf. „US Open” — G, 
14.11.05, p. 8). 


VI.2. Dintre conversiunile ocazionale atestate în presă 
menționăm: 

e adjective împrumutate din engleză se 
substantivizează, preluând atât informația gramaticală, cât şi pe 
cea semantică a centrului (numelui) suprimat care poate fi 
dedus, de regulă, din context: 


„— „Se poate bea un fresh [suc proaspăt] de portocale” (G, 
19.07.05, p. 9); | 
„Din punctul de vedere al stilului vestimentar, 
ceremonia din Miami a fost un mixaj de rafinament şi casual 
[îmbrăcăminte de tip.sport]” (EZ, 4.09.05, p. 14); 


308 Adriana Stoichitoiu Ichim — Creativitate lexicală în româna actuală 


— „Cum a intrat [Orient Express-ul] în Gara de Nord, 
homleşii [indivizii fără adăpost] au sărit să îl pipăie şi să se 
convingă că e real” (G, 7.09.05, p.2); 

— „Pe lângă evergreenurile [şlagăre nemuritoare] cântate 
de cei doi muzicieni participanţi la bal se pot alege [...] şi cu o 
operă de artă” (G, Shi 05ap=1099); 

— ,Offul [secţiunea off — „în afara concursului”] 
independentilor în festival” (G, 3.11.05, p. 13) [de remarcat şi 
jocul de cuvinte cu titlul citat, bazat pe omofonia dintre 
anglicism şi rom. of „nemulțumire, plângere”); | 

— „Acest off-shore [< societate off-shore — „înregistrată în 
pardisuri fiscale”] nu a alimentat contul de numerar înainte de 
cumpărare” (G, 2.11.05, p. 10); 

— „Candidații nu au voie să intre la examene cu mobile 
sau hands-free-uri . [< dispozitive hands-free)” (ReTV - 
20.11.05). 

e sintagme împrumutate, utilizate cu valoare 
_‘substantivalä, îndeosebi în registrul colocvial: É 

— „Tricoul cu năsturaşi şi guleraş este un must-have 
[obiect absolut necesar]. De un an şi jumătate a reintrat 
puternic în tendințe”. (AC, 28/2005, p. 19); i 

— „Pălăria, «un must-have» [o obligație] al sezonului” 
(„Ciao”, 9/2004, p. 12); 

— „cel mai nou number one [loc întâi] în top” (JN, 
27.08.05, p. 24); ' 

— O.K. (< engl. amer. OK [all correct]) este utilizat în 
româneşte, în registrul familiar cu cele trei valori atestate în 
franceză, după al doilea război mondial (cf. PR: 1776): ca 
adverb (cu sensul „de acord”), ca adjectiv invariabil (cu sensul 
de „foarte bine”, „perfect” în „a fi OK”) şi ca substantiv (cu 
sensul „aprobare”, „acord”: „Toţi investitorii interesaţi de CEC 
au OK-ul comisiei de privatizare” — GY 12.09:05; p°15; 

„Preşedintele Traian Băsescu [...] a dat OK-ul pentru 
schimbarea ministrului Finanţelor” — G, 23.08.05, pai); 

— angro(u) (< fr. en gros) apare în MDN :62 exclusiv cu 
valoare adverbială („în cantităţi mari, cu ridicata”), deşi 
utilizarea sa ca substantiv este consacrată: „În două angrouri 
[depozite angro] au fost descoperite ţigări netimbrate [(ReTV, 
2.09.05); 

— second-hand (< engl. second-hand), absent din MDN, 
s-a impus ca substantiv pentru desemnarea magazinelor cu 
mărfuri la mâna a doua („pantofi de second-hand” — G, 
13.09.05, p. 16), dar poate trimite si la alți referenti („Cele 
două maşini luxoase cu care venea la job au fost înlocuite 
repejor, după apariţia articolului cu un second-hand amărât” — 
AC, 35/2005, p. 3); ocazional, am înregistrat utilizarea 
adjectivului substantivizat ca nume propriu, într-un context 


„peiorativ („Modelingul în țara lui Second-Hand” — C, 17.05.05, 
p. 9). 


NOTE 


l. Vezi Şerban; Evseev (1978: 278-279); Hristea (1984: 97-98); 


Coteanu; Forăscu; Bidu-Vrănceanu (1985: 184); ELR: 140-141; DSL: 143; 
Groza (2004: 114-116). 


2. DSL: 143. 


3. Vezi capitolul Néologie par conversion, în Guilbert (1975: 73-89); 
aceeaşi opinie se găseşte la Gaudin; Guespin (2000: 314-316). Perspectiva 
semantico-stilistică asupra conversiunii este prezentă — alături de cea 
morfologică — în Todi (2003). | 

4. „La néologie par conversion donne naissance à une classe 
particulière de néologismes sémantiques [...]. Le processus de néologie par 
conversion se situe au niveau le plus abstrait de la signification, celui qui est 


lié à la fonction categorielle même du substantif, de Padjectif, du verbe” 
(Guilbert 1975: 72-73). 

5. Cf. Guilbert (1975: 74-78); Gaudin: Guespin (2000: 315-316); 
Goes (1999); pentru antonomază, vezi, în acest volum, capitolul Un 
procedeu complex: antonomaza. 

6. DSL: 516. 

7. Vezi Pană Dindelegan (1999; 2003). 

8. Lista acestora se află în Diaconescu (1962: 218-261). 

9. Vezi exemplele selectate de Todi (2003: 404-408) din DCR: şi 
DAEF. 

10. Vezi DSL: 26. 

11. Cf, Hristea (1967: 252-276). 

12, Vezi Hristea (1984: 98). 

13. Cf. Todi (2003: 402). 

14. Analize consacrate conversiunii în limbajele de specialitate se 
găsesc la Diaconescu (1962: 212-214) şi Pană Dindelegan (2003: 30-32); 
pentru cuvinte formate prin conversiune în argoul actual, vezi Todi (2003). 

15. DSL: 143. 

16. ELR: 141; Guilbert (1975: 75). 

17. Din perspectivă morfosintactică, Pană Dindelegan (2003: 30) 
stabileşte trei categorii de conversiuni (gramaticalizate, „curente”, 
accidentale). 

18. Cf. Todi (2003: 411); în alte lucrări (ELR, DSL), procedeul este 
“abia menţionat. 

19. Apud Dimitrescu (1995: 160, 163). 

20. Vezi Dimitrescu (1995: 160-161). 

21. Vezi analiza realizată pe baza DCR, de Dediu; Dincă; 
Dragomirescu; Geană (2004: 104-107). 

22. Vezi Ciobanu, în FCLRi: 44 — 45. 

„23, Acest punct de vedere este susținut de Dimitrescu (1995: 161): 
„În general, considerăm că termeni precum cei amintiţi [cheie, şcoală, 
document, pirat, fulger etc.], fiind frecvent utilizați, îşi pierd treptat 
semnificaţia iniţială şi devin cu timpul, printr-un proces îndelungat, simple 
afixe [...]. Ne aflăm deci în fața unui caz de tranziție a unor segmente de la 
statutul de elemente de compunere (cu poziția 11) la acela de afixe”; vezi, în 
același sens, opiniile unor lingvişti francezi, ca A. Sauvageot şi J. Dubois, 
citați în Dimitrescu (1995: 161-162). 

24. Michelle Noailly, Le substantif épithète (1990), apud Goes 
(1999: 151) subliniază faptul că „si le substantif peut être épithète, cela ne 
veut pas dire qu’il devient adjectif”. Dintre cele patru tipuri de raporturi 
posibile între numele dintr-o construcţie de tipul NiN2 (calificare, 

determinare, coordonare şi identificare), am urmărit aici, în principal 
substantivele cu valoare calificativă, care se apropie cel mai mult din punct 
de vedere semantic de adjectiv, iar din punct de vedere stilistic de epitet. 

25. „Ce procédé linguistique [l'emploi des noms épithètes] s’avère 
d’une ampleur considérable en français contemporain [...]. Bien qu’il y ait 
de genres qui affectionnent cette position du substantif plus que d’autres, 
elle s’est dévéloppée et s’est diffusée de façon exceptionnelle dans la langue 
commune, apparaissant à l’écrit comme à l’oral, que les groupes nominaux 
soient lexicalisés ou non” (López Diaz 2004: 87-88); vezi si Guilbert (1975: 
244): „Dans notre lexique contemporain, on voit proliférer ces noms 
adjectivaux comme second élément générateur d’une série”. 

26. Dintre numele-epitet citate de Guilbert (1975: 244) apud P. 
Gilbert, Dictionnaire des mots nouveaux, majoritatea functioneazä ca 
adjective şi în română: -cadre, -clé, -choc, -éclair, -limite, -miracle, -pilote, 
- record, - robot, -satellite, -surprise, -type, - modèle, -espion, -marathon, - 
express, -fantôme. 

27. Spre deosebire de francezä, unde prezenta cratimei este 
considerată facultativă (Guilbert 1975: 77; Lôpez Diaz 2003), în română, 
absenţa cratimei este un fapt izolat, fiind atestat mai ales în titlurile de ştiri 
televizate rulate pe ecran: anunț şoc (ReTV, 12.08.05); control surpriză 
(ReTV, 13.08.05). 

28. Cf. pret / preţuri record; afirmaţie / afirmatii-soc; firmă / firme- 
pirat etc. Cu totul izolat se întâlnesc „substantive-epitet” acordate: „părinţii- 
vedete”; ,,vedetele-pärinfi”; „clienţi-personalităţi ” (G, 13.12.05, p. 6). 

29. Acordăm termenului lexicalizare sensul din DSL: 288: „Proces 
prin care se dă o anumită formă unui anumit conţinut într-o limbă, proces în 
care este antrenat raportul dintre gramatică şi lexic (în favoarea celui din 
urmă); este un proces de codare / codificare”. 

30. „Certains substantifs se transforment en véritables adjectifs dans la 
mesure où le faisceau des sèmes constitutifs du substantif peut être transféré 
intégralement dans la fonction d’adjectif” (Guilbert 1975: 77); vezi si Gaudin; 
Guespin (2000: 315). O tipologie semantică a construcţiilor din DCR; 
(incluzând calificarea, identificarea, complementarea si coordonarea) se 
găseşte la Dediu; Dincă; Dragomirescu; Geană (2004: 104-107). 

31. Vezi Guilbert (1975: 244): „La reduction sémantique du second 
nom à un trait essentiel qui fonde la valeur adjectivale, permet l'extension 
des formations analogiques construites avec cet élément devenu disponible 
en dehors de la formation initiale qui leur a donné naissance”. 

32. „Le substantif offre à la qualification une dimension nouvelle, 
celle de l’intension sémantique et de la multidimension, qui le fait moins 


312 Adriana Stoichiţoiu Ichim — Creativitate lexicală în româna actuală 
EEE RL 


souple, moins adaptable que Padjectif pouvant par là même entraîner le 
flou, l'incertitude lors de l'interprétation, si le contexte ou la situation de 
communication ne fournissent pas suffisamment d'indices” (López Diaz 
2004: 90). | 

33. Alte compuse de acelaşi tip (albastru-petrol, brun-ciocolată, 
galben-pai, galbem-praz, gri-fer, gri-sobolan, negru-abanos, verde-iarbă) 
sunt discutate în Dimitrescu (2002a: 163), iar clasa substantivizărilor 
rămâne deschisă: „costum de vară gri-petrol” (G, 13.09.05, p. 16). 

34. Vezi Dimitrescu (1995: 162). 

35. Ibidem (1995: 232). 

36. Vezi Diaconescu (1962: 217-218). Retinem precizarea autoarei 
privind caracterul deschis al acestei clase de cuvinte: „De aceea, trebuie 
spus că, privit în dezvoltarea lui, procesul substantivizării adjectivului are 
un caracter schimbător în sensul că ceea ce astăzi nu apare cu valoare de 
substantiv, la un moment dat el poate fi folosit şi cu această valoare”. Ca o 
confirmare a acestei previziuni, prezentăm o listă de adjective pentru care 
DLRM nu consemna valoarea substantivală (apud Diaconescu 1962: 218 — 
261), existentă în etapa actuală: absolut, adeziv, adițional, alegoric, 
alternativ, anecdotic, anticipat, arbitrar, baroc, bienal, bugetar, carosabil, 
celular, convențional, deponent, derizoriu, doric, dominant, excepțional, 
falsificator, figurativ, gotic, imaginar, inadaptabil, inevitabil, internist, 
interlop, investigator, justifiabil, legislativ, macabru, magistral, marginal, 
mascat, matinal, matur, medaliat, minor, mondial, național, normal, numit, 
oficial, olimpic, pägubit, penibil, periferic, persecutat, pistruiat, pletos, 
prematur, privilegiat, provincial, răsfățat, riveran, roşcovan, rural, sacru, 
social, traditionalist, universal, urban, vasodilatator, vizionar. 

37.Cf. Pană Dindelegan (2003); Todi (2003). 

38. Cf. Guilbert (1975: 74): „La véritable transformation consiste 
dans l’autonomisation de la forme adjectivale en substantif selon un 
processus syntactico-sémantique soit plus spécifiquement syntaxique, soit 
plus proprement sémantique”. | 

39. „On peut noter, d’un part, que la substantivation comportant le 
trait essentiel «humain» se réalise le plus souvent sous l'aspect le plus 
général du pluriel, ce qui exclut la différenciation de sexe, et entraîne la 

- forme neutralisée du masculin” (Guilbert 1975: 76). 

40. „Le processus de transformation de l'adjectif en substantif met en 
jeu un mécanisme plus spécifiquement sémantique quand il n’intervient pas 
directement à partir d’un syntagme réalisé. Le syntagme est alors implicite 
et se dégage des principaux traits sémiques contenus dans l'adjectif 


Vechi şi nou în domeniul conversiunii 


313 
D 
substantivé” (Guilbert 1975: 75). Goes (1999: 148-150) stabileşte două 
categorii de nominalizări: „substantivation avec support difficilement ou 
non reconstituable” vs. „substantivation avec abstraction totale”. Interesante 
considerații asupra semantismului adjectivelor substantivizate din română 
se găsesc la Diaconescu (1962: 209-214) şi Coja (1962). 

41. Pentru distincția dintre cele două categorii de adjective, vezi Pană 
Dindelegan (2003: 27-28; 32). 

42. Cf. Goes (1999: 150). Guilbert (1975: 75) precizează: „Le 
processus de transformation sémantique l’emporte le plus nettement sur la 
mutation purement syntaxique dans la forme de substantivation à valeur 
généralisante, C’est alors le conténu sémantique même, en dehors de tout 
référence à un être ou à une chose qui est substantive”. 

43. De exemplu, MDN indică etimonul francez si, uneori, latin 
(savant) sau italian pentru substantivele necesar, sublim, normal, tragic, 
grotesc, alternativă, reciprocă, caracteristică. Vezi, în acest sens, Groza 
(2004: 114-115), care consideră că „o distincție netă între creaţiile interne şi 
cele externe nu se poate face”, citând exemple ca absurdul (cf. fr. 
l'absurde), naturalul (cf. fr. le naturel), ridicolul (cf. fr. le ridicule). 

45. Într-un amplu studiu consacrat dinamicii sensului în sfera 
terminologiei cromatice actuale se demonstrează, cu numeroase exemple, 
„dezvoltarea polisemantismului termenilor cromatici, trecerea lor din 
registrul pur cromatic — în special în ultima perioadă de evoluţie a limbii 
române — în altele, de ex. oranj în alimentaţie, alb, albastră, verzi etc. în: 
economie, roșu, verde, brun în politică, verde în spaţiul social, azzur, verde, 
vişiniu, galben, negru în sport” (Dimitrescu 2002a: 180); observaţii similare 
se găsesc în Goes (1999: 145), care se referă la adjective cromatice cu valori 
distincte, în funcție de referent: „un (vin) rouge”; „les rouges (les 
communistes)”; „un Peau-Rouge”. 

46. Ibidem, p. 179. 


47. Cf. Dimitrescu (2002a: 179): lumină verde după fr. feu rouge sau 
după engl. green light, undă verde după fr. onde verte sau după germ. grune 
Welle. 

„48. Vezi, în acest sens, construcțiile „a porni cu dreptul”, „a-şi da cu 
stângul în dreptul” (unde sintagma implicită este „piciorul stâng / drept”) şi 
„nu ştie stânga ce face dreapta” (unde sintagma inițială este „mâna dreaptă 
/ stângă”), atestate în presă cu sensul figurat consacrat în limbajul popular: 
„Dinamo vrea să pornească cu dreptul în noul sezon” (ReTV — 27.07.05); 
„Cu stângu'n. dreptul: Steaua a ratat calificarea în sferturile Ligii 
Campionilor” („Pro Sport, 24.08.05, p. 1); „Pentru că stânga nu ştie ce face 

dreapta, bucureştenii sunt plimbaţi de la un birou la altul, ca să ia singuri 
urma hârtiilor” (G, 6.09.05, p. 3). : 

49. Pentru mutatiile semantice suferite de termenul politic stânga de- 
a lungul secolului al XX-lea, vezi C. Stănescu, Stânga stângii (G, 3.09.05, 


D.) 

50. În mod surprinzätor, MDN: 608 nu consemnează valoarea . 
substantivală a adjectivului oficial, deşi acesta tinde să se substituie în mass- 
media termenului oficialități (înregistrat în MDN: 608 cu formă unică de 
plural). 

51. Sinonimia dintre adjectivele substantivizate şi numele de agent 
având ca bază siglele partidelor permite, în stilul publicistic, evitarea 
repetitiilor supărătoare: liberalii — PNL-istii / peneliştii; democrații — 
PD-iştii / pediştii; social-democraţii — PSD-iştii / pesedistii. 

52. Cf. Dimitrescu (2002a: 179). 

53. „Trebuie menţionat că formaţiile de tipul alb-albaştrii, alb-roşii 
etc. au fost, la origine, un cod pentru inițiați dar, extrem de repede, au 
căpătat o largă răspândire având în vedere interesul pentru sport — şi, în 
special, pentru fotbal —al multor concetäteni” (Dimitrescu 2002a: 174). 

54. La baza formațiilor româneşti se află modele străine, care circulă 
în română ca împrumuturi: „Conducătorii «nerazzuri-lor» [fotbaliştii de la 
Inter Milano] au ezitat” (G, 26.09.05, p. 8). 

55. Vezi Pană Dindelegan (2003: 27): „Adjectivele determinative | 
(individualizatoare / clasificatoare) sunt acele adjective care resträng 
referința substantivului la o subclasă de referenți, caracterizați prin aceeaşi . 
proprietate / trăsătură individualizantă [...]. Adjectivele determinative / 
individualizatoare nu satisfac testele «calificării», dar satisfac testul 
«identificării»”. 9: 

56. Cf. ELR: 141; Gaudin; Guespin (2000: 314); Goes (1999: 
140-146). 

57. Pană Dindelegan (2003: 30-31) evidenţiază caracterul de „clasă 
deschisă şi dinamică” al acestui tip de conversiune, întâlnit frecvent atât în ` 
limbajul curent / standard (bienală, celular, cezariană, consumabile, 
cosmetice, decolorant,. demachiant, insecticid, magistrală), cât şi în 
terminologii ştiinţifice, cum ar fi cea lingvistică (unde apar substantive de 
tipul abstracte, anaforice, copulative, deictice, delocutive, factitive, 
interogative, relative) sau cea farmaceutică (antidepresive, 
anticoncepționale, antireumatismale, calmante, citostatice). 

58. Fenomenul se petrece în mod similar în franceză: le peripherique 
< le boulevard périphérique, les présidentielles < les élections 

presidentielles (cf. Guilbert 1975: 75). Goes (1999: 141) precizează: „Du 
point de vue morphologique, l’adjectif prend le genre, et parfois le nombre 
(les cantonales mais la ou les presidentielles) de son support. Pour les 
objets du type vin, apéritif, il reprend le caractère non nombrable du support 
(Je préfère le rouge, * les rouges). En fait, le phénomène de l’accord est 
strictement observé”. 

59. Nu vom relua aici consideratiile privind semantismul adjectivelor 
substantivizate prezentate de Diaconescu (1962: 209-214) şi Coja (1962), 
dar considerăm că ele trebuie completate cu precizările lui Goes (1999: 
145): „D'un côté elles sont unidimensionelles (on met en relief une seule 
qualité du référent), et de l’autre côte, on doit pallier leur caractère 
référentiellement vague (beaucoup de supports différents portent la même 
qualité) en acceptant qu’elles ne désignent qu’un seul référent parmi tous 
les référents possibles”. 

60. Vezi si situatiile discutate de Panä Dindelegan (2002: 28-29) si 
Goes (1999: 143): „Généralement, il n'y a qu’un seul support possible, fixé 
par convention, et qui s'inscrit dans un contexte socio-culturel bien defini”; 


ca exemple, sunt indicate cele trei valori ale adjectivului substantivizat une 


blonde, corespunzând — în context francez — domeniilor humains, cigarettes, 
bières (ibidem: 144). 


61. Cf. Pană Dindelegan (2003: 29): „Vagul” semantic nu permite 
decât o decodare foarte aproximativă în cazul unui anunț publicitar: „Pentru 
magazinele noastre din Bucureşti angajăm şef raion / adjunct şef raion 
proaspete” (RL, 24.03.05, p. 8). 

62. Cf. Pană Dindelegan (2003: 24). 

63. Ibidem: 37. 

64. Ibidem: 24. 


65. Cf. adjective invariabile înregistrate în MDN ca împrumuturi din 
franceză (meteo, porno, retro), franceză şi engleză (afro, audio, disco, 
video) sau din franceză şi germană (auto). Fenomenul adjectivizării 
prefixoidelor (simple sau compuse) este semnalat în Dediu; Dincă; 
Dragomirescu; Geanä (2004: 100- -101), care precizează si restrictiile 
sintagmatice ale acestui tip de conversiune: „Din punct de vedere sintactic, 
formaţiile de acest tip funcţionează obligatoriu postpuse regentului, de unde 
şi imposibilitatea de a prelua de la acesta articolul”. 


66. De remarcat capacitatea de exprimare a categoriei comparatiei 
(atestată, deocamdată, numai în registrul oral). 


67. Cf. „un nou concept de automobil mini” (G, 6.09.05, p.7). 

Derivarea regresivă — în regres 


I. Între procedeele interne de îmbogăţire a vocabularului, 
derivarea regresivă (inversă) ocupă o poziţie aparte, datorită 
particularitätilor sale (astfel se explică frecventele dificultăți de 
recunoaştere şi analiză a derivatelor regresive). 

În lucrările româneşti de lexicologie, derivarea regresivă 
este tratată, de regulă, sumar!, fiind considerată un procedeu de 
importanţă secundară. 

Prezentarea critică a unor teorii româneşti şi străine 
privind fenomenul în discuţie se datorează lui Th. Hristea care 
delimitează riguros sfera derivării regresive lexicale (faţă de 
fenomenul similar din morfologie), stabilind caracteristicile 
definitorii şi tipologia formațiilor regresive din limba română?. 

II. Derivarea regresivă reprezintă reversul derivării 
progresive (propriu-zise), deoarece se creează noi unităţi 
lexicale prin suprimarea de afixe reale sau aparente din 
componenţa unor cuvinte existente în limbă. Este numită şi 
derivare inversă (cf. engl. back-formation, span. derivaciôn 
inversa, it. retro formazione), întrucât derivatul regresiv are, de 
regulă, un corp fonetic mai redus decât primitivul său: auz < a 
auzi, câştig < a câştiga, portocal < portocală, ortoped < 


ortopedie, a candida < candidat, candidatură, a regiza < 
regizor. 

Derivarea regresivă se bazează pe principiul analogiei: 
noile unităţi lexicale (derivatele regresive) se formează după 
tipare preexistente în limbă, conform formulei celei de a patra 
proporționale’. Astfel, după modelul unor perechi de termeni 
împrumutați, care includ numele unei ştiinţe şi numele 
specialistului respectiv (filologie — filolog; geologie — geolog; 
psihologie — psiholog), prin derivare regresivă au apărut în 
limba română denumiri pentru specialişti, prin suprimarea 
afixului — ie din structura unor împrumuturi: biolog < biologie, 
ecolog < ecologie, etimolog < etimologie (în franceză, de unde 
au fost împrumutate numele de ştiinţe, specialiştii sunt. 
desemnaţi prin derivate sufixale — cf. fr. biologiste, écologiste, 
étymologiste). Acestora li se pot adăuga şi termeni medicali, ca ` 
neonatalog, anatomopatolog (absenţi din PR). În mod similar, 
de la formaţiile româneşti viitorologie (calc după fr. 
futurologie) şi ozeneologie (< OZN) provin derivatele regresive 
viitorolog şi ozeneolog (numai primul figurează în MDN). 

Dată fiind complexitatea procesului derivării regresive, 
interpretarea corectă a noilor formaţii lexicale (înțelegerea 
raportului real dintre cuvântul-bază şi derivat) impune 
abordarea diacronică (istorică), menită a stabili care este. 
cuvântul cel mai vechi în limbă. În acest mod s-a demonstrat, 
de pildă, că termenul poetic cânt, apărut în a doua jumătate a 
secolului al XIX-lea, este un derivat regresiv postverbal de la a 
cânta, moştenit din latină (< cantare) şi nu un primitiv, cum ar 
indica aspectul său formal. 


III. Morfemele suprimate în cadrul derivării regresive 
pot fi: = 
a) afixe reale sau autentice: 
_— sufixul motional — à (marcă a genului feminin): moş < 
moaşă „femeie bătrână”, mât < mâţă, Adelin < Adelina, Lilian 
< Liliana, Alin < Alina; 

— sufixe pentru nume de agent: a transla < translator, a 
legisla < legislator; 

— sufixe pentru nume de instrument: a râşni < râsnità; 

— sufixe verbale de infinitiv: avânt < avânta; deranj < 
deranja, räsfäf < räsfäta; 

— sufixe verbale de participiu: a timora < timorat, a 
nemultumi < nemulțumit; 

b) afixe aparente (pseudosufixe sau desinente): a gelozi < 


gelozie, etimolog < etimologie, cais <  caisă, smochin 
<smochinà. 


IV. Tipologia derivatelor regresive se stabileste în 
functie de partea de vorbire care constituie cuvântul-bazä 
(primitivul); în derivarea regresivä se pot distinge formatii 
regresive postsubstantivale, postadjectivale si postverbale. În 
bibliografia problemei, se semnalează existența unor derivate 
regresive cu origine multiplă, pentru care se indică mai multe 
forme primitive, din aceeaşi familie lexicală: a audia < audiție, 
auditor, audient, audiență, corela < corelat, corelaţie, 


corelativ; selecta < selecție, selector, selectiv; a nemultumi < 
nemulțumit, nemulțumire”. 


IV.1. Derivarea regresivă postsubstantivală constă în 
suprimarea de sufixe sau desinente aparținând unor substantive. 
În acest mod s-au format: 

— Substantive care denumesc ființe de sex masculin de la 
feminine (după tiparul prieten — prietenă): master „tată vitreg” 


< maşteră „mamă vitregă”, pisic < pisică, cintez < cinteză, 


Corin <Corina, Georgian < Georgiana, Mădălin < Mădălina; 

— substantive care denumesc arbori fructiferi (îndeosebi 
exotici) de la numele de fructe (după modelul moştenit din 
latină: păr < pară): banan < banană, curmal < curmală, 

mandarin < mandarină, măslin <  măslină, portocal < 
portocală. 

Derivarea regresivă a jucat un rol important în 
sistematizarea câmpului semantic al arborilor şi arbuştilor - 
fructiferi (conform tiparului fructul — feminin; pomul — 
masculin}. Dintre numeroasele nume de arbori si arbusti 
fructiferi refăcute prin suprimarea unui afix aparent (desinenţa 
— à) de la numele fructelor reținem: smochin < smochină (< 
sl.), visin < vişină (< sl.), zarzăr < zarzără (< tc.) cais < caisă 
(< ngr.), castan <castană (< ngr.), banan < banană (< fr., it., 
engl.), mandarin < mandarină (< fr.), măslin < măslină (< sl.), 
portocal < portocală (< ngr.); 

— substantive care denumesc specialiştii, formate de la 
numele ştiinţelor respective: geodez < geodezie (< fr., germ.), 
ortoped < ortopedie (< fr., germ.), otorinolaringolog < 
otorinolaringologie (< fr.); 

— verbe formate de la substantive abstracte cu aspect de 
infinitiv lung: a aniversa < aniversare, a calcifica < 
- calcificare, a comunica < comunicare. i 


IV.2. Derivarea regresivă postadjectivală — mult mai - 
puțin productivă decât cea postsubstantivală — dă naştere la 
verbe prin suprimarea unor afixe de la: 

— adjective propriu-zise: a catifela < catifelat, a nemuri < 
(a face) nemuritor; 

— adjective participiale: a desăvârşi < desävärsit, a tărca 
< tärcat, a timora < timorat, a uzita < uzitat, a nenoroci < 
nenorocit (şi nenorocire), a nemulțumi < nemulțumit (si 
nemulțumire). 


IV.3. Derivarea regresivă  postverbală produce 
substantive postverbale (deverbale sau deverbative). Cele mai 


Derivarea regresivă — în regres 


321 


pin i eee d i i 


multe au sens abstract, de nume de acţiuni. Este considerată 
tipul cel mai frecvent întâlnit, atât în limba comună, cât şi în 
stilul beletristic”. Modelul său — prezent în latină şi moştenit de 
limbile romanice — este reprezentat de perechi corelative 
formate dintr-un verb şi un substantiv aparținând at 
familii lexicale (gust — gusta, joc — juca, luptă — lupta). 

Prin analogie cu acest model, când în limba română nu 
există decât verbul (moştenit din latină sau împrumutat), a fost 
creat un substantiv postverbal. 

Sub aspect formal, se pot distinge două categorii de 
derivate postverbale®: 

— substantive de genul neutru, care coincid cu radicalul 
verbului sau cu forma cea mai frecventă din paradigma verbală 
(la baza derivatelor stau, de regulă, verbe de origine latină): auz 
<.a auzi, blestem < a blestema, botez < a boteza, câştig <a 
câştiga, port < a purta, schimb < a schimba; 

— substantive de genul feminin, cu desinenţa — ă adăugată 
la radicalul verbului (care, de regulă, are origine slavă): 
dobândă < a dobândi, goană < a goni, ispită < a ispiti, omor 

< a omori, pază < a păzi, trai < a trăi, de la verbe de 
origine bulgară, s-au format grabă < a (se) grăbi, odihnă < 
a (se) odihni, risipă < a risipi; de la verbe de origine latină 
provin ceartă < a certa, laudă < a lăuda şi rugă < a ruga. 

Derivarea postverbală şi-a dovedit marea productivitate în 

limbajul popular (scaldă < a scälda, zdroabă < a zdrobi, 
zvoană < a zvoni) şi în stilul beletristic (mai ales în limbajul 
poeziei). Pot fi citate, în acest sens, numeroase derivate 
postverbale cu funcție stilistică, din opera lui M. Eminescu 


(rugă, cânt, descänt), G. Coşbuc (alint, răzbun), O. Goga 
(tremur, vaiet}. 

V. Dinamica derivării regresive 

Mostenit de română din latină, procedeul derivării 
regresive se află în prezent în scădere de productivitate, deşi, 
în comparaţie cu situația din latină şi alte limbi romanice, 
derivarea regresivă românească — mai diversificată şi mai 
sistematică — a jucat un rol important în îmbogățirea 
lexicului". 

Continuitatea procedeului în cursul istoriei limbii române 
este evidențiată de numărul şi frecvența derivatelor regresive 
înregistrate în scrieri din secolele XVI-XVIII! Multe dintre 
acestea sunt prezente şi astăzi în vocabularul activ al limbii 
române (botez, ceartă, câştig, dobândă, laudă, lipsă, odihnă, 
port, trai). 3 

În limbajul standard actual, se remarcă numărul mare al 
derivatelor postverbale - formate, în general, de la verbe 
neologice împrumutate: accept, avort, balans, condens, dejun, 
denunț, deranj, enunț, speculă!?. MDN înregistrează ca 
„derivate regresive: a oferta < ofertă, a prefabrica <. 
prefabricat, a prelimina < preliminar, a recepta < receptor, a. 
vernisa < vernisaj Din DCR} reținem derivate 
postsubstantivale ca a antologa (< antologie) şi a emula (< 
emulatie), precum şi derivate postadjectivale ca a prelimina 
(< preliminar), a dezeroiza(< dezeroizat). 

Dintre formațiile regresive cu baze  neologice, 
neînregistrate în MDN, dar prezente în presa actuală, 
menţionăm câteva: 

— a itinera < itinerant: Expoziţia a fost itinerată prin 
marile capitale europene; 

— a calamita < calamitate: „Din cauza calamitării 
[infinitiv lung] culturilor, agricultorii încep să aibă restante la 
plata utilajelor” (G, 28.07.05, p. 5); Ploile vor calamita şi 
recolta de fructe” (OTV, 3.08.05); 

— a aplica < aplicaţie (după engl. to apply): „Compania 
speră să poată aplica pentru autorizaţia de deschidere a minei” 
(ReTV, 9.09.05). 

Un caz aparte este reprezentat de a oferta (< ofertă), 
înregistrat în MDN: 608 ca verb intranzitiv, cu sensul „a face o 
ofertă”, în terminologia sportivă actuală, el apare ca tranzitiv, 
însemnând „a primi / a i se face o ofertă”: „«Am înţeles că s-a 

„vorbit şi cu Ladislau Bôloni, deci nu sunt singurul ofertat» a 
mai spus Rednic” (G, 17.08.05, p. 9). 

Fără a fi cu adevărat productivă în etapa actuală, 
obţinerea de substantive / adjective masculine de la feminine 
(prin suprimarea desinentei specifice) poate fi ilustrată printr- 
un derivat regresiv cu şanse de impunere în limbă: „Dimineaţa, 
când cei doi îl descoperă pe Paul în pat cu un băiat prostituat 
(< prostituată), entuziasmul lor piere brusc şi invitatului i se 
cere să plece” (Tele G, 37/2006, p. 13); „Nişte prostituati” 
[titlu în „7 Plus”, 8.04.05, p. 3, despre oamenii politici cu 
ambiții literare]. 

Acelaşi tip de derivare regresivă se recunoaşte şi în 
formaţii evident ocazionale, conotate peiorativ: „Alb ca Zăpada” 
[cu referire la Corneliu Vadim Tudor]: ,,4/b ca Zăpada şi cei 
şapte vicepreşedinţi” (titlu, în RL, 21.01.06, p. 1); mămic (< 
mămică): „Dumitru Sechelariu [fost primar milionar al 
Bacăului] şi-a ridicat prima indemnizație de mämic” 
[indemnizaţia pentru creşterea copilului] (G, 16.02.06, p. 1). 

Derivate regresive  postsubstantivale (si mai rar, 
postadjectivale), cu caracter ocazional, continuă să apară atât în 
mass-media (brâncuşolog <  brâncuşologie, noicolog < 
Hoicologie, vampirolog <  vampirologie, după modelul 
eminescolog < eminescologie), cât şi în registrul colocvial. 
Menţionăm, din ultima categorie verbele a abera < aberaţie; a 
nedumeri < nedumerit („Veţi nedumeri cu această fatetä a 

caracterului dumneavoastră” — Horoscop); a (se) copilări < 
copilărie („Lumea se copilăreşte” — G, 30.07.05, p. 7); a gelozi 
(pe cineva) < gelozie („Ca să arăţi că nu mă gelozeşti” — OTV, 
23.07.05); a căpuşa < (societate) căpuşă („Aceste firme au 
_cäpusat statul pentru profitul lor” — ReTV, 12.09.05); a se 
nesimti < nesimţit („Economia românescă se va resimti în urma 
prăpădului inundaţiilor, iar Parlamentul se va nesimți” — G, 
7.10.05, p. 1); a se nehotări < nehotărât („Reprezentanţii PD s- 
au hotărât să se nekotărască” — talk-show la ReTV, 11.10.09); 
a şmecheri < şmecherie („Năstase a şmecherit şi statutul PSD” 
(A, 17.01.06, p 1). 

Un presupus derivat regresiv (neatestat) — verbul *a (se) 
cagula (< subst. cagulă < fr. cagoule) pare a sta la baza 
adjectivului participial cagulat (cf. seria mască — a (se) masca 
— mascat): „Un sexagenar [...] a fost bătut de un protestatar 
cagulat” (în același text — din G, 8.1 1.05, p. 5 — apare sintagma 
„tineri cu cagule”). 

După modelul perechii patriarhat — patriarh (unde ambii 
termeni sunt imprumutati), pare a se fi constituit cuplul 
matriarhat (< germ. Matriarchat, fr. matriarcat — MDN: 539) 
— matriarhă, în care substantivul feminin (creaţie jurnalistică 
ocazională) reprezintă un derivat regresiv, creat prin analogie 
cu termenul consacrat patriarh: „O cheamă Flower, dar nu este 
chiar atât de dulce pe cât pare. Este matriarha clanului de 
manguste Whiskers şi nu dă voie nimănui să îi spună ce are de 
făcut” (Tele G, 19/2005, p. 8). 

În unele cazuri, MDN înregistrează exclusiv ca 
împrumuturi cuvinte care ar fi putut apărea în română şi ca 
derivate regresive de la baze imprumutate : 

— a ecarisa (după fr. équarrir — MDN) poate fi derivat 
postsubstantival de la ecarisaj (fr. équarrisage): „100 de tone 
animale ecarisate” (ReTV — 21.07.05); 

— a bracona (<fr. braconner — MDN) poate fi formaţie 
regresivă de la braconaj (< fr. braconnage) „Cei trei membri ai 
echipajului au braconat rechinii cu plase” (G. 18.07.05, p. 11); 
„Cine bracona balta?” (OTV, 21.01.06); 

— neurochirurg (< germ. Neurochirurg — MDN): 
„Neurochirurgii au declarat că starea premierului israelian este 
gravă, dar stabilă” (ReTV, 7.01.06); 

— a handicapa (< fr. handicaper — MDN) poate fi explicat 
şi ca derivat de la adjectivul / substantivul handicapat (< fr. 
handicapé): „Îl handicapaţi fil puneţi într-o situaţie de 
inferioritate] pe interlocutorul nostru aflat la telefon” (talk- 
show la ReTV, 4.10.05); | 

— a gafa (< fr. gaffer — MDN) poate fi considerat şi 
derivat regresiv de la substantivul gafă (< fr. gaffe): „Noul 
purtător de cuvânt al PSD, Cristian Diaconescu, a gafat ieri în 
fața conducerii partidului” (G, 2.08.05, p. 4); 

— a panaroma (< germ. panoramieren — MDN) poate fi 
derivat regresiv de la substantivul panoramă: „Uitaţi-vă cum 
panoramează camera” (Re TV — 30.07.05); 

— a prognoza (după germ. prognostisieren — MDN) poate 
fi derivat regresiv de la substantivul prognoză: „Vremea poate 
fi prognozată, dar nu poate fi schimbată” (ReTV — 1.10.05); 

— accept (<germ. Akzept — MDN) poate fi obținut prin 
derivare regresivă de la verbul a accepta (< fr. accepter: lat. 
- acceptare): „S-a obţinut acceptul a două treimi din totalul 
proprietarilor” (ReTV — 26.07.05); 

„„— a diserta (< fr. disserter, lat. dissertare — MDN) poate 
fi explicat ca derivat regresiv de la substantivul disertaţie (după 
modelul perechii a comunica „a prezenta o comunicare 
ştiinţifică” — comunicare). 

În cazuri de felul celor menționate în ultimul paragraf, 
considerăm că ar mai fi adecvată soluția etimologiei multiple 

(externă şi internă), care ar permite evitarea unor inconsecvente 
de interpretare (aşa cum sunt cele din MDN referitoare la 
anumite ramuri stiintifice!®). 


NOTE 


l. Vezi Şerban; Evseev (1978: 274); Coteanu; Forăscu; Bidu- 
Vrănceanu (1984: 184); prezentări sintetice ale procedeului, în ELR: 483 şi 
DSL: 162-163. 

2. Hristea (1984: 73-80); vezi în acelaşi sens precizările lui Groza 
(2004: 108-109) privind derivarea regresivă morfologică („fenomen care 
nu este determinat de necesitatea de a denumi noi obiecte din realitate, ca în 
cazul derivării regresive lexicale [...], ci de presiunea sistemului 
morfologic românesc asupra unor unități lexicale cu forme insolite”). 

3. Hristea (1984: 78). 

4. Ibidem: 76. 

5. Apud Hristea (1984: 83-84). 

6. Vezi Hristea (1968). 

7. ELR: 483; Hristea (1984: 93-95). 

8. Apud Hristea (1984: 90-91). 

9. Ibidem: 91-95. 

10. Cf. ELR: 483; Hristea (1984: 80). 

11. Vezi Todi (2002). 

12. Apud Hristea (1984: 91). 

13. Desi forma de masculin (prostitué) este atestatä în franceză — ca 
substantiv masculin — încă din anul 1930 (cf. PR: 2100 — „homme se 
prostituant, le plus souvent à d’autres hommes”), considerăm mai 
plauzibilă, pentru română, explicarea sa prin derivare regresivă (din 
prostituată < fr. prostitutée — MDN: 710) faţă de cea prin împrumut. 

14. Creşterea numărului de. atestări pentru verbul a căpușa denotă 
tendința de impunere în limba actuală: „Liderii de sindicat căpuşează mina 
Anina” (RL, 17.01.06): „Existau societăţi private care cäpusau întreprinderi 
miniere de stat” (ReTV — 29.12.05). 

15. În sprijinul acestei interpretäri pot fi invocate aspectul formal al 
termenului românesc, dar şi frecvenţa de utilizare a presupusei baze, net 
superioară celei a etimonului indicat în MDN. 

16. De exemplu, dicționarul menţionat tratează diferit situații 
similare: consideră ca împrumuturi termenii neurolog (< fr. neurologue), 
antropolog (< fr. anthropologue), neurochirurg (< germ. Neurochirurg) şi 
chiar zoolog (< fr. zoologue, calificat în PR: 2825 drept „vieilli”, forma în 
uz fiind fr. zoologiste), dar prezintă ca derivate regresive neurobiolog (< 
rom. neurobiologie), etimolog (< rom. etimologie); în sfârşit, 
anatomopatolog apare ca un calc după fr. anatomopatologiste (deşi, 
conform MDN, rom. patolog < germ. Patholog), iar neonatolog ca un cale 
după engl. neonatologist (deşi rom. neonatologie < fr. neonatologie). 


VIII 


Un procedeu complex: antonomaza 


I. Dată fiind ponderea aspectelor semantice şi stilistice 
implicate în realizarea sa, antonomaza este prezentată în 
lucrările lingvistice româneşti ca „figură semantică (trop) care 
constă în substituirea unui nume comun (de clasă, specie) prin 
numele propriu al unui individ considerat reprezentativ pentru 
clasa respectivă; mai rar antonomaza permite şi substituirea 


gl 


inversä 


II. Din perspectiva neologiei lexicale, antonomaza 
reprezintă un procedeu complex, deoarece dă naştere unor : 
formaţii substantivale de tip special, obţinute prin conversiune. 
În româna actuală, ele se întâlnesc frecvent, atât în varianta 
literară standard, cât şi în diverse stiluri (beletristic, publicistic) 
şi registre (argou). Schimbarea clasei lexico-gramaticale 
presupune analiza mecanismelor (a) morfo-sintactice şi (b) 
semantice (devieri metonimice şi metaforice) prin care se obțin 
noile formaţiuni lexicale în interiorul limbii române, precum şi 


(c) evidenţierea efectelor stilistice obţinute (cu precădere în 
discursul publicistic). 


III. În timp, lexicul românesc s-a îmbogăţit cu numeroase 
neologisme provenite din nume proprii. Sub aspect 
etimologic, acestea sunt, de regulă, împrumuturi cu circulaţie 
internațională, majoritatea încadrându-se — din punct de vedere 

semantic — în categoria metonimiilor „persoană pentru lucru” 
(diesel, ford, marghiloman, gambetă, joben) şi „locul pentru 
produs” (șampanie, havană, damasc, astrahan) ; 

Exemplelor de mai sus — citate în mod traditional — li se 
pot adăuga multe altele, consacrate prin uz în domenii variate: 
gastronomie (sandwich, joffre, chateaubriand — tip de biftec), 
băuturi (curaçao — lichior, purtând numele unei insule din 
Antile, daiquiri — cocteil numit după un cartier cubanez), 
vestimentaţie (bikini şi bermude — după numele unor insule, 
alain delon — model de haină îmblănită), arme de foc (colt, 
kalasnikov), sport (tsukahara — un tip de săritură în 
gimnasticä) . 

Pe mäsurä ce creste frecventa în uz a împrumuturilor din 
aceastä categorie, relatia cu numele propriu devine tot mai dificil 
de stabilit pentru vorbitorul mediu (mai ales după înlocuirea 
majusculei cu literă mică). Un exemplu edificator în acest sens 
este termenul paparazzo (împrumut din italiană, cu circulație 
internaţională), definit în MDN: 636 ca „fotograf insistent care 
umblă după imagini insolite cu personaje celebre” şi folosit în 
română, de regulă, cu forma unică de plural paparazzi (ca în 
franceză — cf. PR: 1834): Niciodatä nu mi-as fi permis sä lovesc 
un jurnalist. Era vorba de un paparazzi [...] a adăugat actorul 
[Gerard Depardieu)” (G, 9.10.05, p. 9). La originea termenului 
se află marele regizor italian F. Fellini: agasat de un fotograf 
inoportun care o urmărea pe vedeta feminină Anita Ekberg în 
timpul filmărilor pentru „La dolce vita” (1959), acesta i-a 
acordat numele unui fost coleg de şcoală (Paparazzo), insolent şi 
agresiv” „De reţinut că, în texte de specialitate (din sfera 
artistică), termenul este folosit corect, marcând opoziția 
singular/plural: „fotograful Dario Orlando, probabil un 
paparazzo ca mulți alții” (TeleG, 22/2005, p. 8); „Chiar dacă la 
nuntă vor apărea niscaiva musafiri nepoñtiti, Charlize Theron a 

avut deja parte de o petrecere de la care au lipsit paparazzi” 
(TeleG, 13/2005, p. 5). 

În mod similar, modificările de natură grafică si 
morfologică (privind genul şi numărul substantivului comun) 
„maschează” relaţia dintre numele feminin bermudă „Şort până 
la genunchi” (MDN: 120) şi sursa acestuia (Insulele Bermude), 
astfel încât devin posibile utilizări contextuale care depăşesc 
sfera terminologiei vestimentare: „Părul de pe picioare trebuie 
uscat musai în răspăr, să vină umflat ca o bermudă [...]. Asta e 
linia pentru coafura pe care o cere juriul la expoziţiile canine” 
(G, 25.08.05, p.2). 

Presa actuală (ca şi limbajul curent) recurge frecvent la 
antonomaze, ca procedeu al brevilocventei: „Jaguar S-Type — 
un diesel în frac” [maşină cu motor diesel] (A, 15.10.04, p. 11): 
„Un Ford T — cea mai bătrână maşină din România” (G, 
19.07.05, p. 9); „un vechi conducător de Renault” (G, 24.05.05, 
p. 9); „un Porsche, ca semn al ascensiunii sociale” (G, 
23.07.05, p. 7); „pe străzile germane rulează deja 500 de 
«Golfuri» româneşti” [Dacia Logan] (ReTV, 27.06.05); 
„Logan-uri făcute în Maroc” (G, 11.08.05, p. 10); „un 
Chardonnay bio-dinamic din viţă frantuzeascä” (G, 5.05.05, p. 
5) „un Boeing civil ceh” (ReTV, 19.08.05). 


IV. Utilizarea unui nume propriu ca nume comun este 
cel mai productiv tip de antonomază, atât în română, cât şi în 
franceză . Un nume propriu — considerat reprezentativ pentru 
clasa respectivă — este utilizat cu sens generic, putând fi însoțit 
de indici morfologici şi sintactici specifici substantivelor 
comune, inclusiv scrierea cu inițială mică în loc de majusculă 
(antonomază generalizantă).  . 

. Grafiile paralele (cu literă mare sau mică la inițială), 
reflectă dinamica procesului de conversiune. De pildă, în 

acelaşi text, (G, 27.09.05, p. 7) coexistă două grafii: „Cu 
Diesel-ul e pe dos: nu poți uita de el, pentru că ronfäie din 
spatele bordului”; „La diesel, viteza întâi nu există”. De reținut 
că DOOM: 242 diferențiază două situaţii, stabilind norma 
grafică prin raportare la criteriul referential-semantic: diesel 
[motor], subst. neutru, pl. diesele vs. Diesel |nume de 
persoană], subst. propriu. În practica jurnalistică însă, această 
diferenţiere nu este respectată: „Mai mult de jumătate dintre 
autoturismele străine comercializate în 2005 sunt diesel-uri” 
(G, 23.10.06, p. 11). | i 

Păstrarea majusculei denotă frecvența mai redusă în uz a 
numelor respective, fáră a anula valoarea lor generalizantă: 
„Înarmat cu un Colt 45, Steven Segal a tras ieri prin Băneasa” 


(G, 3.09.05, p. 12); „Va pune el mâna pe Kalaşnikov IRG; 


2.09.05, p. 1). 
Prezența ghilimelelor subliniază valoarea metaforică 


(figurată) în context a termenului chiar dacă acesta este impus 


în uz ca nume comun (vezi, de exemplu, substantivul odisee, 


înregistrat în MDN: 607 cu un sens nemarcat stilistic: 
„călătorie lungă şi plină de aventuri; şir de întâmplări 
neprevăzute”): „Presa americană compară «odiseea» domnului 
Lăzărescu [eroul filmului Moartea domnului Lăzărescu] cu cea 
a sinistraţilor din New Orleans” (G, 27.09.05, p. 13). 

Prin contrast, utilizarea termenului odisee într-un context 
nepotrivit este susceptibilă de neintentionate efecte comice: 
„Ministrul Agriculturii a anunţat că odiseea gripei aviare 
continuă” (ReTV, 2.12.05). 

Procedeul invers — transformarea unor nume comune în 
nume proprii — este mult mai rar întâlnit, nemaifiind productiv 
în limba actuală. Avem în vedere antonomaza particularizantă, 
prin care numele comun capătă valoare de individualizare, 
pierzându-şi caracteristicile  morfo-sintactice ale clasei 

substantivelor comune. Prin acest tip de antonomază au apărut, 
în timp, prenume şi nume de persoană (Floarea, Brânduşa, 
„Lăcrămioara, Crizantema, Crina, Bujor, Creangă, Lupu, Ursu, 
„Pisică, Muscă, Vrabie, Şchiopu, Pădure, Frunză), precum şi 
toponime (Omu, Moldoveanu, Buşteni, Brazi, Cheia, Mamaia). 
Statutul ambiguu al unor nume proprii provenite din nume 
comune devine, în presă, sursa unor jocuri de cuvinte: „Flutur 
şi muscă [miniştrii Gh. Flutur şi Mona Muscă] dau aripi 
soluţiei Stolojan” (ReTV, 23.07.05); „Alianţa D.A. [...] ar dori 
să ne abată atenţia de la hârşitul Cinteză sau de la junele Pifigoi 
[politicieni liberali] ce umblă din creangă-n creangă” (G, 
17.05.05, p. 12). Acelaşi gen de antonomază devine o sursă de 
umor voluntar („doamna doctor Şpaga” — A, 15.04.05, p. 1) 
sau involuntar („Un jandarm de 35 de ani [...] este acuzat că ar 


fi violat-o pe Facultatea, 17 ani, fiica unor romi din clanul 
Catalanilor” — G, 22.08.05, p. 5). 


V. Examinarea antonomazelor generalizante din limba 


actuală evidenţiază două categorii de procedee productive: 
metonimice şi metaforice. 


V.1. Mecanisme substitutive de tip metonimic (bazate pe 
o relaţie de contiguitate logică)” explică acele conversiuni prin 
care: 


— numele unor mărci comerciale ajung să denumească 
generic toate produsele similare: 

| e _adidasi (de la numele firmei „Adidas”) este larg 
folosit cu sensul „pantofi de sport” (indiferent de marcă): 
„adidaşi Puma” (A, 16.02.99, p. 7); „adidaşi Nike” (A, 
10.06.96, p. 7); în argoul „Epocii de Aur”, termenul era utilizat 
cu un sens peiorativ („partea de jos a picioarelor de porc 
vândute în măcelării”), înregistrat în DAEF si DCR», dar şi în 

presa postdecembristă („Ici-colo, o ciosvârtă sau un adidas, 
justifică renumele magazinului botezat imediat după inaugurare 
«Circul Foamei»” — A, 2.1 1.94, p. 1); 

e xerox (de la numele companiei „Rank Xerox”) - 
desemnează în limba actuală orice copiator, fiind fixat în 
expresii (a trage la xerox): „Cozi interminabile la xerox-urile 
din campusurile studenţeşti [...] se xeroxează cursuri”; „N-am 
prea fost la cursuri iar acum am venit să mi le trag la xerox” 
(A, 13.01.04, p. 10). Prin metonimie a apărut, în limbajul 
colocvial, sensul de „copie” (un xerox după diplomă); un sens 
figurat, conotat peiorativ, apare în sintagma tras la xerox 
(„perfect copiat / imitat”): „seriale trase parcă la xerox” (A, 
2.04.97, p. 4; 

o numele propriu Caritas (desemnând cel mai cunoscut 
sistem piramidal din România) a devenit sinonim cu 
„escrocherie de mari proporții”: „Caritas-urile albaneze au 
înghițit 1,5 miliarde dolari” (A, 30.01.97, p. 7); 

_ numele unui cercetător desemnează obiectul investigat /. 
inventat: „Amfetaminele, terapie în Parkinson?”; „persoanele 
care suferă de parkinson” (G, 6.08.05, p. 7); »0 serie de 
simptome cauzate de Alzheimer sau Parkinson” (G, 10.09.05, 
p. 11); „Când cobori dintr-un Logan pe benzină şi te sui într- 
unul Diesel [cu motor Diesel], prima senzaţie e de härmälaie”; 
„La diesel, viteza întâi nu există” (G, 27.09.05, p. IOF 
„cutremurul a avut magnitudinea 7,6 pe Richter [scara 
Richter]? (N24 — 9.10.05); 

— numele unui premiu desemnează trofeul respectiv: 
„Nobelul pentru. pace din 1990 a fost adjudecat de Mihai 
Gorbaciov” (ReTV, 7.10.05); „Linus Pauling — singurul om 
care a primit două Nobel-uri nu şi-a luat bacalaureatul” (GE, 
17.10.05, p. VIII), „Mariska Hargitay este deja posesoarea unui 
Emmy (echivalentul Oscarurilor pentru televiziune)” (Tele G, 

12/2005, p. 2); „două producții cu pretenții la Oscaruri” 
(ReTV, 28.08.05); „Emma Thompson îşi ţine Oscarurile în 
baie” (G, 18.01.06, p. 9); | 

— numele creatorului desemnează produsul: „Un 
Rembrandt şi un Rubens, furate dintr-un muzeu” (G, 10.01.06, 
p. 9); „De inundații, premierul Călin Popescu Tăriceanu şi-a 
dat jos armaniurile, gucciurile, lagerfeldurile şi gaultierurile 


E.. (AC, 28/2005, p. 19); „ăl de l-a trimis pe Năstase astă 


toamnă la Cornu să-şi numere ouăle, piticuții de grădină şi 
picasoii din sufragerie [...]” (A, 5.05.05, p. 5310. 

— numele persoanei reprezentate într-un tablou 
desemnează obiectul respectiv: „Şefii locali au obligația să 
agate noua conducere pe pereți, alături de Nästasii şi Ilieştii din 
perioadele anterioare” (G, 8.11.05, p. 4); 

— nume proprii geografice (reprezentând locații) 
desemnează diverse instituții, conform metonimiei „conținătorul 
pentru conținut”; de regulă, procedeul trimite la instituții statale 
şi guvernamentale: „Andrei Pleşu părăseşte, învins, Cotroceniul 
[Preşedinţia] (G, 5.05.05, p. 5); „Moscova îşi proclamă 
interesul deosebit pentru «vecinătatea apropiată»? (RL, 
13.05.05, p. 2); „Clinton amenința Belgradul cu 
bombardamentele NATO” (A, 16.03.99, p. 11); „Ministrul 
britanic al apărării şi Downing Street [reşedinţa primului 
ministru] s-au grăbit să dezmintă aceste afirmaţii” (A, 30.05.03, 
p. 14); „Bruxelles-ul [Comisia Europeană] va prezenta rapoarte 
de monitorizare în luna noiembrie” (G, 6.07.05, p. 10); „ 
Varşovia şi Sofia vor astfel să nu mai fie ținte ale terorismului şi 
vor să dea în acelaşi timp satisfacție Parisului şi Berlinului” (G, 
3.08.05, p. 10); „trupele Washingtonului” [alternează în acelaşi 
articol cu trupele SUA4”] (G, 6.08.05, p. 9); „cercurile 


conservatoare din apropierea Casei Albe [administrația SUAJ” 
(A, 14.04.03, p. 13). 

Mai rar, nume geografice s-au identificat cu alte tipuri de 
referenti: „Hollywoodul [cinematografia americană] virează 
brusc pe linia corectitudinii politice” (AW, 27/2002, p. 15); 
„Irakul nu mai exportă [petrol]. Golful [țările din Golful . 
Piersic] profită la maximum” (G, 12.09.05, p. 16); „Vasluiul 
[echipa FC Vaslui] se agaţă de divizia A” (Ant 1, 27.08.05); 

— numele unui referent colectiv (formaţie muzicală, 
publicaţie) desemnează — printr-un proces de fractionare — pe 
membrii săi: „Divertişii [membrii formaţiei Divertis] nu-ți saltä 
adrenalina” (A, 8.03.05, p. 4); „cațavencul [membru al 
redacției „Academia Caţavencu”) Liviu Mihaiu” (C, 19.05.05, 
p. 24); „Pentru trei ani, cațavencii vor vinde publicitatea 
televiziunii publice” (G, 1.11.05, p. 16); „Ce au făcut «risii» 
[membrii formaţiei Iris] la ultimul lor concert a fost ca în visele 
cele mai frumoase ale românilor” (G, 13.12.05, p. 13 

În limbajul familiar, prenume străine, considerate tipice 
pentru un anumit popor pot deveni — în timp — nume comune 

(etnonime): un frij („neamț”); un ivan („rus”) (cf. DAEF). 


V.2. Un alt tip de antonomază generalizantă, realizează 
trecerea de la propriu la comun prin mecanisme de identificare. - 
de tip metaforic. Acestea presupun transferul unor trăsături 
definitorii de la referentul inițial (considerat ca reprezentant 
prototipic sau simbolic al unei categorii) la referentul discursiv, 
în virtutea unor analogii stabilite de locutor şi dependente de . 
context (atât de cel pragmatic — situational, cât şi de cel 
lingvistic’). 

Nu vom insista aici asupra unor nume proprii metaforice 
lexicalizate (din categoria  catacrezelor cu circulație 
internațională), prezente şi în MDN: adonis „bărbat tânăr foarte 
frumos”; mecena „protector al literaturii, artelor şi ştiinţelor”; 
mesalină „femeie desfrânată”; harpagon „om foarte zgârcit, 

avar”; robinson „om care duce o viață izolată, în condiţii 
depărtate de civilizaţie”; don juan „bărbat ahtiat după aventuri 
amoroase, om seducător, crai”. 

Procedeul este atestat şi în argou, unde a dat naştere unor 
formaţiuni lexicale cu marcată coloratură expresivă: 
`  — „frații Petreuş” cu sensul „pui de găină congelati, 
foarte mici, vânduți câte doi în aceeaşi pungă (în anii '80)” 
(DAEF: 113), apare în presa actuală cu o precizare menită să 
faciliteze decodarea: „Nu sunt câtuşi de puţin genul de om 
predispus să lăcrimeze la vederea fraților Petreuş (ăi de 
Gostat)” (G, 17.05.05, p. 12); 

— „Gică Contra” (ironic) — „epitet atribuit unei persoane 
care adoptă întotdeauna puncte de vedere diferite de cele ale 
majorităţii” (DAEF: 120); | 

„Gigi Muşchea” — „bărbat solid, care face paradă de 
forța sa fizică” (DAEF: 120); 

—  julietă, juliete — „iubită, amantă” (DAEF: 146); 

— „Lady Mary” (eufemism) — „prostituată” (DAEF: 148). 

„Comunizarea” numelor proprii prin metaforizare este un 
procedeu extrem de productiv în presa postdecembristă 
deoarece. satisface principalele cerințe ale discursului 
jurnalistic: brevilocvenfa (concizia) şi expresivitatea ETES în 
cvasitotalitatea cazurilor, în registrul ironic, peiorativ)!?. 

Originalitatea figurii este relativ redusă, deoarece se 
bazează pe o schemă previzibilă şi are caracteristici formale 
“proprii: articularea (de regulă, cu articol nehotărât), folosirea 
pluralului marcat prin desinente specifice, PERF pentru 
initiala minusculä a numelui. 

Sub aspect pragmasemantic, notorietatea referentului 
l't reprezintă condiţia primordială pentru ca mecanismul 
de interpretare a numelui propriu metaforic să funcţioneze, iar 


iniția 

relaţia de identificare a acestuia cu referentul discursiv să fie 
corect stabilită. 

Este interesant de remarcat că același referent initial poate 
figura în diverse contexte, în funcţie de caracteristicile selectate 
ca definitorii în situaţia respectivă. De exemplu, toponimul 
Siberia îşi actualizează semnificaţia de „pol al frigului” (,,Gerul 
transformă România într-o mică Siberie” — ReTV, 24.01.06) 
sau pe cea de „loc de exil sau penitentä” („Basarabia era atunci 
un fel de Siberie românească” — ReTV, 6.08.05). -- 

„Transparenţa” construcţiilor în care identificarea dintre - 
referentul inițial (numele propriu metaforic) şi cel discursiv 
poate crea dificultăţi receptorului este asigurată de prezența în 
context a ambelor componente ale metaforei explicite (chiar 
dacă dispunerea lor se realizează sub formă necanonică): „Mi 
s-a spus că sunt o casandră, că prezic sfârşitul lumii” (C.T. 
Popescu — ReTV, 22.11.05); „Medicul de ţară e bradpitt-ul 
sistemului sanitar. În caz că o doctoriță se încumetă să 
‘apostoleze . prin comunele patriei, o putem considera J. Lo 
[Jennifer Lopez], fără să exageräm prea mult. Nu există 
reprezentație la Ministerul Sănătăţii sau la Casa de Asigurări 
fără aceste vedete, cap de afiş” (A, 26.02.05, p. 5). 


V.2.1. Prima categorie de nume proprii metaforice 
include toponime cu ,rezonantä” simbolică, istorică sau 
politică: 

o Waterloo („înfrângere zdrobitoare”): „Un Waterloo 
politic pentru Opozitie [cu referire la respingerea în Parlament 
a unei motiuni de cenzură)” (A, 9.07.94, p. 1); 

e Nürenberg („proces de mare avengură”): 
„Niirenbergul comunismului” (RL, 21.1 1.90, p. 1); 

e Jalta („împărţirea lumii în zone de influență”): „Nouă 
Jaltä în «vecinătatea» apropiată?” (RL, 13.05.05, p. 2); 

„România, Georgia şi Ucraina pregătesc o «alta» regională” 
(G, 11.05.05, p. 10); 

e Siberia („loc de surghiun şi izolare”): „O bună, dacă 
nu covârşitoare, parte a lor [a cărților poeţilor optzecişti] e 
nutrită de gustul sălciu al vieții între ziduri, în «exilul intern», 
resimţit ca un teribil surghiun într-o Siberie autohtonă” (G, 
24.08.05, p.7); 

e Srebrenica („masacru interetnic”) „Avem datoria de a 
ne reaminti pentru a nu mai avea alte Srebrenica” (ReTV, 
11.07.05); 

e Kosovo („zonă de război interetnic”): „Preşedintele 
României vrea un al doilea Kosovo” [comunicat al UCM] (G, 
28.11.05, p. 8); 

o Pearl Harbour („înfrângere de mare răsunet a SUA”): 
„Scandalul acesta a devenit pentru administrația Bush un 
veritabil «Pearl Harbour diplomatic», având repercusiuni 
asupra iniţiativelor americane din întreaga lume” (A, 11.05.04, 
p. 13); | 

e Watergate („scandal politic instrumentat în scop de 
şantaj”): „Scandalul stenogramelor PSD este un nou 
Watergate” (telespectator, la OTV, 18.08.05); „Casa Albă, 
pusă în faţa unui nou Watergate” (G, 31.10.05, p. 9); 

e Argentina („refugiu al criminalilor nazişti”): „Spitalul 
= Ministerului Justiţiei mai are şi alte îndeletniciri, în afară de 
„aceea de a fi o Argentină a securiştilor” (AC, 32/2005, p. 15); 

e Belarus („stat cu regim nedemocratic”): „Retragerea 

PSD din Parlament ar transforma România într-un Belarus” 
(politician la BITV, 21.08.05); 

e Sicilia (locul de origine al Mafiei): „Mircea Geoană: 


«Faimoasa cârciumă Golden Blitz a devenit Sicilia politicii 
româneşti»” (ReTV, 9.09.05); 

e Guantanamo („centru american de detenţie şi tortură 
pentru teroriști”): „Scandalul anului: Un Guantanamo în inima . 
Europei” (ReTV, 4.12.05); „«Guantanamo-ul european» s-ar fi 
putut afla într-o bază NATO din Kosovo, crede un comisar al 
Consiliului Europei” (G, 28.11.05, p. 9); 

e El Dorado („tărâm al îmbogăţirii rapide”) „România a 
fost prezentată englezilor, într-o emisiune televizată, ca un 
adevărat El Dorado imobiliar” (C; 9.01.06, p. 12); - 

e China („ţară cu ritm rapid de dezvoltare”): „La Viena, 
România şi Bulgaria sunt numite cele două Chine de la uşă, 


datorită posibilităților nelimitate de dezvoltare” (ReTV, 
28.12.05); | 
e Posada („luptă bazată pe strategii — capcană”): 


„Lupta cu alde Năstase şi Geonă s-a purtat pe felii ministeriale, 
în «posadele» provocate îndeosebi de liberali” (IN, 16.12.05, 


p. 4); | 
e Vietnam (război pierdut de SUA”): „Puterea 
"republicanilor din Congres, slăbită de «noul Vietnam irakian” 
(G, 21.11.05, p. 10). 

__ Referentul initial poate fi şi un toponim cu „rezonanţă” 
religioasă („Putna este Mecca ortodoxiei” ReTV, 15.08.05) sau 
culturală: „Olanda: Woodstock-ul (sărbătoare, festival de mare 
amploare] hackerilor” (N24 — 30.07.05); vezi şi formule-clişeu 
ca: „laşi — Florența României” (G, 21.01.06, p. 7); „Bucureşti 
— micul Paris” (G, 10.12.05, p. 3); „Blaj — mica Romă” (G, 
8.12.0562). 

Mai rar, numele” propriu metaforic aparține unui 
monument religios, cultural etc.: „Tot în Răşinari se găseşte si 
Biserica Sfânta Paraschiva, cea mai veche bisericä ortodoxä, 
supranumită «Voronețul» Ardealului” (G, 29:07:05; po 7}, 
„Considerată «Voroneful Munteniei», biserica [din Filipeştii de. 

Pădure] a fost construită la sfârşitul secolului XVII” (G, 
4.01.06, p. 7); „Veneratul frate Roger Schutz [...] a înființat pe 
colinele Burgundiei, la Taizé — Franţa, un al doilea Vatican al 
lumii” (G, 19.08.05, p. 1). 

În funcţie de context, referentul initial îşi actualizează 
conotaţii apreciative sau, din contră, depreciative: — „Ratând 
şansa de a se transforma într-o Elveţie a Estului, România a 
devenit o ţintă militară din ambâtul politicienilor noştri” (G, 
23.01.06, p . 12); „Bucureştiul — o Venefie a mizeriei şi 
neputinței” (G, 3.10.05, p. 1); „acuzaţii inepte la adresa 
României, care ar fi un «Congo al Europei», guvernat de legea 
junglei” (G, 13.08.05); „o niagară de Paciuli [abundentä]” (G, 
11.08.05, p. 12); 


V.2.2. A doua categorie de nume proprii metaforice — 
mult mai bogată şi diversificată decât prima — apare pe baza 
unor referenti iniţiali reprezentați prin nume de persoane 
(reale sau fictive). 

Deoarece acestea satisfac în grade diferite criteriul 
notorietății, se poate vorbi de (V.2.2.1.) valori semantice 
prototipice cu caracter instituționalizat (consacrate ca atare şi 
recunoscute de vorbitori) vs. (V.2.2.2.) valori semantice 
dependente de contextul lingvistic şi de cel pragmatic. 


V.2.2.1. Referentii iniţiali cu semnificații fixate atât în 
“plan denotativ, cât şi conotativ provin din: 
- — sfera religiei: LEA 
e  Crist(os) („simbolul sacrificiului”): „Domnul nostru 
Don Quijote de la Mancha, Cristul spaniol” [citat din Miguel 
de Unamuno]; „Eminescu al nostru [...] un Crist răstignit pe 
crucea «ocultei liberale»” (G, 25.07.05, p. 7); 

e Juda („prototipul trădătorului”): „«Acest Iuda al 
politicii româneşti, nu are voie să demoleze România» a 
declanşat atacul Dan Voiculescu” (A, 1 1.10.04,p. 1); 

e Satana („spirit al răului”): „Dacă nu ne lepădăm de 
Satana, pentru că avem o groază de Satane în PSD, pierim” 
[declarație a lui Mircea Geoană] (G, 6.07.05, p. 1); „Satane 
autohtone” (G, 5.07.05, p. 4); | 

e Lazăr („cel tämäduit miraculos”): „Până şi taica 
Lazăr [lon Iliescu] proaspăt ridicat din mormântul pesedist, a 
abuzat de privelişte [...]” (G, 14.07.05, p. 16); 

e Moş Crăciun („simbolul dărniciei, aducătorul de 
daruri”): „În ajunul Sărbătorilor, Guvernul a fost un soi de Moş 
Crăciun. A mărit indemnizaţiile şi ajutoarele sociale pentru tot 
poporul” (G, 28.12.05, p. 1); 


— domeniul politic: 

e Ilici („simbolul comunismului”): „Sunt mulți 
“alegători cu convingeri de stânga, care îl socotesc pe Iliescu un - 
Ilici” (G, 13.07.05, p:4); 

~œ Hitler („dictatorul nazist”): „Până la recrearea [prin 

clonare], în zilele noastre ori în viitorul mai mult sau mai puțin 
apropiat a unui Hitler ori chiar a mai multor Hitleri e cale 
lungă” (A, 8.01.03, p. 10); 

e Stalin (tiranul sângeros”): „Sadam este considerat un 
Stalin arab” (ReTV, 19.10.05). | 

o Ceauşescu (dictatorul comunist”): „Copiind la 
indigo modelul pecerist al secretarului de judeţeană, un 
Ceauşescu în miniatură, PDSR / PSD a dus sistemul pe cele 
mai înalte culmi ale abjectiei politice, concretizată în acele 
personaje groteşti botezate baroni locali” (G, 23.08.05, p. 4); 
„Ceauşescu a murit pentru ca toți micuţii Ceausesti (securişti, 
activişti...) să iasă la iveală” (talk-show, ProTV — 8.01.06); 

e Kennedy („preşedintele ucis la datorie”): „Un 
Kennedy al Columbiei” [despre preşedintele Gaviria, amenințat 
cu moartea de cartelul traficantilor de droguri] (L, 6.09.90, p. 
2); 


e Jirinovski („politicianul extremist”): „Un Pirin oval 
belarus” (ibidem); 

e [Jean Marie] Le Pen („politicianul naţionalist”): „Le 
Monde: Vadim — «Le Pen din Carpaţi» îşi face bagajele” (A, 
17.03.05, p . 3); 

e [Vaclav] Havel („disidentul devenit preşedinte”): 
„Negăsind un Havel român, Voiculescu îl aruncă pe Codruț 
Sereş în lupta pentru Cotroceni” (A, 5.07.04, p. 10); 


— istorie: 

o Corneliu Coposu („lider politic al opoziției 
postdecembriste”): „[Emil] Constantinescu se vede un fel de 
Corneliu Coposu [...]” (G, 30.11.05, p. 4); 

e Ecaterina Teodoroiu; Passionaria (,„femeia-erou” 
„Pozând într-un soi de Ecaterina Teodoroiu a liberalismului 
românesc, Mona Muscă a căzut de pe catafalcul culturii într-un 
post .cäldut [...]” (G, 29.07.05, p. 16); „Iulia Timoşenko- 
Passionaria revoluției portocalii din Ucraina” (N24 — 9.10.05); 

e Napoleon („simbolul absolutismului”): „[Ariel] 


. Sharon era un Napoleon israelian, aflat pe drumul puterii 
absolute” (ReTV — 6.01.06); 


o Apolodor din Damasc („constructor de poduri”). 


.Prezenti la Mărăcineni, Traian: [Băsescu] şi Tăriceanu sunt 
apolodorii celui mai scurt şi firav pod spre anticipate din istoria 
României” (AC, 29/2005, p. 1); 

e Mata Hari (celebră spioană din timpul primului 
război mondial): „O agentă a serviciilor secrete de la Bucureşti 

a fost expulzată din Ungaria. Există câteva indicii în legătură 
cu noua Mata Hari” (ReTV, 23.08.05); 

e Casanova (tipul aventurierului galant): „În următorul 
său film [...], legendarul casanova şi agent secret [James 
Bond] va conduce un automobil mai putin costisitor decât 
predecesoarele sale” (G, 16.08.05, p. 8), „Potrivit studiului, 
dintre cei 1000 de bărbaţi chestionati, jumătate se văd precum 
nişte Casanova într-ale artei culinare” (G, 15.09.05, p. 11 — 
ştire sub titlul „Bărbaţii devin maeştri în arta culinară pentru a 
seduce femeile”); „Cât ai zice peşte, blândul şi teribil de 
timidul savant se transformă într-un adevărat casanova” (Tele 
G, 30/2005, p. 11); 


— domeniul financiar: 
e Rockefeller („mare bogätas”): „Nu suntem nici noi 
[conducătorii clubului Dinamo] Rockefellerii României” (G, 
5.077.105, p%3); 


— domeniul artei: 

e Mozart („copilul-minune” în domeniul muzical): „Nu 
ştiu dacă joi [la Concursul Eurovision Young Musicians] vom 
descoperi un Mozart” (G, 18.01.06, p. 4); 


— domeniul personajelor de teatru, film şi opere literare: 

e Mita Baston (ipostaza comică a femeii cu aspirații 
politice): „Invazie de Mife Baston liberale sau pediste, în 
budoarul funcţiilor babane [..:]” (G, 12.05.05, p. 16); 

e Caţavencu (prototipul politicianului demagog): „Noul 
Cațavencu, alias Emil Boc” (discurs politic, OTV 17.09.05); 

e Domnișoara Cucu (tipul comic al profesoarei / 
dirigintei severe): „Sigur că una era să te caute la unghii tătucul 

Stalin de la Moscova si alta să te caute la unghii domnisoara 
Cucu de la Bruxelles [Uniunea Europeană)” (G, 8.08.05, p.12); 

o Sherlock Holmes (prototipul detectivului): „Dacă 
până acum detectivii români operau practic în clandestinitate 
[...], de acum încolo Sherlock Holmesii noştri îşi pot trece pe 
cartea de vizită îndeletnicirea” (G, 12.09.05, p. 1); 

e Robin Hood (prototipul rebelului justitiar): „La 
începutul lui '99, Miron Cozma era perceput în Vale ca un fel 
de Robin Hood sindical” (G, 30.09.05, p. 2); „Personajul 
respectiv [E. J. Hoover — fost şef al FBI] întruchipa dorința 
poporului american de a-şi făuri un mit şi de a crede, în 
vremuri nesigure, într-un erou al său, un fel de Robin Hood 
trecut din haiducie în politica de stat” (G, 15.12.05, p. 13); 

e Cenuşăreasa (simbolul sărăciei şi al persecuției): 
„Cât timp vor rămâne cultura, învățământul şi sănătatea 
cenuşăresele României?” (OTV, 13.09.05); „Cenuşăreasa 
competiţiei [Liga Campionilor] este de departe, Artmedia 
Bratislava” (C, 13.09.05, p. 21); „Prin această nouă porcărie, 
Onişoru a făcut din noi [CNSAS] o Cenuşăreasă în faţa SRI” 
(G, 8.10.05, p. 4); 

œ J.R. si familia Ewing (personaje din serialul american 
„Dallas”, reprezentative pentru lumea afaceristilor verosi, 
imbogätiti de pe urma petrolului): „J. R.-ul de Slobozia 
încearcă să se deblocheze financiar”; „Ewingii de Ploieşti scot 
zilnic din gropi sute de tone de petrol” (A, 11.08.95, p. 1); 

e James Bond (prototipul agentului): „Un fel de James 
Bond în variantă feminină (dar nu cu fustă) se face că îndreaptă 
un fel de pistol către nu se ştie cine [...]” (A, 8.05.04, p. 4); 
„Jamesbonzii noştri [angajaţii serviciilor secrete] bugetofagi 


cheltuiesc miliarde şi miliarde de lei ascultând telefoane” (A, 
27.01.05, p. 1); 

e Dinu Păturică (tipul arivistului): „Cozmin Guşă este 
un Dinu Păturică al timpurilor noastre” (telespectator, la OTV, 
18.08.05); | 

e Parpanghel (erou din epopeea ,Tiganiada”; aici, 
„ţigan” / „rrom”): „ghemul înveninat ce se rostogoleşte încă 
între comunitatea rromă şi nepoții lui Traian, fnfrätiti de astă 
dată cu urmaşii lui Attila contra parpangheilor aflați în şomaj 
tehnic de pe vremea lui Bolliac” (G, 16.08.05, p. 12); 

e Ostap Bender (tipul combinatorului, creat de Ilf şi 
Petrov): „Un brănduitor avant la lettre a fost şi ostaptbenderul 
Viorel Hrebenciuc, pe vremea când dădea pe sub mână 
[albumul] «Eterna şi fascinanta Românie»” (G, 19.08.05, p. 1); 

o Jean Valjean (victima justiției): „Numai că nu-i vorba 
de un Jean Valjean român care a şterpelit o pâine pentru că-i 
era foame, ci de bande organizate” (G, 2112105173); 


— lumea vedetelor (îndeosebi din sport şi cinematografie): 
„Avem şi noi cum s-ar spune, «Schwarzennegerii» [culturiştii] 
noştri” (A, 1.02.95, p. 4); „Antrenorul [Octavian Belu] clona 
noi Nadii pentru România” (A, 1.02.05); „Popeye marinarul 
[Traian Băsescu] mi-a răspuns senin că răcit fiind a fiert 
chardonnayul ca pe spanac şi l-a beut ca pe poşircă să-i treacă 
guturaiul” (G, 5.05.05, p. 5); „Impenetrabila şi intangibila 
Marilyn Monroe [consiliera Elena Udrea] a Cancelariei, 
prezidenţiale s-a uitat vreme de-o oră ca-n täitei înspre 
politicienii convocați la vorbitor” (G, 14.07.05, p. 16); „O Joan 
Baez a românilor” [folkista Maria Gheorghiu] (IN, 27.08.05, p. 
12); „Dumitru Timofte, zis badea Mechea, e un fel de John 
Wayne al locului” (G, 13.09.05, p. 2); „Un tabloid finlandez a 
publicat un articol de două pagini cu titlul «Mutu, Nykanen din 
Carpaţi», Nykanen fiind schiorul finlandez care a dominat anii 

80 [...]. Viaţa lui, însă, a fost un dezastru, de unde şi 
comparatia cu Adrian Mutu” (G, 8.10.05, p. 8); 


— argou: „Ştiţi care este diferenţa între un om politic şi un 
gică-contra politic? (G, 23.06.05, p. 4); „Nu vreau să fiu un fel 
de Gică Contra în interiorul partidului” [declaraţie a lui Ion 
_ Iliescu] (ReTV, 6.06.05); „Parlamentul se vede la televizor ca o 
adunătură gălăgioasă de mici Gâgă” (G, 19.09.05, p. 4). 


V.2.2.2. În presa actuală este frecvent întâlnită 
metaforizarea unor nume proprii de persoane din realitatea 
românească imediată. În absența unor convenții 
institutionalizate, procesul de antonomază este dependent de 
contextul  circumstantial (factual) şi de contextul 
presupozitional (fondul de cunoștințe al receptorului). Deloc 
întâmplător, numele proprii din această categorie aparțin, în 
majoritate, lumii politice, celei interlope şi mass-media, fiind 
asociate — în opinia publică — cu o serie de conotaţii negative 
sau peiorative, care tind să le transforme — cel putin temporar, 
în funcţie de „celebritatea” referentului — în catacreze. 

Dinamica procesului este evidenţiată de cazurile în care 
coexistă, în acelaşi articol, numele propriu (scris cu majusculă) 
şi cel metaforizat (scris cu minusculă): „Tăriceanu a scăpat de 
Seculici [Gh. Seculici, vicepremier], care are ghinionul că este 
„dotat cu bun-simt. Ceilalți seculici din Guvern [politicieni ai 
PD, fără scrupule şi obedienti față de preşedintele Băsescu] 
sunt însă un pericol” (G, 5.08.05, p.4). Într-o manieră similară, 
un editorial intitulat „Cine n-are cozmâncă, să-şi cumpere” (G, 
29.07.05, p. 4), asociază antonomaza cu numele propriu al 
„personajului politic” real: „Liberalii nu-l au pe Cozmâncă. 
Dacă-l aveau, ar fi pus osul la treabă” (ibidem). 

Într-un număr redus de cazuri, contextul lingvistic nu 
oferă repere suplimentare de interpretare, în afara mărcilor 
morfologice (flexionare) şi grafice (scrierea cu minusculă), 
definitorii pentru conversiune. (vezi, de exemplu, următoarele 
contexte dintr-o cronică referitoare la emisiunea TV „Don Juan 
de România”: „inflație de donjuani”; „fabrică de donjuani”, 
„donjuani de Congo sau de Australia”, G, 20.08.05, p. 7). 

Se observă cu uşurinţă — din citatele următoare — că 
predominarea formei de plural (neobişnuită pentru: numele 
proprii de persoană) se justifică prin capacitatea sa 
generalizantă si prin implicațiile depreciative, 
minimalizatoare!$: „«Umbrela de securitate» [a NATO] — 
vorba melescanilor şi ungurenilor [miniştrilor de externe] — nu 
e destul de largă încât să ne acopere şi pe noi” (G, 1.06.05, p. 
4); „La secetă, te mai rezolvi cumva cu paparudele, la inundaţii 
te înspăimântă aiurea crainicele şi tatulicii [moderatorii TV]” 
(AC, 28/2005, p 8); „Rezistenţa ghergutilor [judecători din 
„vechea gardă”, refractari la schimbări]” (titlu de editorial, G, 
8.07.05, p. 4); „afacerile arabo-penale ale hayssamilor şi 
hrebenciucilor [afaceristi din PSD]” (G, 8.07.05, p. 1);Cheia 
succesului stă în organizare. Cu toate bubele lor, cozmâncii, 
hrebenciucii şi năstaşii se dovedesc buni la casa omului” (G, 
29.07.05, p. 4); „În această poveste cu seculici, cei cu bun simţ 
vor rămâne nişte anonimi neiculici” (G, 5.08.05, p. 4); 
„Boiernaşii de ţară portocalii care au scăpat acum nemaziliti nu 
diferă ca structură umană de mischii şi de oprişeni” (G, 
23.08.05, p. 4); „Activism ecologic, nu, educaţie ecologică, nu, 
doar hrebenciuci şi verestoi, aruncaţi de partidul — stat ca arme 
de distrugere în masă” (G, 5.10.05, p. 4); „Vom numi un alt 
colegiu [CNSAS] fără onisori” (O8 142.034), 

“În cazul metaforelor implicite (in absentia), stabilirea 
relaţiei dintre referentul discursiv şi cel inițial necesită un 

context presupozitional menit să actualizeze cunoştinţe bine 
fixate în mentalul colectiv. Acestea pot aparţine paremiologiei 
populare: „Cine n-are cozmâncă, să-şi cumpere [cf. „Cine n-are 
bătrâni, să-şi cumpere”) (G, 29.07.05, p. 4). Contextul biblic se 
asociază celui politic pentru a elucida mecanismul metaforic de 
identificare: „Până când sfântul Gheorghe al Cotrocenilor va 
trage balaurul corupției în țeapă, bine ar fi să pună în folosință 
măcar nişte scobitori [...]” (G, 3.08.05, p. 12). În alte situații, 
se apelează la contextul istoric („Țepeşul nostru de apă sărată 
[preşedintele Traian Băsescu]” — G, 8.09.05, p. 12) sau la 
referinţe livreşti. Cele din urmă pot avea conotaţii apreciative 
(„Cu aerul lui de Sherlock Holmes literar, Eugen Negrici ar 
putea face o emisiune de mare audienţă, dacă ar avea un 
producător priceput să exploateze dezvăluirile din şi despre 
lumea literară pe care le fac invitații lui Negrici” — C, 9.01.06, 
p. 22) sau dimpotrivă, conotaţii satirice („Parlamentul a fost 
populat, în aceşti ani, de personaje sinistre sau ridicole, de 
afacerişti în căutare de colegi sau de Moşi Teacă în căutare de 
= o sinecură la bătrâneţe” — G, 19.09.05, p. 4; [liderii politici se 
comportă neserios] „ca nişte adolescenți, nişte pustani, nişte 
Gavroşi” — talk-show la TVRI, 9.10.05). 

Mai rar, pot apărea în context şi determinanti adjectivali 
meniti să actualizeze anumite trăsături ale referentului initial. 
De exemplu, într-un titlu ca „PSD, între andronicii 
dâmboviteni şi specialiștii de peste Ocean” (A, 20.08.04, p. 2), 
“numele propriu metaforizat (care desemnează firma autohtonă 
de consultanţă electorală a lui Dan Andronic) este însoţit de un 
adjectiv cu conotaţii peiorative consacrate în discursul social- 
politic. 

În mod similar, numele personajului orwellian Big 
Brother apare folosit metaforic — cu determinări specifice 
noului sens — într-un titlu de ştire — referitoare la radare şi 

camere de supraveghere a circulației instalate pe DN: „Big 
Brother de 3 milioane euro” (IN, 7.12.05, p. 1). 

În alte cazuri, determinările însoțesc referentul discursiv, 
pentru a-l particulariza în raport cu referentul iniţial: „Reforma 
Macovei va promova în viitorul Birou Electoral ghergutul de 
tip nou, cu roba asortatä la portocaliul din suflet” (G, 
18.08.05, p. 16); „Fireşte, nu mă deranjează cu nimic faptul că 
cei doi [„un bogătaş în vârstă frustrat” şi „o pipifä de liceu”] 
încearcă să joace la televizor rolurile unui Romeo scăpătat, - 
plin de bani, şi al unei Juliete provinciale [e]; 2:(6:+9:011.06, 
p. 8). 

În contexte cu coloratură ironică sau peiorativă, referentul 
iniţial este frecvent precedat de adjectivul mic, cu semnificaţie 
minimalizatoare: „detectarea micilor Hitleri [politicieni 
antisemiti] care se învârtesc printre noi” (G, 1.09.05, p. 2); 
„modelul declarat al «micului Titulescu» [şeful TSD, Victor 
Ponta]” (G, 2.09.05, p. 1); „Viaţa a dovedit că fiecare plutonier 
de la Securitate devine un mic Ceauşescu sau, în cazul de faţă, 
un mic Băsescu” (G, 16.02.06, p. 1). Un efect similar se obține 
prin (supra)diminutivarea unor hipocoristice de la prenume de 
patroni din domeniul fotbalului: „De ani de zile, în fotbalul 
românesc nu se aplică decât legile lui Gigel, Romel, Fänel şi 
Jenel, cum e denumită generic «cooperativa» din sportul rege” 
(A, 9.03.05, p31): | | 

Procedeul determinării prin articolul hotărât se întâlneşte 
şi în cazul numelor proprii de obiecte [-Animat], utilizate cu 
semnificaţie generică: „O româncă la un pas de Oscarul porno 
[explicitat în text prin „laurii pentru filme porno” şi prin 
precizarea „premiile Adult Video News”]” (G, 25.08.05, p. 
15); „Acest tip de aeronave, numite popular «Boiengul 
săracului» [avioanele Iliusin], au avut în ultimul timp o serie de 
probleme la sistemul de frânare” (G, 25.08.05, p. 11); „Ar fi 

fost suficient ca un singur «organ» mai luminat să acționeze ca 
să «îngheţe» mineriada. James Bondul mioritic nu trebuia să 
pună zahăr în rezervor, nu trebuia să tragă cu luneta în 
cauciucuri” (G, 30.09.05, p. 2). 

Un mod şi mai evident de orientare a interpretării prin 
indici contextuali apare într-un text referitor la afaceristul arab 
Omar Hayssam: „În partidul putred, plin de hrebenciuci, 
oprişeni, iacubovi, găsea înţelegere ca-n familie” (G, 11.06.05, 
p. 4). Explicitarea contextuală precedă antonomaza într-un 
discurs parlamentar polemic: „Călin Popescu Tăriceanu către 
Mircea Geoană: «Aţi făcut recomandări, amenințări şi profeţii 
ceea ce vă face să semänati cu o nouă Mama Omida a politicii 
românesti»” (G, 23.12.05, p. 5). 

Când referentul inițial este o antonomază consacrată în uz 
cu un sens generic, contextul poate evidenția o anumită latură a 
semnificației: „În timp, «clujenii» lui Rus au năduşit să-şi 
creeze imaginea că sunt mai morali decât «băcăuanii» lui 
Hrebenciuc si mai serioşi decât «miticii» lui Dan loan 
Popescu” (G, 19.08.05, p. 4) (contextul — referitor la grupările 
concurente din PSD — actualizează trăsăturile „muntean” şi 
neserios”, definitorii pentru personajul lui Caragiale). 


Metaforele explicite (in praesentia) sunt mai rar atestate 
în presă. De regulă, referentul iniţial, este precedat de articolul 
nehotărât, care funcționează ca operator tipic de instantiere!? 
“sau de anumiţi modificatori: „Preşedintele este capul tuturor 
räutätilor, «un Carol al II-lea» [declaraţie citată a PSD” (G, 
29.06.05, p. 4); „El [Iordan Chimet] este un Prospero 
specializat în proiectarea unor «insule» menite să dilate, să 
lărgească necontenit aria spirituală a libertății” (G, 6.08.05, p. 
7); „Palatul Cotroceni este un fel de Maglavit, iar Băsescu a 
devenit un fel de Petrache Lupu, căci are intervenţii malefice” 

(AC, 30/2005, p. 2); „[...] Coposu, perceput într-adevăr, spre 
sfârşitul vieţii, ca un adevărat Sfânt Gheorghe” (G, 22.08.05, 
p.12), „Tăriceanu — un Brătianu al găinilor moarte” (IN, 
19.11.05, apud OTV). Acelaşi „tipar” constructiv se recunoaşte 
în enunţul „ziarul «Cotidianul» e un fel de «Arici Pogonici» al 
presei cotidiene” (BITV — 8.09.05). 

Un mecanism de identificare foarte simplu — similar celui 
care generează metafora explicită — permite apariția unor 
construcții ad-hoc (specifice registrului colocvial), care 
asociază un nume real cu un (pre)nume metaforic: „Gâgă 
Nicolăescu [cf. Eugen Nicolăescu, purtătorul de cuvânt al 
PNL] a mai scos o perlă” (OTV, 6.08.05); După un arbitraj 
dezastruos în meciul Farul — CFRCluj, Tudor «Brad Pitt», 


LE) 


acuzat cä a scufundat flota constänteanä” (G, 5.12.05, p. 9). 


Utilizarea ludică a numelui propriu metaforic 
presupune o interpretare literală restrictivă, realizată prin 
plasarea într-un context lingvistic relevant: „Dumitru - 
Sechelariu [fost primar al Bacăului], un Ştefan cel mare la 
burtă şi fălci” (AC, 26/2005, p. 16); „Un boc [Emil Boc] - 
unitatea de măsură a «puterii definitive»” (G, 17.06.05, p. 1); 
„Scandalurile în cascadă [...] au zgâriat reputația partidului şi 
l-au transformat pe premier în Călin Pinocchio Tăriceanu” (G, 
5.11.05, p. 1). ! 

În absența determinărilor contextuale, ironia poate fi | 
marcată prin prezența ghilimelelor: „«Maladia Puwak» 
[deturnări de fonduri europene] a atins şi un important membru 
al guvernului Tăriceanu” (G, 5.09.05,p. 1). 

Efectul expresiv poate creşte prin asocierea antonomazei 
cu alte procedee stilistice, cum sunt sufixele diminutivale 
conotate peiorativ: „Hiturile moldovenilor au zguduit lumea, în 
timp ce Marcelicii Pavelicii noştri nu se mai ascultă decât prin 

Berceni” (AC, 33/2005, p. 16); „Liberalii şi-au orbanizat [< 
Ludovic Orban] în aşa hal discursul, încât electoratul i-a scos 
de la inimă” (IN, 16.12.05,p.4). 

Efecte satirice se pot realiza şi prin jocuri de cuvinte care 
asociază antonomaza cu ambiguitatea indusă de omonimie: „În 
timp ce pediştii cresc în sondaje, dublându-şi zestrea de 
simpatie, bourenii [tinerii liberali — cf. numele Cristian 


Boureanu] Tăriceanului se prăbuşesc zgomotos” (IN, 16.12.05, 
p.4). 


VI. Fără a încerca generalizări valabile pentru limba 
“actuală în ansamblul său, putem afirma că antonomaza 
reprezintă, în prezent, un procedeu viu şi complex de 
îmbogăţire a lexicului prin asocierea mijloacelor semantice, 
morfosintactice şi stilistice. 

Dincolo de raţiuni practice, ținând de concizia exprimării 
(evidente mai ales în limbajul standard şi în registrul oral), 
productivitatea crescândă a procedeului se explică şi prin 
caracterul său formalizat, ca şi prin capacitatea de a antrena 
receptorul în rezolvarea unor jocuri implicit / explicit (specifice 
discursului publicistic), care presupun informații 


cvasienciclopedice (culturale, istorice, religioase, politice, 
ideologice etc.). 


NOTE 


1. DSL: 61; pentru abordarea antonomazei ca procedeu al neologiei 
stilistice, vezi Stoichitoiu Ichim (2001: 75-76). 

2. Un asemenea tip de analiză complexă, cu accent pe corelarea 
aspectelor pragmasemantice cu cele sintactice, se găseşte la Miron-Fulea 
(2002a) şi (2002b); perspectiva retorică este prezentă la Zafiu (2001: 59- 

61), care constată că „stilul publicistic actual uzează şi abuzează de - 
antonomază”. 

3. Coteanu; Forăscu; Bidu-Vränceanu (1985: 47-48; 51). 

4. Cu excepţia termenilor scrişi cu aldine, toți ceilalți sunt înregistraţi - 
în PR, ceea ce le conferă statutul de împrumuturi cu caracter internațional. 

5. Apud Gaudin;Guespin (2000: 315-316). 

6. „Le passage des noms propres dans le langage usuel est un 
phénomène très fréquent” (Gaudin; Guespin 2000: 315); vezi, în acelasi 
sens, Goose (1975: 61-62) si Guilbert (1975: 84). 

7. Metonimia este definită drept „figură semantică (trop) şi fenomen 
lingvistic prin care un nume de obiect este înlocuit cu altul, pe baza unei 
relaţii de contiguitate logică existentă între acestea (spaţială, temporală sau 
cauzalä)” (DSL: 313). Statutul lingvistic şi structurile în care sunt implicate 
numele proprii de persoană metonimice sunt analizate în detaliu de Miron- 
Fulea (2002b). 

8. „Les noms de marques qui deviennent des noms communs 
acquièrent fréquemment une valeur générique, c’est à dire qu’ils servent 
pour désigner tout produit comparable” (ibidem); vezi şi Stoichitoiu Ichim 
(2001: 76). 

9. DCR; consemnează numai primul sens menționat („copiator”). 

10. Se observă că formele de plural potenteazä valoarea peiorativă în 
“raport cu singularul, nemarcat stilistic (un [costum] Armani, un [tablou de] 
Picasso), accentuând impresia de oralitate; observaţii similare se găsesc la 
Zafiu (2001: 60). | 

11. Procesul interpretativ al unor asemenea metonimii ocazionale” 
(nelexicalizate), specifice registrului colocvial, impune cunoaşterea 
referentului originar (vezi şi alte exemple similare: phoenicşii, talismanii 
denumesc pe membrii formațiilor muzicale Phoenix, respectiv Talisman). 

12. Un model de analiză a numelor proprii metaforice din perspectivă 
pragmasemantică şi sintactică se găseşte la Miron-Fulea (2002a). 

13. Zafiu (2001: 60) observă că „majoritatea zdrobitoare a 
exemplelor contemporane ilustrează varianta negativă, transformarea 
numelui propriu în nume comun funcționând în genere ca o degradare, cu 
clare conotaţii peiorative”. i 

14. Un punct de vedere identic apare la Miron-Fulea (2002a: 346), 
care precizează că singura condiție ce trebuie îndeplinită este aceea a 
„notorietății” referentului inițial (a numelui-model). 

15. În legătură cu contextul pragmatic, vezi tipologia cvadripartită 
propusă de F. Armengaud, care include: contextul circumstantial, contextul 

situational pragmatic, contextul interactional si contextul presupozitional 
(apud Miron Fulea 2002a: 341). 


16. Cf. Zafiu (2001: 60). 


17. „Instanțierea este procesul prin care numele trimite, printr-o 
relație de substituție, nu la întreaga clasă de obiecte, ci la nişte obiecte 
oarecare ale ei” (Miron-Fulea 2002b: 361). Reţinem precizarea aceleiaşi 
autoare privind funcţia articolului nehotărât: „Operator tipic de instantiere, 
articolul nedefinit, atunci când determină un Npm [nume propriu 
metaforic], are rolul de a surprinde referentul discursiv ca membru nemarcat 
al extensiunii, ca element ce nu interesează decât din perspectiva trăsăturilor 
pe care le partajează cu toate celelalte elemente ale clasei referentiale” 
(idem 2002a: 345). Articolul nehotărât (cu funcţie de generalizare), 
„depersonalizează” pe purtătorul numelui, imprimând o tonalitate peiorativă 
enuntului, în timp ce articolul hotărât — mult mai rar folosit — exprimă 
„obiectualizarea” individului (Zafiu 2001: 60-61). 

Strategii lexico-semantice 
în discursul politic actual 


~ I. Studiile consacrate în ultimii ani lexicului politic 
românesc au relevat caracterul deschis, dinamic şi deosebita sa 
mobilitate!. Perspectiva analizelor a fost, de regulă, lingvistică 
(lexico-semantică, îmbogăţită de comentarii etimologice sau 
stilistice). Examinat în raport cu principiile riguroase care 
definesc terminologiile ştiinţifice, lexicul politic apare ca o 
terminologie „slabă”, marcată pe de o parte de caracterul de 
cod deschis, iar pe de altă parte, de mobilitatea contextuală 
(denotativă şi conotativă) care poate conduce la ambiguitatea 
sensului”. 
Mai puţin s-au discutat însă aspecte interdisciplinare, 
aparținând semanticii politice”, precum variația semnificatiilor, 
strategiile semantice de persuadare şi / sau manipulare, rolul 


clişeelor şi. al metaforelor lexicalizate prezente în limbajul 
politic. 


II. Observațiile care urmează reprezintă o primă etapă 
dintr-o cercetare mai amplă consacrată unei teme care 
interesează în egală măsură discursul politic şi discursul 
jurnalistic: relația dintre stereotipie (cliseu) şi inovație în 
presa scrisă actuală. | r 

Nu ne propunem aici o analiză completă a corpusului 
(care cuprinde circa 1000 de fişe — text), ci, mai curând, o 


schitare a cadrului teoretic si a principalelor unghiuri de 
abordare a problematicii cliseului. 


t 

Cercetarea se plasează în zona de interferență dintre 

À ar . à i SA - À 
comunicarea politică şi cea mediatică', deoarece avem în 
vedere un discurs cu tematică şi finalitate politică, transmis 


prin canale media, cu mijloace specifice jurnalisticit 


III. În ceea ce priveste comunicarea politicä, premisa 
principalä — evidentiatä din unghiuri specifice de numeroşi 
autori — este consubstantialitatea politicii şi a comunicării, 
reflectată de întrepătrunderea organică între actul politic şi 
actul de comunicare“. a 

Fără a intra în problematica deosebit de complexă a 
definirii comunicării politice, caracterizată de majoritatea 
cercetătorilor ca un concept multidimensional, reținem faptul 
că mediatizarea este considerată o condiţie esenţială pentru 
asigurarea dimensiunii ,interactioniste” şi dialogice care 
defineşte acest tip de comunicare în societățile democratice”. 
Aceasta ar trebui să se realizeze nu numai în sens descendent 
(dinspre guvernanti spre guvernati), ci şi în sens ascendent (ca 
"o dovadă a implicării cetățenilor şi societăţii civile în deciziile 
publice), ceea ce presupune formarea unei culturi politice a 
populaţiei. 

Complexitatea. discursului politic mediatizat se explică 
prin dubla calitatea a mass-media: (1) mediator între „actorii 
politici” şi public; (2) coautor al discursului politic. 

În acest fel, autoritatea presei (caracterizată drept „a patra 
putere în stat” sau „puterea fără contra putere””), rezidă în: 
capacitatea ei de a construi o „realitate secundă” (ficțională sau 
reflectată)", care se interpune între public şi realitatea propriu- 
zisă, fără a coincide întotdeauna cu aceasta. 

Strategiile implicate în procesul de orientare şi modelare 
a opiniei publice privesc: selectionarea informaţiilor 
considerate de interes prioritar (funcția de agenda-setting), 
ordonarea lor (funcţia de agenda-building) şi evaluarea 
(agenda atributelor)". 

Se ajunge astfel ca imagini standard simplificate sau 
stereotipe (clisee) să dobândească legitimitate şi să vehiculeze 
anumite opinii (pozitive sau negative), cu efect persuasiv!?. 


IV. Deoarece asocierea aparent paradoxală dintre 
stereotipie şi invenţie semantică este motivată de caracterul 
strategic, convențional şi ritualizat al comunicării politice 
mnediatizate!ă, cercetarea presupune o dublă perspectivă: a 
semanticii ra si a retoricii politice ! 

Se impune, de asemenea, raportarea la tipologia genurilor 
publicistice, conform distinctiei între jurnalismul de informare 
(ştirea) şi jurnalismul de opinie, (editorial, comentariu, 
analiza), ştiut fiind că acestea diferă sub aspectul tipului 
discursiv, al gradului de libertate stilistică şi în funcţie de 
" finalitatea informativă, respectiv interpretativă, 


V. Din perspectiva semanticii politice, inovaţia şi 
stereotipia reprezintă aspecte corelative ale dinamicii 
sensului, condiționate pragmatic (funcțional) şi referenfial 
(ideologic). Între ele se realizează un permanent „du-te-vino” 
prin care inovațiile se banalizeazä, devenind clişee (de 
exemplu, catacrezele), în timp ce clişee supuse unei 
„prelucrări” gazetăreşti pot dobândi noi valenţe expresive. 

Dacă primul concept (inovația) nu necesită o (re)definire 
din perspectiva comunicării politice, termenii sfereotipie, 
stereotip şi clişeu necesită câteva precizări. 

V.1. Acceptia curentă (consemnată în DEX şi preluată în 
“lucrări de stilistică normativă) identifică stereotipia cu „faptul de 
a se repeta ceva, de a fi mereu acelaşi”; stereotip este considerat 
sinonim cu neschimbat, obişnuit, banal. Clişeu (conform DEX) 
este sinonim cu şablon, fiind definit ca „formulă stilistică, 

„ expresie etc. banalizată din cauza repetării excesive”. 
V.2. O primă abordare a problematicii stereotipurilor (din 
perspectiva mai largă a comunicării publice) se găseşte în 

lucrarea de referință Public Opinion (1922) a cunoscutului 
politolog american W. Lippmann . În opinia sa, stereotipurile 
reprezintă structuri mentale cu rol de selectare şi evaluare a 
informaţiei. În calitate de mecanisme cu caracter unificator, 
stereotipurile (între care se înscriu şi miturile şi simbolurile) 
contribuie la realizarea solidarității de grup şi la formarea 
opiniei publice. | 

V.3. În viziunea majorităţii cercetătorilor din sfera 
comunicării politice, stereotipul (clișeul) este un procedeu 
discursiv plurifunctional cu valențe specifice (pozitive sau 
negative). De aceea, apare ca singulară şi simplificatoare 
tratarea clişeului, într-un manual românesc de jurnalism', 
dintr-o perspectivă exclusiv critică, drept semn al incapacității 
ziaristului de a sesiza si exprima noul. 

V.3.1. Valorizarea pozitivă a stereotipurilor are în 
vedere avantaje ca: scurtimea, simplitatea şi lipsa de 
ambiguitate. Prin repetare frecventă, ele fixează în mentalul 
colectiv imagini simplificate ale realității’, care nu reflectă 
“obligatoriu adevărul obiectiv. Clişeele permit „modelarea” 
opiniei publice prin focalizarea mediatică asupra unor aspecte 
ale vieţii politice, pe care le „etichetează”?0, de regulă, într-o 
manieră ironică sau- peiorativă (vezi, de exemplu, sintagmele 
baron local, migraţie politică, traseism politic). | 

Prezenta masivä a stereotipurilor (formule, imagini, 
slogane) între strategiile propagandei se datorează capacităţii 
lor de a fi memorate şi de a crea empatie, consens social. d 

Clişeele se formează şi se impun în timp, de aceea 
efectele lor în plan ideologic, social şi lingvistic (fixarea în 
limbă a unor unităţi lexicale sau sensuri) nu sunt imediat 
perceptibile; pe de altă parte, durata lor de existență diferă în 
funcţie de importanţa referentului (care se modifică odată cu 
trecerea timpului). Ca exemple de clişee ale primilor ani de 
după 1989, înregistrate de MDTA cu multiple atestări, dar 

aproape uitate astăzi, menţionăm câțiva termeni cărora li s-au 
atribuit valori politice ad-hoc. Termenul golan (cu valoare 
semantică accentuat pozitivă în contextul manifestărilor din 
Piaţa Universităţii) apare astăzi cu sensul consacrat (acela de 
invectivă): „«Golanii» din PSD au şters pe jos cu Geoană” (G, 
17.03.06, p. 1); „Golaniada din PSD: Deputaţii supăraţi vor ca 
Geoană să ceară scuze” (ReTV — 16.03.06). 

În mod similar, termenii peiorativi emanat şi emanafie (a 
Revoluţiei), intens folosiţi în anii 1990-1991,alături de clişeul 
asocierii dintre numele (lon)//iescu şi P ETE RR nu mai 
cunosc în prezent decât apariții cu totul sporadice: „Ion Iliescu 
s-a erijat în emanat al Revoluției” (declarație a unui procuror — 
ReTV, 20.12.05); un alt exemplu se găseşte într-un titlu de 
editorial, cu valențe satirice şi eufonice, totodată — „Kiciul bate 
Iliciul? —, unde se face referire la „comunismul reprezentat încă 
de Ion Ilici Iliescu” (G, 23.03.06, p. 1) 

Din examinarea corpusului, a reieşit cu claritate faptul că 
exprimärile stereotipe (cliseele) sunt prezente în discursul de 
tip informativ (ştiri), având funcţie denominativă, dar pot fi 
întâlnite şi în discursul de tip evaluativ sau persuasiv 
(editorial), unde constituie ,,pivoti” care facilitează decodarea 
unor mesaje cu caracter figurat, alegoric, sau simbolic. 

“Se pot da în acest sens numeroase exemple de texte 
construite alegoric, pe baza unei metafore catacretice 
(cliseizate): un editorial intitulat 7arismul democratic (A, 

10.12.03, p. 1) se construieşte pe baza cliseului „ţarul Putin”; 
„comentariile politice cu titlurile Sezonul păsărilor călătoare şi 
Partidele parlamentare räväsite de migrații (A, 14.02.04, p. 2) 
au ca temă fenomenul „migraţiei” parlamentarilor de la un 
partid la altul; un titlu precum „«Miticism» electoral” (IN, 
31.03.05, p. 9) se referă la „ridicolul peisaj electoral [campania 
“pentru Primărie] din urbea ctitorită de ciobanul Bucur”, 


exploatând conotatiile depreciative ale stereotipului reprezentat 
de eroul lui Caragiale. 

V.3.2. Efectele negative ale stereotipurilor sunt asociate 
frecvent cu „limba de lemn” a regimurilor totalitare?!. În opinia 
lui George Orwell, cliseele (ready-made phrases) şi 
metaforele „tocite” (dying metaphors) reprezintă cauzele 
majore ale deprecierii discursului politic. 

Un punct de vedere asemănător apare la Tatiana Slama - 
Cazacu, după care clişeul funcționează ca stratagemä de 
manipulare, utilizată — indiferent de regimul politic sau epocă — 
de către reprezentanții Puterii? , aşa încât se poate vorbi despre 
„limba de lemn” ca fiind o „universalie în context românesc” à 

Fenomenul este semnalat relativ frecvent în presä: 
„Raportul [despre reforma Armatei] este redactat într-un stil 
care aminteşte de fosta securitate” (G, 23.03.06, p. 10); „M. 
“Geoană a preluat retorica populistă - stângistă - comunistoidă 
care a făcut gloria PSD-ului” (ReTV, 23.03.06); „ceea ce este 
numit într-un nou limbaj de lemn «specificul local»” (G, 
23.03.06, p. 7); „aceiaşi corespondenţi [Radio] pentru ştiri, cu 
acelaşi limbaj de lemn” (G, 16.08.05, p. 7); „C. Guşă l-a 
“acuzat pe Boc de limbaj UASCR-ist tip «Scânteia»” (ReTV, 
10.02.05). | 

Recent, exprimarea stereotipă a fost inclusă între trăsăturile 
definitorii pentru varianta modernă a „limbii de lemn” numită 
„limba de bumbac” sau „de vat&”, prin care se formulează şi se 
propagă principiile „corectitudinii politice”: „Limba de lemn”, 
denuntatä de Françoise Thom, a fost o specialitate a marxism- 
leninismului. Adaptată fructuos nevoilor corectitudinii politice, 
ea s-ar putea numi «limba de bumbac»””, 

Interesante comentarii de tip ideologic, dar şi 
metalingvistic — privind „limba de lemn/bumbac” a politicienilor 
români apar într-un articol intitulat „Codul secret al PSD impune 
etichetarea liberalilor şi pediştilor ca «securiști, comunişti, 
oligarhi şi corupti»” (G, 23.11.05, p. 4), în care se precizează: 

„la un an de la pierderea puterii, pesediştii au confiscat arsenalul 
lingvistic al Alianţei”. 

Este interesant de semnalat că discursul publicistic „de 
opinie” recurge relativ frecvent la „citarea” unor clişee ale 
limbii de lemn din epoca comunismului stalinist sau ceauşist ca 
tehnică discursivă  intertextuală, cu funcție evaluativä. 
Utilizarea ghilimelelor marchează distantarea jurnalistului şi 
tonalitatea peiorativă a discursului: „Tovul pleca bucuros 
burduşit cu «realizări» pe post de suveniruri comuniste” (A, 
5.03.04, p. 1); „tovarăşele de viață şi de muncă” (A, 9.03.04, 
p. 1); „«politrucii» din sănătatea gălăţeană” (A, 27.01.04, p. 2). 

Între dezavantajele utilizării cliseelor î în discursul politic, 
trebuie menționată şi  säräcirea limbajului prin 
„desemantizarea” sau „golirea de sens” a unor termeni ori 
sintagme folosite abuziv. Exemple de acest gen oferă „noua 
limbă de lemn” a perioadei gorbacioviste (perestroika, 
glasnosti)”, dar şi discursul politic al „tranziției” române ti 
(acquis, ziar mă, corectitudine politică, lider, transparență)”. 

Imprecizia lor semantică este subliniată ironic prin 
comentarii metalingvistice ale jurnalistului: „astfel de schimbări 
— restructurări — remanieri — reorientări Sau cum s-or mai fi 
numit ele [...)” (RL, 11.03.04, p. 1). În alte cazuri, prezenţa unui 
determinant are rolul de a restrânge sfera semantică vagă, 
imprecisă a  determinatului sau de a-l actualiza: 
(„neoimperialismul de tip rusesc” (RL, 12.03.04, p. 5); „foaie de 
parcurs pentru integrarea României în UE” (A, 17.03.04, p. 1); 


„noul nostru Mare Cârmaci”. (G, 24.08.05, p. 1); „foşti şi actuali 
tovarăşi” (G, 16.08.05, p. 7). 


VI. Vom ilustra, în dar ptr câteva modalități de 
manifestare a stereotipiei frecvent întâlnite în presa actuală. 
Ele se adaugă celor pe care le-am semnalat anterior în cercetări 
consacrate dinamicii sensului în presa post-decembristă şi 
semanticii anglicismelor din discursul politic?’ 

VI.1. Stereotipuri grafice cu funcție persuasiv-evocatoare 
se realizează prin scrierea cu majusculă a unor cuvinte cu valoare 
simbolică („Statul post-comunist moşteneşte multe trăsături de 
la «Vechiul Regim» ” - ST”, p. 24) şi prin ortografierea într-o 
formă apropiată etimonului rusesc a unor termeni cu puternice 
„conotaţii politice („De ce i-a fost frică nomenklaturii româneşti” 
- ST, p. 46; „apparatciki PCR” - ST, p. 37). 

Ortografierea cu minusculă marchează utilizarea numelor 
proprii, prin antonomază, ca nume comune. . categoriale 
(prototipice), conotate peiorativ: „Triumful onisorilor” (G, 
29.03.06, p. 1), unde se precizează: „O specie nouă, onisorul 
(<Gh. Onişor, preşedintele CNSAS), ins viclean, maleabil, 
oportunist, arogant şi ghiftuit, bun să compromită ori de câte 
ori va fi nevoie, principii şi valori”; alte exemple apar în 
contextul următor: “Cu toate bubele lor, cozmâncii, 
_ hrebenciucii, şi nästasii se dovedesc buni la casa omului” (G, 
29.07.05, p. 4) (pentru o discuţie mai amplă asupra: 
antonomazei, a se vedea supra, cap. VIII); f 

Prezența ghilimelelor este o modalitatea consacrată de 
evidentiere a sensurilor deviate sau deturnate de la denotatie 
(„vidul de putere” — ST, p. 21), a antifrazei („«Democratul» ` 
Traian Băsescu” — A, 10.03.04, p. 2) sau a metaforei (,„«Jarul 
Vladimir» ar putea rămâne la putere până în 2018? - A, 
7.02.04, p. 9). | | 

VI.2. Într-un număr redus de situații putem vorbi de 
stereotipii strict semantice (care afectează exclusiv 
semnificatul), aşa cum este cazul termenilor nostalgie, 
nostalgie şi politichie, care au dobândit sensuri politizate 
conotate peiorativ: „nostalgicii vechiului regim” (ST, p. 14) 
sunt „cei care exprimă regretul pentru epoca regimului 
comunist”; „În realitate marile sfori se trag şi în politichie nu la 


* ST = Stelian Tănase, Revoluţia ca eşec, laşi, Polirom, 1996. 

masa tratativelor oficiale, ci la mesele de taină, când se bea 
adălmaşul” (G, 17.10.05, p. 16). 

O situaţie similară apare la numele de culori, simbolic 
asociate unor orientări politice: „liderul verzilor austrieci” (A, 
9.03.04, p. 9); „preşedintele roşu chinez” (AC, 8/2004, p. 24). 
Cele mai frecvente clişee din cromatica politică actuală sunt 
reprezentate de termenii portocaliu şi oranj (cu semnificația 
„„democrat” sau „de dreapta”), utilizaţi atât cu conotații pozitive, 
cât şi cu valori peiorative: „Revoluţia portocalie din Ucraina a 
murit înecată în corupție” (G, 9.09.05, p. 1); „Comunistul 
Voronin încearcă să se coloreze în portocaliu” (G, 4.03.05, p. 
13); „Nicolăescu - «contabilul portocaliu»” (G, 22.03.06, p. 4; 
„Roşul bate oranjul Alianţei” /G, 24.05.05, p. 5). 

Autorul unui editorial evidențiază extinderea semantică 
motivată ideologic prin care se explică noua semnificaţie 
politică a termenului Occident, distinctă de cea consacrată, 
geografică: „statele care împărtăşesc acelaşi set de valori”; 
„lumea civilizată”(A, 19.03.04, p. 1); în mod similar, 
prefixoidul euro- se referă, în limbajul politic, la Uniunea 
Europeană şi nu la continent în totalitatea sa. 

Este limpede că în toate cazurile citate a avut loc o 
„manipulare denotativă”? constând din impunerea unei 

intensiuni modificate prin restrângerea extensiunii termenilor. 

VI.3, Din categoria metonimiilor clişeizate, cele mai 
frecvente implică nume geografice („Relaţiilor dintre 
“Washington şi Madrid — aproape de punctul de a îngheţa” — A, 
19.03.04, p, 13) şi ani care evocă anumite evenimente (,,Miza 
este aceeaşi ca în Ungaria şi Polonia după '56. Să nu se repete 
‘19891 — ST, p. 49). Mai rar, se recurge la stereotipuri culturale 
puse în antiteză: „Rusia nu va prefera vreodată Coca-Cola 
vodcii” [în sensul că nu va deveni o adevărată democraţie de 
tip occidental] (A, 10.12.04, p. 1). 

VI.4. Ca exemple tipice de „manipulare conotativă”%0, 


pot fi semnalate două sintagme — cliseu, cu largă utilizare în 
discursul politicienilor, al mass-media şi chiar al publicului 
larg: baron local şi migrație parlamentară. Succesul lor se 
explică nu atât prin denotatie (relativ vagă în raport cu 
sensurile înregistrate în DEX pentru termenii — pivot), ci, mai 
ales, prin asociaţiile de sens pe care le generează la nivelul 
receptorilor. | | 

— Baron local desemnează generic reprezentanți ai 
autorităţii politice şi administrative din diverse zone ale țării, 
caracterizați prin comportament abuziv şi corupție. 
Particularizările se fac — ironic — prin determinări formulate 
conform tradiţiei nobiliare („baron de Ilfov”, A, 7.02.04, p. 
12), sau prin nume şi (eventual) apartenenţa politică („baronul 
PSD Balcan”, A, 13.03.04, p. 1). 

La fixarea conotaţiilor evaluative de tip peiorativ, 
contribuie şi asocierile contextuale cu alte sintagme din acelaşi 
câmp lexico-semantic: „barosani locali” (G, 9.09.05, p. 12); . 
„vătaf de judeţ” (A, 5.03.04, p. 1); „naşul de Ilfov” (A, 7.02.04, 
p.12). În textele de tip umoristic, parodic se recurge la prezentarea 
după tipare consacrate în domeniul genealogiilor: „un Baron 
Roşu de Dolj”, „un Mischie von Gorj” (A, 14.02.04, p. Gia 

Clişeul baron local este frecvent întâlnit şi în rubricile de 
dialoguri cu cititorii (RL, 29.01.04, p. 2; 8.01.04, p. 3), ceea ce 
demonstrează acceptarea lui în uzul limbii. | 

— A doua sintagmă metaforică este migrație 
parlamentară, (A... 3.02.04, p. 2), cu sinonimul mai recent, 
traseism politic / parlamentar (Antena 1, 3.03.04). Derivatele 
respective pentru nume de agent (migrator — RL, 29.01.04, p. 
24 şi traseist — ProTV, 1.02.03) se bucură și ele de largă 
circulaţie, deşi sunt concurate de numeroase sinonime (muşte 
politice, voiajori, cameleoni, păsări călătoare, papagali 

politici etc.). Precizarea semnificației metaforice se realizează 
prin prezența în context a unor cvasisinonime având sens 
denotativ (ca în primul caz) sau conotativ conotaţii peiorative, 
de tip popular — colocvial (cum se vede din al doilea citat: 

— „PNL condamnă politica de racolări dusă de PD” — 
„Pentru a nu fi acuzaţi că favorizează migrația politică, liderii 
PD nu au primit în partid decât persoane publice cunoscute” 
(G, 25.02.06, p. 4); 

„Aleşii locali au liber la migrație încă 45 de zile” 
„Primarii sau consilierii opoziției care vor să treacă în Rei 
Perle mai au câteva luni la dispoziţie” (G, 24.02.06, p. 4). 

VI.5. Un stereotip lexico-semantic productiv în discursul 
politic este crearea unor sintagme cu caracter mai mult sau mai 
puţin specializat (politic), prin asocierea”! dintre un cuvânt — 
pivot popular, uzual sau familiar, cu sens figurat consacrat și un 
determinant din terminologia social-politică:  gogosi 
propagandistice (RL, 8.01.04, p. 1); bălăceală pre-electorală, 
pusculita electorală [a partidului] (RL, 4.03.04, p. 1); scamatorii 
electorale (A, 14.01.04, p. 1); circ politic (BITV, 10.03.03), 
marionete politice (A, 31.01.04, p. 1); ciolan cultural (AC, 
8/2004, p. 19); paranghelie politică (G, 17.06.05, p. 4). 

Modelul unor asemenea unități lexicale ar putea fi 
metaforele ,terminologice” (lexicalizate) consacrate în 
domeniul politologiei: actor politic, joc politic, scenă politică. 

În cazul unor concepte esențiale — atât în practica politicii, 
cât şi în politologie (cum este cel de manipulare) — se observă o 
mai mare diversitate şi complexitate a construcţiilor metaforice. 

De exemplu, metafora jocului de şah apare cu o acceptie 
uzuală într-un context care se referă la strategia politică: „ŞI 
atunci de ce trimite PSD cântece de sirenă către liberali? Doar 
„pentru a destrăma coaliția sau șahiştii din Kiseleff au anticipat 
Și mutările politice următoare?” (G, 29.07.05, p. 4). În schimb 

într-un editorial referitor la alegerile din PD, intitulat „Pionii 
pedişti înnebuniti de şahistul Băsescu” (G, 2.06.05, p. 4), 
aceeaşi metaforă îşi actualizează sensul de joc condus autoritar 
(dar neconform regulilor) de un „lider maximus”: „Pe tabla de | 
sah democratä, nu mutä decât un singur personaj, care nu 
înțelege că rolul său este de a veghea şi nu de a controla. El 
este Traian Băsescu, iar modul în care o face demonstrează că 
nu are milă şi nici nu-i pasă. Boc, Videanu, Frunzăverde sau 
Blaga au fost pe rând nebuni sau regi” (ibidem) 


VII. Atitudinea creatoare, inovativă a jurnalistului se 
manifestă în texte cu funcție persuasiv-interpretativă (de ex., 
editoriale) prin strategii semantice care vizează „reîncărcarea” 
expresivă” a unor cuvinte sau sintagme din categoria clişeelor: 

- schimbarea referentului: „o a doua mare înfrângere pe 
care o suferă Adrian Năstase în războiul rece cu 
magistrul său Ion Iliescu” (A, 1.03.04, p. 1); 
.deconstructia” unor sintagme sau frazeologisme, urmată . 
de „reconstrucţia” lor: „Lui Ion Iliescu i-a slăbit vederea 
politică” (G, 7.09.05, p. 4), „Năstase umblă cu PSD-ul 
vopsit” (A, 23.01.04, p. 1); „Omul politic de Neanderthal” - 
(titlu de editorial) (A, 10.03.04, p. 1); „coiofii tineri” — 
sintagmă creată urmând modelul expresiei lupii tineri, 
calchiată după franceză AGP: pb. 81); indl "Eyal şi-a 
pierdut busola politică” (RL, 18.03.04, p. 5); „România se . 
situează între ciocanul american şi nicovala europeană” 
(Realitatea TV, 4.02.04); PSD bate şaua pe Băsescu să 
priceapă Călin Popescu Tăriceanu” (G, 29.06.05, p. 4. 
Aceleaşi. finalitäti (persuasive în plan ideologic si 
expresive în plan stilistic) motivează asocieri lexicale în care 


* CTP = Cristian Tudor Popescu, Un cadavru umplut cu ziare, laşi, Polirom, 
2001. 

stereotipia coexistă cu invenția verbală. În sfera macro- 
stereotipurilor din limbajul politic actual se înscriu câteva 
câmpuri lexico-semantice din care provine majoritatea 
metaforelor, mai mult sau mai puţin lexicalizate. În linii mari, 
aceste câmpuri se structurează în jurul unor concepte politice 
sau simboluri cu sens foarte general: | 

- câmpul  lexico-semantic al spectacolului include 
îndeosebi termeni conotati peiorativ: „circ politico- 
administrativ” (A, 27.12.03, p. 1); „scenarii catastrofice” 
(A, 17.01.03, p. 2); ,guvernanti au jucat comedia 
inocenților” (A, 3.03.04, p. 2); mascarada candidaturilor 
la funcţia de preşedinte al PD” (G, 2.06.05, p. 4); „Ca o 
marionetă de iarmaroc, PD nu mai exprimă decât ce vrea 
păpuşarul” (G, 6.03.04, p. 4); 

- câmpul lexico-semantic al comerțului (tranzacţiilor): 
„troc politic”, „clientelă politică” (A, 6.02.04, p. 2); 
„boala clientelismului” (A, 17.01.04, p. 2); „tarabagii ai 
propriei funcţii” (CTP, p. 32); 

- câmpul lexico-semantic al numelor de animale”: 
„papagali politici” (RL, 29.01.04, p. 24); „muște politice” 
(RL, 5.02.04, p. 3); „dinozaurul bolşevic” (RL, 11.12.03, 
p. 2); „maidanez politic” (A, 22.03.04, p. 2); „noua 
hoardă de animale politice” (CTP, p. 30); „Guvidul şi 
piranha de Jiu” (A, 28.05.05, p. 1); „cameleoni politici” 
(ReTV — 24.02.05); 

- câmpul lexico-semantic al jocurilor de noroc: „poker 
prezidențial” (N, 29.01.04, 6); „Jolly Jocker al politicii 
locale” (A, 23.08.04, 2): 

- câmpul lexico-semantic al sportului: „Startul olimpiadei 
naționale de ipocrizie politică şi demagogie «Cui îi pasă 
mai mult» i-a prins pe aleşii poporului, de orice culoare 
politică or fi ei” (G, 15.06.05, p. 43); 

VIII. Deşi stadiul actual al cercetării nu permite 
formularea unor concluzii tranşante, considerăm că aspectele 
prezentate aici contribuie la „reabilitarea”  clişeului şi 
motivează înscrierea sa în rândul strategiilor semantico- 
stilistice proprii discursului publicistic. 


NOTE 


1. Vezi Avram (1999), Bidu-Vränceanu (2000); (2003); (2004) 
Stoichitoiu Ichim (2003b) şi (2003c). 

2. O asemenea analiză comparativă; realizată din perspectiva 
terminologiei şi a terminografiei moderne, se găseşte la Bidu-Vrănceanu 
(2004), care relevă — pe baza analizei unor termeni politici de bază — 
caracteristici contradictorii sub aspectul preciziei şi stabilității termenilor. 

3, Pentru conceptul de semantică politică şi problematica sa de 
studiu, vezi Van Cuilenburg et al. (2000: 194-198); reținem atenţia acordată 

dintr-o perspectivă interdisciplinară (semantică şi pragmatică) strategiilor - 
semantice, care determină „opțiunile terminologice dictate de o anumită 
intenţie persuasivă” (ibidem: 183-184). 

4. Din bibliografia extrem de bogată consacrată integral sau parțial. - 
celor două tipuri de comunicare, vezi Beciu (2000), Bertrand (2001), 
Dobrescu-Bârgäoanu (2002), Gerstlé (2002), Lochard; Boyer (1998), 
Marinescu (2003), Pop (2000). Pentru analiza discursului mass-media din 
perspectivä semanticä si stilisticä, vezi Zafiu (2001), Cvasnii-Cătănescu 
(2003), Stoichitoiu-Ichim (2001). 

5. „O altă particularitate evidentă şi specifică acestei terminologii este 
circuitul deschis al lexicului politic, care nu se limitează la texte de strictă 
specialitate, ci, prin mass-media mai ales, interesează şi vorbitorul obişnuit 
sau mediu” (Bidu-Vrănceanu, 2004:255). 

6. Bertrand (2001: 193), Beciu (2002: 17); Gerstlé (2002: 27). 

7. Prezentarea diverselor perspective asupra comunicării politice 
(comportamentalistä, structuro-functionalistä si dialogicä), se gäseste la 
Gerstlé (2002: 32- 4, 38). Van Cuilenburg et al. (2002: 280-283) prezintä 
cele trei funcţii mediatice (informativă, expresivă şi critică) din perspectiva 

interdepedentei dintre mass-media şi democraţie: „Media participă la 
construcția democraţiei” (ibidem: 275). 

8.  Gerstle (2002: 121). 

9. Cf. Dobrescu, Bârgäoanu (2002). 

10. „Media informează, oferă analize şi evaluări, construiesc pentru 
noi o «realitate», realitatea mediatică, un mediu de reprezentări, în funcţie 
de care judecăm, evaluăm, luăm atitudine”. Un punct de vedere similar este 
susținut într-un editorial de Cristian Tudor Popescu: „E bine să ştiţi, stimati 
cititori: astăzi, realitatea o naşte presa [subl. ns.], altfel n-am trăi decât un 
şir subțire, cenuşiu şi inform de fapte şi vorbe [...] Verbul muncii de presă 
nu este a se opune, cu orice preţ, ci a prezenta şi interpreta realitatea” (A, 
23.02.2004, p. 1). 

11. Vezi prezentarea detaliată a celor trei funcţii la Beciu (2002: 115- 
120). Strategiile semantice de tip persuasiv sunt descrise de Van Cuilenburg 
et al. (2000: 183-191). 

12. Într-o exprimare metaforică, Dobrescu; Bârgäoanu (2002) îşi 
intitulează un subcapitol „Media cultivă opinii aşa cum un agricultor cultivă 
pământul”; aceiaşi autori precizează: „Privim şi interpretăm segmente ale 
realități prin «ochelarii» pe care îi pun la dispoziţie aceste reprezentări 
oarecum legitimate prin simpla publicare sau difuzare” (2002: 255). 

13. Cf. Beciu (2003: 16-18). 

14. Vezi Van Cuilenburg et al. (2000: 195): „Limbajul, strategia 
semantică şi cea politică sunt interdependente, servind nu numai transmiterii 
de informaţie, ci şi persuadării. Ele oferă terenul de joc al manipulării 
politice”. 

15. Dimensiunea teatral-retorică a discursului politic a fost 
evidenţiată, între alții, de Bertrand (2001: 193), Beciu (2002: 93), Sălăvăstru 
(1999: 291-345). 

16. Pentru distincţia între jurnalismul de informare şi cel de opinie, 
vezi îndeosebi Popescu (2003: 174-177; 215-216); pentru specificul 


„discursului ştirilor”, vezi Hartley (1999), iar pentru editorial — Cvasnii — 
Cătănescu (2003). 


17. Apud Dobrescu; Bârgăoanu (2002: 40-46). 

18. Cf. Popescu (2003: 68-69). 

19. Vezi Dobrescu; Bârgäoanu (2002: 240-242). 

20. „Etichetarea” (name calling) este considerată unul dintre 
mecanismele principale ale propagandei: „Use of «bad names» without all 
their esential meaning, without all their pertinent implications, comprises 
perhaps the most common of all propaganda devices” (Goshgarian 1980: 

86-87). Gerstlé (2002: 41) subliniază rolul mecanismelor de 
institutionalizare a sensului în „construcția realității politice”. 

21. Thom (1993: 125) vorbeşte despre „o limbă căzută în afară 
semanticii”. 

22. „One ought to recognize that the present political chaos is 
connected with the decay of language” (Orwell 1945: 110); vezi, în acelaşi 
sens, Linyer (1995). 

23. Slama-Cazacu (2000: 39-40). 

24. Ibidem, p. 56-100; „Pe lângă existenţa şi particularitätile unei limbi 
de lemn în epoca dictaturii «comuniste», este evidentă şi o limbă de lemn în 
noul regim, fie cu menținerea exactă a aceloraşi forme, clişee ale vechii - 
societăți, fie cu folosirea unor noi stratageme (ca termenii străini, 
necunoscuţi), fie cu introducerea noilor forme -— clişeu în vechile 
stratageme” (p. 95). 

25. Volkoff (2001: 56). 

26. Thom (1993: 86). 

27. Slama-Cazacu (2000: 39-95) citează termeni ca globalizare, 
indexare, lichidare, lobby, scenariu, terorist, tranziţie; vezi şi Stoichiţoiu-— 
Ichim (2003b). 

28. Stoichitoiu Ichim (2001: 53-78; 83-118); (2003b); (2003c). 

29. Cf. Van Cuilenburg et al. (2000: 185-186). 

30. Van Cuilenburg et al. (2000: 190-191) asociază manipularea ~ 
conotativă cu aşa-numita image-building: „De multe ori, în limbajul politic, 
conotatiile (eventual evaluative) sunt mai importante decât denotaţia”. - 

31. Rolul asocierilor contextuale în constituirea terminologiilor 
politice a fost evidenţiat de Dubois (1960) şi Bidu-Vrănceanu (2002). 

32. Dobrescu; Bârgăoanu (2002: 57) subliniază, între condiţiile de 
performanţă ale persuasiunii, „forța cuvintelor active”: „Limbajul trebuie 
forțat pentru a străpunge platoşa de indiferenţă, de plictiseală a individului; 
să aibă măreție, distincție, să nu recurgă la clişee obosite”. 

33. Cf. caracterizarea: consacrată a omului ca „animal politic” (zoon 
politikon). Metafore din aceeaşi sferă semantică apar şi în discursul 
politicienilor: „In bestiarul politic {subl. ns.], Mircea Geoană crede despre 
sine că este o «pisică blândä»” [...] „Un animal politic pe care Mircea 
Geoană îl admiră este «lupul singuratic». Acesta este Traian Băsescu” (G, 
29.02.06, p. 4). 

